
शकृत आलोचना को पाठकों के सामने रखते मुझ विशेष हप हो रहा है । संस्कत 
साहित्य में अलंकार-शास्त्र का वड़ा महत्त्व है। वह सन्तत विकासशील शास्त्र हैः 
जिसका अमुशीलन गत दो हजार वर्षो से निरन्तर हो रहा है। संस्कृत के आचायों 
ने इस शास्त्र के मौलिक सिद्धान्तों का समीक्षण तथा वर्णन उस युग में किया था' 
जव पश्चिमी जगत्‌ में इसकी सामान्य चर्चा भी न थी। पारचात्य आलोचना के जनक 
यूनानी आलोचक हैं, परन्तु उनकी आलोचना में भी इतनी व्यापकता तया सर्वाङ्जीणता 
नहीं है जितनी संस्कृत आलोचना में। आजकल के नवयुवक जिन्होंने केवल पाइचात्य 
साहित्य पढ़ा है वहुधा यही समझते हैं कि ग्रीक और लैटिन में और तत्पश्चात फ्रेंच 
और .अंग्रेजी में जो पुस्तकें हैं उनमें ही साहित्यकला का सब ज्ञान संचित है और * 
बहुधा उन्हीं में समाविष्ट सिद्धान्तों की कसौटी पर साहित्य की समालोचना हो 
सकती है । यह उनका विश्वास भ्रमपूर्ण है । आजकल हिन्दी साहित्य की नव्य 
आलोचना भी संस्कृत आलोचना से पराङमुख ही दीख पड़ती है। इसका एक कारण 
तो यह प्रतीत होता है कि भारत में अंग्रेजी भाषा सुलभ हो जाने से नवीन आलोचक 
पड्चिमी साहित्य-शास्त्र से जितना सुपरिचित हो जाता है उतना संस्क्कत साहित्य- 
शास्त्र से नहीं । संस्कृत का यह शास्त्र तो सूक्ष्म विवेचन के आग्रह, सूत्रात्मक विधान, 
- और नैयायिक विचार-सरणि के समावेश से कुछ दुर्गम हो गया है। सौभाग्य से इधर 
„ संस्कृत के मात्य आलोचनाग्रन्यों के हिन्दी में सुबोध अनुवाद प्रकाशित हुए हैं 
. ओर हो रहे हैं । यह विशेष हर्ष का विषय है। 

. संस्कृत आलोचनाशास्त्र में ऐसे'महत्त्व के सिद्धान्तों का प्रतिपादन है कि उनकी 
जानकारी प्रत्येक काव्य-पाठक को होनी चाहिए। हिन्दी का ही नहीं, प्रत्युत भारतवर्ष 
की 'समग्न प्रान्तीय भाषाओं का साहित्य-शास्त्र संस्कृत के अलंकार-शास्त्र के अपर ` , 
आधारित है--उसके तथ्यों तथा सिद्धान्तों से ओतप्रोत है, परन्तु आज की नव्य . 
. आलोचना पाइचात्य ग्रन्थों को ही अपना आघार-पीठ बनाती है। यह दुर्भाय का | 

` विषय है । अपने घर के रत्नों को छोड़कर दूसरों के दरवाजों पर पैसे के लिए भटकते 


११७ ७. ~ ई - 
wah 0 बन हि RP RSE निक यम 00 ers 


= ९ "" 


फिरते रहने के समान यह उपहास का विषय है। भारत के इन सिद्धान्त-रत्नों से 
परिचय पाना प्रत्येक साहित्यवेत्ता का कतंः्य होना चाहिए। संस्कृत साहित्य-शास्त्र के 
सिद्धाग्त बड़े ही व्यापक हैं जिनकी छानवीन बड़े विस्तार के साथ संस्कृत ग्रन्थों में 

गि गई है। उस विस्तार से परिचय न पाने पर भी सिद्धान्तों के मूल से परिचित 
होना तो एकदम आवद्यक है । इसी आवश्यकता की पूर्ति के लिए इस छोटे से 
ग्रन्थ की .रचना की गई है । . 


इस ग्रन्थ में तीन खण्ड हँ--काव्य, काव्यडप तथा काव्य-सिद्धान्त । पहिले 
खण्ड में काव्य के हेतु, प्रयोजन तथा स्वरूप के विषय का विवेचन संक्षेप में किया गया 
“है । द्वितीय खण्ड म काव्य के रूपों का विशद वर्णन है । प्रवन्धकाव्य तथा मुक्तक 
काव्य के वर्णन के अनन्तर रूपक का वर्णन कुछ विस्तार के साय यहाँ. किया गया 
है तृतीय खण्ड का विवेच्य विषय काव्य-सिद्धान्त है। यहाँ अनेक परिच्छेदों में 
काव्य के मान्य सिद्धान्तों का--जैसे औचित्य, रीति तथा गुण, दोप,वक्रोक्ति, अळंकार, 
_ ध्वनि तथा रस का--विवेचन कुछ विस्तार के साथ किया गया है। हमारा उद्देश्य 
यही है कि संस्कृत आलोचना के मौलिक सिद्धान्त अपने विशुद्ध रूप में पाठकों के 
सामने प्रस्तुत हो जायें और इसके लिए भाषा तथा शेली दोनों को सरल, सुवोध 
तथा सरस बनाने का यथासाध्य प्रयत्न किया गया है । हमारे एतद्विषयक अन्य 
ग्रन्थों से इस ग्रन्थ की रचना-शैली भिन्न है। यहाँ उदाहरणमुखेन विवेचन रखने का 
इलाध्य प्रयास किया गया है । उदाहरणों का चुनाव हिन्दी के. प्राचीन ग्रन्थों से परिश्रम- 
'पू्वंक किया गया है। संस्कृत ग्रन्थों से दृष्टान्त देने में मुझे बहुत ही सुविधा होती, 
` परन्तु संस्कृत के पद्यों के अनुवाद देने से ग्रन्थ का कलेवर बहुत ही बढ़ जाता। इसी 
विचार से हिन्दी के ही उदाहरण यहाँ रखे गये हैं जिन्हें समझने में पाठकों को विशेष 
सुविधा हो। आशा है इस पद्धति से विषय का उपन्यास पाठकों के. लिए विशेष 
लाभप्रद सिद्ध होगा। यह ग्रन्थ संस्कृत के मौलिक ग्रंथों के ऊपर आधारित है, 
-परन्तु विस्तार-भय से मूल ग्रन्यो से उद्धरण जान-वूझकर नहीं रखे गये हैं ।- केवल 
“संस्कृत की आलोचना संक्षेप में, परन्तु विशद रूप में, यहाँ विन्यस्त है। 


विषय की पूर्ति के लिए संस्कृत आलोचना का क्रमिक विकाश” परिशिष्ट रूप में 
*दिया गया है। प्रथमतः आलोचता-शास्त्र के विभिन्न सम्प्रदायों का संक्षिप्त वर्णन 
` है। इस पर सामान्य दृष्टि डालने पर भी किसी मी आलोचक को समझते देर न लगेगी 

कि संस्कृत के आलोचक काव्य के अन्तस्तत्त्वों का समीक्षण नाना दृष्टियों से करते थ। ९१०“ 


वे पुरानी परिपाटी के अनन्य भक्त नहीं थे, प्रत्युत मौलिक विवेचन कर काव्य के बृहिरंय ( 
के समान अन्तरंग की भी छानवीन बड़ी मार्मिकता के साथ करते थे। यह निर्मूल 
धारणा है कि संस्कृत की आलोचना काव्य के केवल वाह्य का ही विइलेषण करती है 
और भीतरी रहस्य को छती नहीं। ग्रन्थ के इस अंश के अनुशीलन से यह धारणा 
बहत अंझों में दर हो जावेगी। आलोचना-शास्त्र को पल्लवित तथा पुष्पित करने का 
श्रेय जिन आचार्यों को है उनकी एक सामान्य रूपरेखा अन्त में जोड़ दी गई है जिससे 
शास्त्र की प्राचीनता तथा प्रगति का पुरा परिचय लग सके। नामानुक्रमणी तथा 
पारिभाषिक शब्दानुक्रमणी अन्त में देकर ग्रन्थ समाप्त किया गया है। 


आशा है इस ग्रन्थ के अध्ययन से पाठकों को संस्कृत आलोचना-शास्त्र के 
सिद्धान्तों की सामान्य जानकारी हो सकेगी। इस आशा की पुति से लेखक अपने को 
कृतार्थं समझेगा। 


~ क्लेशः फलेन हि पुनर्नवतां विघत्ते । 


काशो द 
पौष पूर्णिमा, संवत्‌ २०१३ | बलदव उपाध्याय 
१६-१-५७ Ra 

ललित ८६; धीर प्रान्त ८६; धीरोद्धत ८६। प्रकृति-विचार-- 
त्रिविध प्रकृति ८६; विदूषक का चरित्र ८७; नट ८८; भरत ८८; 
शेलूष ८८ । 

(७) संवाद-प्रोजना- संवाद की भाषा ८९; पात्रों के उच्चा- 
रण ८९; भाषातत्त्व तथा काव्यतत्त्व ९०। 

(८) रूपऋ-भेद--ताटक ९०; प्रकरण ९०; भाण ९०; 
प्रहसन ९१; व्यायोग ९१; डिम ९१; समवकार ९१; वीथी ९१; . 
अंक ९१; ईहामृग ९१; नाटिका ९१। 

(९) प्रेक्षागह--प्रकार--विक्ृष्ट ९२; चतुरस्र ९२; श्र्यस्न 
९२; रंगपीठ ९२; रंगशीर्ण ९२ नान्दी ९२; ध्रुवा गीतिः ७२; 
घ्ुवा के भेद ९३; नाटयमण्डप का आकार ९३ ; रंगमंच में उपवेशन= 

(३०) अभिनय -जाँगिक अभिनय ९४) वाचिकअभित्य 
९४; अंगहार ९४; आहार्ये अभिनय ९५; सात्त्विक अभिनय ९५ ` 


> ० ७. १ 
श रु 3) - ट & 3. ८ ft 0 
fe गे है ' Fe | ९७ 7 
बा ६7 ५ 9 . ' ' So - a >> 
Tes - = त डर Re ००:०३ टी 
“रे - ० RS” Fe न 
< {4 TN ७ 
i 


— १ २ — 


(११) जवनिका--जवनी का अर्थ ९६; 'जवनिका' की 
्यृत्पत्ति ९६; जवनिकान्तर ९६; यूनानी रंगमंच से तुलना ९७; 
'यवनिका' की निराधार कल्पना ९७। 


तृतीय खण्ड-काव्य-सिद्धान्त 


८ अष्टम परिच्छेद 
आऔचित्य-विचार `ˆ , १०१-१०८ 
[ 'औचित्य' का अर्थ १०२; कला में औचित्य १० २; साहित्य 
में औचित्य १०३; औचित्य का दृष्टान्त १०३; औचित्य के भेद 
१०४; नामौचित्य १०५; अलंकारौचित्य १०६; वृत्तौचित्य १०७; 
पदौचित्य १०८ ] 


९ नवम परिच्छेद र 

दोष १०९-१२१ 
[काव्य में दोपाभाव का महत्व १०९; दोप का रक्षण १०९; 
दोषभेद ११०; पददोष १११; पददोष के उदाहरण ११२; वाक्य- 
दोष ११३; अथंदोष ११६; रसदोप ११९; नित्य दोप १२१; 
अनित्य दोप १२१ ] 


१० दशम परिच्छेद 

गण और रीति [ १२२-१३७ 
[गुण का लक्षण १२३; गुणों का भेद १२४; माधुर्यं गुण 

१२५; ओजगुण १२५; प्रसाद गुण १२६ । 
रीति--रीति का लक्षण १२७; संघटना १२८; रीति के 

के भेद १२८; रीति के नियामक तत्त्व १२९; रीति और कविस्वभाव 

१३०; सुकुमार मार्ग १३१; विचित्र मार्ग १३१; मध्यम मागे १३१। 
वत्ति- वृत्ति का स्वरूप १३२; वृत्ति के भेद १३३; वृत्ति 

और रस १६४; भारती वृत्ति १३५; सात्त्वती १३५; कैशिकी 

१३५; आरभटी १३६। 

प्रवुत्ति--प्रवृत्ति का लक्षण १३६; रीति तथा वृत्ति से 
पार्थवय १३६; प्रवृत्ति के भेद १३६-१३७ | 


३१ एकादश परिच्छेद 
वक्रोक्ति सिद्धान्त १३८-१५० 

[ त्रिविध शब्द १३९; वक्रोक्ति का स्वरूप १४०; वक्रोक्ति 

के भेद १४२; वक्रोक्ति भेदों के उदाहरण--उपचारवक्रता १४४; 

संवति-त्रक्रता १४४; लिङ्ग वैचित्र्य वक्ता १४५; घनानन्द की वक्रो- 

वितां १४५; वक्रोक्ति तथा अन्य सिद्धान्त १४६; वक्रोक्ति और 

घ्वनि १४७; वक्रोक्ति और रस १४७; वक्रोक्ति और काव्य १४८; 

सुबित १४९ ] 


१२ द्वादश परिच्छेद 
” अलंकार सिद्धाग्त °" १५१-१७२ 

[ अळंकार का रूप १५२; अलंकार का लक्षण १५३; अल- 
कार का विकास १५३ । 

अलंकार के विभाग--विभाजन-तत््व १५५; शब्दालंकार 
१५६; (क) अनुप्रास १५६; (ख) यमक १५६; (ग) वक्रोक्ति 
१५७ । 

अर्थालंकार-- (१) सादइयमूलक १५८; उपमा का महत्व 

, १५८; व्यतिरेक १६०; रूपक १६०; प्रतीप १६०; अनन्वय 
१६०; . रूपकातिशयोबित १६१; कतिपय उदाहरण १६१। 

(२) विरोघ-मूलक अलंकार-विरोधाभास १६३; कारणातिः 
दायोबित १६३; विभावना १६३; विशेषोक्ति १६३; असंगति 
१६४; विषम १६४; अल्प १६५; अधिक १६५ । | 

(३) शुद्धलूामूलक अलंकार--एकावली १६५; कारणमाला 
१६६; मालादीपक १६६; सार १६६। SE 

(४) त्कत्यायमूलक अलंकार अनुमान १६७, कात 
१६७; अर्थान्तरन्यास १६७-१६८ । न 

(५) चाक्यन्यायमूलक अलंकार--यथासंख्य १६८; परिवृत्ति, 
१६९; परिसंख्या १६९। | 

(६) लोकन्यायमूलक अलंकार--तद्गुण १७०; अतद्गुण 
१७०; मीलित १७०; तद्गुण और मीकित मं भेद १७० । 

(७) गृढार्यप्रतीतिमूलक अलूकार--सुक्षम १७१; पिहित 
१७१; गढोक्ति १७१-१७२! ] 


१३ त्रयोदश परिच्छे ८ 


ध्वनि सिद्धान्त ` न १७३-१९२ 


22: [ध्वनि १७३; ध्वनि शब्द का अर्थ १७४; अभिव्यञ्जक शब्द 
है: १७५; ध्वनि का महत्व १७५। 
2  . घ्वनिविषयक प्राचोन सत-- (१) अभाववादी का मत 
>> १७६; त्रिविध विकल्प १७७; (२) भक्तिवादी का मत १७८ 
(३) अनिवंचनीयतावादी का मत १७९। 
क घ्यनिविरोध की समीक्षा-वाच्य तथा व्यंग्य का भेद १७९; 
प्रस्थानवादी का खण्डन १८१; अन्तर्भाववादी का खण्डन १८१; 
लक्ष्यार्थं और ध्वनि १८२; लक्षणा १८२; अनिरवंचनीयतावाद का 
खण्डन १८३। 
रे ` च्यंजना के भेद--शाव्दी व्यञ्जना १८४-१८६; आर्थी 
क र व्यञ्जना १८६-१८८। 
यनि के मुख्य भेद- अर्थान्तर संक्रमित वाच्य १८८; अत्यन्त- 
तिरस्कृत ध्वनि १८८; संलक्ष्यक्रम १८९; असंलक्ष्यक्रम १८९; 
` वस्तुघ्वनि १९२; अलंकार-ध्वनि १९२। ] 

रसों के प्रभेद--शु गाररस १९९; हास्य २०२; करुण २०३; 
रीद्र २०४; वीर २०५; भयानक २०६; वीभत्स २०६; अद्भुत 
` २०७; शान्त २०८; शान्तरस के विषय में विभिन्न मत २०९- 
२१०; वात्सल्य २११; भब्तिरस २११। 
रसोन्मीलन के विषय सें विभिन्न मत--उत्पत्तिवाद २१३; 
अनमितिबाद २१४; भुक्तिवाद २१५; व्यक्तिवाद २१६; 
साधारणीकरण २१६। 
रस का स्दरूप--रस की आनन्दरूपता २१८; रसकी अनुभूति - 
२२०; नाट्यरस २२२; प्रकृति और रस २२३; प्रकृति और भाव 
२२५ । 
सूल रस को सीमांसा--(१) करुण रस २२५; (२) शुङ्गारः 
रस २२७; (३) आइचयेरस २२७; (४) मधुररस २२८; 
> (५) शान्तरस २२९। 
उपसंहार--(१) औचित्य २३२; (२) वक्रोक्ति २३३; 
(३) ध्वनि २३४; (४) रस २३६-२३७। ] 

( संस्कृत आलोचना का क्रमिक विकाश ) 


१ आलोचनाशास्त्र के सम्प्रदाय २४१-२५९ 
[रस सम्प्रदाय २४२; अळंकार सम्प्रदाय २४४; महत्त्व २४६; 
अलंकार और ध्वनि २४७; रीति सम्प्रदाय २४७; रीतियों का 
विकाश २४९; सम्प्रदाय का महत्त्व २५०; वक्रोवित सम्प्रदाय 
२५१; ध्वनि सम्प्रदाय २५३; ध्वनि सम्प्रदाय का इतिहास २५६; 
औचित्य सम्प्रदाय २५७। ] 


२ आलोचनाशास्त्र के मान्य आचाप्रे २६०-२७७ 


[ (१) भरत २६०; (२) भामह २६१; (३) दण्डी 
२६१; (४) वामन २६२; (५) उद्भट २६३; (६) रुद्रट 
२६४; (७) आनन्दवर्धेन २६४; (८) अभिनवगुप्त २६५; 
. (९) कुन्तक २६६; (१०) महिमभट्ट २६६; (११) धनञ्जय 
२६७; (१२) भोजराज २६८; (१३) मम्मट २६८; (१४) 
सागरनन्दी २६९; (१५) अग्निपुराण २६९; (१६) क्षेमेन्द्र 
२६९३ (१७) रुय्यक २७०; (१८) हेमचन्द्र २७१; (१९) 
शारदातनय २७१; (२०) जयदेव २७२; (२१) शोभाक़र 
मित्र २७३; (२२) विश्वनाथ कविराज २७३; (२३) विद्याधर 
२७४; (२४) विद्यानाथ २७४; (२५) अप्पय दोक्षित २७५; 
(२६) पंडितराज जगन्नाथ २७५; (२७) विश्वेश्वर पण्डित 
२७६।] 
नामानुक्मणी २७९-२८५ 
पारिभाषिक शब्दानुक्रमणी २८६-२९१ 

प्रथम परिच्छेद 
विषय प्रवेश 


किसी भी भाषा के साहित्य की पूरी छानबीन करने के लिए उसकी आलोचना 
अपेक्षित होती है। बिना आलोचना के काव्य के न तो गुण का परिचय मिल सकता 
है और न उसके दोषों का। गुणदोपों को विना जाने किसी भी काव्यः का आनन्द 
नहीं उठाया जा सकता । इसीलिए संस्कृत कें एक कवि का कहना है कि बड़े या.छोटे 
कवि की विशेषता जानने के लिए उसके ग्रन्थों की परीक्षा आवश्यक होती है। एक 
साधारण दीपक तथा मणिदीप में बया अन्तर होता हैं? इसका परिचय बिना आँधी 
चले नहीं हो सकता। यदि आंधी किसी दीपक को बुझा देती है, तो उसे सामात्य- 
कोटि का दीपक जानना चाहिए जोरों को आँधी आने पर भी जो दीपक उसी मस्ती 
के साथ अपना प्रकाश बिखेरता हुआ जला करता है वह साधारण दीपक न होकर 
'मणिदीप” (मणि का दीपक) हुआ करता है । इसलिए काव्य का वैशिष्टय समझने 
के लिए आलोचना की महती आवश्यकता है। कवि तथा आलोचक दोतों में क्रिसक्ा 
पद बड़ा होता है? इस प्रश्न पर विभिन्न मत अवश्य हैं, परन्तु भारतवर्ष में दोनों | उ 
का पद एकसमान ही महत्त्वपूर्ण तथा उपादेय माना गया है। कवि तो काव्य का 
निर्माण करता है, परन्तु आलोचक ही उसके रस के जानते में, काव्य का मम समझते | 
में सफल होता है और कभी-कभी तो ऐसे भावों को समझता हेतथा समझाताहैजो | ड 
कवि की दृष्टि से मी ओझळ रहते हैं। इस प्रकार 'आलोचना' भारतीय साहित्यमै 
एक अत्यन्त उपादेय विद्या है और “आलोचक' का पद कवि की अपेक्षा कथमपि न्यून छ 
या घटकर नहीं है संस्कृत के एक मान्य प्राचीन आलोचक राजशेखर तो आलोचना: RLS 
शास्त्रः को वेद का सप्तम अंग मातते हैं। उनका कथन है कि बिना उसके स्वरूप जाने 
वेद्र के अर्थ का ज्ञात पूरे रूप से नहीं हो सकता। इस प्रकार यह शास्त्र वेदांग के सम 
ही उपयोगी तथा उसके समकक्ष माना जाता है -- Me 

नासकरण 


आलोचना के लिए संस्कृत में अनेक नामों का प्रचलन प्राचीन काल से होता चला 
आता है। इसका प्राचीनतम अभिधान 'क्रियाकहष' प्रतीत होता है। वात्स्यायन ने 
चौसठ कलाओं के भीतर क्रियाकल्प को भी एक विशिष्टकला माना है। 'क्रिया' का अर्थ 
है काव्यग्रन्थ और 'कल्प” का अर्थ है विधान। इस़॒-प्रकार काव्य के विधायक शास्त्र 
होने से इसका यह नाम प्रचलित हुआ, परन्तु यह प्रसिद्ध न हो सका। इसी प्रकार 
दाम शती के आरम्भ में राजशेखर ने. अपनी काव्यमीमांसा' में इसका नाम “साहित्य- 
विद्या' रखा। यह नामकरण काव्य की कल्पना के ऊपर आश्वित है। काव्य शब्द तथा 
अर्थे का सम्मिलित रूप होता है और इसी साहित्य अर्थात्‌ समभाव-सम्पन्न शब्द तथा 
अर्थ की मीमांसा होने के हेतु यह नाम दिया गया । परन्तु इसका भी प्रचलन न हो सका 
और सौन्दयंशास्त्र' शब्द की गति-विधि इसके समान ही ठहरी । आलोचनाशास्त्र' का 
संस्कृत में सवंप्रसिद्ध नाम है-अलंकार शास्त्र । इस शब्द के ठीक-ठीक अर्थ समझने की 
जरूरत आज भी है। पूछा जा सकता है कि क्या भारतीय आलोचना में केवल अलंकारों 
का (जैसे उपमा, रूपक, दीपक आदि का) ही विवेचन है? अळंकार तो कविता के 
अनेक शोभाधायक तत्त्वों में से अन्यतम ही होता है। एसी दशा में केवल अलंकारो का 
प्रतिपादक शास्त्र कहना क्या एकाङ्गी नाम नहीं है? इसके उत्तर में हमारा यही 
निवेदन है कि यहाँ अलंकार' शन्द का प्रयोग इस सीमित अर्थ में नहीं किया गया है। 
अलंकार' का अर्थ दो प्रकार का होता है-(क) 'अछक्रियते अनेन' इति अलङ्कारः 
अर्थात्‌ काव्य में शोभा के आधायक तत्त्व (संकीर्णे अर्थ); (ख) 'अळक्रियते' इति 
अलङ्कारः अर्थात्‌ काव्य की शोभा (व्यापक अर्थ) । 'अळंकार' को इस व्यापक अर्थ 
में लेने का श्रेय आचार्य वामन को है। उनकी दृष्टि में अळंकार शब्द तथा अर्थ की 
वाह्य शोभा का वर्धक भूषणमात्र नहीं है, प्रत्युत काव्य का मूल तत्त्व है। वामन 
का प्रसिद्ध सूत्र है-सौन्दर्येमलड्कारः अर्थात्‌ सौन्दर्य ही अलंकार है। काव्य में सौन्दर्य 
के आधायक जितने तत्त्व हैं उन सबका सामान्य अभिधान है--अलंकार। फलतः 
“अळंकार शास्त्र' का अर्थ है काव्य के शोभावर्धक तस्वों का प्रतिपादक शास्त्र और 
इसी व्यापक रूप में इसका अर्थ गृहीत होना चाहिए। 


` संकीणे अर्थं में ग्रहण करने पर भी इस नाम का एक ऐतिहासिक महत्त्व है। 


साहित्यशास्त्र के आरम्भिक युग में अलंकार ही काव्य का सर्वेस्व माना जाता था। 

अलंकार” के अध्ययन से अनेक काव्य-तत्त्व पीछे उद्भूत हुए । अळंकार की गहरी 
मीमांसा करने पर एक ओर 'वक्रोबित' का सिद्धान्त उद्भूत हुआ और दूसरी ओर 
दीपक, तुल्ययोगिता, पर्यायोबित आदिं अळंकारों में विद्यमान, प्रतीयमान अर्थ की 
समीक्षा करने से 'ध्वनि' के सिद्धान्त की ओर स्पष्ट संकेत मिला । इसलिए कुमार- 
स्वामी का यह कथन यथार्थ प्रतीत होता है कि रस, ध्वनि, गुण आदि तत्त्वों के प्रति- 
पादक होने पर भी प्रावान्य की दृष्टिं से ही इस शास्त्र का नाम “अलंकार शास्त्र' पड़ा 
अर्थात्‌ इस शास्त्र के आद्य युग मे'अलेकारों की ही महिमा काव्य में व्याप्त थी। उन्हीं 


fn 


का अध्ययन प्रधान रूप से इस शास्त्र में किया जाता था । इस शास्त्र के नामकरण 
का यही रहस्य हैं। 


प्राचीनता _ 


हमारी दृष्टि में काव्य की आलोचना सबसे पहिले इस भारतवषं में संस्कृत के 
आचार्यों द्वारा की गई। इसका प्राचीन साहित्य आज छुप्तप्राय है । राजशेखर ने 
अपने मान्य” ग्न्य--काव्यमीमांसा--में इस शास्त्र के १८ अधिकरणों की रचना 
अठारह उपदेशकों के द्वारा बतलाई है। इसकी सत्यता को परखने के लिए आज हमारे 
पास कोई साधन नहीं है। भरत का रूपक-विषयक ग्रन्थ तो आज उपलब्ध है, - परन्तु 
नन्दिकेश्वर के रस ग्रन्थ का, बृहस्पति के दोषप्रन्य का तथा उपमन्यु के गुणप्रन्थ का 
कहीं भी नाम निर्देश नहीं मिलता। काइयप तथा वररुचि, ब्रह्मदत्त तथा नन्दीस्वांमी, 
दण्डी से पूर्व आळंकारिकों में शिने जाते हैं, परन्तु इनके मूलग्रन्थ का आज पता भी 
नहीं चलता। इस शास्त'का प्राचीनतम ग्रन्थ -है भरतमुनि का नाट्यशास्त्र जो छत्तीस 
अध्यायों में कारिका के रूप में रचित एक सर्वमान्य ग्रन्थ है। यह भारतवर्ष की ललित 
कलाओं की जानकारी के लिए एक उपादेय प्राचीन परन्थरत् है। इनके समय तक 
नाट्यशास्त्र के भीतर अंगरूपसे 'अळंकारशास्त्र' का अव्ययन होता रहा, परन्तु. 
भामह : (पञ्चम शतक) ने अलंकारशास्त्र को एक स्वतन्त्र सिद्धान्त के रूप में 
प्रतिष्ठित किया और तभी से इसका स्वतन्त्र इतिहास उपलब्ध होता है.।. नाट्यशास्त्र 
की रचना के विषय में आज भी मतैक्य नहीं है, परन्तु उसका मूल सूत्ररूप.विक्रम स 
कई शती पूर्व का निःसन्दिर निर्माण है। भरत से प्राचीनतर नटसूत्रों का (जो सम्भवतः 
नट लोगों के प्रयोग विधान की शिक्षा देनेवाले. सूत्ग्रन्थ थे) परिचय हमें पाणिनि की 
अष्टाध्यायी से रूगता है। पाणिनि ने दो अत्यन्त प्राचीन तटसूत्रों के नाम का | 

किया है जिनके रचयिता शिलूएलि तथा कुशाइव थे, परन्तु इनके ग्रन्थ का आज पता 
नहीं। इस प्रकार विक्रमपूर्व पष्ठ शतक से लेकर १८ वें शतक, लगभग अढाई 
हजार वर्षों तक आलोचना शास्त्र'.का चिन्तन और मनन, अध्ययन तथा अध्यापच 
इस पुण्यभूमि भारतवर्ष में होता आया है और आज भी उसका अनुशीलन विद्वज्जनों 
के द्वारा हो रहा है। भारतवर्षं की वर्तमान भाषाओं के साहित्यशास्त्र, 
विशेषतः हिन्दी भाषा का, संस्कृत अळंकारशास्त्र की परम्परा को ही उज्ज्वल 
बनाते हैं तथा उसे उपजीव्य मानकर अपने भंडार को भरते हैं। इतना प्राचीन तथा 
दीर्घकालीन इतिहास यूरोप के साहित्यशास्त्र का भी नहीं है, अन्य की तो कथा 
ही क्या ? 


संक्षिप्त. इतिहास 


अलंकारशास्त्र के कतिपय मान्य आचायों तथा उनके ग्रन्थों का सामान्य परिचय 
यहाँ अपेक्षित है। आचार्य भामहुँ (षष्ठ शतक) ने अपना 'काव्याळंकार' ग्रन्थ लिस- 

करे अरूकारंशास्त्र का आधारस्थानीय -ग्रन्थ प्रस्तुत किया। दण्डी (सप्तमशती) 

"ने 'कांव्यांदशे' में रीतियों, अलकॉरों तथा गुणों का बहुत ही सुन्दर विवरण दिया ४ 
बामन तथा उद्भट काश्‍मीर नरेश जयापीड (अध्टमशतक) की सभा के पण्डित-रत्तं 

थे जिंनमें वामने ने 'काव्याळंकारसूत्र' में अळंकार के तत्त्वों को नवीन सूत्र पद्धति से 
प्रस्तुत किया तैथा उद्भट ने केवल अळंकारों का विस्तृत विवेचन अपने 'काब्याळंकार 
सारसंग्रंह' ग्रन्थ में बड़ी प्रौढ़ता के साथ निवद्ध किया। वामन रीति सम्प्रदाय के 
संस्थापक थे, तो उद्भट अळंकार सम्प्रदाय के उन्नायक थे। रुद्र (नवम शती) का 
'काव्याळड्कार' कारिकाओं के द्वारा कांव्यशांस््र के समग्र विषयों कां विस्तार से 
ब्रोधंक अन्यं है। आनन्दंवर्धेतं (नवमशतक का मध्य भाग) से साहित्यशास्त्र की एक 

नई धारा आरम्भ होती है जो ध्वनि सम्प्रदाय” के नाम से प्रख्यात है और जिसका 
तात्विक विवेचन इन्होंने अपने युंगान्तरकारी ग्रन्थ “ध्वन्यालोक' में किया । अभिनंवॅ- 
गुप्त (१०म शतक) शैव दर्शन के मूर्थेन्य आचार्यं होने के अतिरिवत साहित्यशास्र 
के भी एकं बड़े ही मान्य आचार्य हैं जिन्होंने रस सिद्धान्त का प्रौढ़ और मनोवैज्ञानिक 
. विश्लेषण ध्वन्यालोकलोचन' तथा अभिनव भारती’ में वड़े ही पाण्डित्यं के साथ 
किया है। एकादश शंतक में काश्मीरं में दो मौलिक आचार्य हुए--कुन्तक तथा 

- जहिसभेटट जिन्होंने ध्वनिं सिद्धान्त के विरोध में नवीन मान्यताओं की प्रतिम्ठा की। 

छुन्तक का 'वक्तोबित जीवित' वक्रोवित सिद्धान्त का प्रतिष्ठापक, वड़ा ही विशाल, 
प्रौढ़ तया मौलिक ग्रन्थ है । सहिंमभट्ट का व्यक्तिविवेक भी उतना ही प्रौढ़ तथा 
बिचारोत्तेजक सिद्धान्तग्रन्थ है। धनञ्जय (११ श०) का दशरूपक नाट्यशास्त्र 
के सिद्धान्तों का प्रतिपादक एक लोकप्रिय ग्रन्य है। भोजराज (११ श० का प्रथमार्ध) 
के दोनों ग्रन्थ-सरस्वतीकण्ठाभरणत था श्यंगार प्रकाश-अलंकार कें तत्त्वों की जानकारी 
के लिए विश्वकोश हैँ। इसी शती के उत्तरार्ध मे विद्यमान -आचार्य सम्सद ने अपने 
'काव्यप्रकाश' में ध्वनि के विरोधी आचायों के मतों का खण्डन इतनी विद्वत्ता तथा 
यूबित के साथ किया कि वे “ब्वनि-प्रस्थापन-परमाचार्य” के विरुद से विख्यात हैं । 
मम्मट ने काव्य के तत्त्तों की जो प्रौढ़ तथा अन्तरंग व्याख्या भ्रस्तुत की है, परवर्ती 
आलंकारिक उसका अनुसरण सर्वथा करते हूँ। ऐसे आलंकारिकों में मुख्य हैं-- 
धेमेन्द्र, हम्यक, हेमचन्द्र, विश्वनाथ कविराज तथा पण्डितराज जगन्नाथ । क्षेमेख ने 
अपने छोटे, परन्तु महत्त्वपूर्ण ग्रन्थ औचित्य विचार चर्चा में औचित्य के सिद्धान्त कां 
शास्त्रीय विवेचन किया । रु्यक का अलंकार सर्वस्व सचमुच अळंकारों का सर्वस्व 
प्रस्तुत करता है (१२वीं शती) । हेमचन्द्र का 'काव्यानुशासन' काव्य का एक विस्तृत 
आलोचक ग्रन्थ है जिसमें मौलिकता की अपेक्षा संकलन के ऊपर प्रन्थकार का विशेष हे 
जोर है (१२ श० का मध्यकाल) । विश्वनाथ कविराज का 'साहित्यदपंण' विव 
चना की दृष्टि से सचमुच दर्पण ही है जिसमें साहित्य के समग्र सिद्धान्त अपने विषद | हक 
रूप में प्रतिबिम्बित हो रहे हैँ (१४ शतक) । दर्पण के समान लोकप्रिय ग्रन्थ संस्कृत 

आलोचना में दूसरा नहीं है। पण्डितराज जगन्नाथ (१७ दा? ) का “रसगंगाधर 
अलंकार शास्त के तत्वों का विशेष प्रतिपादक तथा नितान्त मौलिक ग्रन्थरत्न है । 


इस संक्षिप्त परिचय से स्पष्ट है कि संस्कृत का 'अलंकार शास्त्रः एक 
वधिष्ण्‌ शास्त्र है जिसमें नयै-नये सम्प्रदायों का जन्म हुआ तथा प्राचीन सिदधात्तों 
का भी विश्लेषण तथा परिवू हेण बड़ी गम्भीरता के साथ सम्पन्न हुआ। इस विकास. 
तथा वर्धत पर दृष्टिपात न करके जो इसे एक स्थितिशील शास्त्र मानते हैँ वे यथार्थता | 
से कोसों दूर हैँ तथा इसके वास्तव रूप से एकदम अपरिचित हूँ । . = 


विशिष्टता 


साहित्यशास्त्र पर बहिरंग दृष्टि डालनैवांले आलोचक हा कहते हैं कि संस्कत २ 
दालोचना में काब्य के केवल बहिरंग तत्त्वों पर ही विचार किया गया है। अकं 

१० संस्कृत-आलोचना 


विवेचना तथा दोषों का समीक्षण ही विस्तृत है। अळंकार शब्द तथा अर्थ के शोभा- 
घायक तत्त्व हैँ तथा दोषों का सम्वन्ध भी इन्हीं दोनों वस्तुओं में होनेवाले दूषणों के 
वर्णन से है। किसी भी आलोचना-ग्रन्य को देखिए उसमें इन्हीं सिद्धान्तों का विस्तृत 
वर्णन मिलेगा। फलतः संस्कृत के शास्त्रीय ग्रन्थ काव्य के वाहरी विषय में ही अधिक 
प्रवृत्त होते हें। अतः संस्कृत आलोचना बाहरी है तथा पाइचात्य आलोचना की 'तुलूना 
में वह नगण्य ही है। 


यह आरोप एकदम मिथ्या है । संस्कृत आलोचना काव्य के सर्वांग की विवेचना 
करती है- बहिरंग के साथ अन्तरंग की भी । रीति, वृत्ति, दोष तथा अलंकार काव्य के 
बाहरी तत्त्व भले हों,' परन्तु रस उसका प्राण है और इस प्राणभूत तत्त्व की समीक्षा 
जितनी व्यापकता तथा सूक्ष्मता के साथ संस्क्कत के आचायों ने की है उतनी अन्यत्र 
दुलभ है। रस का उन्मीळन कैसे होता है? रस कहाँ रहता है? सहृदयों में या पात्रों 
मे? रस कितने है रस का मनोवैज्ञानिकोंके आधार क्या हैं ? आदि-आदि अनेक 
गम्भीर चिन्ताशील विषयों का पुरा समीक्षण हमें संस्कृत के आलोचना ग्रन्थों में मिलेगा। 
हमारा अळकारंशास्त्र विषय की दृष्टि से इतना व्यापक है कि वह पाश्चात्य जगत्‌ 
के तीन शास्त्रों का---पोइटिक्स', 'रेटारिक' तथा “एस्थेटिक्स' का-प्रतिनिधित्व करता 
है। -'पोइटिक्स' में काव्य तथा नाटक के रूप तथा विभाग, गुण तथा सिद्धान्त, का विवे- 
चन हम पाते हैं। 'रेठारिक' का सम्बन्ध वक्तृत्व कला के साथ है और तदुपयोगी 
गद्य के गृगदोयों का यहाँ वर्णन मिलता है। 'एस्थेटिवस' में सौन्दर्य के रूप, तत्त्व तथा 
महत्त्व का दार्शनिक रूप से विवेचन प्रस्तुत किया जाता है। भारतीय 'अळंकार- 
शास्त्र' में इन विभिन्न शास्त्रों के सिद्धान्तों का एकत्र सुन्दर समीक्षण है। काव्य की 
आत्मारस है और इसी रस के अंगों और उपांगों का विवेचन अलंकारशास्त्र का मुख्य 
उदेश्य है । पाश्चात्य आलोचनापद्धति का ढंग दूसरा है । वह जीवनदर्शन की 
समस्याओं की छानबीन काव्य में देखना चाहती है, परन्तु संस्कृत की आलोचना भी 
इस छानत्रीन की उपेक्षा नहीं करती । काव्य का उद्देश्य 'कान्तासम्मितोपदेशयुजे' 
है अर्थात्‌ काव्य कान्ता के समान कमनीय रूप से जीवन के उपयोगी उपदेशों का विधान 
है। स्पष्ट है कि जीवन के दन को काव्यं दृष्टि से समझने तथा समझाने का भरपूर 
उद्योग अलंकार-शास्त्र' में किया.गया है। ' 


: संस्कृत आलोचना केवल सिद्धान्त के विवेचन में ही व्यस्त नहीं रहती है, प्रत्युत 
व्यवहार को भी भलो भांति समझाती है। कविता कैसे करनी चाहिए ? कवि बनते 

संस्कुत-अलोचना ११ 


के छिए कौन-कौन से साधन होते हैं ? इन विषयों के वर्णन की वह उपेक्षा नहीं करती. 
वल्कि 'कविशिक्षा' के विपय में लिखित अनेक ग्रन्यों में इन विपयों का उपयोगी तथा 
व्यावहारिक वर्णन हमें उपलब्ध होता है । नाट्यशास्त्रीय ग्रन्थों में इसीलिए 'अभिततय' 
का हम सांगोपांग विवेचन पाते हैं। अभिनय कें चार प्रकार स्वीकृत किये गये हैं । 
आंगिक, वाचिक, सात्विक तथा,आहार्य । आंगिक अभिनय में हाथ तथा पैर के विक्षेप, 
नेत्र तथा सिर के चालन आदिका बहुत ही विशद वर्णन मिलता है। 'वाचिक' में सम्वाद- 
तत्त्व का विवरण है। रस की अभिव्यक्ति रंगमंच पर कैसे की जाती है ? इसका 
उत्तर हमें 'सात्त्विक' अभिनय के प्रसंग में मिलेगा। आहायं अभिनय में पात्रों की 
वेश-भूषा, सज्जा-सजावट का वड़ा ही रोचक विवरण हैं। नाटक क्या है ? तथा 
उसकी रचना कैसी होती है? इतना वर्णन कर देने से ही नाट्यशास्त्र का आचार्य 
अपने कर्तव्य की इतिश्री नहीं मानता, बल्कि नाटक का अभिनय आकर्षक रूपसे केसे 
“करना चाहिए? किन साधनों के द्वारा वह दर्शकों के चित्त को अपनी ओर खींच 
लेता है? आदि व्यावहारिक तत्त्वों की भी विवेचना वह भलीमाँति यहाँ करता है। 
इस प्रकार हम देखते हैँ कि संस्कृत आलोचना का क्षेत्र बहुत ही विशाल है। वह 
केवल सिद्धान्त-विवेचन की चहारदीवारी के भीतर ही अपने को बाँध नहीं रखती, 
प्रत्युत वह व्यवहार के विस्तृत प्राङ्गण में भी विचरती है तथा व्यावहारिक समस्याओं 
को हल करती है। 
सचमुच 'संस्क्ृत आलोचना विषय के विवेचन में एकदम बेजोड़ है। उसते 
तीन ऐसे सिद्धान्तों को संसार के आलोचकों के सामने प्रस्तुत कर रखा है 
जिसका मूल्यांकन अभी तो नहीं भविष्य में होनेवाला है । विश्व साहित्य कै 
आलोचना-संसार के सामने हमारी तीन महती देन है--औचित्य, रस तथा. ध्वनि 
के सिद्धान्त। भारतवर्ष का नव्य आलोचक पश्चिमी आलोचना के प्रवाह में आज 
इतना बहता जा रहा है कि उसकी दृष्टि अपने इन महनीय तत्त्वों के समझने की 
ओर तनिक भी नहीं है। परन्तु संस्कृत आलोचना अपने उदात्त मन्तव्यो तथा तथ्यों 
से मण्डित होनेवाली एक अनुपम साधना है; इस विषय में किसी भी विज्ञ आलोचक 


के दो मत महीं हो सकते। 

द्वितीय परिच्छेद 
` कवि और उसकी प्रेरणा 


कवि संसार का बड़ा ही सोभाग्यशाली प्राणी है। भगवती शारदादेवी की 
जब वड़ी अनुकम्पा होती है, तब प्राणी में वह शक्ति उत्पन्न होतो है जिसे कवित्व' 
के नाम से पुकारते हैँ। संस्कृत के एक प्राचीन कवि की उक्ति है कि इस संसार 
। में पहिले तो मनुष्य बनना ही एक दुर्लभ गुण है; तिस पर विद्वान्‌ बनना और 
| विद्वत्ता के साथ कवित्व शक्ति को पाना नितान्त दुर्लभ है। कवि की समता प्रजापति 
के साय की जाती है। जिस प्रकार प्रजापति अपनी इच्छा के अनुसार इस विशाल 
तथा विविध पदार्थयुक्त जगत्‌ की सृष्टि करता है, उसी प्रकार कवि भी अपने 
इच्छातुसार नवीन काव्यों की सृष्टि करता है जो मनुष्यों के हृदय में आनन्द ही 

उत्पन्न नहीं करता, प्रत्युत उनके जीवन को भी उदार तथा उदात्त बनाता है। 


कवि 


हत, काव्य को करनेवाले व्यक्ति को कवि कहते हैँ। 'कवि' शब्द 'कुवर्णे' अथवा 
कुछ राब्दे' धातु से ई' प्रत्यय लगाने से वनता है। राजशेखर की सम्मति में 
कृवि शब्द की निष्पत्ति 'कवृ वर्ण घातु से हुई है और इसलिए वे 'कवि' का अर्थ 
- वर्णनकर्ता मानते हैँ कवि रस तथा भाव का विमशंक होता है। वह चिड़ियों की तरह 
 चहकता है। पक्षियों के कल-कूजन के समान कवि का भी. कूजन हमारे कानों में 
ओ- सुधा-धारा प्रवाहित करता है। उसके कूजन (काठप्र) के मधुर अर्थ-से हम परिचित 
भलेही न हों, पर सत्कवि की भणिति श्रोताओं के कानों में उसी प्रकार सुधा उड़ेलने 
लाती है जिस प्रकार मालती की माळा, जिसके सुभग सौरभ की“ मादकता दर्शकों 

अविदित-गुणापि सत्कविभणितिः 
- कर्णेषु वमति ` सधु-धाराम्‌ । 
अनधिगत-परिमलापि हि, ८ 
हरति दुशं मालतीमाला ॥ 
(सुबन्धु-वासवदत्ता, इलोक ११) 


परन्तु अधिकांशं भारतीय आलोचकों की दृष्टि में कवि का प्रधान कार्यं वर्णन! 
है। मम्मटाचार्थे के मत में 'काव्य' लोकोत्तर वर्णना में निपुण कवि का कर्म होता 
है (लोकोत्तरवर्णना-निपुण-कवि-करमे) । अर्थात्‌ किसी वस्तु के यथावस्थित रूप के 
वर्णन में कवि के कवित्व का पर्यवसान नहीं होता, प्रत्युत उसके वर्णन में लोकोत्तरता का, 
अतिशय का पुट सर्वेदा वर्तमान रहता है। भट्ठतीत भी कबि को 'वर्णना-निपुण' 
वताते हैं। सच तो यह है कि कवि का प्रवान कार्य होता है किसी वस्तु का या 
किसी घटना का लोकोत्तर रूप से वर्णन ।. बिना वर्णन के कवि का यथार्थ रूप 
विकसित नहीं होता। कवि कान्तदर्शी होता है--कंवयः क्रान्तदर्शिनः । किसी | 
वस्तु के अन्तर्निहित तत्त्व का ज्ञान हुए विना कोई कवि नहीं हो सकता । वस्तु के 
बाहरी आवरण को हटाकर उसके अन्तस्तल तक पहुँचना कवि के लिए परमावश्यक 


होता है। वह कवि नहीं है बल्कि 'हठादाकृष्टानां कतिपयपदानां रचयिता' है; वह ह 
इधर-उधर से नोंच-खसोंट कर कविता की काया को बढ़ानेवाला तुक्कड़ हैजो वस्तु 
के ऊपरी सतह पर ही तैरता रहता है और उसके भीतरी तह तक नहीं पहुँच पाता | 


अतः “दर्शन” सत्कवि के लिए सर्वप्रथम आवश्यक गुण है। परन्तु दरष्टा होने पर भी 

कोई व्यक्ति तब.तक कवि नहीं हो सकता जब तक अपने प्रातिभ चक्षु से अनुभूत | 
दक्षत को शब्दों का कमनीय केवर देकर वह उसे प्रकट नहीं करता। भावोंकी | 
शाब्दिक अभिव्यक्ति कवि के लिए उतनी ही आवश्यक है जितना उन भावोंका | 
दर्शेन। | 5०४४८ 70 5 


` कविंत्व के आधार 


कवित्व के दो आधार-स्तम्भ हैँ :--दर्शन और वर्णन। इन दोनों के पूर्ण होत. 
पर ही सत्कवित्व का उन्मेष होता है । वाल्मीकि महर्षि तत्त्वों के द्रष्टा थे । 
परन्तु जव तक उन्होंने अपने अनुभूत ज्ञान को शब्दो के माध्यम द्वारा प्रकट नहीं 
किया तब तक उन्हें कवि की महनीय संज्ञा प्राप्त नहीं हुई। न जाने कितनी 


dhan हद 


wh CS] 


* 000. Vasishtha Tripathi Collection. By Sid 


क | - 


0 fp SS 


१४ संस्छुत-अळोचना 


कितने भावों ने उनके हृदय में अपना घर बनाया होगा परन्तु कवि की संज्ञा उन्हें 
तभी प्राप्त हुई जवः क्रौञ्च पक्षी के करुण स्वर से. उनका कारुणिक हृदय पिल उठा 
और उनका आन्तरिक शोक “इलोक' के रूप में वाहर छलक पड़ा । 


आचार्य अभिनवगुप्त के विद्यागुर भट्टुतौत ने कवि के स्वरूप के विवेचन में बड़े 
पते की वात कही है कि कवि “अनृषि' नहीं होता--कवि ऋषि ही होता है। मन्त्र 
का द्रष्टा पुरुष ही 'ऋषि' की महनीय उपाधि धारण करता है---ऋषयो मन्त्रद्रष्टारः । 
कवि दशन से युक्त होने के कारण ही ऋषि” कहलाता है। वस्तु के विचित्र भाव 
को, उसके अन्तरनिहित धर्म को तत्त्वरूप से जानना ही 'दर्शन' कहलाता है । शास्त्र 
में इसी तत्त्व-दशेन के कारण कवि कवि कहा जाता है। परन्तु लोक में कवि की 
संज्ञा दर्शन तया वर्णन के कारण से एक विशिष्ट अर्थ में रूढ़ है। कवि वही है जिसमें 
“दर्शन! के साथ “वर्णन! का भी सुन्दर संयोग रहता है। दशन है आन्तरिक गुण और 
वर्णन है बाह्य गुण। इन दोनों के मंजुळ सामंजस्य होने पर ही कविता की स्फूति 
होती है। दर्शन तथा वर्णन का संमिश्रण ही काव्यकला के चरम विकास का आधार 
पीठ है। 


कवि की सृष्टि 


प्रतिभा के सहारे कवि काव्य-जगत्‌ का स्रष्टा होता है । इस सृष्टि-कार्य में 
उसकी इलाघनीय शर्षित का नाम है प्रतिभा । ब्रह्मा की सृष्टि की अपेक्षा कवि की 
सृष्टि मे निजी विशेषता है, अत्यन्त विलक्षणता है। ब्रह्मा अपने सृष्टिकार्य में 
एकान्त स्वतन्त्रता का अनुभव नहीं करता, बल्कि बहु प्राणियों के कमं के अनुसार 
ही सृष्टि-रचना मे प्रवृत्त होता है। परन्तु कवि अपनी सृष्टि में नितान्त स्वतन्त्र 
होता है। उसकी रुचि जैसी होती है वैसी ही सृष्टि वह झट कर देता है :--- 


अपारे काव्य--संसारे कविरेकः प्रजापतिः । 
यथास्मे रोचते विश्वं तथेदं परिवतंते ॥ 
आचार्य मम्मट ने ब्रह्मा को सृष्टि से कवि की सृष्टि की विशेषता बतलाते हुए 
बहुत ही सुन्दर लिखा है--- 
“नियति-क्ृत-नियम-रहिता- . _ " 
माहरूादकमयीमनन्यपरतन्त्राम्‌ । 

संल्कृत-आलोचना १५ 


नवरसरुचिराँ निर्भितिमादघती , 
भारती कवेजेयति” 0 
( काव्यप्रकाश--मंगल इलोक ) 


आचार्य मम्मट यहाँ कवि-भारती की सृष्टि के विषय में अपना मन्तव्य प्रकट 
कर रहे हैँ। कवि की सृष्टि प्रजापति की सृष्टि से कहीं अधिक बढ़कर हे तथा 
अत्यन्त आनन्ददायक है। ब्रह्मा की सृष्टि नियति के द्वारा उत्पन्न नियमों का पालन 
करती है । वह सत्त्व, रज तथा तम से निमित होने के कारण सुख, दुःख तथा मोह 
पैदा करती है। वह परमाणुओं के ऊपर आश्रित रहती हैं, क्योंकि परमाणुओं के 
संयोग से जगत्‌ की रचना नैयायिकों को अभीष्ट है । उसमें छः रस होते हैं और 
इन रसों के द्वारा वह सदा मनोज्ञ ही नहीं होती । परन्तु कवि की सृष्टि प्रत्येक बात 
मे ब्राह्मी सृष्टि से अपूर्व है। वह नियतिकृत नियमों से रहित और केवळ आनन्दः 
दायिनी है। कवि को छोड़ वह किसी पर आश्रित नहीं रहती। काव्य में नवरस होते 
है और उनके द्वारा कविसृष्टि सदा रुचिर, मनोज्ञ तथा हृदयहारिणी होती है। 


कवि वह जादूगर है जिसके जादू के सामने जगत्‌ का प्रत्येक पदार्थ रसभाव से 
सम्पन्न दीखने लगता है । कोई वस्तु कितनी भी नीरस क्यों न हो, रस-तात्पयवाले 
कवि के हाथ लगते ही उसमें विलक्षण परिवर्तन हो जाता है--वह्‌ विचित्र रूप से 
आकर्षक बन जाती है । इसंलिए कवि के उपकरण की अवधि नहीं होती । कवि 
अपने काव्य की सामग्री समस्त विश्व से ग्रहण करता है और अपनी शक्ति के 
प्रभाव से उसमें नाना प्रकार का वैचित्र्य उत्पन्न कर देता है। इसी लिए कवियों की 
महनीय परम्परा को देखकर भी नीलकण्ठ कवि हतांश नहीं हौते। उनका कथन है कि 
कवियों की इस लम्बी परम्परा को देखकर मुझे सरस्वती का वैभव खाली जान पड़ता 
है। परन्तु सरस्वती के मन्दिर में प्रवेश करने पर यही जान पड़ता है कि कवि-कोटि 
इसके एक कोने में ही पड़ी हुई है--मन्दिर का पूरा आँगन नवीन कवियों के उपयोग 
के लिए अभी पूरा खाली पड़ा है। सचमुच प्रतिभाशाली कवि के लिए न तो विषय 
की कमी है और न कल्पना का ह्वास। शारदा का यह विशाल. मन्दिर उनके लिए 


` 'सावकाश बना हुआ है " 


१६ संस्छुत-आसोषना 


अन्तः प्रविशयायमवेकितङचेत्‌ , 
कोणे प्रविष्टा ककविकोटिरेषा ॥ 
(शिवलोलाणंव १११८) 
कवि के लिए इससे बढ़कर महत्त्व की वात और क्या हो सकती है कि भगवती 
श्रुति भी उस अखण्डब्रह्माण्डनायक ( ईर्वर ) को 'कवि' के ही नाम से पुकारतीं 
है, न तो उसे शाव्दिक' कहती है और न 'ताकिक'। इस जगत्‌ का निर्माता तथा 
नियन्ता न वैयाकरण' कहा गया है और न 'नैयायिक'; परन्तु कहा गया है 'कवि'। 
कविर्मतीषी परिभूः स्वयंभू’; आदि उपनिषद्‌ वाक्य इसके यथार्थ पोपक हैं। इसीलिए 
भारतीय संस्कृति में कवि का आदर सर्वतोभावेन विराजमान है। यह 'कवि' के 
लिए भूषण की वात है 


स्तोतं ध्रवृत्ता स्तुतिरीइवरं हि ’ 

न शाब्दिक प्राह न तारकं वा । 

श्रते हि तावत्‌ कविरित्यभीक्षणं , 

काष्ठा परा सा कविता ततो नः ॥ । 
(शिवलीलाणंव १॥१६) 


कवि को प्रेरणा-शर्कित 


. मनुप्य की प्रत्येक प्रवृत्ति हेतुमूलक होती है। विना किसी बलवान्‌ कारण 
के वह किसी भी प्रवृत्ति के लिए उद्योगशीळ नहीं होता है। काव्यकंछा भानव की 
उच्चतम आध्यात्मिक प्रवृत्ति की प्रतीक है। यह अनन्त आनन्द का स्रोत है। मानव 
उसी आनन्द का प्रकाशन अपनी कला के द्वारा सम्पन्न कर दर्शक तथा पाठक को एवं 
अपने को आनन्दमय बनाने का प्रयत्न करता है। यही अभिव्यंजना उसकी अनुभूति 


 , की चरम अवसान है। 


हमारे मनीषियों की प्रत्यक्ष दुष्ट वतलाती है कि आनन्द के अनुभव के लिए 


र ही ब्रह्मा ने सृष्टि की रचना की। वह स्वयं रस से तृप्त हैं । उसंकी सृष्टि भी एक 


अखण्ड रस की घारा से आप्लावित है। रस-प्राप्ति मानव जीवन का चरम लक्ष्य 
है। आनन्द की अनुभूति के लिए प्राणी बेचैन होकर इधर-उधर भटकता है । जब 


सक्कत-आलोचना १७: 


अपनी उपलब्ध तृप्ति को बाहर प्रकट करता रहता है । वह स्वार्थी नहीं है कि 
वह समग्र रस का पान चुपचाप स्वयं ही कर जाय। वह अपने स्व को इतना 
विस्तत और व्यापक बना देता है कि उसके लिए कोई 'पर' रहता ही नहीं। इसी 
व्यवितत्व के प्रसार को, अपने 'स्व को 'पर' के साथ तादात्म्य को, साहित्य की 
भाषा में 'साधारणीकरण' की संज्ञा दी गई है। 


रस की उपलब्धि के अनन्तर उसके उन्मीलन का प्रधान साधन है-कला। 
अव विचारणीय प्रश्न यह है कि कला या साहित्य के मूळ में कौन-सी प्रेरणा कार्ये 
करती है? कौन वस्तु उसे कला के उन्मीलन तथा काव्य की रचना के लिए अग्रसर 
करती है? इस प्रश्‍न का एकमात्र उत्तर है--स्वान्तः सुखाय; अपने मन के सुख 
के लिए, अपने हृदय के आनन्द के निमित्त ही। 


उपनिषदों में लिखा है कि मानव तीन एषणाओ की तृप्ति के लिए संसार में 
प्रय्नशील रहता है। ये एवणायें हैं--(१) पुत्रैयणा, (२) वित्तैषणा, .(३) 
लोकैषणा अर्थात्‌ पुत्र की इच्छा, धन की इच्छा और यशं की इच्छा। अन्य शब्दों मे 
काम, अर्थे और धर्म ही इस संसार में समग्र मानव प्रवृत्तियों के निदान माने गये हैं। vo 
हमारे समस्त कार्य-व्यवहार इन्हीं कारणों से होते हैं । मानव जीवन की समस्त 3 
प्रवृत्ति का मूल यही है। परन्तु इन पुरुषार्थो के अतिरिक्त मोक्ष” नामक चतुर्थे . 
पुरुषार्थं भी है जो प्राणिमात्र के उद्वोधन तथा प्रवृत्ति का साधन है। यह मोक्ष ही 
परम परुपार्थ है और इसी की सिद्धि के लिए यावत्‌ कला, यावत्‌ शास्त्र, यावत्‌ काव्य 
सतत प्रवृत्त होते हैं । हमने गोस्वामी तुलसीदास के ही प्रसिद्ध शब्द स्वान्तः सुखाय' 
को समस्त कला की मूळ प्रेरक शक्ति माना है। इस विश्व में समस्त प्रेरणाओं 
तथा स्फरणाओं का आधार यही आत्मा है। इसी आत्मा को जानता ही भारतीय 
आध्यात्मिक चिन्तना का सर्वश्रेष्ठ फल है 'आत्माचं विजानीहि आत्मा को 
यही साक्षात्‌ अनुभूति कलात्मक चिन्तना तथा रसातमक रचना का मूल स्रोत है। 
काव्य की प्रेरणा का यही मूल आधार है। 


कला में व्थवितत्व 


भारतीय दृष्टिं से काव्य में कवि के व्यक्तित्व की मधुर झाँकी ही नहीं रहत 
प्रत्यत उसकी आत्मा का पूर्ण प्रभाव प्रकाशित होता है। काव्य म व्यक्तित्व 


१८ संस्कृत-आलोचना 


संबंध में दो परस्पर-विरोधी मत पाश्चात्य आलोचना जगत्‌ में दीख पड़ते हैं। एक 
पक्ष कला में कलाकार के व्यवितत्व का पूर्ण विकास मानता है, तो दूसरा पक्ष कछाकार 
के व्यक्तित्व का कला में सर्वथा तिरस्कार तथा परिहार मानता है। सुप्रसिद्ध 
आलोचक ब्रैडले का कथन है कि “कला न तो वास्तविक जगत्‌ का अंश है, न अनु- 
करण | इसकी दुनिया ही निराली है जो स्वयं स्वतन्त्र तथा स्वाधीन रहती है।” 
इस पक्ष के आलोचक कलात्मक अनुभूति को एक विशेष प्रकार की अनुभूति मानते 
हैं जो संसार की अन्य अनुभूतियों से विलक्षण तथा विचित्र होती है। 


यह एकपक्षीय मत ही माना जा सकता है। भारतीय आलोचनाशास्त्र में 
काव्य में कवि के व्यक्तित्व की अभिव्यक्ति एकान्त रूप से नहीं मानी गई है। भारतीय 
रस-शास्त्र का प्रधान उद्देश्य पाठकों या दर्शकों को रसवोध कराना ही है। समाज 
की मंगलकामना, समाज का हितचिन्तन, समाज के कल्याण के लिए उपदेश, 
इन सव महनीय उपदेशों की पूर्ति के लिए कवि सतत यत्नशील रहता है। काव्य में 
कवि के स्व' तथा 'सर्व' में कथमपि वि व नहीं घटित होता । 


भारतीय संस्कृति में समाज और व्यवित में भव्य सामञ्जस्य सदैव वर्तमान 
रहा है। भारतीय घमं जिस प्रकार व्यक्ति की आध्यात्मिक उन्नति का सन्देश देता 
हुआ समाज के हितचिन्तन के लिये भी जागरूक रहता है, उसी प्रकार भारतीय साहित्य 
भी व्यक्ति तथा समाज, दोनों के हितचिन्तन तथा स्वार्थ के एकीकरण के लिए प्रवृत्त 
होता है। इस प्रकार काव्य वह साधन है जिसमें कलाकार के व्यक्तित्व के माध्यम 
द्वारा समाज अपना सुन्दर रूप प्रस्तुत करता है। पाश्चात्य आलोचको का भी झुकाव 
इसी सिद्धान्त की ओर दिखाई पड़ता है। आजकल के सुविख्यात अंग्रेजकवि इलियट 


का तो यहाँ तक कहना है कि--कविता व्यक्तित्व की अभिव्यक्ति नहीं, बल्कि 
व्यक्तित्व से पलायन है। 


तात्पर्थं यह है कि सच्चा कलाकार जीवन की विशालता और विविधता की 
ओर ही दृष्टि डालता है। उसके सामने वह अपने व्यक्तित्व को भी सर्वथा तिरस्कृत 
कर देता है। कलाकार समाज में जनमता है। समाज से ही अपने विचारों के लिए 
पौष्टिक पदार्थ ग्रहण करता है। अपने विचारों और भावनाओं, को व्यक्तित्व के 
संकुवित क्षेत्र से ऊपर.उठा कर वह विश्व के साथ सामंजस्य स्थापित करने का प्रयत्न 
करता है। ऐसी दशा में हमारे आलोचक कला को कलाकार के सीमित व्यक्तित्व 

की अभिव्यक्ति नहीं मानते, प्रत्युत उसमें उस व्यक्तित्व की झलक मानते हैँ जो 
विश्व के साथ सामञ्जस्य स्थापित कर चुका है। ऐसे कलाकार की कृति सर्वेजन- 
सुखाय' तथा 'सर्वजन-हिताय” अवश्यमेव होती है। ८ 


कवि की कोटियाँ 


संस्कृत आलोचना में कवि की अनेक श्रेणियाँ मानी गई हैं जिनका एक सामान्य 
परिचय यहाँ दिया जाता है। संस्कृत के मान्य आलोचक राजशेखर ने कवियों का 
काव्य के विषय की दृष्टि से तीन भेद किया है--(१) शास्त्र कवि (२) काव्य कवि 
(३) उभय कवि । श्यामदेव नामक आचार्य की सम्मति में इनमें से क्रमशः एक दूसरे 
से बड़ा होता है। शास्त्र कवि सबसे निम्नकोटि का होता है। उससे वढ़कर होता 
है काव्य कवि और सबसे श्रेष्ठ है उभय कवि। परन्तु राजशेखर इस मत के सर्वथा 
विरुद्ध हैं। उनका कहना है कि प्रत्येक कवि अपने विषय में श्रेष्ठ होता है। यह 
विभाग विषय की दृष्टि से किया गया है। 
शास्त्र-कषि काव्य में रस-सम्पत्ति का सम्पादन करता है और काव्यकबि शास्त्र 
के तके-कर्कश अर्थ को भी उक्ति की विचित्रता से मनोरम बना देता है। परन्तु उभय- ; 
कवि शास्त्र और काव्य, दोनों में परम प्रवीण होता है। इसलिए शास्त्रकवि और 
काव्यकवि का प्रभाव एकसमान हुआ करता है । यदि झास्त्रकवि केवल शास्त्र 
में ही एकाङ्जी रूप से प्रवीण होगा तो उसकी कविता माधुर्य से विहीन होते 
के कारण जन-मन का अतुरंजन नहीं कर सकती । इसी प्रकार काव्यकवि को भी . 
शास्त्र का संस्कार होना चाहिए क्योंकि शास्त्र का संस्कार काव्य-रचना में महती | 
सहायता करता है। 
राजशेखर ने शास्त्र कवि के तीन भेद माने हैं तथा काव्यकंयि का भेद उन्होंने 
निम्तांकित रूप से आठ प्रकार का वतलाया है: : 
(१) रचनाकवि (२) दाव्द-क्वि (३) अर्थ-कवि (४) अलंकार-कवि 
(५) उक्ति-कवि (६) रस-कवि (७) मार्गं-कवि (८) शास्त्रार्थ-ऊवि । 
इन कवियों के नामों से ही इनकी विद्येपत का पता चलता है। 
राजशेखर ने अवस्था को दृष्टि में रखकर कवियों के दश भेद निर्धारित | 

(१) काव्य-विद्यास्नातक--जों व्यवित कवित्व की कामना से काब्य की 


विद्याओं (व्याकरण, छंद, अळंकार) तथा उपविद्याओं (चौंसठ कला) के ग्रहण 


करने के लिए गुरुकुल में जाकर निवास करता है, वही काव्य-विद्यास्नातक कहलाता है। 

(२) हृदय-कवि--वह है जो कविता तो बनाता है परन्तु संकोचवश उसे 
छिपा रखता है। न तो उसे वह किसी को पढ़ के सुनाता है और न पत्र-पत्रिकाओं में 
प्रकाशित करता है। उसकी कविता का प्रचार उसके हृदय तक ही सीमित रहता हैं। 

(३) अन्यापदेशी--वह्‌ कवि है जो स्वयं कविता को करता है परन्तु दोष के 
भय से वह दसरे की रचना कहकर लोगों में उसका प्रचार करता है। अनेक कवि 
आरम्भिक दशा में दूसरों के ही नाम से अपनी कविता का प्रचार करते हूँ। 

(४) सेवित कवि है जो प्राचीन कवियों की छाया. लेकर कविता 
करता है। 

(५) घटसान--वह कवि है जो फुटकर कविता तो सुन्दर लिख लेता हैं परन्तु 
कोई प्रवन्ध काव्य नहीं लिख सकता। 

(६) महाकवि--वह है जो प्रबन्ध काव्य की रचना में समर्थ होता है। 

(७) कविराज--कवियों की सबसे उन्नत कोटि कविराज की है। कविराज 
'वही होता है जो सव प्रकार की भाषा में कविता लिखने में समर्थ होता है 

(८) अघेशिक- मन्त्र तथा तन्त्र आदि की उपासना से काव्य रचना में 


"सिद्धि पानेवाला व्ययित आवेशिक कहलाता है। 


(९) अविच्छेदी--जो जव ही चाहता है तभी विना किसी प्रतिवन्ध के कविता 
करता है उसे अविच्छेदी कवि कहते हुँ । 

(१०) संक्रामयिता--उसे कहते हैं जो स्वयं सिद्धमंत्र होकर मन्त्र के बल पर 
दूसरों मं--वालक तथा वालिकाओं में-सरस्वती का संक्रमण कराता है । 


आलोचक 


कवि के समान आलोचक' की भी मीमांसा संस्कृत के ग्रन्थों में बड़ी विशदता के 
साथ की गई है। काव्य के गुण-दोंप की विवेचना करनेवाले व्यवित को 'आळोचक' 
कहते हैं। वह काव्य के मर्म को समझता है तथा उसे उपयुवत शब्दों में समझाता है। 
आलोचक के महनीय गुणों में से अन्यतम गुण है--काव्य के अन्तस्तल तक पहुँचने 


की क्षमता। जो व्यमित काव्य के केवल सतह पर ही तैरा करता है और जो उसके 


ससक त-अेचना २१ 


भीतर पैठने की योग्यता नहीं रखता, वह कथमपि अपने उत्तरदायित्व का पुरा निर्वाह 
नहीं कर सकता । विना दृढ़ परीक्षा किये, विना मामिक आलोचना किये किसी वस्तु 
के गुणदोप का पूरा ज्ञान हमें हो नहीं सकता। इसलिए काइमीर के कमनीय कवि 
संक की यह उक्ति इस विपथ में विशेष आदरणीय मानी जाती है--- 


नो शक्य एव परिहृत्य दुढां परीक्षां, 
ज्ञातुं भितस्य महतश्च कवेविशेषः । 


बिना हवा के तीब्र झोंके के सामान्य दीप तथा मणिदीप का भेद कथमपि नहीं 
जाना जा सकता। आलोचना की भी इसीलिए आवश्यकता है कि सित कबि (सामान्य 
कवि) तथा महाकवि (महनीय कवि) के अन्तर स्पष्टतः मालूम हो जायें। और इसी 
कार्य के सम्पादन की योग्यता से मण्डित व्यवित ही आलोचक का गौरवपूर्ण पद प्राप्त 
कर सकता है। अतः व्युत्पत्ति आलोचक के लिए अत्यन्त आवश्यक गुण होती है। 
जिस भाषा में काव्य निवद्ध हो उससे परिचय रखना तो जरूरी है ही। साथ ही साथ . 
उस भाषा के तत्सदृश अन्य ग्रन्थों से परिचय रखना तुलना करने के लिए बहुत ही 
जरूरी होता है। आलोचक के लिए दूसरा गुण है--मर्मज्ञता अर्यात्‌ भावुकता; 
काव्य के रहस्य को समझने की योग्यता होना। इसके लिए प्रतिभा की आवश्यकता. 
'है। प्रतिभा दो प्रकार की होती है--कारयित्री तथा भावयित्री। कारयित्री प्रतिभा 


कवि को काव्य निर्माण करने में सहायता देती है, तो भावयित्रो प्रतिभा भावक _ र 


(आलोचक) को काव्य के गुग-दोषों की भावना करने में साधन वनती है। इस गुण 
के अभाव में आलोचना तलस्पशिणी नहीं होती, प्रत्युत इधर-उधर की बातों का वर्णन 


करके ही वह समाप्त हो जाती है। आलोचक जितना ही मर्मज्ञ तथा प्रतिभा-सम्पञ् 
होगा उसकी गुण-दोष-विवेचना उतनी ही सुन्दर और यथाथ होगी तथा कवियों के _ ५4 


भावों को प्रकट करनेवाली होगी । कविता का पाठक भी रसिक होना चाहिए, आलो- . 
चक की तो वात ही न्यारी है। इसीलिए कोई संस्कृत कवि प्रजापति से प्रार्थना कर रहा | 


है कि मेरे किये गये पापों का कोई दूसरा फल आप दीजिए, उसे में सहने के लिए तैयार | 
हँ; परन्तु अरसिक पुरुषों के सामने कविता के सुनाने का दण्ड आप मेरे सिर में कमी. 


न लिखिए; मेरा यही दुइ आग्रह ह--- 
इतर पापफलानि यथेच्छया ; 
बितर तानि सहे चतुरानन । | 
८ र व 

अरसिकेषु कवित्व-निवेदनं , 
शिरसि मा लिख सा लिख मा लिख ॥ 


आलोचक का तीसरा गुण होता है--मत्सरहीनता ; कवि विशेष की कविता से 
मत्सर न करना, डाह न करना। आलोचक को उदार होना चाहिए और काव्य के 
 गुणदोषों को अपने ओदार्य तथा सहानुभूति से परखना चाहिए। मत्सर आलोचक की 
आँखें ही वन्द कर देता है। काव्य में पैठने की योग्यता ही उसकी मारी जाती है। 
फलतः वह काव्य को ठीक कसौटी पर कस नहीं सकता। ये ही आलोचक के लिए 
सर्वमान्य मुख्य गण हैं--व्युत्पत्ति, म्मेज्ञता तथा मत्सरहीनता। 


कवि और आलोचक 


कवि तथा आलोचक के परस्पर सम्वन्ध के विपय में भी अनेक मत हैँ। कुछ 
आचायं लोग कवि तथा भावक की अभिन्नता मानने के पक्षपाती' हैँ। वे कहते हुँ कि 
कवि ही भावक हो सकता है और भावक ही कवि हो सकता है, परन्तु स्वयंभ्महाकवि 
कालिदास दोनों की भिन्नता मानने के पक्ष में हैँ। उनकी सम्मति में 'भावक' कवि से 
भिन्न हुआ करता है। 'कवि' का काम है काव्य का सर्जन और “भावक' का कार्य है 
काव्य का समीक्षण। ये दो भिन्न-भिन्न व्यापार हैं और इनके आधार को भी भिन्न- 
भिन्न होना चाहिए । शारूग्राम शिला से सोना पैदा होता है और कसौटी का पत्थर उसे . 
कसता है। दोनों पत्थर हूँ और रंग में दोनों काले हूँ, परन्तु एक सुवर्ण का उत्पादक 
है और इसरा उसका परीक्षक है। कवि तथा भावक में भी यही अन्तर वर्तमान है। 
इसीलिए भावक कभी-कभी एसे भावों को, गुणों को काव्य में खोज निकालता है जिसका 
पता स्वयं कवि को भी नहीं रहता। तथ्य यह है कि समीक्षण वस्तुतः एक विलक्षण 
तथा स्वतन्त्र शयित है और इस शक्ति को रखनेवाला व्यक्ति कवि से सचमुच भिन्न 
तथा पृथक्‌ होता है। 


आलोचक की कोटियाँ 
आलोचक चार प्रकार के माने जाते हूँ-- 


ह (१) अरोचको-सूक्ष्म आलोचना की भावना से मण्डित व्यक्ति जिसे छोटे- 
 ोटेकाव्यच्चते ही नहीं। इसकी दृष्टि बड़ी पैनी होती है और जब कोई काव्य 


।। 

वास्तव गुणों से सम्पन्न नहीं होता तव वह उसकी शोभनता को मानने के लिए उद्यत 
नहीं होता । 

(२) सत्तणाभ्यवहारी--स्थूलछ दृष्टि-चाला आलोचक जो गुण तथा दोष में 
वास्तव अन्तर नहीं समझ सकता । 

(३) सत्सरी--कवि से डाह रखनेवाला आलोचक जो काव्य के गुण-दोषों की 
ओर न जाकर कवि के व्यबितगत गुण-दोष की ओर जाता है और काव्य की अन्यायपूर्ण 
आलोचना करता है। | 

(४) सतस्वाभितिवेशी--काव्य तत्त्व की पकड़ रखनेवाला आलोचक जो काव्य 
के भीतर घुसता है तथा उसके छिपे हुए भो गुण-दोषों को समझकर उन्हें उचित शब्दों 
में अभिव्यवत करता है। 

इन चारों प्रकार में प्रथम तथा चतुर्थ प्रकार के आलोचक विवेकी होते हैं और 
वीचवाले आलोचक विवेकहीन होते हैं। इसलिए आदिम तथा अन्तिम आलोचक 


ही इलाघ्य तया प्रशंसनीय माने जाते हैं और संस्कृत आलोचना का यही लक्ष्य है कि: 
इस प्रकार के आळोचकों की आलोचना काव्य के मर्म उद्धाटन में वस्तुतः समर्थ होती है। 

तृतीय परिच्छेद 
काव्य के हेतु 


कवि के लिए काव्य का प्रथान सावन है प्रतिभा। संस्कृत भाषा के सर्वप्रथम 
आलंकारिक भामह की सम्मति में शास्त्र और काव्य का अध्ययन करनेवालों में यही 
अन्तर होता है कि जड़ वुद्धिवाला भी मनुष्य गुए के उपदेश से शास्त्र को अच्छी तरह 
से पढ़ सकता है। परन्तु काव्य की स्फूति उसी व्यक्ति को होती है जो प्रतिभा से 
सम्पन्न होता है। यदि शिष्य में प्रतिभा का अभाव है तो गुए के लाख उपदेश देने 
- पर भी, उसके हृदय में काव्य का अंकुर उत्पन्न नहीं हो सकता :--- 


गुरूपदेशादध्येतूं. शास्त्र जडधियोध्प्यलम्‌ । 
काव्यं तु जायते जातु कस्यचित्‌ प्रतिभावतः ॥ 


। प्रतिभा-सम्पन्न कवि ही ऐसी कविता कर सकता है जिसमें एक पद भी निन्दनीय 
न हों। क्योंकि दोषयुक्त काव्य की रचना करनेवाला कवि उसी प्रकार निन्दनीय 
होता है जिस प्रकार दुष्ट पुत्र के द्वारा पिता। कुकविता साक्षात्‌ मरण है। इस | 


संस्छ्नत-भालोचना २५ 


परिपाक से पुष्ट होनेवाली विशिष्ट कवित्व-शकिति ही प्रतिभा है :--प्राक्तनाद्यतन 
संस्कार-परिपाक-प्रौढ़ा प्रतिभा काचिदेव कृविशक्ति: । वामन के अनुसार प्रतिभान 
या प्रतिभा कवित्व का वीज है। जिस प्रकार वीज से अभिनव पदार्थं को स्फूति 
होती है, वही कार्य प्रतिभा के द्वारा भी होता है। प्रतिभा है क्या? यह पूर्वजन्म से 
आनेवाला विशिष्ट संस्कार है। यह वासना-इप से कवि के हृदय में निवास करता है। 
प्रतिभा के बिना प्रथमतः काव्य निष्पन्न ही नहीं होता और यदि यह निष्पन्न हुआ भी 
तो यह काव्य उपहास का पात्र बनता है। वामन का यह तथ्य-कथन प्रतिभा की काव्य . ' 
में गहरी उपादेयता का पुष्ट परिचायक है। भट्ट गोपाल के अनुसार प्रतिभा कवित्व ७ 
का बीज अर्थात्‌ उपादानरूप संस्कार-विशेष है । राजशेखर के अनुसार प्रतिभा वह | ड 
शवित हैं जो कवि के हृदय में शब्द के समूह को, अर्थ के समुदाय को, उवित के मागं को र 
तथा इसी प्रकार अन्य काव्य की सामग्री को प्रतिभासित करती है। राजशेखर 
ने एक बड़े ऐतिहासिक तथ्य का परिचय इस प्रसंग में दिया है। वे कहते हैं कि मेषावि- 
रुद्र और कुमारदास आदि कवि जन्म से ही अन्धे थे परन्तु उनके काव्यों में सांसारिक 
पदार्थो का वर्णन जो इतना सचित्र और सटीक है वह प्रतिभा के ही विलास का 
फल है। ; 


विभिन्न मत 


इन विभिन्न आचायों के मतानुसार प्रतिभा एक जन्मान्तरीय संस्कार-विशेष 
है--एऐसा मानस धमं है जो दूसरे जन्म में होनेवाले कवित्व के संस्कार के परिपाक 
होने पर उत्पन्न होता है । भामह के अनन्तर दण्डी ने काव्य-सांधक हेतुओं में | 2 
प्रतिभा के साथ शास्त्र-ज्ञान तथा अभ्यास को भी आवश्यक माना है। उनकी सम्मति 
में केवल प्रतिभा काव्य की स्फृति के लिए समर्थ नहीं हो सकती । इसके साथ निर्मल 
शास्त्र तथा अमन्द अभिप्रोग का सहयोग भी उतना ही आवश्यक है | 


नैसगिकी च प्रतिभा, शुतञ्च बहु निर्मलम्‌ । | 
असन्दवच्ाभिगोगइच, कारणं फाबव्मसम्पदः ॥ 


२६ संस्कृत-आलोचना 


पराङपुख होने की सलाह नहीं देते | वे यह भी: आग्रह करते है कि यदि शास्त्र से 
या यत्न से कविता की उपासना की जाय, तो सरस्वती उस कवि के ऊपर अपनी 
अनुकम्पा अवश्यमेव दिखलाती है 


बामन भी इस विषय में दण्डी के ही अनुथायी प्रतीत होते हैं। वे प्रतिभा को 
'प्रतिभान' शब्द के द्वारा अभिहित कर उसे कवित्व का बीज मानते हैं। वे इसके 
अतिरिवत काव्यों से परिचय, काव्य-रचना में उद्यम, काव्योपदेश करनेवाले गर की 
सेता तथा विविध शास्त्रों का ज्ञान भी काव्य की अभिव्यक्ति में कारण मानते हैं । 
इसके अतिरिक्त .उन्होंने अवधान--चित की एकाग्रता--को भी काव्य-रचना का 
सहायक स्वीकार किया है। 


रुद्रट ने भी काव्य-कारणों में प्रतिभा, व्य॒त्यत्ति तथा अभ्यास को एक साथ 
कारण माना है । प्रतिभा के स्थान पर वे शक्ति” को काव्य का प्रधान है 
हेतु मानते हैं। एकाग्रचित्त होने पर अर्थो का अनेक प्रकार से विस्फुरण होता है तथा 
कमनीय पद स्वयं कवि के सामने प्रतिभासित होते हैं। जिस पदार्थ के द्वारा यह 
अपूर्व घटना घटित होती है उसी का नाम शक्ति है 


“मनसि सदा सुसमाधिनि, बिस्फुरणमनेकधाभिधेयस्य । 
अक्लिष्टानि पदानि च विभान्ति, यस्यामसौ शक्तिः ॥ 
(रुद्रट-काव्यालंकार १।१५) 


आनन्दवर्धन को सम्मति में व्युत्पत्ति तथा प्रतिभा दोनों काव्य-सावनों में प्रतिभा 
ही.श्रेयस्कर है। शास्त्र की व्युत्पत्ति न रखनेबाळा कबि अपने काव्य में अनेक दोषों 
का सम्पादन कर बेठता है। प्रतिभा इन समस्त दोषों को दूर कर देती है। प्रतिभा के 
अवळ समर्थक आनन्दवर्धनाचाये की उक्ति नितान्त स्पष्ट है: 


अव्युत्पत्तिकृतो दोषः शक्त्या संन्नियते कवेः । 
यस्त्वशब्तिक्कतस्तस्य, झगित्येवावभासते ॥ 


न्ह 


राजझंखर ने लिखा है कि दयामदेव नामक आरंकारिक के मत में काव्यकर्म में ` 


सबसे अधिक सहायक वस्तु है समाधिः अर्थात चित्त की एकाग्रता । आचार्य मंगल 
अस्यास को ही काव्य-कर्म में सबसे अधिक उपयोगी साधन मानते हैं। परन्तु राज- 


Do 

संस्क्त-आलोचना २७ 


शेखर का मत इन दोनों से भिन्न है। वे शक्ति को ही काव्य-कला के उन्मीलन में 
प्रधान हेतु मानते हैं। वे समाधि तथा अभ्यास दोनों को शक्ति का उद्भासक मानते 
हैं। उनके मतानुसार केवल शवित ही काव्य में हेतु होती है। 


आचार्य मस्मट का सिद्धान्त है कि शक्ति, निपुणता तथा अभ्यास काव्य की 
निष्पत्ति में, सम्मिलित रूप से कारण होते हँ। शक्ति प्रतिभा का ही दूसरा नाम है 
जिसके विना काव्य निप्पन्न नहीं होता तथा निष्पन्न होने पर वह काव्य लोकप्रिय 
नहीं होता, प्रत्युत उपहास का कारण बनता है। काव्य, शास्त्र तथा अन्य विद्याओं 
के अनुशीलन से जो चातुरी उत्पन्न होती है उसी का नाम निपुणता है। प्राचीन 
आचार्यो के द्वारा व्यवहृत व्युत्पत्ति को ही मम्मटाचार्य ने निपुणता का नाम दिया है। 
काव्य के मर्मज्ञ विद्वान्‌ के पास रहकर उसकी शिक्षा के द्वारा काव्य-कला के निरन्तर 
चिन्तन का नाम अभ्यास है। सच तो यह है कि काव्य-मर्मज्ञ की शिक्षा कविता के 
जिज्ञासुओं के लिए अमृत का काम करती है।.प्रतिभा तथा व्युत्पत्ति से सम्पन्न होने 
पर भी कवि अपने मनोरथ में तव तक कृतकार्य नहीं होता जब तक वह सद्गुरु की 
शिक्षा से काव्य का अभ्यास नहीं करता। :मम्मटाचार्य ने शक्ति, निपुणता तथा 
अभ्यास--इन तीनों को काव्य का स्वतन्त्रं रूप से अलग-अलग कारण न मानकर 
सम्मिलित रूप से ही कारण माना है। इसीलिए इस सुप्रसिद्ध कारिका में हेतु शब्द 

का एकवचन में प्रयोग किया है, बहुवचन में नहीं (हेतुने तु हेतवः) ।. 


शक्तिनिपुणता लोक-आास्त्र काव्यादवेक्षणात्‌ । ` 
. काव्यज्ञ-शिक्षयाभ्यास इति ` हेतुस्तदुद्भवे ॥ 
§ (काव्य-प्रकाश १३३ )' 


कविवर भिखारीदास ने अपने काव्य-निर्णय' में मम्मट के ही स्वर में स्वर 


मिलाकर शक्ति, निपुणता तया/अस्यास तीनों को मिलकर काव्य का उद्भावक - 


माना है और उदाहरण रूप से रथ के चलने की घटना को दिखलाया है। रथ किसी 


` एक ही वस्तु से नहीं चलता, प्रत्युत उसके चलने के लिए अनेक वस्तुओं का समवाय _ | 


चाहिए। काव्य के लिए भी यही वात है। पूर्वोक्त तीनों साधनों के एकत्र होने पर 
ही काव्यःरथ सुन्दर गति से आगे बढ्ता है-- | जः 


शवित 'कवित्त वनाइबे की 
जिहि जन्म नछत्र में दीन्ह विधातें। 


छ 


२८ संस्छत-आलोचना 


काव्य की रीति सिक्षी सुकवीन सों 
देवी सुनी बहुलोक की वातै। 

दास जू' जामे एकत्र ये तीनि, 
. बने कविता मनरोचक तातें। 

एक विना न चले रथ जैसे 
भुरन्थर सूत की चक्र निपातँ।। 


¦! कवि के लिए आजोचना-शास्त्र का ज्ञान परमावश्यक होता है-- 


जाने पदारथ भूपन मूल रसांग परागनि में मति छाकी । 
त्यों धुनि अर्थ सु वावयनि छै गुन शब्द अळक्कत सों रति पाकी ॥ 
चित्र कबित्त करे तुक जानै न दोषन पंथ कहूँ गति जाकी । 
ह उत्तम ताको कवित्त बने करे कीरति भारती यों अति ताकी ॥ 
के --भिखा रीदास 


निष्कर्ष 


इस ऐतिहासिक विवेचन का निष्कं यह है कि काव्य का मुख्य हेतु शक्ति या प्रतिभा 
है। यह एक जन्मान्तरीय संस्कार है जो जन्म से पैदा होता है और विद्या के अभ्यास 
से धीरे-धीरे विकसित होता है। दुसरे हेतु का नाम निपुणता या व्युत्पत्ति है जो लोक 
तथा शास्त्र के अवेक्षण तथा अनुशीलन से उत्पन्न होती है। कवि का क्षेत्र नितान्त 
विस्तृत होता है। एसी कौन विद्या नहीं जिसकी जानकारी कवि को न होनी चाहिए । 
संसार के विपयों का निरीक्षण कवि का परम धर्म है। इस विषय की जानकारी के 
आलंकारिको ने “कवि शिक्षा” के विपय में अनेक ग्रन्थों का प्रणयन किया 
_ जिसमें कवियों के लिए उपादेय ज्ञान-साधनों से परिचय कराने की उपयोगी सामग्री 
` संकलित है। अभ्यास तीसरा काव्यहेतु है। काव्य करनेवाले तथा उसकी आलोचना 

१ विद्वान 


से कविता बनाने की कला का सीखना भी आवश्यक होता 


रूप, तत्त्व तथा म्मे को जानना ही पर्याप्त नहीं होता; प्रत्युत कवि _ 


संस्छृत-आलोचना २९ 
समस्यापूर्ति 


प्राचीन काल में समस्या की पूर्ति कर अपने वुद्धिकौशल या प्रतिभा दिखलाने- 
वाले कवियों का वड़ा ही सत्कार होता था। गुजरात के सोमेश्‍वर कवि के विषय 
में यह बात प्रसिद्ध है कि राजा ने उन्हें एक समस्या दी-काकः कि वा क्रमेलकः 
(कोवा या ऊंट?) राजस्थान की प्रेमिकाओं के मनोभाव से परिचित होनेवाले कवि 


ने इस समस्या की पूर्ति वड़े ही सुन्दर ढंग से तुरन्त कर डाली-- 


येनागच्छन्‌ भमाख्यातो येगानीतशच मत्पतिः । 
प्रथमं सखि ! कः पुज्यः काकः कि वा क्रमेलकः ॥ 


नायिका अपनी सखी से पूछत्री है कि मेरे लिए कौन पहिले पूज्य है--कौवा 
या ऊंट? कोवे ने तो घर आनेवाछे पति की सूचना काँव-काँव शब्दों से पहिले 
ही मुझे दी और ऊँट ने इस राजस्थानी रेगिस्तान से मेरे पति को अपनी पीठ पर 
चढ़ाकर कुशलपूर्वक घर पहुँचाया। अतः दोनों का कार्य मेरे लिए इलाषवीय तथा 
उपादेय है। ऐसी दशा में प्रयम पूजा का अधिकारी कौन है? कोआ या ऊट ? 


कवि की प्रतिभा से सभा चमत्कृत हो गई और उसे पर्याप्त पुरस्कार मिला। 
ऐसे कवियों के सहवास में रहकर नवीन कवि शिक्षा ग्रहण करता था और अपने लिखने 
का मार्ग प्रशस्त बनाता था । 


इस प्रकार संस्कृत-आलोचना काव्य के हेतु में केवल सिद्धान्त के ज्ञान को ही 
महत्त्व नहीं देती, प्रत्युत वह रचना के व्यावहारिक पक्ष पर भी जोर देती हैं। क्वि 
के लिये दोनों की जानकारी आवश्यक मानी जाती है । 

चतुर्थ परिच्छेद 
काव्य का प्रयोजन 


जगत्‌ की कोई भी सृष्टि बिना किसी उद्देश्य या तात्पर्य के नहीं होती । काव्य 
की रचना में भी कवि का कोई न कोई प्रयोजन अवश्य होता है जिसकी सिद्धि के लिए 
वह सतत प्रयत्नशील रहता है.। इस विषय की मीमांसा संरक्कत के आचार्यों ने बड़ी 
गम्भीरता के साथ की है। 


भरतमुनि की सम्मति में नाटक (और काव्य भी) धर्म तथा यश उत्पन्न करता 


ओ। है, वह सदा हितकारक होता है, वृद्धि को बढ़ाता है और लोगों को उपदेश प्रदान 
कः करता है। मानव जीवन के चार ही पुरगार्थ होते हैँ जिनकी सिद्धि के लिए प्रत्येक 
प्राणी यल्नशीळ रहता है। वे हँ- धम, अर्थ, काम और मोक्ष । इन चारों पुरुषार्थो की 
ह उपलब्धि सुखपूर्वक कम वुद्धिवाले व्यवितयों को काव्य के सेवन से ही होती है । 
हर. संस्कृत के दर्शन तथा धमंग्रन्थों में भी इनके पाने के मार्ग का वर्णन वहुशः मिलता है, 


परन्तु उसके समझने के लिए विशेष बुद्धि चाहिए। वे ग्रन्थ नितान्त कठिन हैं और 
.. उनको ठीक-ठीक समझना कोई खेल की वात नहीं है। अतः उनके समझने में विशेष 

। बृद्धिवाले व्यक्तियों को भी माथापच्ची करनी पड़ती है। तब कहीं जाकर उनके 
. रहस्य समझ में आते हूँ। धर्म के ही तत्त्व को लीजिए। स्मृति-प्रन्थो की सहायता 
 सेधमं का रहस्य समझा जा सकता है, परन्तु फिर भी अधमं से धर्म का विवेक 
तथा निर्णय करना एक टेढ़ी खीर है। इसीलिए प्रसिद्ध उक्ति है कि धर्म का तत्त्व 
गम्भीर गत्वर में छिपा हुआ है। जिस मार्ग से महाजन लोग चलते हैं वही 


र 


है--उसी के ग्रहण करने से कार्य की सिद्धि होती है। 


संस्छृत-आलोचनां ३१ 


सिद्धान्त को मानें और किसे न मानें ? इस प्रश्न की मीमांसा वड़ी कठिन होती है। 

नीतिशास्त्र का उपदेश नीति के विपय में अवश्य है, परन्तु वह इतना रूखा-सूखा 
हैं कि न तो हृदय उसे जल्दी. ग्रहण करता है और न हृदय में वह जल्दी उतरता 
है। एक कान से हम उसे सुनते हैं और दूसरे कान सें उसे निकाल देते हैँ। परन्तु 

काव्य के अनुशीलनकर्ताओं की दशा. एसी नहीं होती । उन्हें तो इन विषयों के 
हृदयंगम करने में न तो विलम्ब होता है और न उन्हें कार्यरूप में परिणत करने 

में कोई रुकावट होती है। वात यह है कि काव्य रसात्मक वाक्य होता है जिसे पढ़ते 

ही वह विषय चित्त पर चढ़ जाता है और उसे अपने जीवन में उतारने की 

स्वाभाविक तथा सफल इच्छा उत्पन्न होती है। 


एक उदाहरण लीजिए । 'परोपकार' एक आदर्श गुण है जिसका अतुशीलन 

मानंवमात्र के कल्याण का मार्ग प्रशस्त करता है । धमंग्रंथों में इसका. महत्त्व 
अनेक वार वर्णित है, परन्तु फिर भी वह वर्णन उतना न तो प्रभाव डालता है और 
न चित्त को उस मार्ग के अनुशीलन की ओरं ही अग्रसर करता है। क्यों? कारण 
यही है कि धमंग्रन्थों का आदेश आकर्षक नहीं होता उधर 'नागानन्द नाटक पर 
दुष्टिपात कीजिए। नाटक का कथानक वड़ा सुन्दर, भव्य तथा उदात्त है। जीमूत- 
वाहन अपने आश्रमवासी माता-पिता की सेवा के लिए राजपाट छोड़कर उसी आश्रम 
में चला जाता है। घूमते-घामते वह समुद्र के किनारे पहुंचता है जहाँ हड्डियों को 
एक विशाल राशि उसके ध्यान को आहृष्ट करती है। उसी समय एक वृद्धा नागिन 
अपने पुत्र शंखचूड़ के भावी वलिदान से विह्वछ होकर जोरों से चिल्ला रही है। 
गरुड को प्रतिदिन एक नाग भोजन के लिए दिया जाता है; इसका पता जीमूतवाहन ई 
. को चलता है। वस क्या है? वह शंखचूड़ के स्थान पर स्वयं गरुइ के. लिए बलि 

: बन जाता है। गरुड़ आते हैँ और स्वेच्छया उसके शरीर को अपनी दुइ चोंच सेः 
फाड़कर खाते हैं, परन्तु जीमूतवाहन के मुँह से 'उफ़' भी नहीं निकलता । वह तो 
गरुड के रुक जाने पर खाने के लिए स्वयं आग्रह करता है । उसका शरीर काटा जा 
रहा है। शिराओं से खून टपक रहा है, परन्तु उसके चित्त में नितान्त उत्साह | 
तथा. परोपकार की भावना उद्देछित होती है। अन्त में गरुड़ को हार माननी पड़ती 
है और वह नागों के खाने से विरत होता है और स्वर्ग से अमृत लाकर मरे हुए नागों 
को जिला देता है। इस कथानक को पढ़कर तथा रंगमंच के ऊपर इसका अभिनय 
देखकर दर्शकों के चित्त के ऊपर जो प्रभाव पड़ता है वह तात्कालिक न होकर दीर्ष- 

३२ संस्कृत-आलोचना 


कालीन रहता हैँ। उसकी छाप अमिट रहती हैं। काव्य तथा नाटक का यही सरस 
ढंग है जिससे उपदेश श्रोताओं के हृदय में शीघ्र पहुँच जाता है। इसीलिए हम थोड़े 
में कह सकते हैं कि चारों पदार्थों की प्राप्ति का सुलभ तथा सरस साधन काव्य ही 
है जिसका अनुशीकन कर अल्प बुद्धिवाले प्राणी भी अनाथास ही मानव-जीवन 
के स्वोपयोगी वस्तुओं को प्राप्त कर सकते हैं । इस प्रकार काव्य का तात्पर्य 
अपनी विलक्षणता रखता हूँ । 


गौण प्रयोजन 


आचार्य मम्मट की सम्मति में काव्य के प्रयोजन का विश्लेषण कुछ विशदता के 
साथ किया गया मिलता है। काव्य के प्रयोजन दो प्रकार के है-गौण तथा मुख्य । 
गौण प्रयोजन से अभिप्राय 'बहिरङ्ग' प्रयोजनों से है तथा मुख्य से अभिप्राय 'अन्तरंग' 
प्रयोजनों से है। काव्य के वहिरङ्ग प्रयोजनों की चर्चा यहाँ प्रथमतः की जाती है। 
काव्य के गौण. प्रयोजन निम्नलिखित हुँ-- 


(क) यश- काव्य की रचना करने से कर्ता को विपुल यश मिलता है। कवि 
को इस भूतल से गये कितनी शतियाँ बीत जाती हैं, परन्तु काव्य-प्रन्य उसका विमल 
यश फैलाता हुआ भूतल पर उसे चिरस्थायी वनाता है । जेसे कालिदास तथा भवभूति 
ने अपने काव्यों के द्वारा अतुल कीति अजित की है। हिन्दी में तुलसी तथा सूर का 

गश चिरस्थायी रहेगा। इसीलिए महाकवि भर्तृंहरि ने वड़ी मामिकता से लिखा है 
ओ किउन रससिद्ध (पारा सिद्ध करनेवाले तथा शुंगारादि रसों की काव्यों में निष्पत्ति 
करनेवाले) कवीश्वर (वैद्यराज तथा कविराज) लोगों का जय हो जिनके यशरूपी 
2 - शरीर में न बुढ़ापे का डर है और न मृत्यु का भय है। पारद के सेवन से कायाकल्प 
हा हो जाता है। उसी प्रकार रस की सिद्धि होने पर कवियों का यश चिरस्थायी होता है :--- 


जयन्ति ते सुकृतिनो रससिद्धाः कवीइवराः । 
नास्ति येषां यशः काये जरामरणजं भयम्‌ ॥ 


a (ख) अर्थ धनको प्राप्ति भी काव्य का प्रयोजन है । कविगण अपने आश्रय- 
दाता की कीति का गुणगान किया करते थे और उसके बदले में उन्हें धन की अपार 
राशि उपहार में मिलती थी । धावक तथा बाणभट्ट ने श्रीहर्ष से अपने काव्य- | 
ग्रन्थों के द्वारा अतुल सम्पत्ति प्राप्त की; इसका साक्षी तत्कालीन इतिहास है। | 


2 
I 

संस्छत्त-आलो बना ३३ 


हिन्दी के कवियों ने मध्ययुग में जिन अळंकार ग्रन्थों का प्रणयत किया, उनमें उनके 
आश्रयदाता के गुणों की भव्य स्तुति है और इसका सद्यः फल है अर्थ की प्राप्ति। 


(ग) व्यवहार-ज्ञान--क्राव्य के द्वारा व्यवहार का भी पूर्ण ज्ञान हमें होता 
है। रांजदरवारों का पता सामान्यजनों को हो, तो कहाँ से हो ? राजा का 
आचार-विचार, रहन-सहन, उठने-बैठन का ढंग आदि राजा-विषयक समस्त बातों 
की जानकारी हमें काव्य से होती है। काव्य के अनुशीलन से हम किसी युगविशेष 
के लोगों का आचरण तथा व्यवहार भली भाँति जान सकते हैं । महाकवि कालिदास 
के काव्यों का अनुशीलन कीजिए, सम्राट्‌ विक्रमादित्य के समय का भारत अपने 
पूर्ण वैभव के साथ हमारे नेत्रों के आगे प्रस्तुत हो जाता है। 


(घ) अमंगल-निवारण--काव्य के द्वारा विशिष्ट देवताओं की स्तुति प्रस्तुत 
की जाती है जिससे वे प्रसन्न होकर रचयिता के अमंगल का नाश करते हैं तथा मंगल 
का विधान करते. हैं। इसके कितने उदाहरण साहित्य के इतिहास में प्रख्यात हैँ । 
सुनते हैं कि सप्तमशतक के प्रख्यात कवि मयूरभट्ट का कुष्ठ रोग सुयं- की स्तुति में 
विरचित 'सूर्यशतक' नामक भव्य काव्य के प्रणयन करने पर नष्ट हुआ था। तुलसीदास 
के विषय में भी ऐसी प्रसिद्धि है कि उनके बाहु में बडी पीड़ा थी जिसका निवारण 
उन्होंने 'हनुमान बाहुक' नामक उद्भट काव्य-ग्रन्य लिखकर किया। अन्य कवियों 
के विषय में भी ऐसी कथायें प्रचरित हैं जिससे इस प्रयोजन की व्याख्या होती है। 


मुख्य प्रयोजन 


मम्मट के अनुसार काव्य के मुख्य प्रयोजन दो हैँ: 
(ङ) परमानन्द की सद्यः अनुभूति--काव्य का यही तो मुख्य प्रयोजन है कि 


काव्य के पढ़ते ही पढ़ते रस का आस्वाद होवे लगता है और पाठक अपने को एक . 


अलौकिक आनन्द या अनुभव करता हुआ पाता है। उस समय किसी भी दूसरी 
वस्तु का ज्ञान उसे नहीं रहता । दूसरी वस्तु के ज्ञान का स्पशं भी नहीं रहता। यदि 
ऐसा होता, तो वह वस्तु बाधक के समान आ खड़ी होती और काव्य का निइछरू 
एकरस आनन्द कभी उत्पन्न ही नहीं होता । यह. आनन्दानुभूति ही काव्य का 
“सकल प्रयोजन भौलिमूत' प्रयोजन है। महाकवि मतिराम का यह सवैया प्रढ़िये । 
पढ़ते ही पाठक के हृदय में विमल आनन्द का उदय हो जाता है। लोगों की निन्दा 

डे संस्कृत-अश्छोचना 


से तंग आकर राधिका वन में जाकर चुपके-चुपके तपस्या करना चाहती है जिससे 
वह वनमाला वनकर कृष्ण के हृदय में रग जाय तथा मुरळी बनकर श्यामसुन्दर 
के अधरों का रस चखे। आनन्द की भव्य भावना को छोड़ यह सवैया कुछ उत्पन्न 
नहीं करती-- 


क्यों इन आँखिन सों निरसंक ह्वे, मोहन को तन पानिय पीजे । 
. नेकु निहारें कलंक गे इहि गाँव बसे कहो केसे के जीजै । 
होत रहे मन यों 'मतिराम', कहूँ बन जाय बड़ो तप कीज । 
'ह्वे बनमाल हिए रूगिए अरु, हू मुरली अधरा-रस पीजे ॥ 


इस प्रयोजन की प्रशंसा में धनञ्जय ने वहुत ही ठीक कहा है कि आनन्द 
चलानेवाले रूपको को पढ़कर यदि कोई पाठक 'व्युत्पत्ति' पाने का. इच्छुक हो, तो 
उस अल्पवद्धि आलोचक को दूर से ही प्रणाम है। आनन्द के सामने व्युत्पत्ति की 
महिमा वया तनिक भी है ? नहीं, बिल्कुल नहीं । 


आनन्द निस्यन्दिषु रूपकेषु 
व्युत्पत्तिमात्रं फलमल्पवुद्धिः । 
योऽपीतिहासादिवदाह साधुः, 
तस्मे नमः स्वादपराझमुखाय ॥ 


धनञ्जय का दशरूपकस्थित यह पद्य वड़े महत्त्व का है। रूपक का मुख्य प्रयोजन 

है--आनन्द उत्पन्न करना और इसीलिए वह इतिहास से भिन्न है; क्योंकि इतिहास का 

लक्ष्य है व्युत्पत्ति। रूपक तथा इतिहास का यही तो अन्तर है। चन्द्रगुप्त मौर्य के 

विषय में दो ग्रन्थ प्रस्तुत मान लीजिए जिनमें एक तो है इतिहास और दूसरा है तद्विषयक 

कोई नाटक । इतिहास के अनुशीलन से हम इतना ही जान सकते हैं कि चन्द्रगुप्त मौर्य 

कौन था ? कैसा था? किन-किन कारणों से उसकी कीति कौमुदी आज भी भूतल को 
सुशोभित कर रही है? इन प्रश्‍नों के उत्तर से हमारी केवळ व्युत्पत्ति' बढ़ती हैं। 

. उबर चद््रगुप्त-विषयक रूपक (जैसे संस्कृत में मुद्राराक्षस) का अध्ययन कीजिए। 
उसके रसात्मक वर्णन तथा अभिनय से हम इतने आनन्द-विभोर हो उठते हैं कि हम 
` अपने-आप को भी भूल जाते हैं। नाटक देखते समय हम इतने रसावेश में बह चलते 
 हँकिहमदेशतथाकारकी परिधि से अपने आपको बिल्कुल अछूता पाते हैं। हम 
आनन्द की घारा में डबकी लगाते रहते हैं। रूपक का यही उद्देश्य है-- 


hs 

आनन्दबोध | इस प्रकार विपय की एकता होने पर भी पद्धति की भिन्नता से दो 
प्रकार का फल उत्पन्न होता है । अतएव रूपक अथवा काव्र्य का उच्चतम उद्देश्य है 
दर्शक अथवा श्रोता के हृदय में आनन्द की उद्भूति । और काव्य का यही चरम 
लक्ष्य है। “8 


महाकवि रहीम के इस दोहे को देखिए । आनन्द उत्पन्न करने के अतिरिक्त इसका 


लक्ष्य ही वया हो सकता है? 


मनसिज माली की उपज, कहि रहीम ना जाय। 
फल स्यामा के उर लगे, फूल स्याम उर आय ॥ 


इस दोहे में कवि कामदेव रूपी माली की विचित्र करतूत का वर्णन कर रहा है 
कि उसकी उपज शब्दों के द्वारा ठीक-ठीक बताई नहीं जा सकती । श्यामा राधिका 
के उर में पहिले तो फल लगते हैं और उसके वाद उसे देखकर श्यामसुन्दर का उर 
फूल जाता है। यहाँ राधिका के यौवन भाव को देखकर श्रीकृष्ण के हृदय को आनन्द 
मग्न होने का भाव कितनी भावुकता के साथ प्रकट किया गया है। फूल के वाद ही 
फल लगता है और वह भी उसी स्थान में जहाँ प्रथमतः फूल उगते है यही तो प्रकृति 


का नियम है। परन्तु यहाँ तो इसका स्पष्ट विरोध है। 'फ तो पहिले लगते हैं मौर ` 


उसके वाद फूल खिलता है और वह भी भिन्न स्थान पर। फल उगने का स्थान है श्र 
राधिका का उर और फूल खिलने की जगह है श्रीकृष्णचन्द्र की छाती । विशुद्ध आनन्द 
का उदय श्रोताओं के हृदय में कराना ही इस दुर्लभ दोहे की करामात है! ! ! 


i (च) कान्ता के समान उपदेददान--काव्य का यह प्रयोजन भी मुख्य प्रकारों 


में अन्यतम है। कान्ता के समान कविता .सरसता उत्पन्न कर पाठकों को अपनी 


ओर आसक्त करती है और तदचन्तर उचित उपदेश देती है। कान्ता के शब्द _ 
भावनाप्रधान होते हूँ । फलतः जब कान्ता कोई बात कराना चाहती है, तव उसे | 


इस. ढंग पर, रस से चुहंचुहाते शब्दों में हमारे सामने प्रकट करती है कि हम उसकी 


अवहेलना. नहीं कर सकते! बाध्य होकर हमें उसकी बात माननी ही पड़ती है। | 
कविता का भी प्रभाव ऐसा ही अनिवार्य होता है। वह अपने सुन्दर शब्दों तथा | 
अर्थों के द्वारा हमारा चित्त आकृष्ट करती है और तब किसी बात का उपदेशषः देती | । 
है जिसे हम किसी प्रकार-भी तिरस्कृत नहीं कर सकते । बाध्य होकर उन बातों को. 


करना ही पड़ता है। - - : 

“महाकवि विहारी के इस पद्म का मर्म समझिये और तव इस सरस उपदेशदान की 
घटना पर विचार कीजिए-- 


अजौँ तरयोना ही रह्यौ, ख्रुति सेवत इक अंग । 
नाक वास वेसर छह्यो, बसि मुकतन के संग ॥ 


यहाँ कवि शास्त्रसेवा की अपेक्षा सन्तसमागम की महनीयता का चमत्कृत उपदेश 
दे रहा है। वह कह रहा है कि श्रुति (श्रवण तथा वेद) की एक अंग से (एक निष्ठा 
से) से सेवा करने पर भी तरौना (अभी तक तरा नहीं) नामक कर्णभूषण आज तक 
वैसा ही बना रहा, वह पीछे हो कान में रखा रहा । उधर मुकतन (मोतियाँ तथा 
मुकत पुरुष-सन्त) के संग में रहकर बेसर नामक गहने को नाक में धारण किये जाने 
क्रा गौरव प्राप्त हुआ। ठीक है मुकत पुरुषों के संग में रहनेवाला अस्त-व्यस्त सिद्धान्त 
तथा आचारवाला (वेसर-विना सर का) भी पुरुष स्वर्ग (नाक) का वास प्राप्त कर 
लेता है। कवि का तो इतना ही उपदेश है कि शास्त्र से सन्त समागम विशेष बढ़कर 
होता है (शास्त्रात्‌ सत्समागमो बलीयान्‌), परन्तु यह वात इस ढब से कही गई है 
तथा इस रसात्मकता के लपेट में रखी गई है कि वह अनायास ही हृदय में घर कर 

` लेती है और अपने सिद्धान्त की मुहर लगा देती है। 


इस प्रयोजन पर गम्भीरता से विचार करना चाहिए। किसी वस्तु के ज्ञान 

तथा उसकी वासना में बड़ा ही अन्तर होता है । ठंडे दिमाग से कोई वात कितनी भी 

अच्छी तरह से क्यों न सोची जाय, उसे करने के लिए हम तब तक तैयार नहीं होते 

जब तक वह हमारे दिल में नहीं घुसती। कार्य सम्पादन के लिए मनुष्य अपने भावों 

में कुछ वेग चाहता है। इस मानव स्वभाव से राजनीतिपटु नेता पुरे रूप से परिचित 

| हैं। यदि जनता को किसी कार्य-विशेष के लिए वह अग्रसर करना चाहता है, तो 
८. लम्बा-चौडा तकं नहीं बघारता, वल्कि उसके हृदय को स्पर्श करनेवाली वातें 
: कहकर वह उसके भावों को उद्दीप्त करता है। वस उसका कार्य इसी से 
सिद्ध हो जाता है। विदेशियों के भारत में शासन करने से अर्थ का जो 
शोषण हो रहा है उसे प्रकट करने के दो मागं हैं। एक है पूरा लेखा-जोखा 
देकर देश की आथिक हीनता और दरिद्रता का चित्र प्रस्तुत करना। यह तो हुआ 
'तकमार्ग और दूसरा मार्ग है उस दरिद्रता के कारण टूटी कुटिया में अपना दिन 
र ह काटी किसी बुढ़िया के, रोटी के लिए तरसनेवाले या सड़ंक पर गिरे रोटी के 

टुकड़ों पर टूट पड़नेवाले, छोटे-छोटे बच्चों का करुण क्रन्दन दिखलाना। यह हुआ 
भावना-प्रयान 'कविजनों का मार्ग! । कहना न होगा कि यह दूसरा मागे ही श्रोताओं 
के चित्त पर विश्ञेप प्रभाव डालता है और वे इस दरिद्रता को दूर भगाने के लिए 
कटिबद्ध हो जाते हैं। इस प्रकार मनुष्य के भावों को उद्बुद्ध करने के लिए तथा | 
सुप्त भावों को जगाकर वेगवान्‌ बनाने के लिए सबसे महनीय साधन 'कविता' है | 
और इसीलिए उसका उपदेश श्रोताओं के हृदय पर अधिक प्रभाव जमाता है भौर | 
` उन्हें कार्य करने के लिए अधिकता के साथ प्रोत्साहित करता है। 


उदाहरण के द्वारा काव्य के इस प्रयोजन को सिद्ध करने की विशेष आवश्यकता 
हीं है। कालिदास के 'कुमारसंभव' को ही देखिए कि कितनी सुन्दरता के साथ 
वह काम के ऊपर धमं के विजय को स्थापना करता हैं। 'मदनदहन' का आध्यात्मिक _ क | 
रहस्य भी तो यही हैँ। मानव को चाहिए कि वह स्वार्थ रूपी काम को घ॒र्म की वेदी | 
पर स्वाहा कर दे । तभी वह महान्‌ हो सकता है तथा शिवत्व को पाकर अपने जीवन 
को धन्य बना सकता है। यह उपदेश कितनी मामिकता के साथ यह काव्य प्रस्तुत्‌. 
करता है। सचमुच काव्य के प्रयोजन महान्‌ तथा महनीय हैं। डि 83 
आचार्य मम्मट ने इन समस्त प्रयोजनों को एक ही कारिका में बड़ी स्पष्टता 
से अभिव्यक्त किया है-- _ | 5 
कव्यं यशसेऽ्क्ृते व्यवहारविद शिवेतरक्षतये । 
सद्यः परनिव्‌ तये ` कान्ता-सम्मितयोपदेशयुजे ॥ 
कविवर भिवारीदास ने इतमें से कतिपय प्रपोजनों को इस सवैया सें _ 
दिखलाया है-- नक क “2400 नि 
एक लहै तप पुंजनि के फल कु 
ज्यों तुलसी अरु सूर गोसाई ` ' | 
एक लहै बहु सम्पति केसव . कर 
भूषन ज्यों वर बीर बहाई ० 00 
' एकनि कों जसही सों प्रयोजन म 
` हु रसखानि रहीम की नाई। | 
'द्वास' कवित्तति की चरचा, न सक कक 
| बुधिवन्तनि कों सुख दे सबठाई॥ 


३८ संस्कृत-भालोचना 


काव्य से चारों पुरुषार्थो की प्राप्ति होती है। इस विपय में विश्वनाथ कविराज 
का प्रसिद्ध मत यों है-- 


क्र 


चतुर्वर्गफल प्राप्तिः सुखादल्पधियामपि । 
काव्यादेव_ यतस्तेन तत्स्वरूपं निरूप्यते ॥ 


काव्य के निरूपण का एक प्रधान कारण है। अल्पबुद्धिवाले लोगों को भी 
चारों वर्गों के फल की प्राप्ति सुखपूर्वक अल्प-प्रयास से काव्य से ही होती है । 
नीति ग्रन्थों से भी होती है परन्तु वह सुख से नहीं होती । दर्शन-ग्रन्थों से भी 
यह प्रयोजन सिद्ध होता है, परन्तु वह अधिक बुद्धिवालों के लिए है। फलतः काब्य 
के प्रयोजन में स्वतः एक विशिष्टता है। | 


काव्य और नेतिकता 


- काव्य से जब रस का उदुबोध होता है और श्रोता तथा पाठक की वृत्तियाँ उस 
विशेष रस की धारा में सिवत होती है, तव अनैतिकता का कोई प्रश्न उठता ही नहीं । 
है उस समय राजस तथा तामस वृत्तियों का सर्वया तिरस्कार कर सात्त्विक भाव की ही 

प्रबलता होती है। जव तक दुःख के उत्पादक रजोगुण की तथा मोह के जनक तमोगुण 

की प्रधानता चित्त में बनी रहती है, आनन्द देनेवाला सत्त्व गुण तब तक जन्म ही नहीं 

केता। रस की अनुभूति आनन्द की. अनुभूति है।. रस का अनुभव करनेवाला 

सामाजिक रसानुभव की दशा में कभी अपनी संवार्थमयी वृत्तियों की चरितार्थता 

नहीं मानता। वह अपने व्यक्तित्व से ऊपर उठकर समाज के साधारण जन के साथ 

साम्य धारण करता है तथा उसका प्रतिनिधित्व करने लगता है। वह यह नहीं 

समझता कि वह उस विशेष रस का आनन्द केवल अकेले ही उठा रहा है। उस 

समय तो वह अपना तादात्म्य प्रत्येक व्यक्ति के साथ मानता है और समझता है कि 

प्रत्येक व्यक्ति भी उसी के समान उस रस का आनन्द रेता हैँ। रस ही शिव है, सत्य 

ह तथा सुन्दर है। रस की दशा सदा आनन्ददायिनी तथा मंगलकारिणी होती है। 

वह दशा जिन उपकरणों की सहायता से सम्पन्न होती है वे अमंगल होने पर भी 

मंगल को उपपन्न करते हैं, रवतः अदिव होते पर भी शिव ही का उदय करते हुँ। 

इस प्रकार रंस की अनुभूति करनेवाले पाठक की दृष्टि उसके उपकरणों की क्षुद्रता 

. तया कछूषता पर कभी नहीं जाती । वह-तो उससे सदा आनन्द प्राप्त करता है 
हा और इस दशा में अनैतिकता के लिए स्थान नहीं है।. 

संस्कृत-आलोचना ३९ 
काव्य का द्विविध पक्ष: 


ध्यान देने की बात है कि काव्य के दो ही पक्ष होते हँ सुन्दर तथा कुरूप। 
कवि की दृष्टि सदा सौन्दर्य की ओर ही जाती है चाहे वह मूर्तरूप में मिले या अमूत 
वाणी या कर्म में निवास करे। कवि की भीतरी दृष्टि सौन्दर्य को चुपके-चुपके 
देखती है और उसकी वाणी पुकार कर उसकी अभिव्यवित सुन्दर तथा उपयुक्त शब्दों 
में देती है। बस कवि का ध्यान इसी वात पर रहता है। वह कभी मंगल-अमंगल 
का काव्य में चिन्तन नहीं करता। वह केवल काव्य में सौन्दर्य विधान की ओर 
प्रवृत्त रहता है और यही उसके व्यवसाय के लिए पर्याप्त होता है। मंगल वस्तु [ 
या. सुन्दर वस्तु में अन्तर भी तो नहीं हैं। धामिक व्यक्ति जिस वस्तु को अपनी. दृष्टि 
से मंगलमय मानता है, उसे ही कवि अपनी दृष्टि से सुन्दर समझता है । फलतः सौन्दर्य 
से युक्त होते ही काव्य मंगलमय बन जाता है। सौन्दर्यं मंगल का प्रतीक हैं। सौन्दर्ये 
सत्य का प्रतिनिधि है। फलतः सुन्दर काव्य स्वभाव से ही मंगळ तथा कल्याण का 
विधायक होता है। उसके लिए रचयिता को प्रयत्न करने की तनिक भी आवश्यकता 
नहीं होती। संस्कृत में श्रीहर्षं कविराज द्वारा रचित नैषघचरित' की बड़ी ही 
प्रसिद्धि है। उसके श्यृंगारी वर्णनों से अमंगल या अरलीलता का संकेत निकालना 
उसी प्रकार उपहासास्पद है जिस प्रकार कामिनी के सुन्दर रूप में.अमंगल की भावना 
करना है । इस प्रकार संस्कृत आलोचना! ने काव्य तथा नैतिकता के प्रदन को बड़ी. 
स्वाभाविक रीति से हल कर दिया है। काव्य “सत्यं शिवं सुन्दरं' होता है। वह सदा 
मंगल का दायक तया कल्याण का विधायक इसीलिए होता है कि वह सौन्दर्य का 
बोधक तथा विवेचक होता है। [ Pe 
जीवन-दर्थन - 

काव्य के साथ नैतिकता का सम्बन्ध क्या है? इस प्रस्न को लेकर पारचात्य _ 
आलोचकों ने गहरी छानबीन की है। अधिकांश आलोचक तो दोनों का घनिष्ठ ` 
सम्बन्ध मानते ही हैं, परन्तु ऐसे भी आलोचक हैं जो काव्य का सम्बन्ध नैतिकता 
के-साथ रखने के सर्वथा विरोधी हैँ। वे अपने उद्देश्य के लिए यही कहते हैं कि-- 
“कला कला के लिए होती है' (आटे फॉर आदूस सेक), परन्तु भारतवर्ष के 
आलोचकों का स्पष्ट कथन रहा है कि काव्य का उद्देश्य सदा नैतिक ही होना चाहिए। . 
काव्य य॒दि इस मार्ग को छोड़कर ऐसा वर्णन करता है जिससे पाठक का याश्नोताका _ ९ 

१४० १ संस्क्षत-आलोंचना 


हृदय अनीति के मार्ग पर आरूड़ हो, तो उस काव्य को .हम काव्य ही नहीं कहते। 
हम काव्य आनन्द के लिए अवश्य पढ़ते हैं, परन्तु यह तो एक प्रथ्रोजन हुआ। इतने 
से ही हमारा कार्य नहीं चलता। हम काव्य को जीवन की आलोचना” मानते हैं। 
उसमें वणित विषय के साथ हम अपने जीवन को मिलाते हैं और यदि उसमें त्रुटि 
'लक्षित होती है, तो उसे हटाकर जीवन को सुबारने का भी पूरा प्रयत्न करते हैं। 


नायिका-भेद 


यहाँ पूछा जा सकता है कि संस्कृत की आलोचना में तथा तदनुसारी हिन्दी- 
आलोचना में नायिका का भेद इतने विस्तार से क्यों वागत है तथा श्वृंगार-रस का 
इतना विस्तार क्यों लक्षित होता है कि वह अइलीलता की कोटि को स्पष्ट स्पर्श करता 
है? कहीं-कहीं तो वह नितान्त अश्लील हो उठता है। ऐसी दशा में काव्य में 
नैतिकता का दम भरना दम्भ नहीं है तो क्या है? इसके उत्तर में आचार्यों का 
कहना है कि नहीं, बिल्कुल नहीं। काव्य कभी अनैतिकता का उपदेश नहीं देता। 
नायिकाओं का तथा घृष्ठ, शठ आदि नायकों का जो चरित्र चित्रित किया जाता है 
वह साभिभ्राय होता है। उसका तात्पर्य होता है। आपाततः अशिव विषयों का जो 
वर्णन कहीं काव्य में मिळता है उसका तात्पर्य यही है कि पाठक एसे भी पात्रों से 
परिचित हो जामें। आखिर वे भी इस संसार में विद्यमान हैं तथा अपना करतव 
दिखाया करते हूँ। यदि काव्य में उनके चरित्र का उद्घाटन नहीं हुआ, तो सामान्य 
जनता को उससे परिचय पाने का अवसर ही कहाँ मिलेगा ? यही कतेव्य-दृष्टि 
कवियों को एसे विषयों के वर्णन की ओर अग्रसर करती है। आलोचक-शिरोमणि 
स्द्रट की यह उक्ति इस विषय में बड़ी ही स्पष्ट तथा सामयिक है-- 


नहिं कविना परदारा एष्टव्या नापि चोपदेष्डव्याः । 
_कतेव्यतयान्येषां न तदुपायो विधातव्यः ॥ 
किन्तु तदीयं वृत्तं काव्याङ्गतया स केवलं बबित । 
-आराधयित्‌ं विदुषो न तेन दोषः कवेरत्र ॥ 


आशय यह है कि कवि को न तो स्वयं परदारा की कामना करनी चाहिए 
ह और न दूसरों को उसका उपदेश देना चाहिए। कतंव्यरूप से दूसरे के लिए न तो 
> . उसकी आप्ति का उपाय बतलाना चाहिए । तब कवि ऐसा वर्णन अपने काव्यमे | 

संस्कृत-अआलोचना ४१ 


करता ही क्यों है ? इसका उत्तर है कि काव्य के अंग होने के कारण वह विद्वानों की 
आराधना के लिए परदारा के चरित्र का वर्णन करता है । अतः उसका इस विषय 
में कोई दोष नहीं होता। यह बहुत ही सुन्दर उत्तर है उक्त आक्षेप का। काव्य 
जीवन के नाना पक्षों को स्पर्श करता है। एसी दशा में जीवन के इस कामपक्ष 
के वर्णन का अभाव काव्य में महती त्रुटि होती। फलतः ऐसे वर्णन करने के लिए 
कवि का कोई अपराध नहीं होता और न वह इसके लिए किसी न्यायालय में दण्ड 
का भागी बनता है। वह अपने कर्तेव्य को ही निभाता है। इसलिए नायिकाभेद 
का यह विस्तृत वर्णन कवि के लिए कोई अपराध नहीं है। 

पंचम परिच्छेद 


काव्य का लक्षण 


अब तक गत परिच्छेरों में काव्य के हेतु तथा काव्य के प्रयोजन की सामान्य 

चर्चा की गई है। अव उसके स्वरूप या लक्षण जानने की नितान्त आवश्यकता 

१ है। संस्कृत के आचायोँ ने अपनी विशिष्ट दृष्टि से काव्य का रक्षण प्रस्तुत किया 

_. हैँ। लक्षण दो प्रकार के होते हैं--बहिरंग-निरूपक और अस्तरंग-निरूपक। 
कु क निरूपक लक्षण में उस वस्तु के स्वरूप के बोध कराने के लिए वस्तु के - 

. बाहरी चिल्लों का वर्णन किया जाता है तथा अन्तरंग निरूपक लक्षण में वस्तु के 

भीतरी चिह्लों का वर्णन किया जाता है । काव्य के दोनों प्रकार के लक्षण संस्कत 

 आलोचना-शास्त्र में मिलते हूँ। पहले में काब्य के वाहरी रूप का उसके अवयवो । 

9 का, उसके अंगों के संघटन का वर्णन किया जाता है और दूसरे में वह विशेषता 

._ दिखलाई जाती है जो केबल काव्य में ही प्राप्त होती है, अन्यत्र नहीं। आचार्य | 

, सम्मट का काव्यलक्षण प्रथम प्रकार का है और विश्वनाथ तथा जगन्नाथ का काव्यः 


आचार्य मम्मट की दृष्टि में काव्य का लक्षण है-- 


तद्दोषो झब्दाथो' सगुणावनछंक्कती पुनः क्वापि । 


१४३, 
त्‌ 


काव्य होता है शब्द और अर्थ--जो दोष से रहित हों, गुण से मण्डित 
हीं पर अळंकार से हीन भी हो सकते हैं। ह 


संस्छत्त-आलोचना ४३ 


शब्द में या शव्दार्थ-पुगल में ? इस प्रश्न के उत्तर में आलोचको ने भिन्न-भिन्न मतों 
का उपन्यास किया है। कुछ आचार्य काव्य को शब्दमय ही मानते हैं। वे शब्द को 
ही काव्य में प्रधान मानते हैं, परन्तु अधिकांश आचार्यो की सम्मति में काव्य, शब्द 
तथा अर्थ दोनों के, मञ्जुल समन्वय में रहता है । जिस प्रकार शब्द रस के उन्मीलन 
में सहायता करता है, उसी प्रकार अर्थ भी । शब्द तथा अर्थ--दोनों का समन्वय 
काव्य में प्रस्तुत रहता है। शब्द तथा अर्थ का नित्य-सम्बन्ध रहता है। शब्द के 
उच्चारण करते ही अर्थ स्वतः सामने चला जाता है। और शब्द अर्थ दोनों मिलकर 
काव्यगत आलह्वाद के उत्पन्न करने में समर्थ होते हैं। वागर्थ के नित्य सम्बन्ध की 
उपमा कालिदास ने अर्घनारीश्वर' से दी है। जिस प्रकार पार्वती तथा शिव 
का परस्पर नित्य सम्वन्ध रहता है, उसी प्रकार वाक्‌ और अर्थ भी स्वभाव से ही 
नित्य संयुक्त रहते हैँ। काव्य इन दोनों में समभाव से रहता है। शब्द तथा अर्थ 
को काव्य” शब्द से विभूषित किये जाने के लिए तीन विशिष्टताओं की आव- 00 
इयकता होती है--(फ) दोष का परिहार, (ख) गुण का सद्भाव, (ग) अलंकार | 
` की सर्वदा स्थिति । परन्तु कभी-कभी अलंकार से विरहित होने पर भी शब्द तथा 
अर्थ को 'काव्य' कहते हैं। इन विशिष्टताओं पर थोड़ा विचार करना आवश्यक है। 


(क) दोष का परिहार--काव्य के कतिपय विशिष्ट दोष होते हैं जैसे श्रुति 
कटुता, संस्कारहीनता, भग्नप्रक्रमता, आदि । ये यदि शब्द या अर्थ में विद्यमान 


रहते हँ, तो वहाँ 'काव्य' की सिद्धि नहीं होती। इस पर कतिपय आलछोचकों का . 
यह मत है कि दोष का सम्बन्ध काव्य के स्वरूप से न होकर उसके उत्कर्ष तथा अपकर्ष द 

से है। घोड़े की पूँछ यदि किसी कारण से कट जाय या उसकी टांग टूट'जाय, तो क्या 
घोड़ां इन दोषों के आ जाने से घोड़ा नहीं रहता ? रहता वह घोड़ा ही है, परन्तु “ 
उसका मूल्य कम हो जाता है। वह छोग़ों की नजर से गिर जाता हैं। काव्य की 
भी यही दशा होती है। श्रुतिकदु दोष के होने पर कोई काव्य काव्यत्व से क्या हीन दो“. 
जाता है? क्या उसे काब्य नहीं कह सकते ? वह काव्य अवश्यमेव रहता हैं, क 


परन्तु वह हो जाता है दुष्ट काव्य। फलतः दोप का सम्बन्ध काव्य के शरीर से 
नितान्त आवश्यक मानना उचित नहीं है। ऐसी आलोचना के विरुद्ध में यह कहना 
है कि मम्मट का मत विंल्कुंछ ठीकं है। काव्य के शब्द-अर्थ को दोष से हीन होना “कु 
नितान्त आवश्यकं होता ही है। केवल दोष की सत्ता होने से काव्य त्याज्य नहीं 
होता। सब दोष दोष नहीं होते। कुछ दोष सामान्य होते हैं और कुछ दोष विशिष्ठ | 

होते हैँ। रस के दोष ही काव्य में मुख्य होते हैं जिनका परिहार काव्य में सदा जरूरी 
होता है। क्षुद्र दोष काव्य में भले बने रहें यदि रस दोष उसमें नहीं हैं, तो वह 
काव्य सच्चा काव्य है और उसका अनुशीलन परम श्रेयस्कर होता है। इस प्रकार 
'शब्दार्था' के लिए मम्मट ने जो अदोपौ' (दोय-रहित) विशेषण दिया है वह 
सर्वया उचित तथा न्याय्य है। 


(ख़) गुण की सम्पत्ति--काव्य के शब्दार्थ को गुणों से युवत होना नितान्त 
आवश्यक है। काव्य में मुख्य तीन गुण होते हँ--माधुर्म, ओज और प्रसाद । ये 
काव्य के (आत्मा) रसं के अचल घमं हूँ अर्थात्‌ काव्य में इनकी सत्ता अनिवाये है। 
गुणों का सम्बन्ध रस से है और गौण रूप से शब्द तथा अर्थ के साथ भी है । जिन 
शब्द तथा अर्थं से काव्य सम्पन्न होता है उनमें गुण की स्थिति अनिवार्य होती है। 
सम्मट का यही कथन है। 


इसके ऊपर विश्वनाथ कविराज की यह आपत्ति है कि गुणों के रहने से काव्य 
_ की उपादेयता बढ़ती है और न रहने से उपादेयता घटती है। अतः गुण का सम्वन्ध 
काव्य के स्वरूप से नहीं है। यह विद्वान्‌ मनुष्य है” यहाँ मनुष्य में विद्वत्ता गुण 
वणित है। फलतः गुणों के होने से इस मनुष्य का आदर तथा. सत्कार होता है। 
वह समाज में पुजा पाता है और विद्वता से हीन होने के कारण वह मूर्ख माना जाता 
है तथा समाज में अपमान का भाजन वनता है। अतः 'बिद्वत्ता' की स्थिति मनुष्य 
सें मनुष्यत्व के लिए आवश्यक नहीं होती, बल्कि उसके आदर-सत्कार में केवल 
सहायक बनती है। अतः 'सगुणो' पद को लक्षण के भीतर रखना ठीक नहीं। इसके 
उत्तर में हमारा कहना है कि यह काव्य का लक्षण कोई वैज्ञानिक लक्षण नहीं है 
जिसमें ज्यादा मीनमेष किया जाय। यह तो काव्य का सामान्य विवरण है और 
ऐसे स्थल में गुणों की सम्पत्ति काव्य के लिए आवश्यक होती ही है। वाल्मीकि ने 
अपने रामायण में इसी सिद्धान्त को पुष्ट किया हैं। लवकुश के द्वारा रामायण का 
गायन सुनकर वाल्मीकि का कथन है-- 


अहो गोतस्य माधूर्य इछोकानां च विशेषतः । 


चिरनिवृत्तमप्यंतत्‌ प्रत्यक्षमिव दशितम्‌ ॥ 
(बालकाण्ड ४१७) 

अहो, इस गायन में विशेषकर इलोकों में कितना माधुयं है। वर्णन इतना रोचक टु 
है कि प्राचीनकाल में होनेवाली भी घटना प्रत्यक्ष के समान दीख पड़ती है। इस 
पद्य में साघुर्ष गुण तया भाविक अलंकार का स्पष्ट उल्लेख किया गया है। महाभारत 


में भी व्यासजी ने -श्रव्यत्व, श्रुतिसुखत्व, समता तथा माबुर्थ को काव्यरचना के 


लिए आवश्यक गुण माना है । 'ाब्यं भुतिसुखं चैव पावनं शीलवर्धनम्‌ू-यह काव्यं 
का व्यासजी के द्वारा निर्दिष्ट लक्षण है। इनकी समीक्षासे हम इसी सिद्धान्त पर £ 
पहुँचते हैं कि काव्य में गुणों का निवास बहुत ही आवश्यक होता हैं । | 024 न 
(ग) अलंकार की तिवार्यता--काव्यगत शब्द तथा अर्थ को सर्वदा अळंकार से हे 

युक्त होना चाहिए, परन्तु स्थितिविशेष में वह निवार्य भी हो सकता है। अलंकार. 
£ 


की अनिवार्यता मम्मट नहीं मानते । वह स्थिति-विशेष कौन-सा है ? रस की 
दशा--काव्य में रस की स्थिति होने पर अलंकार की स्थिति आवश्यक नहीं होती। | 
काव्य में चमत्कार होना ही चाहिए । यह दो प्रकार से हो सकता है--अलंकार कें _ 
द्वारा अथवा रस के द्वारा। अतः रस के द्वारा चमत्कार उत्पन्न होवे पर अळंकार 
की आवश्यकता काव्य में नहीं होती । इस प्रकार मम्मट की दृष्टि में अलंकारकी | 
अपेक्षा गुण की सत्ता विशेष आवश्यक होती है। काव्य में अलंकार से विहीन. 
झब्दार्थं हो सकते हैं, परन्तु शब्दार्थं गुण-विहीन नहीं हो सकते । 
एक उदाहरण द्वारा इस तथ्य को समझना चाहिए । संस्कृत का एंक कविः 24 
अपनी दशा कां वर्णन यों कर रहा है 0 किपट 
हारो नारोपितः कण्ठे भया विश्लेष-भीरणा । 
इदानोसावयोमंध्ये सरित्‌-सागर-भूधराः ॥ 


किसी सुन्दरी के विषम वियोग से सन्तप्त नायक अपनी पूर्वावस्था के साथ | 
वर्तमान हीन दशा की तुलना कर रहा है ._ मैने विळगता के डर से सुन्दरी के कण्ठ | 
में हार नहीं पहनाया। क्योंकि हम दोनों के बीच में हार के आने से आइलेष-- _ 
आलिगन ठीक ढंग से नहीं जमता । यह तो हुई संयोग की सुहावनी कल्पना । 
परन्तु आज ! आज तो उसके और हमारे बीच में नदियाँ, समुद्र तथा पहाड़ 
आकर खड़े. हो गये हैँ। घनानन्द के शब्दों में नायक कहना चाहता है | 


तब हार पहार से लागत हें 


अब बीच में आनि पहार . अड़े ॥ 

इस पद्य में अलंकार.का चमत्कार विल्कुल ही नहीं है। यदि कुछ है, तो केवल 
'हारो नारो' में यमक. की एक फीकी झलक. है। इस पद्य का प्रधान चमत्कार है 
विप्रलम्भ श्छंगार के कारण । ऐसी दशा में यहाँ रस की ही मुख्य स्थिति है। फलतः 
अलंकार से हीन होने पर भी यहाँ चमत्कार है और भरपूर चमत्कार है। ऐसी ही 
स्थिति को लक्ष्य कर मम्मट ने काव्य में अलंकार को अनिवार्य नहीं माना है। 


इस प्रकार मम्मट का यह काव्यलक्षण काव्य का दर्णनात्मक लक्षण कहा जा 
सकता है क्योंकि .इसमें काव्य के अंगों की विलक्षणता का वर्णन है। यह आदर्श 
काव्प्र का संकेत करता है। इस तरह काव्य में ऐसे शब्द-अर्थ होने चाहिए जिसमें 
दोष का परिहार हो और गुणों की सम्पत्ति रहे। अलंकार भी अनिवार्य नहीं 
होता। साधारण रीति से अलंकार भी वर्तमान रहता है, परन्तु अलंकार से रहित 
होने पर भी काव्यत्व की हानि नहीं होती। - 


अन्तरंग लक्षण 


अव काव्य के अन्तरंग लक्षण पर विचार किया जाता है। विश्वनाथ कविराज 
ने काव्य का एक बहुत प्रख्यात लक्षण दिया है- वाक्य रसात्मकं काव्यम्‌ । वह 
वाक्य जिसकी आत्मा रस है काव्य कहलांता है अर्थात्‌ अलौकिक आनन्द को उत्पन्न 
करनेवाले वाक्य को काव्य की संज्ञा प्रदान की जाती है। काव्य की आत्मा रस ही 
है और इस आत्मभूत रस से सम्पन्न जो वाक्य होता है वही काव्य है। यहाँ 'रस' 
शब्द विस्तृत अथ में समझा जाता है। अर्थात्‌ भाव, रसाभास तथा भावाभास' आदि 
रस को समीपवर्ती भावनायें भी यहाँ रस के अन्तर्गत समझी जाती हूँ। 


पण्डितराज जगन्नाथ को यह लक्षण संकीर्ण प्रतीत होता है। उनका कथन है 
कि यदि इस लक्षण को ही हम आग्रहपूर्वक काव्य का स्वरूपाधायक मानेंगे, तो 
बड़े-बड़े महाकवि भी अपने काव्य के लिए व्याकुल हो उठेंगे (महाकवीनामाकुली- 
भाव-प्रसङ्गात्‌) । अर्थात्‌ महाकवियों के काव्यों में भी काव्यत्व नहीं रहेगा। 
क्यों ? महाकवियो ने अपने महाकाव्यों में समुद्र, नदी, पर्वत आदि का वर्णन प्रस्तुत 
किया है। इन वर्णतों में कहीं भी रस का साक्षात्‌ सम्बन्ध नहीं रहता। फलतः 


। इन्हें अकाव्य कहना पड़ेगा। इसलिए रसात्मक वाक्य को ही काव्य मानना काव्य के 
क्षेत्र को संकुचित करना है। संस्कृत के अलंकार-प्रधान काव्यों में या पद्यो में रस की 

सत्ता नहीं रहती तो क्या ऐसे पद्मों में हम काव्यत्व नहीं मानें? इसलिए रस के 

ही लिए काव्य में आग्रह दिखलाना न्यायसंगत नहीं प्रतीत होता। अतः पण्डितराज 

ने अपने काव्यलक्षण में न रस की ओर संकेत किया है, न गुण की ओर। वस्तुतः 

उन्होंने अर्थ की रमणीयता पर ही सबसे अधिक वल दिया है । उनका प्रख्यात : 
काव्य-लक्षण है-- 


रमणीयार्थ-प्रतिपादकः शब्दः काव्यम्‌। 


अर्थात्‌ रमणीय अर्थ का प्रतिपादक शब्द काव्य होता है। काव्य के शब्द तथा 
अर्थ शरीर होते हैं। काव्य में शब्दों के द्वारा प्रतिपादित अर्थ ऐसा हो जिसमें चित्त 
रमण करे, आनन्द उठावे। “रमणीयता' का ही पर्यायवाची शब्द है--चमत्कार। 
काव्य का अर्थ चमत्कारी अवश्य होना चाहिए। यहाँ 'चमत्कार' शब्द का प्रयोग 
संकुचित अर्थ में करके व्यापक अर्थ में करना चाहिए। इस प्रकार हम कह सकते 
हैं कि जो रमणीय रचना हृदय को प्रभावित कर उसमें अळोकिक आनन्द का संचार 
करती है वह “काव्य” कहलाती है। 


काव्य की वस्तु 


कवि संसार की वस्तुओं के साथ अपना तादात्म्य या एकता स्थापित करता 
है, उनमें रमता है और अपनी प्रतिभा के बल पर उन्हीं भावों का काव्य में इस 
सुन्दर ढंग से वर्णन करता है कि वे भाव श्रोता या पाठकों के हृदय पर भी उसी 
प्रकार से खिच जाते हैं; अर्थात्‌ पाठक भी उन्हीं भावों का अनुभव करता है जिसमें 
कवि की आत्मा रमती थी। कवि की सबसे वड़ी सफलता का बीज यह है कि वह Re 
अपनी अनुभूतियों को पाठकों के हृदय तक उसी रूप में पहुँचा देता है किजिससे || 
पाठक भी उस भाव या रस से पूर्णतः सिक्त या आनन्दित हो उठे । इस प्रकार जगत्‌ | 
तथा प्रकृति के रूपों तथा व्यापारों के साथ कवि का बड़ा घनिष्ठ सम्बन्ध होता है | 
जगत्‌ की ऐसी कोई भी वस्तु-वुरी या अच्छी, सुन्दर या कुरूप-नहीं होती जो ० ई 
रस॒ का अंग बनकर आनन्द उत्पन्न त करे। धनञ्जय की यह उक्ति इस विषय की 


पर्याप्त बोधिका है-- मे 


” रस्प्र जुगुप्सितमुदारसथापि नीचम्‌ 
उग्रं प्रसादि गहनं दिक्वतं च बस्तु । 

यद, वप्यवस्तु कविभावक-भायनीथं 
` ` तन्नास्ति यन्न रसभावमुपति लोके ॥ 
(दशरूपक ४।८५।) 


अर्थात्‌ संसार में रमणीय या निन्दित, उदार या नीच, उग्र या प्रसन्न, विकट 
या विकृत एसी वस्तु या अवस्तु नहीं होती जो कवि की भावना के सहारे रस रूप को 
प्राप्त नहीं करती। यह कथन बिल्कुल यथार्थ है। 


शमशान में हड्डियों का ढेर पड़ा हुआ है। मृतक शरीर में कीडे-मकोड़े लगकर 
उसे दुर्गन्धयुक्त बना. रहे हँ, सव चीजें सड़ी-गली .वनी हैँ। एसी विक्कत-विकारयुक्त 
वस्तु जगत्‌ में दूसरी नहीं हो सकती, परन्तु यही काव्य में वणित होने पर बीभत्स 
रस को उत्पन्न करती है। रमणीय वस्तु की तो कथा ही न्यारी है। कवि की प्रतिभा 
अवस्तु--कैवछ काल्पनिक या असिद्ध-वस्तु को भी रमणीय रूप देकर आनन्द का 
विषय बनाती है। सचमुच कवि का संसार वड़ा ही विशाल है। अहो भारो 
महान्‌ कवेः । 


किस प्रकार कल्पित वस्तु या असत्य वस्तु का उपयोग सुन्दर काव्ग्र का जन्म 
देता है, इसका भव्य उदाहरण श्रीह के नैबय काव्य में मिळता है। किसी राजा की 
स्तुति में कवि कह रहा है-- 


अस्य क्षोणिपतेः पंराध्येपरया लक्षीकृताः संस्यया , 
प्रज्ञाचक्ष रवेक्ष्यमाण-तिमिर -प्रख्याः किलाकीतंयः । 
गीयन्ते स्वरसष्टमं कलपता जातेन वन्ध्योदरात्‌ , 
स्‌कानाँ प्रकरेण क्मरमणीदुरघोदधे रोधसि ॥ 
(नेबबचरित १२।१०६) 


लोक का आशय है कि इस राजा की अकीठि पराध्य से ऊपरवाळो संख्या से गिनी 
जाती है तथा अन्यों के द्वारा देखे गये अन्धकार के समान काले रंग की है। ऐसी उस 
अकीतिकोगा रहा है जो गूँगों का समुदाय बाँझ स्त्रियों के पेट से उत्पन्न हुआ है तथा 
जो कछ्ए की स्त्री के दू्वाले समुद्र के किनारे पर बैठा हुआ है और अष्टम स्वर में 

उसे गा रहा है। इस सुन्दर पच्च में अनेक अवस्तुओं का उपयोग राजा की स्तुति के 
अवसर पर्‌ किया गया है। पराघध्य से ऊपर की संख्या, अन्यो के द्वारा दर्शन, अष्टम _ 


सेस्क्ृत-आलोचना ४९. 


थक 


स्वर, बाँझिन का पुत्र, गू गों का गायन, -कछुए को स्त्री का दुध और उससे,उत्पन्न 

दुध का समुद्र--ये समस्त वस्तुएँ कवि की कमनीय कल्पना से प्रसूत हैँ। ये सव वस्तुये 
भोतिक जगत्‌ में विद्यमान नहीं हैं, कवि ने केवळ अपनी कल्पना के द्वारा ही इन्हें 
उत्पन्न किया है, परन्तु इन सवके उपयोग करने से यहाँ एक भव्य काव्य का उदय हुआ 
है। पदसमूह तब वाक्य वनता है जब उसमें योग्यता होती है और योग्यता के लिए 

आवश्यक होता है पदों का परस्पर उचित सम्बन्ध । यहाँ योग्यता का सर्वया अभाव 

है, तथापि यह काव्य है और सुन्दर काव्य है। इसंलिए विश्वनाथ कविराज का काव्य- ः 
लक्षण कि रसात्मक वाक्य काव्य होता है प्रमाणहीन तथा निराधार लक्षण है। वाक्य 
से काव्य वनता है' यह कथन यहाँ ठीक नहीं है। इस इछोक को हम वाक्य ही नहीं 
कह सकते, क्योंकि यहाँ परस्पर असम्वद्ध वस्तुओं का वर्णन है जिनकी असत्ता होने 
के कारण यह उचित वाक्य ही नहीं वन सकता। ध्यान देने को बात यही है कि कवि 
के लिए कोई भी चीज अनुपयोगी नहीं होती । वह जिस किसी भी वस्तु का उपयोग 
कर अपने काव्य को सुन्दर तथा शोभन बना सकता है। बि 


PRS 


काव्य का आनन्द 
काव्य 'लोकोत्तर' आनन्द उत्पन्न करता है। जगत्‌ के पदार्थो से जो सुख । न 
मिलता है वह सीमित होने के कारण से लौकिक होता है। वह खण्डित रहता है। 
अस्थायी होता है, परन्तु काव्य के द्वारा उत्पन्न आनन्द विलक्षण होता है। वह 
असीमित होता है--उसकी सीमा या इयत्ता नहीं होती । लोक में मनुष्य अपने ही 
सुखों से या आत्मीय जनों के सुखों से सुखी और दुःखों से दुःखी होता है। एसे २ 
उदात्त मानव बहुत ही कम होते हैं जो दूसरों के सुख से सुखी या दुःख सेदु:खी 
हों। परन्तु काव्य या नाटक से उत्पन्न आनन्द विलक्षण होता है। काव्य का पाठक अ 
और नाटक का दर्शक दूसरे कें सुखों से अत्यधिक सुखी होता है। दूसरों के दुख़ों | 
से वह नितान्त दुःखी होता है। यह सब करामात कवि की वर्णन करनेवाली शक्ति _ 22. 
का है। वह जादूगर के जादू के समान है जो सिर पर चढ़कर नाचता है। काव्य में [ 
वर्णित होते पर विषपो में हृदय को आकर्षण करने की जो विचित्र शक्ति उत्पन्न | 
हो जाती है वह सार्वभौम होती है। वह किसी सहृदय को अछूता नहीं छोड़ती। _ 
उसके सामने सब, प्रभावित हो जाते हैं। आजकल वसुधेव, कुटुम्बकम्‌ संसार ही 
भेरा कुटुम्ब है--का पाठ पढ़ाया जाता है कि संसार एक है और सब हमारे भाई- . | 
भाई हैं, परन्तु इस बात की सच्ची शिक्षा हमें काव्य से मिलती है। काव्य के आचन्द दे 

® 
में कोई भेद-भाव नहीं, कोई अलगाव-विळगाव नहीं। सब लोग उसका एक हीं 
प्रकार से, समभाव से, आनन्द उठाते हैं। काव्य का यह विजयघोष है 


अयं निजः परो चेति गणना लघुचेतसाम्‌ । 
रसभाव-प्रसक्तानां वसुधेव कुट्स्वकस्‌ ॥ 


फाव्य भद 


काव्य के तीन मुख्य भेद होते हँ (१) उत्तम, (२) मध्यम, (३) अधम। 
काव्य में मुख्य अर्थ व्यंग्यार्थ होता है। उसकी प्रधानता होने पर उत्तम काव्य होता 
है। जहाँ व्यंग्य अर्थ तो है परन्तु गौण रूप में ही; वहाँ मध्यम काव्य होता है और 
जहाँ व्यंग्य अर्थ नहीं होता वहाँ अथम काव्य होता है। अतः काव्य: में उत्तमता की 
कसौटी व्यंग्यार्थ ही होता है, इन्हीं तीनों प्रकारों का दूसरा नाम है-(१) ध्वनि, 
(२) गुणीभूत-व्यंग्य तथा (३): चित्र काव्य । इनका उदाहरण तथा लक्षण नीचे 


दिया जाता है। 

ध्वनि काव्य [ 

र . जहाँ वाच्य से व्यंग्य अर्थ में अधिक चमत्कार होता है उसे “ध्वनि” कहते हैं। 
वै उदाहरण 


5, या ही अपमान मेरे शत्रु जो लखाई देत 
5 तिनहूँ में तापस यां लंक ही में आनो है। 
SR करत विधंस बंस वीर जातुधानन कों | 
देखों हौं जिअत विक रावन कहानो है। 
इन्द्र कौ जितैया कौ सहस्त फिंटकार 3 
और व्यथ ही दिखात कुम्भकर्ण को जगानो ह! | 
नेक ही सों नाक पुरवा को लूटि फूरि गए, fot 
वीस इन विफल भुजान को बखानो है 


क में रावण की गर्वोकित के प्रतिपादक एक प्रख्यात : 

को नाश करता है और रावण जीता उसे देख रहा है । इन्द्र के जीतनेवाले मेघनाद को 
हजारों फटकार है। कुम्भकर्ण का जगाना व्यर्थ है। स्वर्गरूपी पुरवा (छोटा गाँव) को 
जीतकर फूलनेवाले इन हमारे वीसों भुजाओं को बारम्बार धिक्कार है । 


हैः 

इस पद्य में व्यंग्यार्थ का एक सुन्दर व्यूह ही वर्तमान है। मेरे! पद से सूचित है 
होता है कि मेरे सामने इन्द्र और यम भय से थरथ राते रहते हँ, उसके भी गत्रु हों। 

यह नितान्त अनादर का सूचक है। 'शत्रु' में बहुवचन विशेष महत्त्व का है। वह | 

शत्रु यदि कोई वीर पुरुष होता, तो कोई वात भी होती। वह तो तपस्या में रत 

तपस्वी है और वह भी लंका में ही वर्तमान है खास मेरी राजवानी में ही। वह भी ७. 


एक राक्षस को नहीं, प्रत्युत राक्षसों के वंश को मार रहा है। और आश्चर्ये है यह 
रावण जी रहा है। 'रावण' का अर्थ है संसार को रुलानेवाला । इतना अपमान 
होने पर तो रावण को मर जाना चाहिए, परन्तु वह जी रहा है। यह अनौचित्य 
की पराकाष्ठा को सुचित करता है। इसी प्रकार मेघनाद को इन्द्रजीत कहने से 
उसकी अपराजेयता ध्वनित होती है अर्थात्‌ वह सर्वथा अजेय है। अन्तिम चरण में 
स्वगं एक छोटा पुरवा या टोला कहा गया है जिससे यह सूचित होता है कि उसका | 
जीतना मेरे लिए अत्यन्त सरल काम था, परन्तु उतने से ही मेरी वीसों भुजायें । 
गर्व से फूल गई हैं जो अनौचित्य तथा अनादर का सूचक है। इस प्रकार इस म 

सुन्दर पद्य में उत्साह स्थायी-भाव तथा वीररस की ध्वनि हैं। 


गुणीभूत-व्यंग्य 


जहाँ व्यंग्य अर्थ प्रधान न होकर गौण हो जाय वहाँ गुणीभूत व्यंग्य' होता है। 
अर्थात्‌ पद्य में व्यंग्य अर्थ की सत्ता तो अवश्य है, परन्तु वाच्य अर्थ व्यंग्य अर्थ की ` 


अपेक्षा कहीं अधिक सुन्दर है। ऐसी दशा में मध्यम कोटि का काव्य होता है... ॐ 
ध्वनि काव्य से इसका अन्तर स्पष्ट है। ध्वनि काव्य में व्यंग्य अर्थ की प्रधानता तथा 
रुचिरता रहती है, परन्तु गुणीभूत व्यंग्य में वाच्य अर्थ का चमत्कार ध्वनि की _ १ 


अपेक्षा कहीं अधिक होता है और इसलिए यहाँ व्यंग्यार्थ वाच्य की अपेक्षा गौीणया हु, 
अप्रधान रहता है। हु 


उदाहरण 
बैठी गुरुजन वीच में, सुनि मुरली की तान। 
मुरझति अति अकुलाय उर, परे साँकरे प्रान॥ 

. राधा गुरुजन के बीच में बैठी हुई है। उसी समय श्रीकृष्ण की मुरळी वजती 
है। उसकी तान सुनकर वह हृदय में अत्यन्त व्याकुल होकर मुरझा जाती है। 
प्राण संकट में पड़ जाते हँ। यह वाच्यार्थ हैं। मुरली के द्वारा संकेत पाने पर भी 
राधा कृष्ण से मिलने के लिए जाने में असमर्थ है। यह व्यंग्य अर्थ है। यह वाच्यार्थ 
में अधिक चमत्कार है। क्‍यों ? तान सुनकर भी मिलने के छिए न जाना अनेक 
कारणों से हो सकता है। सम्भव हैं कि रावा के हृदय में कृष्ण के लिए अब तनिक 
भी प्रेम नहीं है. और इसलिए वह नहीं जा रही है। अतः व्यंग्यार्थ के मूळ में स्मेह 
का अभाव भी कारण हो सकेता हैं, परन्तु ऐसी दुविधा वाच्य अर्थ में नहीं है। 
“हृदय मसोस कर मुरझाना' तो स्पष्ट ही गाढ़ अनुराग का सूचक है। इसलिए यहाँ 
वाच्यार्थ में विशेष चमत्कार है। व्यंग्यार्थं है अवश्य, परन्तु उसमें दम नहीं, 
चमत्कार नहीं; वह तो फीके रूप से झाँक रहा है। 


चित्र काव्य 


वह काव्य जिसमें व्यंग्य अर्थ का अभाव हो तथा वाच्य अर्थ की ही केवल मात्र 
सत्ता हो वह अवर या अवम काव्य कहलाता है। इसी को “चित्र काव्य कहते हैं। 
इसमे अळंकार की प्रधानता रहती है--दाब्दालंकार के प्राधान्य होने पर होता है 
शब्दचित्र और अर्थालंकार की प्रधानता होने पर होता है अर्थचित्र। इस काव्य में 
कवि का लक्ष्य केवल शब्द या अर्य को ही सुशोभित करने की या सजाने की ओर 
रहता है और इसलिए वह अन्य काव्यांगों के लिए उद्योगशील नहीं होता। दोनों 
का उदारहण देखिए । 


शब्दचित्र 


कूलन में केलिन कछारन में कुंजन में, 

क्यारिन में कलित कलीन विकसंत हैँ। 
कहे पदमाकर' परागहूँ में पौन हूँ में 

पातन में पीकन पलासन पगंत हैं। 
द्वार में दिशान में दुनी में देश-देशन में 

देखो दीप दीपन में दीपत दिगंत हैँ। 
वीथिन में ब्रज में नवेलिन में वेळिन में 

बननमें वागन में बगरयो बसंत है। 


gO 

संस्कुद-आलोचना ५३ 


~ ० २०, 


यहाँ 'क' प, द आदि अक्षरों की आवृत्ति होने से यह वृत्यनुप्रास' शब्दालंकार 
है । कवि का ध्यान इस शाब्दी सुषमा की ओर ही है। अतएव यह शब्दचित्र 
कहलावेगा । संस्कृत कवियों ने ऐसे भी ३लोकों की रचना की है कि जिसमे 
एक अक्षर के अतिरिवत दूसरा अक्षरही नहीं । -किसी प्राचीन 'पाजक पण्डित' की 
यह पकारवहुला सुबित पढ़िये जिसमें प्रत्येक शब्द पकार से ही आरम्भ होता है। 
शाब्दी चमत्कृति. का यह भव्य आदश है-- । 


पुजा-पदा-परम्परा-पुलकिती पाष्ण्यों: परं पेलवौ ; 
पुण्यो पातकि-पाप-पाटन-पट्‌ पृथ्वी प्रपन्नौ प्रथाम्‌ । ` 
प्रायः पर्वत-पुत्रिका-पृथ्‌-पर्टः पस्त्ये पुरा पुरितो ; 
पादौ पण्डित पाजकः पशुपतेः प्रीत्या पुरः पश्यतु ॥ 
इस घटाटोप का इतना ही अर्थ है कि पाजक पण्डित पशुपति के चरणों को प्रीति 
से अपने सामने अवलोकन करें। यह चतुर्थं चरण का अर्थ है। पहिले तीन पादों 
में चरणों के विशेषणों का व्यूह खड़ा किया गया है। इस पद्य में प्रत्येक शब्द पकार 
से आरम्भ होता है। 


अर्थचित्र 


आनन है, अरविन्द न फूरे, अलीगन भूले कहा मड़रात हौ; 

कीर तुम्हें कहा वाई छगी, भ्रम विम्ब के ओठन को छलचात हौ। 
“दास जू” व्याली न बेनी वनाव है, पापी कलापी कहा इतरात हौ; 
बोलती वाळ, न वाजती बीन, कहा सिगरे मिलि घेरत जात हौ॥ 


कवि किसी सुन्दरी के वर्णन-प्रसंग में कह रहा है कि यह मुख है, खिला हुआ 
कमल नहीं है। तव तुम भौरे भूलकर क्यों इस मुख पर मइरा रहें हो ? ए सुगो, 
तुम्हें क्या बाई लगी है जो विम्बफल के स्म से इन होठों के लिए लपक रहें हो। 
ए पापी मोर, यह गूड़ी बेती है, काली नागिन नहीं है कि उसे खाने के लिए इतने 
उतावले बन रहे हो। यह सुन्दरी वाला बोल रही है, वीणा नहीं वज रही है। तो 
भ्रम में आकर सब लोग इसे क्यो घेर रहे हो ? इस सुन्दर सवैये में अपन्हुति का 
चमत्कार है जिसमें भान्ति होने से और भी अधिक चमत्कार उत्पन्न हो गया है। 
“आन्तापन्हुति' को सजाने में ही कवि की प्रतिभा खर्च हुई है इस पद्म में। अतः 
इसे 'अर्थ-चित्र' नाम से पुकारते हैँ । 

a 
षक 


` यही साहित्य की मनोरम कल्पना है। 


५४००; [ संस्कृत-आलोचना 
काव्य और साहित्य 


काव्य तथा साहित्य एक प्रकार से समानार्थक शब्द हैं, परन्तु दोनों से दो 
विभिन्न अभिप्रायों का प्रकाशन होता है। 'काव्य' का अर्थ है--कवेः कर्म, कवि 
का कर्म। कवि वही होता है जो किसी वस्तु के वर्णन में निपुण होता है। वर्णना में 
निपुण एसे कवि का कमं (या रचना) 'काव्य' कहलाता है। उबर 'साहित्य' की 
व्यूत्पत्ति सहित शब्द से भाववाचक 'य' (ष्यञ्ग_) प्रत्यय के योग से निप्पन्न होती 
है। सहितयोः शब्दार्थयोः भावः साहित्यम्‌। एक साथ सम्मिलित शब्द तथा अर्थ 
का भाव 'साहित्य' कहलाता है। यह पद द्योतित करता है कि कवि की रचना 
शब्द तथा अर्थे के परस्पर समन्वय या सामञ्जस्य का परिणत फल होती है। 
अभीष्ट अर्थ को प्रकट करने की शक्ति किसी विशिष्ट शब्द में ही होती है। कोई 
ही शब्द अभीष्ट अर्थ को प्रकट नहीं कर सकता। छाब्दार्थ के साहित्य का तात्पर्यं ` 
यह है कि शब्द और अर्थ परस्पर स्पर्धा कर रमणीय होते हें अर्थात्‌ न शब्द अर्थ से 
घटकर है, और न अर्थ शब्द से न्यून। न कोई न्यून है और न कोई अतिरिक्त है अर्थात्‌ 


न कोई घटकर है और न बढ़कर है; बल्कि दोनों संतुलित हैं। कुन्तक के शब्दों में 


शब्द और अर्थ का यह संतुलन “परस्पर-स्पर्वी' कहलावेंगा ? जिस प्रकार दो मित्र 
आपस में स्पर्षा करके या होड़ रचकर उन्नति के शिखर पर पहुँच जाते हैं और आपस के 

सहयोग से एक आदर्श व्यक्तित्व की रचना करते हूँ, उसी प्रकार शब्द और अर्थ भी 
स्पर्धा कर सौन्दर्यशाली बनते हूँ और आपस में मिलकर एक आदश वस्तु की रचना 


करते हुँ जो 'काव्य' कहलाता है। इसका आशय यही है कि 'साहित्य' ( काव्य ) में 


शब्द तथा अर्थे का पूर्ण सौहाद होना चाहिए-दोनों ही सुन्दर तथा भव्य होने चाहिए । 


महत्त्वपूर्णं घटना जैसे संग्राम आदि का वर्णन विस्तार तथा विद्ददता के साथ 
` जाता है। खण्डक्राव्य महाकाव्य की अपेक्षा मात्रा में छोटा होता है, परन्तु 


. जा सकता | पूरा आनन्द उठाने के लिए उनका रंगमंच के ऊपर नठों के द्वारा 
- अभिनय किया जाना नितान्त आवश्यक होता है। श्रव्य काव्य कानों के माध्यम से 


चृष्ठ परिच्छेद 


श्रव्य काव्य 


काव्य के नाना रूपों का वर्णन संस्कृत अलंकार-शास्त्र में मिलता है। उनमें से 


प्रसिद्ध रूपों का ही यहाँ वर्णन प्रस्तुत किया जा रहा है। काव्य मुख्यतया दो प्रकार क 


का.होता है--(१) श्रव्य काव्य और (२) दृश्य काव्य । श्रव्य' का अर्थ है सुनने 
योग्य । अतः जिस काव्य को हम कानों से सुनकर आनन्द उठाते हैं वह है 


"श्रव्य काव्य । इस प्रकार के काव्यों को कोई वक्ता पढ़ता है और दूसरे लोग सुनकर १ 


उसे उसका अर्थ समझते है तथा उससे आनन्द उठाते हँ । जैसे संस्कृत में कालिदास पा 
का महाकाव्य “रघुवंश' तथा कुमारसंभव' और हिन्दी में तुलसी का रामचरितमानस' हक 
तथा केशवदास की 'रामचन्द्रिकां दुश्य' का अर्थ है देखने योग्य। अतः दृश्य “दै 
काव्य उस काव्य को कहते हैं जिसका आनन्द हम देखकर ही उठा सकते हैँ। ये 

काव्य पढ़े तथा सुने भी जा सकते हूँ, परन्तु इससे उनका पूरा आनन्द नहीं उठाया 


हमारे हृदय में आनन्द उत्पन्न करता है, तो दृश्य काव्य नेत्रों के माध्यम से आनन्द 
का बोध कराता है। फलतः इस माध्यम की भिन्नता के कारण काव्य के ये प्रसिद्ध 
दो रूप निष्पन्न होते हूँ। 


इन भेदों के भी उपभेद होते हैं। मोटे उपभेदों का यहाँ वर्णन किया जा रहा है। 
श्रव्य काव्य के मुख्यतया तीन भेद होते है-(१) महाकाव्य, (२) खण्डकाव्य तथा 
(३) मुवतक। महाकाव्य या प्रबन्ध काव्य उस विशिष्ट काव्य की संज्ञा है जिसमे ह 


५८ संस्कृत-आलोचना 


विषय तथा रस की दृष्टि से स्वयं पूर्ण होता है। रचना की दृष्टि से काव्य के तीन और 
भेद होते है--(क) गय (ख) पद्य (ग) चम्पू । जिनमें छन्दोवद्ध रचना 'पद्य' कहलाती 
है, छंद से रहित रचना गद्य और गद्य-पद्य की मिश्रित रचना “चम्पू' के नाम से 
अभिहित होती है। 


दृश्य काव्य के दो भेद होते हँ--(क) रूपक तथा (ख) उपरूपक। नाटकीय 
लक्षणों से पूर्ण रचना 'रूपक' कहलाती है जिसके दस भेद होते है नाटक, प्रकरण, 
भाण, प्रहसन, डिम, व्यायोग, समवकार, वीथी, अंक तथा ईहामृग। उपरूपक में 
नृत्य की ही अधिकता रहती है और स्थान-स्थान पर नाटक के भी संवाद आदि 
तत्त्व' मिले : रहते हैं। इसके १८ भेद शास्त्रकारों ने बतलाये हैं जिनके नाम हैं--- 
त्रोटक, गोष्ठी, सट्टक, नाट्यरासक, प्रस्थानक, उल्लाप्य, काव्य, रासक, प्रेंखण, 
संलापक, श्रीगदित, शिल्पक, विलासिका, दुर्मेल्लिका, प्रकरणिका, हल्लीश, भाणिका 
तथा नाटिका। 


महाकाव्य 


महाकाव्य की सर्वप्रथम रचना महर्षि वाल्मीकि का “रामायण” है। इसी ग्रन्थ 
की समीक्षा करने पर 'महाकाव्य' की कल्पना को आलंकारिको ने प्रतिष्ठित किया । 
महाकाव्य' की महत्ता स्वरूप-जन्य नहीं है, प्रत्युत गुण जन्य है। कोई भी काव्य 
अपने विपुल काय के कारण महाकाव्य की पदवी से विभूषित नहीं किया जा सकता। 
उसके लिए. कतिपय लक्षणों की स्थिति अनिवार्य होती है जिनका निर्देश सबसे 
पहिले दण्डी ने अपने “काव्यादशं' नामक अळंकार-ग्रन्थ में किया है (काव्यादर्श 
१।१४-१९) । महाकाव्य की रचना सगो में की जाती है। उसमें एक ही नायक 
होता है जो या तो देवता होता है अथवा उदात्त गुणों से युक्त कोई कुलीन क्षत्रिय 
होता है। वीर, श्रृंगार तथा शान्त- इन तीनों में से कोई एक रस अंगी (मुख्य) 
होता है और अन्य रस गौण रूप से ही वहाँ निबद्ध किये जाते हैँ। कथानक इतिहास- 
. प्रसिद्ध होता है अथवा किसी सज्जन पुरुष का चरित वर्णन किया जाता है। प्रत्येक 
टी में एक ही प्रकार का वृत्त रचना के लिए चुना जाता है, परन्तु सर्गे के अन्त में 
को बदल देने का नियम है। सगे का परिमाण न बड़ा होना चाहिए और न 


८. a क छोटा । सर्गों की संख्या आठ से अधिक होनी चाहिए तथा प्रति सग के अन्त में आगामी 
| कथानकं की सूचना भी अवश्य होनी चाहिए । 


घंस्क्षद-आालोचना ५९ 


वृत्त को अलंकृत तथा परिवृंहित करने के लिए नाना प्रकार के प्राकृतिक दृश्यों 
का वर्णन भी स्थान-स्थान पर अपेक्षित होता है जैसे सन्ध्या, सूर्योदय, प्रदोष, रात्रि, 
अन्धकार, चन्द्रोदय आदि का तथा वन, पर्वत, समुद्र तथा ऋतुओं का। बीच-बीच 
में श्छुंगाररस का भी परिपोष किया जाता है और इसलिए स्त्रियों की जल-केलि आदि 
का भी वर्णन अपेक्षित रहता है। वीररस के प्रसंग में लड़ाई, मन्त्रणा तथा आक्रमण 
आदि विषयों का भी साङ्गोपाङ्ग वर्णन रहता है। नायक तथा प्रतिनायक का .संघर्ष 
महाकाव्य का मुख्य विषय होता है। अन्तिम उद्देश्य होता है धर्म तथा न्याय की 
विजय तथा अधमं और अन्याय का विनाश । 


दण्डी की महाकाव्य की यही कल्पना है जिसे पिछले आलंकारिकों ने कुछ 
शब्द भेद के साथ दुह्राया है। द्रट तथा विश्वनाथ कविराज ने इसी को भिन्न-भिन्न 
शब्दों में वणित किया है। एक वात ध्यान देने की यह है कि ये आलंकारिक उतने 
ही विषयों के उपबुंहण तथा अलंकरण को उचित मानते हूँ जिससे कथावस्तु का 
कथमपि विच्छेद न हो सके। यह बहुत ही आवश्यक वस्तु है। अलंकरण तथा 
सजावट का अपना तो कोई मूल्य नहीं होता; वे इसीलिए आवश्यक माने जाते हैं 
जिससे मूल वस्तु का सौन्दर्य प्रस्फुटित हो। यदि अळंकरणों से मूल वस्तु या कथानक 
का विच्छेद हो जाय और पाठक इन्हीं के झमेले में पड़कर मुख्य कथानक को एकदम 
भूल बैठता हो, तो इससे लाभ ही क्या? | पह 


इस लक्षण की समीक्षा करने पर महाकाव्य के आवश्यक उपकरणों का परिचय 
हमें प्राप्त हो सकता है। महाकाव्य के तत्त्व नीचे लिखे प्रकार से हैं :--- ु 


(क) कथानक- महाकाव्य का कथानक इतिहास-प्रसिद्ध होना चाहिए । 
भारतवर्ष के इतिहास में महत्त्वपूर्ण घटनाओं की कमी नहीं है, परन्तु इस कार्ये के लिए 
वे ही चुनी जाती हूँ जिनका हमारे जातीय जीवन में विशेष महत्त्व होता है तथा >> 
जिनका प्रभाव हमारे जीवन पर रथायी रूप से होता है। क्षणिक महत्त्व की घटनायें बत. 
फेस कारये के लिए कभी नहीं चुनी जातीं । संस्कृत के:महाकाव्य रामायण तया 
महाभारत के कथानक के ऊपर विशेषरूप से आश्रित होते हैं। कारण स्पष्ट है। सन : 
रामायण और महाभारत हमारे जातीय गौरव के स्तम्भ हैं और हमारी संस्कृति 
तथा सभ्यता के बौषक तथा प्रतिष्ठापक हँ । इसीलिए भारतवर्ष का कवि प्रत्येक. ट [ र 
युग में इन्हीं को अपने काव्य का विषय चुनता है तथा अपने युग के अनुसार इन 

कथाओं का प्रदर्शन करता है। पुराणों में वणित घटनायें भी महाकाव्य के छिए चुनी 
जा सकती. हैं। नीलकण्ठ कवि ने शिव लीळाणंव' में शिवपुराण का ही आधार लिया 
है तथा रत्नाकर कवि ने 'हरविजय' में भी उसी आधार पर अपने कथानक को 
प्रतिष्ठित किया है। .तात्पर्य यह है कि महाकाव्य का कथानक किसी क्षुद्र या रघु 
घटना के आधार पर कभी नहीं निमित होता, न वह किसी सामान्य व्यक्ति का ही 
चरित्र चित्रित करता है। कथानक के चुनाव के लिए तथा वर्णन के प्रकार के लिए 
भी भव्यता महाकाव़्य के लिए नितान्त आवश्यक गुण है। 


(ख) पात्र-चित्रण--वणित पात्नों के चरित्र को भी सुन्दरता से दिखलाना 

इस प्रकार के काव्य का उद्देश्य होता है। पात्रों में 'उदात्तता' का होना नितान्त 

८2.) आवश्यक होता है। चरित्र ऐसा होना चाहिए जिसको हम आदर्श मानकर अपने 

| जीवन को सुन्दर बनाने के लिए अनुकरण कर सके। यदि उसके नायक में आदर 

| गुणों का अभाव हो तो वह हमारा हृदय कथमपि आकृष्ट नहीं कर सकता । नायक 

+ तथा प्रतिनायक का संघर्ष दिखलाकर कथानक का विकास दिखलाया जाता हे। 

नायक होता है न्याय तथा धमं का रक्षक, जिसके कार्यों में प्रतिनायक विघ्न 

डालने के लिए खड़ा रहता है। फलतः प्रतिनायक को मारकर धर्म तथा न्याय का 

संरक्षण करना नायक का प्रधान कार्य होता है। .नायक के चरित्र में इन सोभन 
गुणों का प्राधान्य होना नितान्त आवश्यक होता है। 


(ग) रस--महाकाव्य में श्वुंगार तथा वीररस का प्रदर्शन कवि को अभीष्ट 
होता है । शौर्य-मण्डित कथानक में वीररस का तथा श्छुंगारी विषयों में श्वृंगार रस 
का वर्णन नितान्त अपेक्षित होता है। अवान्तर रसों का भी वर्णन स्थान-स्थान 
पर आवश्यक होता है, परन्तु मुख्य रस का परिपोष ही इनका उद्देश्य होता है । 
मुख्य रस तथा गौण रस में कभी विरोध की भावना नहीं रहती । यदि ऐसा 

 कभीहो, तो वह काव्य निन्दित तथा गहंणीय माना जाता है। 


है (घ) प्रकुति-चित्रण--कथानक को सरसता तथा महत्ता प्रदान करने के लिए 
अवान्तर सामग्री से उसे मण्डितं करना बहुत ही आवश्यक होता है। संस्कृत के 
 आचायोंने प्रकृति के चित्रण को महाकाव्य में विज्ञेष महत्त्व दिया है। प्रकृति के 
` अति उनंकी भावना विरोध की न थी। वे मानव तथा वाह्म प्रति को एक सुवर्ण- 


सुत्र में वाँधने के पक्षपाती थे। उचित भी यही है। प्रकृति अपना प्रभाव मानवीय 

स्वभाव पर विना डाले रह नहीं सकती और मनुष्य भी प्रकृति के प्रति अपना अनुराग 
प्रकट किये बिना रह नहीं सकता । दोनों में न विरोव है और न भेदभाव । महाकाव्य 
में प्रकृति का चित्रण दोनों रूपों में मिलता है--आलम्वन के रूप में तथा उद्दीपन _ 
के रूप में। तड़ाग में खिले हुए नील कमल, उपवन में विकसित फूल, पञ्चम में | 
कूकती' हुई कोकिला--इन सवका वर्णन हमारे कवि उद्दीपन विभाव के अन्तर्गत 
करते हैँ और यह करना उचित ही है । वह प्रकृति का स्वतन्त्र रूप से वर्णन 
भी करता हैं। वाह्य प्रकृति को हमारा कवि, सुषमा का निकेतन तथा सौन्दर्यं 
का सदन मानता है परन्तु उसके भीतरी रहस्य को जानने के लिए कवि में निरीक्षण 
शक्ति होनी चाहिए । आज की नागरिक सभ्यता' में नगर का कवि प्रकृति से दुर 
हटता जाता है और इसीलिए उसके वर्णन में कृत्रिमता है। प्रकृति को उसने कभी 
स्वच्छन्द विहार करनेवाली देखा ही नहीं, तो वह उसका तद्रूप वर्णन कर ही कहाँ 
से सकता हैं? परन्तु संस्कृत के कवि प्रकृति के पुजारी थे और इसलिए उनके वर्णन 
स्वाभाविक तथा मर्मस्पर्शी होते हैं । 


कवि के सूक्ष्म निरीक्षण का एक मञ्जुल उदाहरण यहाँ दिया जाता है। हिमांचल 
की मनोरम सन्ध्या है। भगवान्‌ शशिशेखर पावती की दृष्टि को सन्ध्याकालीन हैमवती 
सुषमा की ओर आक्कृष्ट कर रहे हैं। वे कह रहे हैं कि तुम्हारे पिता के झरने सूरज के 
पश्चिम की ओर लटक जाने के कारण अब इन्द्रधनुप से विरहित दीख पड़ते हैँ। 
बात यह है कि सूरज की किरणें जब झरनों से उठनेवाली फूही पर पड़ती हैं, तब ३३ 
हजारों इन्द्रधनुप जलकणों में दिखलाई पड़ते हैं। यह एक वैज्ञानिक सत्य है जिसकी 
सत्यता का अनुभव जलप्रपात को देखनेवाले प्रत्येक व्यक्ति को होता है। प्रपातो ._ 
के दर्शन की ओर दर्शकों के आकर्षण का रहस्य इसी सुषमा के भीतर छिपा है। | 
महाकवि कालिदास तो हिमालय के प्रेमी कवि हूँ । उनकी दृष्टि इन वैज्ञानिक | 
दृश्यों के निरीक्षण में सर्वथा कृतकार्य रहती है। कवि के इस तथ्य के वर्णनपरक | 
इलोक पर दृष्टिपात कीजिए-- 


शीकर-व्यतिकरं सरीचिभि- Fe र ® 
हि दरयत्यवनते - विवस्वति । : 
इन्द्रचाप परिवेष- शून्यता , >> 


० में सन्दर्भ का बड़ा महत्त्व होता है। किसी पद्य के अर्थ जानने के लिए यह जरूरी होता. । 

_ यह उक्ति किसी रूढ़िवादी कवि की नहीं है, प्रत्युत उस कवि को है जो प्रकृति 
की लीलाओ को अपने नेत्रों से निर कर आनन्द विभोर हो उठता है तथा आपा 
खो बैठता है। प्राकृतिक दृश्यों का यह भव्य वर्णन महाकाव्य का एक आवश्यक अंग 
है जिसकी उपेक्षा कभी भी इलाघनीय नहीं होती। 


इन्हीं तत्त्वों का योग महाकाव्य का जनक होता है। 
खण्ड काव्य 


वह काव्य जो मात्रा में महाकाव्य से छोटा हो परन्तु गुणों में उससे 
कथमपि न्यून न हो, 'खण्डकाव्य' कहलाता है। यह महाकाव्य का टुकड़ा न होकर, 
स्वयं पूणं तथा स्वतन्त्र होता है। परिमाण में कम होने के कारण इसमें महाकाव्य 
के विषय-युद्ध आदि--का विवरण नहीं दिया जाता, परन्तु इसमें कवि किसी 
विशिष्ट विषय पर अपने विचारों को प्रकट करता है। महाकाव्य विपय-प्रधान होता 
है, परन्तु खण्डकाव्य मुख्यतया विषयी-प्रवान होता है जिसमें लेखक कथानक के 
स्थूल सांचे में अपने वैयक्तिक विचारों को प्रसङ्गानुसार वर्णन करता है। मेघदूत' 
खण्डकाव्य का एक सुन्दर दृष्टान्त है। इसमें कालिदास ने एक विरही यक्ष के द्वारा 
अपनी वियोग-विधुरा पत्नी के पास प्रणय का सन्देश भेजवाया है। इसमें कथानक 
तो बिल्कुल छोटा है, परन्तु प्रकृति का वर्णन विशेष रूप से सुन्दर तथा भव्य है। 
यहाँ बाह्य प्रकृति के सौन्दर्यं तथा कमनीयता का उज्ज्वल प्रदर्शन है और साथ ही 
साथ मानव हृदय के कोमल भावों का भी वर्णन बड़ा ही रुचिर है। यक्ष का प्रेम-सन्देश 
उसके कोमल हृदय का, स्वाभाविक स्नेह का तथा सच्ची सहानुभूति का एक मनोरम 
प्रतीक है। इस प्रकार महाकाव्य के विषय से इसका कथमपि साम्य नहीं। किन्ही 
खण्डकाव्यों में ऐसा साम्य विद्यमान रह भी सकता है, परन्तु खण्डकाव्य तिस पर भी 
अपनी स्वतन्त्रता से मण्डित रहता ही है। 'खण्डकाव्य' के नामको को देखकर कितने 
ही आलोचको की यह आन्त धारणा होती है कि यह प्रवन्ध काव्य का एक खण्ड 


. मात्र हैं; परन्तु वस्तुतः ऐसी बात नहीं है। 


मुक्तक 
मुक्तक का अर्थ है सन्दर्भे, प्रकरण आदि से मुक्त या विरहित काव्य महाकाव्य 

है कि हम जानें कि कौन इसका वक्ता और कौन इसका वोबव्य है? .कौन कह रहा 
है और किससे ? इसके कथन का अवसर.कव है? यह क्यों. कहा गया ? 
इन प्रश्‍नों के विना उत्तर जाने हम महाकाव्य के पद्य का अर्थ भली भाँति नहीं जान 
सकते। परन्तु मुक्तक' इन सबसे 'मुक्त' (रहित) है, छोड़ा गया है। मुक्तक' 
नाम 'क' प्रत्यय स्वार्थ बोषक है। जैसे वाल और बालक एक ही होते हैं, उसी प्रकार 
“मुबत' और “मुक्तक' एक ही हैं। इस प्रकार मुक्तक' का अभिप्राय उस काव्य से 
है जो सन्दर्भ आदि बाहरी उपकरणों से मुक्त होकर स्वयं रसपेशल होता है। इसके 
समझने के लिए बाहरी सामग्री की तनिक भी अपेक्षा नहीं होती । स्वयं रस के समस्त 
उपकरण--विभाव, अनुभाव आदि--उपस्थित रहते हैं जिससे उसके पाठ से आनन्द 
उठाने के लिए पाठक को किसी प्रकार का आयास नहीं करना पड़ता। मुक्तक तो 
उन रस-भरे मोदकों के समान हूँ जिनके आस्वादनमात्र से सहृदयों का हृदय तुरन्त 
तुप्त तथा उल्लसित हो जाता है। क 


राजशेखर ने अपनी काव्यमीमांसा' में मुक्तको के पाँच भेद किये हुँ, परन्तु 
इस भेद का मूल आधार विशेष व्यापक नहीं है। राजशेखर के द्वारा निदिष्ट पाँच 
भेद ये हैं-- (१) शुद्ध-जिसमे बिना किसी अतिरिक्त सामग्री के किसी भावना का 
वर्णन होता है; और जिसमें किसी इतिवृत्त का सम्बन्ध नहीं रहता। (२) चिन्न- 
जहाँ शुद्ध मुक्तक में भावों की अनेक चित्र विचित्र कल्पनायें प्रस्तुत की जाती हूँ 
(३) कथोत्य (कथा से उत्य, उठा हुंआ)-किसी अतीत घटना का वर्णन करने- 
वाला मुक्तक, (४) संविघानकभू-जिसमें घटना की सम्भावना की जाती है; 
(५) आसख्यानकवान्‌-जिसमें घटना को कवि अपनी मनोरम प्रतिभा के सहारे बहुत 
ही विस्तृत कर दिखलाता है। बिहारी की सतसई' से इन प्रकारों का हिन्दी उदाहरण 
प्रस्तुत किया जा सकता है। एक दो उदाहरण पर्याप्त होंगे । 


श्री राधिका की सुहावनी शोभा का, जिसमें किसी प्रकार की बनावट नहीं है, 
वर्णन पढ़ने से उनका चित्र सामने खड़ा हो जाता है-- 


रस सिंगार मंजन किए, कंजन भंजन दैन । 
,अंजनःरंजन हू बिना, खंजन-गंजन नैन ॥ _ 


श्री राधिका के सामने कनि तीथों को .विघ्न समझकर फेंकने या तिरस्कार | 5 

करने की बात कह रहा है, क्योंकि वह त्रिवेती, जिसमें एक डुबकी लगाना दुःख से 
मोक्ष दिलाने की पराकाष्ठा है, उसके पैर को छूती है। 


ताहि देखि मन तीरथन, विकटनि जाय बराय । 
जा मृगनैती के सदा, बेनी परसत पाय॥ 


इन पद्यो के अर्थ समझने के लिए कहीं बाहर जाने की आवश्यकता नहीं है। ये 
अपने अर्थ वतलाने के लिए स्वतः पूर्ण हैं और यही मुक्तक काव्य की निजी विशिष्टता 
होती है। | 


प्रवन्धकाव्य तथा मुक्तककाव्य में मुख्य भेद क्या है? इतना तो निरिच्रत है 

कि स्थान की बहुलता के कारण प्रबन्धकाव्य में जीवन की घटनाओं की जो भव्य 

ह तथा विशद झाँकी दिखलाई जा सकती है, वह मुक्तककाव्य में नहीं है। मुवतक में 
जीवन की कोई एक मनोरम, परन्तु प्रभावशाली, छोटी परन्तु अन्तरंग घटना का 
| [ ही चित्रण सम्भव है। एक पद्य के संकीण क्षेत्र में बधे रहने के कारण कवि के सामने 
[ वह मैदान ही नहीं है, जिसमें वह अपनी प्रतिभा की दौड़ दिखा सके। परन्तु वह 
जितना स्थान पाता है उसी में ही वह जो कुछ दिखा पाता है, वह नितान्त सरस, 
,हृदयावर्जक तथा प्रभावशाली होता है ।. संस्कृत साहित्य में कालिदास तथा अइवघोष 
प्रवन्धकाव्य के रचयिता हैं और अमरुक तथा भतू हारे मुक्तककाव्य के । हिन्दी 
साहित्य में तुलसी तथा केशव प्रबन्ध कवि हुँ और बिहारी तथा मतिराम मुक्तक 
कवि हुँ। इनके काव्यों में जो अन्तर दीख पड़ता है, वह मर्मज्ञ पाठकों की दृष्टि से 
अगम्य नहीं है। इसी रसपेशलता के कारण आनन्दवर्षन की प्रसिद्ध उक्ति है कि 
. प्रबन्धों के समान मुक्तको में भी कविजन रसात्मक निबन्धन के विशेष आग्रही दीख 
पडते हुँ और इसलिए अमरुक कवि के अंगार रस चुलानेवारे मुक्तक स्वतः प्रबन्ध 
के समान हुँ । तथ्य यह है कि मुक्तककवि रसकवि होता है । वह केवल रस के 
। उन्मेष के ही लिए मुक्तकों की रचना करता है। इसलिए मुक्तक (जैसे अमरुक के 
पद्य तथा बिहारी के दोहे) विशेषत: ध्वनिकाव्य के सुन्दर नमूने होते ह। `. 


अस्थानं वलयैः कृतं प्रियसखैरलैरजले गतं, | 
 .  घृत्यानक्षणमासित व्यवसितं चित्तेन गन्तुं पुरः। 


बा ५ 


झ्स्कुत तसो जन्ता ) ६५ 


यातुं निश्चितचेतसि प्रियतमे सव समं प्रस्थिता , FR 3 
गन्तव्ये सति जीवित ! प्रिय-सुहृतसार्थेः किमु त्यज्यते । 


भावी प्रोवितपतिका अपने जीवन से कह रही है- जव मेरे प्रियतम ने जाने का 
निश्चय किया तभी हाथ के कंगनों ने प्रस्थान कर दिया-खिसक गये; प्रिय मित्र- 
आँसू भी लगातार जाने लगे। धृति एक क्षण के लिए भी न टिकी। मन जाने के 
लिए पहिले से ही तैयार हो गया। ए मेरे प्राण, जब तुम्हारा भी जाने का निश्चय 
है, तो अपने प्रिय मित्रों का संग-साथ मत छोड़ो। तुम भी अभी चळते वनो । 

मुक्तकभेंद 


_ भुवतक को हम मोटे तौर से दो भागों में वाँट सकते हँ--छौकिक तथा धामिक। 
लोकिक मुक्तक लोक के नाना विषयों के विधान से सम्बन्ध रखता है। धार्मिक 
मुक्तक विशिष्ट देवता की स्तुति से सम्बद्ध रहते हैँ । इसका ही प्रचरित नाम : 
स्तोत्र' है। संस्कृत में स्तोत्र” का एक विशाल साहित्य है। संस्कृत का भक्त कवि र 
कभी भगवान्‌ की दिव्य विभूतियों से चकित हो उठता है, तो कभी भगवान्‌ के भी | 5 
विशार हृदय, असीम अनुकम्पा और दीन जनों पर अकारण स्नेह की गाथा गाता 
हुआ आत्म-विस्मृत हो जाता है। बच्चा अपनी माता के पास मनचाही प्यारी वस्तु 
के न मिलते पर कभी रोता है, कभी हँसता है, आत्मानन्द की मस्ती में वह कभी 
नाच उठता है । भक्त कवि की यही दशा होती है । इसीलिए संस्कत का मुक्तक- 
साहित्य हृदय के भावों के वर्णन करने में अपनी तुलना नहीं रखता। वह उस रूघु- A 
चित्र के समान होता है जिसके छोटे से दायरे में चित्र के पूरे अंग प्रत्यंग खींचे जतो 
हँ तथा जो देखते ही अद्भुत चमत्कार पैदा करता है । 20 


महाकवि मतिराम ने अपने आराध्यदेव श्रीकृष्ण के रूपवर्णन में अपने हृदय के 
भावों का अच्छा परिचय दिया है। इसे हम धामिक मुवतक का अच्छा उदाहरण 
मान सकते हैं--- 


गुच्छनि के अवतंस रसँ सिर, पच्छन अच्छ किरीट बनायो Fr 

पल्लव लाल समेत छरी कर-पल्लव सौं “मतिराम” सुहायो। | 
गुजि के उर मंजुरू हार सुकुंजनि तें कढ़ि बाहर आयो। 
. आजु के रूप रूख नेंदलारू को, आजहि ननन को फाल पायो॥। . 


६६ संस्छुत-अआळोचनां 


इन भेदों का यदि अंग्रेजी पद्धति से वर्गीकरण करना पड़ेगा तो हम महाकाव्य 
को 'एपिक पोइट्री' के अन्तर्गत तथा पिछले दोनों भेदों को छिरिक पोइट्री' के भीतर 
रखेंगे । 'एपिक' के समान ही महाकाव्य में कवि विषय ढूंढ़ने के छिए अपने से 
चाहर जाता है और जातीय घटनाओं के वर्णन में अपनी प्रतिभा का वैभव दिखाता है। 
ये घटनायें वर्णन-प्रधान होती हैं अर्थात्‌ उनमें संग्राम, आक्रमण, मारपीट आदि बाहरी 
घटनाओं का विवरण ही मुख्य रहता है। 'लिरिक' के समान मुक्तक काव्य का कवि 
विषय-निर्वाचन के लिए अपने से वाहर नहीं जाता, प्रत्युत अपने ही भीतर डूबकर 
भावों के प्रगट करने में ही अपना काव्य गौरव मानता है। संस्कृत में गोवर्धनाचार्य 
तथा अमरुक इसके उज्ज्वल दुष्टान्त हूँ। हिन्दी में विहारी तथा मतिराम इस कोटि 
के प्रमुख कवि हूँ। 


| र “ इतरभेद 


छन्दोबद्ध रचना पद्म” तथा छन्दोविहीन रचना गद्य! कहलाती है। संस्कत 

` आचार्यो के मन्तव्यानुसार 'छन्द' काव्य के लिए आवश्यक वस्तु नहीं है। काव्य की 
आवश्यक वस्तु तो रस है। यदि उसकी सत्ता है तो वह काव्य अवश्य है चाहे 
वह छन्द के माध्यम से प्रकट किया गया हो या नहीं । पद्यकाव्य के तो भेद ऊपर 
दिखलाये गये हैं । गद्यकाव्य दो प्रकार का मुख्यतया माना जाता है-कथा और 
आख्यायिका 7 इनके परस्पर वैशिष्ट्य के विषय में आलंकारिको में पर्याप्त 
मतभेद है। आचार्य भामह ने दोनों में पार्थक्य दिखलाने का प्रथम उद्योग किया 
परन्तु वह उद्योग सफल नहीं रहा। दोनों को पृथक करनेवाली रेखा इतनी फीकी 
और धूमिल है कि दण्डी ने इसका सर्वथा तिरस्कार कर दिया। संस्कृत में इन 
दोनों प्रकार की रचनाओं को प्रस्तुत करने का श्रेय महाकवि बाणभट्ट को ही है । 
इन्होंने 'कादम्बरी' को 'अतिद्वयी कथा' और हर्षचरित को 'आख्यायिका' नाम दिया 
है। दोनों में मुख्य भेद यह है कि कथा किसी प्राचीन आख्यान को कहते हैं जिसमें 
प्रतिभा के विलास को दिखाने के लिए कवि को अवसर मिलता है और आख्यायिका 
_ इसके विपरीत वह गद्यकाव्य है जिसका ऐतिहासिक आधार कोई न कोई अवश्य हो । 
. कादम्बरी एक प्राचीन दन्तकथा या लोक-कथा के ऊपर आश्रित होने से स्पष्टत 

जिस काव्य में गद्य तथा पद्य का मिश्रण रहता है उसे चम्पुकाव्य कहते हुँ । > 


इस मिश्रण का उचित विभाग तो यही प्रतीत होता है कि भावात्मक विषयों का 
वर्णन पच्च के द्वारा हो और वर्णनात्मक विषयों का विवरण गद्य के द्वारा हो, 


परन्तु चम्पू के लेखकों ने इस तथ्य का अनुसरण तथा पालन अपने ग्रन्थों में समुचित 
रीति से नहीं किया। फलतः गद्य में वर्णित विषय का ही वर्णन कहीं-कहीं पद्यों के 


के द्वारा उपलब्ध होता है और कहीं-कहीं शुद्ध वर्णन ही पद्यं के द्वारा उपन्यस्त वि 


जाते हैँ। संस्कृत में नलचम्पु, रामायण चम्पू', भारत चम्पू' आदि का एक विशाल 
साहित्य है। परन्तु हिन्दी में “चम्पू' को लोकख्याति प्राप्त न हो सकी । चम्पू हिन्दी | 
में होता ही नहीं, परन्तु कन्नड, तेलगु आदि द्राविडी भाषा के कवियों को “चम्पू. | 


काव्य प्रतिभा दिखलाने का एक अत्यन्त लोकप्रिय माध्यम है. + 


ते जज के 


सप्तम परिच्छेद 
(१) दुश्य-काव्य 


काव्य के द्विविध भेदों का उल्लेख ऊपर किया गया है :---श्रव्य काव्य तथा दृश्य 
काव्य। श्रव्य काव्य श्रवण के माध्यम द्वारा सामाजिक के हृदय को स्पर्श करता है 
और दृश्य काव्य नेत्र के माध्यम द्वारा दर्शक के हृदय को आकृष्ट करता है। दोनों का 
लक्ष्य है एक ही--सामाजिक का हृदयावर्जन; परन्तु इस लक्ष्य की सिद्धि के माध्यम 
भिन्न-भिन्न हैं। श्रव्य काव्य में माध्यम श्रवण है और दृश्य काव्य में नेत्र । यह निविवाद 
सत्य है कि कानों से सुनी गई वस्तु की अपेक्षा नेत्रों के द्वारा देखी गई चीज़ विशेष रोचक 
होती और हृदय को अधिक खींचती है। इस कारण श्रव्य की अपेक्षा दृश्य काव्य को 
अधिक रोचक, अधिक रम्य तथा अधिक मनोज्ञ होना उचित ही है। 


रूपक की रमणीथता पर संस्कृत के आचार्यों ने बड़ी गम्भीरता से विमर्श किया है। 
दृश्य काव्य का सामान्य नाम है रूपक और “नाटक' इसीका एक प्रधान अंग होता 
है। रूपक एक अलंकार होता है जिसमें एक वस्तु (जैसे मुख) के ऊपर तसूसदृश 
अन्य वस्तु (जैसे चन्द्रमा) का आरोप किया जाता है। इसी कारण दृश्य काव्य 
का भी नामकरण 'रूपक' पड़ गया है। नट तथा नटी' राम तथा सीता की विभिन्न 
अवस्थाओं का रंगमंच के ऊपर अनुकरण करते हैँ। वियोगी राम के समान नट भी 
सीता के बिरह में पञ्चवटी के वृक्षों से, छताओं से तथा पशुओं से सीता का समाचार 
पूछता हुआ चलता है तथा अपनी कला से राम की उस काल की अवस्था का अभिनय 
बड़ी सुन्दरता के साथ करता है। नटी भी अशोकवाटिका में रावण की राक्षसियों के 
द्वारा त्रस्त होनेवाली तथा आकाश से आग की चिनगारी माँगनेवाली सीता का 
अभिनय इतनी सफलता के साथ करती है कि दर्शकों को इसका भान ही नहीं होता कि 
इनकी राम तथा सीता से पृथक्‌ सत्ता है। अभिनय की कुशलता के कारण नट के 
ऊपर राम का तथा नटी के ऊपर सीता का आरोप दर्शक लोग स्वतः करते हैं। इसीलिए 

समारोप--ठीक-ठीक आरोप किये जाने--के कारण दृश्य काव्य को हम 'ख्पक' 
के नाम से पुकारते हैं। 


रूपक की रूपता 


चाहे रूपक हो या महाकाव्य उनमें वर्णित या चित्रित घटनाओं का जब हम 
मानस प्रत्यक्ष करते हैं, तभी हमें अपने हृदय में आनन्द का वो होता है और यही 
आनन्दवोध (या रसोन्मेष) तो काव्य का अन्तिम लक्ष्य ठहरा। श्रव्य काव्य में 
भी हम जीवन के साथ सम्पर्क रखते हैं, परन्तु यह सम्पर्क परोक्ष रूप से ही होता 
है, परन्तु दृश्य काव्य में हमारा सम्बन्ध वर्णित विषय के साथ बिल्कुल प्रत्यक्ष 
होता है। समग्र घटनायें चित्रपट के समान नाना 'रंगों में हमारे सामने आकर 
खड़ी हो जाती हैं और हमारा हृदय आक्कृष्ट करती हैं। परिणाम यह होता है कि 
समग्र कथानक यथार्थ रूप से उपस्थित हो जाता है। उसमें अस्फुटता की कोई छः 
छाप रहती ही नहीं। इसीलिए चित्रपट के समान समस्त विशेषताओं से युक्त - 
होने के कारण रूपक महाकाव्य की अपेक्षा सुन्दरतर माना जाता है। 

इतना ही नहीं, रूपक की रमणीयता के विषय में एक अन्य गंभीर तके भी है। Ee; 
कवि की दृष्टि में नाटक उसकी प्रतिभा का सबसे श्रेष्ठ निदर्शन है। इसका कारण 
यह है कि वह नाटक के द्वारा स्वानुभूत आनन्द का दर्शकों के हृदय में बड़ी सरलता 
से संचार कर सकता है। और इस सुलभ संचरण का कारण है औचित्य । जिस 
काव्य में जितना ही औचित्य रहता है, वह उतनी ही मात्रा में श्रोता तथा दर्शक 
के हृदय में आनन्द का उद्बोधन कर सकता हैं। नाटक में औचित्य का सबसे 
अधिक अवलम्बन होता है। पात्र के वय के अनुसार ही उसका वेष रहता है। 
बालकृष्ण के माथे पर कलगी सोहती हैं, तो बूढ़े नन्दबावा के सिर पर पगड़ी! 
दोनों का वय जो भिन्न ठहरा। वेष के अनुरूप ही होता है गति का अचार और 
तदनुरूप होता है पाठ्य अर्थात्‌ संवाद। तथा पाठ्य के अनुरूप ही अभिनय होता 
है। इस प्रकार नाटक में औचित्य की परम्परा घर बनाये रहती है। नाटकको | 
नायिका वही 'प्राकृत' बोलती है जो वह अपने वास्तव जीवन में तया प्रतिदिन _ 
के व्यवहार में बोला करती है। यह कितना स्वाभाविक है, कितना उचित है। _ 

उधर श्रव्य काव्य में सब स्त्रीपात्र अपनी स्वाभाविक भाषा को छोड़कर संस्कुत' 

.. में बोलने के लिए बाध्य होते हैँ। यह वस्तुतः स्वाभाविक नहीं है। इस प्रकार हुम. 


७० संस्छुत-आलोचना 


नाटक में औचित्य का पूर्ण निर्वाह पाते हैँ । स्वाभाविकता खुळकर यहाँ निवास 
करती है और इसलिए कर्ता की दृष्टि में अर्थात्‌ कविपक्ष से रूपक में “रसवत्ता 
का बड़ा ही मधुर सन्निवेश रहता है। 


सामाजिक की दृष्टि से भी नाटक की मनोज्ञता होती है। सामाजिक प्रायः 
दो प्रकार का होता है। एक होता है सहृदय,.जो काव्यकला के साथ गाढ़ परिचय तथा 
अभ्यास .रखने के कारण कवि के हृदय के साथ तन्मय होने की योग्यता रखता है। 
दूसरा होता है “अहूदय' जिसके हृदय में भावना की कथमपि प्रतीति नहीं होती। हम 
उन सहूदयों की वात नहीं करते जिनके स्वच्छ हृदय में काव्य अपना प्रतिविम्ब 
सद्यः डालते हैं और इसलिए जो कविता के पाठमात्र या श्रवणमात्र से ही रस की 
अनुभूति कर लेते हैँ। रसानुभूति आवश्यक सामग्रियों की अपेक्षा रखती है। जव- 
तक ये विद्यमान न हों, तवतक दर्शक के हृदय में आनन्द का उन्मेष नहीं होता। 
अहूदय' व्यक्तियों को तभी काव्य के पढ़ने या सुनने से आनन्द आता है जब रसो- 
पयोगी सामग्री को उसके हृदय में पैठने के लिए अवसर दिया जाय। विहारीके-- 


दुग उरझत टूटत कुटुम, जुरत चतुर चित प्रीति । 
गाँल परति दुर॒जन . हिये, दई नई यह तीति ॥ 


इस सरस दोहे पर वह कितना भी सर मारे, आनन्द नहीं आ सकता, जबतक 
इसके भीतर वतमान 'असंगति' का खुलकर विवेचन उसके सामने न किया जाय।. 
परन्तु नाटक में यह झमेला नहीं। रस के आस्वादन के लिए जिस उचित वातावरण 
की आवश्यकता होती है, वह रंगमंच पर उपस्थित पात्रों के वेष तथा सज्जा, परदों 
की चमक, रंगमंच की सजावट आदि के द्वारा तुरन्त उत्पन्न किया जाता है। भाषा 
की कठिनाई किसी प्रकार का विघ्न उपस्थित नहीं करती । हिन्दी के नाटकों की 


` वात जाने दीजिये। वहाँ तो भाषा के समझने में कोई विशेष कठिनाई नहीं होती । 


सस्कृत के नाटकों के प्रति भी साधारण जनता के आकर्षण का रहस्य क्या है? 


` अभिनज्ञान-शाकुल्तल” नाटक में--- 


तवास्मि गोतरागेण हारिणा प्रसभं हृतः । 
एष राजेव दुष्यन्तः सारङ्गणातिरंहसा ॥ 


: की प्रस्तावना के साथ परदा हटता है और रथ. पर, चढ़ाये हुए घनुष को हाथ 
छिया हुआ, राजकीय वेषभूषा से मण्डित राजा दुष्यन्त हरिन के पीछे दौड़ा 

चला जाता है, तव बिना किसी व्याख्या के ही दर्शकों को समयोचित रस का 
आस्वादन होने लगता है। अनुकूल वातावरण के कारण से ही तो? यहाँ कल्पना 
को दौड़ाने की जरूरत नहीं होती। रस के -ऊदुबोवन की समग्र सामग्री प्रस्तुत है 
रंगमच के ऊपर--जंगल के सुहावने _श्यों से चित्रित परदे, चे -भूषा से सुसज्जित 
राजा, तीखे दौड़नेवाले वेळ्गाम घोड़े तथा सामने भागनेवाला हरिन। बस) 
परदे के उठने की देर रहती है। रसास्वादन में तनिक भी विलम्ब नहीं होता। 
अतः अहृदयों को सहूदय बनाने की भरपूर क्षमता नाटक में ही होती है। इसलिए 
संस्कृत के आचार्य डंके की चोट घोषित करते ह-काब्येबु नाटक रम्यम्‌ अर्थात्‌ काव्यों 
में नाटक ही रमणीय होता है। यह बात अनेक दुष्टियों से चरितार्थे है । जीवन की 
सत्यता को अनुभव की दृष्टि से, रसवत्ता से स्निग्ध होने की दृष्टि से, और रसा- 
स्वादन की क्षमता की दृष्टि से देखने पर हम निःसंकोच कह सकते हैं कि समग्र काव्य- 
प्रभेदों में रूपक सर्वथा अभिराम, हृदयंगम तथा रमणीय होता है । इसीलिए 
कविकुल गुरु कालिदास की यह उक्ति प्रशस्ति न होकर तथ्योक्ति है :-- 


नाट्यं भिन्नरुचेर्जनस्य बहुधाप्येकं समाराधनम्‌ ॥ 


जगत्‌ के प्राणियों की रुचि भिन्न-भिन्न हुआ करती है; कोई किसी चीज को 
पसन्द करता है, तो कोई किसी को। परन्तु नाटक की उपयोगिता के विषय में उन 
सबका एक मत है, क्योंकि भिन्न रुचि वाले प्राणियों के चित्त को चाना प्रकार से 
आावर्जन करने का एक ही साधन हैं और वह साधन है नाट्य । 


(२) संस्कृत नाटक की विशिष्टता 


संस्कृत नाटक की अनेक विशिष्टतायें इसे पदिचमी साहित्य के नाटकों से 


स्पष्ट रूप से पृथक्‌ करती हैं। एशिया के नाटकों पर, बृहत्तर भारत, जाचा तया 
सुमात्रा आदि देशों के नाटकों के ऊपर भी भारतीय नाटकों की अमिट छाप पड़ी 
है; इसे अव प्रमाणो के द्वारा पुष्ट करने की आवस्यकता नहीं हैत जावा का 
छायानाटक (“वयङ्भ) संस्कृत के छाया-नाटकों की छाया लेकर पुष्ट तथा समृद्ध 
हुआ है। भारतीय संस्कृति के प्रचार के साथ ही साथ भारतीय नाटकों का, 


कथाओं का तथा जातीय महाकाव्यों का भी प्रचार इन देशों मँ सम्पन्न हुआ। इसका | 
सुन्दर परिणाम यह है कि संस्कृत के नाट्यशास्त्र का अनुसरण केवल संस्कृत भाषा | 

के नाटकों में ही नहीं होता, प्रत्यृत इन पूर्वीय देशों के नाटकों की रचना भी उसका 
अनुसरण बहुत अंश तक करती है। 


हि (१) संस्कृत नाटकों में हम संस्कृत के साथ प्राकृत भाषाओं का मनोरम 
मिश्रण पाते हैं। संस्कृत का नाटक लोक के व्यवहार को दृष्टि में रखकर निर्मित 

२ हुआ है और उस युग में सामान्य जनता की बोलचाल की भाषा प्राकृत थी। सामान्य 

क रीति से संस्कृत समझने की योग्यता जनता में पाई जाती थी, परन्तु व्यवहार में 

३ बोलचाल की भाषा भ्राक्रत' थी और इसीलिए हम स्त्रियों तथा निम्न वर्गीय पात्रों 
को अपने भाषणों में प्राकृतं भाषा को प्रयोग करते पाते हैं । 


(२) आरम्भ से ही संस्कृत में नाटक 'अंकों' में विभक्त किये जाते हैं और एक 
अंक की समाप्ति होने पर सब पात्रों का रङ्गमञ्च से वाहर चला जाना आवश्यक 
होता है। फ्रेंच नाटकों में भी यही प्रया है। नाटक का अंक में विभाजन एक 
निराली चीज है जो यूनानी नाटकों में नहीं पाई जाती । पाइचात्य रूपको में अंकों 
का विभाजन मन लोगों का आविष्कार माना जाता है जो द्वितीय या तृतीय शती 
में ही प्रथम वार दृष्टिगोचर होता है, परन्तु भारत में तो यह विभाजन नाटक की 
मौलिक विशेषता है। 


(३) संस्कृत के नाटक में 'अन्विति त्रयी' का अभाव एक विलक्षण वस्तु है जो 
उसे यूनानी नाटकों से सर्वथा पृथक्‌ करती है। यूनानी नाटकों में तीन प्रकार की 
 अन्वितियाँ' (यूनिटीज़) पाई जाती हँ-- (क) स्थानान्विति=समग्र घटनायें 
. नाटक में एक ही स्थान पर घटित होती हैँ; (ख) कालान्विति=समस्त घटनायें 
एक ही काल में अर्थात्‌ एक ही दिन के भीतर घटित होती हैं; (ग) कार्यान्विति = 
. नाटक की समग्र घटनाओं का एक ही उद्देश्य तथा प्रयोजन होता है जिसका सम्पादन 
हर एक घटना के द्वारा उचित मात्रा में होता है। यूचान देश के आलोचक शिरोमणि . 

(४) नाटकीय पात्रों में विदृषक एक निराला पात्र है जिसके जोड़ का पांत्र 
यूनानी नाटकों में नहीं मिंलता। वह नायक का मित्र होता है, दास नहीँ। उसका 
कार्य केवल हास्यरस का उत्पादन ही नहीं होता है। विदूपक अपनी उपस्थिति से नाटक 
को रूखा-सूखा, नीरस तथा फीका होने से अवश्य बचाता है परन्तु वह नायक 
को अनेक कार्यों में, विशेषतः प्रणय-प्रसङ्ग में, बड़ी सहायता पहुँचाता है। मध्य- 
कालीन यूरोपीय नाटकों में 'फूल' (मूखे) नामक एक पात्र अवश्यमेव प्रयुक्त होता 
था, परन्तु वह निरा हास्य का उपादान होता था। उसके विपरीत, संस्कृत के 
नाटकों में 'विदूषक' बहुत ही उपयोगो, उपादेय तथा सरस पात्र हैँ । 


(५) संस्कृत के नाटकों में आदर्शवादी वातावरण उपस्थित करने में कवि 
व्यस्त रहता है। भारतीय ललितकला के समान ही संस्कृत नाटक दशकों के हृदय पर 
आध्यात्मिक भावना, कमनीयता की कोमळ अभिव्यक्ति डालने में तथा रस की 
अनुभूति कराने में ही अपने को कृतार्थं समझता है। इसीलिए भावों के अमि- 
व्यञ्जक गीतात्मक पद्य ही नाटकों के स्वस्व होते हूँ जिनके द्वारा दर्शकों के सुप्त 
भावों का उद्बोबन नाटयकर्ता बड़ी सुगमता के साथ करता है। पाइचात्य नाटकों 
के समान 'संवाद' को सजाने तथा विकसित करने तथा 'चरित्र' के विश्लेषण की 
ओर हमारे नाटकों को प्रवृत्ति नहीं होती। इसी प्रवृत्ति के कारण संस्कृत नाटकों में 
चित्रित पात्र परम्पराप्रयुवत' होते हूँ और अपने अपने समाज के प्रतिनिधि (टाइप) 
होते हैँ। इसका यह तात्पर्य नहीं है कि संस्कृत नाटकों के पात्र बैयक्तिकता से मण्डित 
नहीं होते, परन्तु उन्हें प्रतिनिधि” रूप से दिखलाने का ही अधिकतर प्रयत्न दुष्टिः 
गोचर होता है। संस्कत नाटक का वातावरण नितान्त सभ्य, शिष्ट तथा उदात्त 
होता है और इसीलिए अइलीलता, घृणा तथा कुरुचि उत्पादक दृश्य रंगमंच के ऊपर 
कभी दिखलाये ही नहीं जाते--जैसे लड़ाई-दंगा, युद्ध तथा वध, भोजन तथा २. 
स्नान, शयन तथा अनुलेपन आदि। आदर्शवादी तथा रिष्टं संस्कृत नाटक के लिए | 
इन कुरुचिपूर्ण घटनाओं का निषेध भूषण है, दूषण नहीं । > 

.. (६) संस्कृत का नाटक कभी 'दुःखान्त' नहीं होता। उसका अन्त सदा ही 

शोभन घटनाओं से, पुनमिलन से, मैत्री से तथा विरोध के.उपशमन से होता है। | 5 

यूनानी नाटकों में ट्रैजिडी' (“त्रासद' या दुःखान्त नाटक) ही सर्वश्रेष्ठ नाटक साता | 

जाता हैं, और संस्कृत में इसका सर्वथा अभाव ! ! ! इस कमी के कारण आरोचकों ` 

का सदा प्रहार होता आया हैं कि संस्कृत का नाटक एकाङ्गी है, अपूर्ण है, अधूरा | दु 

है; वह जीवन के सुखपक्ष का ही व्याख्याता है और दुःखपक्ष की अवहेलना, करने 
से वह जीवन का सर्वाङ्गीण चित्रण नहीं माना जा सकता। यह आलोचना वस्तुतः 
भारत की संस्कृति, दार्शनिक विचार तथा” कलात्मक दृष्टि से नितान्त अपरिचित 
होने से एकदम श्रान्त है। 


भारतीय दर्शन आशावादी है। उसका यह दुढ्‌ मन्तव्य है कि जीवन का पर्यवसान 
सदा ही आनन्द का निकेतन होता है। मार्ग में भले ही नांना प्रकार के विघ्न, क्लेश 
तथा कष्ट उठाने पड़ते हों, परन्तु गन्तव्य स्थान सदा आनन्दमय होता है। बलेश 
का जीवन में आगमन कभी स्थायी नहीं होता। वह अपनी स्थिति से मानवं फे हृदय 
को दृढ़ तथा सहनशील बनाकर उसके जीवन को अधिक सरस तथा उपभोगयोग्य 
बनाता है। भारतीय जीवन दर्शन के सौन्दर्य तथा आनन्द का मधुमय संयोग सस्कृत 
नाटक को दुःखान्त होने से बचाता है। भारतीय संस्कृति के अनुसार जीवन में 
सुव्यवस्था का राज्य है; अव्यवस्था, क्लेश या दुःख केवल ऊपरी सतह के ऊपर 
ही तैरते दीखते हैं। भीतर प्रवेश करने पर शीतळ जल की धारा उसे सदा आप्यायित 
करती है। भौतिक घटनाओं का दुःखद संघर्ष सर्वथा प्रयोजनहीन नहीं होता, प्रत्यृत 
वह मानव के आध्यात्मिक जीवन के विकास में कारणभूत बनता है। एसी स्थिति में 
भारतीय कवि जीवन के दुःख तथा क्लेश को ही आत्यन्तिक वस्तु नहीं मानता, 
प्रत्युत वह उसे जीवन को अग्रसर करने तथा पूर्णता पर पहुँचाने का एक साधन 
मानता है जिसका अन्त सदा सुखद तथा कल्याणप्रद ही होता है। 


. कलात्मक दृष्टि का अनुशीलन नाटक के सुखान्त होने का अन्यतर हेतु है। 
कला का मुख्य लक्ष्य “सत्यं शिवं सुन्दरं’ का उदय है। कला अपने साधक को सर्वदा 
ही सत्य, सुन्दर तथा शिव (कल्याण) की ओर ले जाती है। नाटक कला का विशुद्ध 
विलास ठहरा। फलतः उसे 'शिवान्त' या 'सुखान्त' होना ही स्वाभाविक रीति 
से उचित है। 


एसी दशा में संस्कृत के नाटकों में दुःख का, और कमजोरियों का चित्रण क्या 
नहीं होता ? इन विषयों के चित्रण से विरहित होने से क्या वह कभी पूर्ण तथा 
उपयोगी माना जा सकता है? इन प्रश्नों के उत्तर में निवेदन है कि चित्रण 
होता है और भरपूर चित्रण. होता है, परन्तु कहाँ? नाटक केः आदि में अथवा 
मध्य में, अन्त में नहीं। भवभूति के उत्तर रामंचरित' से बढ़कर मानव क्लेश, 


संस्कृुत-आालोचना ७५ 


बेदना तथा परिताप का चित्रण करनेवाला दूसरा: नाटक हो नहीं सकता। ' कवि ने 
राम तथा सीता के हृदय को क्षुभित करनेवाली नितान्त वेदनापूर्ण घटनायें नाटक के 
तृतीय तथा पंचम अंक में दिखलाई हैँ जिन्हें देखकर वञ्च का भी कलेजा फट जाता है 
तथा पत्थर भी रो उठता है (अपि प्रावा रोदित्यपि दलति वजूस्य हृदयम्‌), तथापि 
भवभूति ने राम तथा सीता का पुनमिलन दिखलाकर अपने नाटक को जो सुखान्त 
बनाया है वह भारतीय जीवन के दार्शनिक तथ्य की एक मनोहर अभिव्यञ्जना है, 
भारतीय आशावादिता का एक मञ्जुळ.प्रतीक है जो जीवन को पूर्ण, मधुर तथा 
सामञ्जस्य-पूणे` बनाता है। वाल्मीकि की दृष्टि में ऐतिहासिक रीत्या राम तथा म 
सीता का आत्यन्तिक वियोग भले ही सिद्ध हो, परन्तु "नाटकीय नैतिकता' की दृष्टि 
से सीता जैसी पवित्रात्मा का अपने पति से तथा प्रजारञ्जन के लिए सर्वस्व निछावर 
करनेवाले राजा राम का अपनी पत्नी से अन्तिम मिलन उचित ही नहीं, आवश्यक 
भी है। यह वैशिष्टय बाह्यकला से सम्बद्ध न होकर आन्तरिक 'दर्शन' के ऊपर 
आश्रित है। 


(३) नॉटंक तथा लोक-वृत्त 


छोकचरित का अनुकरण ही नाटय है। लोक के व्यक्तियों का चरित्र न तो 
एक समान होता है और न उनकी अवस्थायें ही एकाकार होती हैं। किसी व्यक्ति ` 
को हम सांसारिक सौख्य की चरम सीमा पर विराजमान पाते हैं तो किसी को दुःख 
के अन्धकारपूर्ण गर्तं में अपने भाग्य को कोसते हुए मग्न पाते हूँ। सुख तथा दुःख, ड 
हर्ष तथा विषाद, प्रसन्नता तथा उदासीनता--ताना प्रकार की मानसिक विक्तियों | 
की विशाल परम्परा की ही संजा संसार है। जगतीतल पर प्राणियों के मानस भावो २ 
में हम इतनी विचित्रता पाते हैँ कि जगत्‌ के वैचित्र्य का परिचय हमें पद-पद पर प्राप्त | हा 
होता है। इन्हीं नाना भावों से सम्पन्न, नाना अवस्थाओं के चित्रण से संयुक्त, लोक | 
बृत्त का अनुकरण नाट्य है। नाट्य के '्रैलोक्यानुकाति' कहलाने का यही तात्पर्यं है। | 


लोक के ऊपर. नाट्य की प्रतिष्ठा इतनी अधिक है कि भरत ने स्पष्ट शब्दोमें 
कहा है कि अभिनय या नाट्यकला की सफलता के निर्णय का अन्तिम निदेश | 
संसार ही है। मानव स्वभाव की विचित्रता, शील तथा प्रकृति को भलीमांति _ 
जानना प्रत्येक “नाटक के रचयिता और अभिनेता का मुख्य कार्य होना चाहिये । 5 


लोकस्वभाव का अज्ञान नाञ्रकळा की असफलता का प्रधान कारण है। ताटथ | 

का श्राण' लोक ही है। नाट्य में कितनी वस्तुएं ग्राह्म हैं और व्ये हैं? कितना 
अभिनय अभिनन्दनीय है और कितना निन्दनीय? इस प्रश्‍न का यथार्थ उत्तर 
“लोक से ही प्राप्त होता है। नाट्य सिद्धान्त का प्रतिपादक पण्डित कतिपय नियमों 
का ही अपने ग्रन्थ में प्रतिपादन कर सकता है। इतने विस्तृत और व्यापक नियमों 
की जानकारी के लिए वह लोक की ओर अपनी उंगली का निर्देश कर देता है। 
नाट्य-शास्त्र ने इस तथ्य का निर्देश अनेक वार किया है। भरतमुनि के शब्दों में: 


लोक-सिद्धं भवेत्‌ सिद्धं नाट्यं लोकस्वभावजम्‌ । 
तस्माच्ताट्य-प्रयोगे तु प्रमाणं लोक इष्पते ॥११३॥ 
(नाट्चशास्त्र २६) 


लोक से सिद्ध वस्तु सुतरां सिद्ध होती है। नाटक लोक के स्वभाव से उत्पन्न 
होता है। इसीलिए नाट्य के प्रयोग में प्रमाणभूत यदि कोई वस्तु है तो वह 
लोक ही है। नाटय का स्वभाव ही तो लोकचरित का अनुकरण है :-- 


लोकस्य चरितं यतु नानावस्थाऱ्तरात्मकम्‌ । 
तदङ्गाभिनपोपेतं नाट्य मित्यभिसंज्ञितम्‌ ॥ ११५॥ 
(नाट्यशास्त्र २६) 


ऐसी वस्तुस्थिति में लोक की जो वार्ता नाना अवस्थाओं से समन्वित रहती है 
उसका संविधान नाटक में अवश्य करना चाहिये। जो शास्त्र, जो घमं, जो शिल्प, 
जो क्रिपाये लोकवमे में प्रवृत्त होती हैँ उनका कीर्तन ही तो नाट्य' कहलाता है। 
स्थावर तथा जंगम जगत की चेष्टाएँ इतनी विचित्र, विपुल तथा विविधरूप हैं, 
उनके भाव इतने सूक्ष्म तथा गूढ़ हैं कि इनका निर्णय करना शास्त्र की क्षमता के 
बाहर है। प्रकृति अर्थात्‌ जगत्‌ के प्राणियों के शील नाना प्रकार के होते हैं। यही 
शील नाट्य का प्रतिष्ठापीठ है। ऐसी दशामे शील का यथार्थ अभिनय नाटक में 
किस प्रकार किया जाय ? यही एक विषम प्रश्न है। इसका उचित उत्तर है-- 
लोक का प्रामाण्य। लोक ही नाट्य का प्रमाण है।' इसीलिए भरतमुनि का आदेश 
2 

१--तानाशीलाः प्रकृतयः शीले नाट्य प्रतिष्ठितम्‌ । 

तस्मात्‌ लोकम्रमाणं हि कर्तव्यं नाट्ययोक्तृभिः ॥११९॥ ` 
| (नाटचशास्त्र अध्याय २६) 

है कि जिन नियमों का निर्देश नाट्य-प्रन्यों में नहीं दिया गया है उनका ग्रहण लोक 
से करना चाहिये ।' 


इस लोक प्रामाण्य के तत्त्व का भरत ने अपने ग्रन्थ में बड़े विवेक के साथ पालन 
किया है । नाट्य-प्रयोग में भरत ने इसलिए दो प्रकार के धर्मी माने हँ हि 
लोकभमी तया नाट्यबर्मी । 'लोकघर्मी' से अभिप्राय उन धर्मों से है जो लोक | ४ 
सिद्ध हैं तथा जिसका ग्रहण कवि के लिए अभिनय में अतीव समीचीन है। नाटय- 
` च्मा? का तात्पर्य नाट्य में प्रमुक्त होनेवाली अनेक परम्परागत वस्तुओं से है। लोक 
धर्मी का सिद्धान्त नाट्य में यथार्थवाद का पोषक है, तो नाट्यवर्मी का तथ्य 
नाट्य में आदशेवाद तथा माननीय रूढ़ियों का प्रतिपादक है। ग्राह्य दोनों हैं। 
इस तथ्य की दृष्टि से उन्होंने प्रकृति! का विचार किया है । उत्तम, मध्यम 
तथा उभय भेद से त्रिविव प्रकृति के गमन, स्थान तथा आसन का विधान नाट | 
शास्त्र के त्रयोदश अध्याय में बड़े विस्तार के साथ किया गया है। आहार्यं अभिनय 
के अवसर पर भरत ने शासकीय पात्रों की वेश-भूषा लज्जा आदि की रचना का विवरण 
बड़ी विवेचना से किया है। रंगमंच के ऊपर नाना अवस्था के, नाना प्रकार के पात्र 
लाये जाते हूँ । कभी स्त्रियाँ भी पुरुषों की भूमिका में अवतीणे होती हैँ। और 
कभी पुरुष स्त्रियों की भूमिका में उपस्थित होते हैं। इन वों का आहार्यं अभिनय 
एक प्रकार नहीं हो सकता । लोक के आदर्श पर यह नेपथ्य-विघान सम्पन्न किया जाता. सु 
है। भरत ने भिन्न-भिन्न पात्रों के लिए विभिन्न पाठ्य का निदेशे किया है (ता | 
झा० १९ अध्याय) प्रकृति के अनुरूप भाषा का विधान होता है (१७ तथा १८अ०) 


परन्तु | 
भी भिन्नता होती है। पाठय-विधान के भी नियम होते हैं। नाटक की रचना को | 


लक्ष्य कर भरत ने कवियों को आदेश 

ओज आदि गुणों का तथा उपमा, रूपक, 
का सन्निवेश उन्हें नाटक में करना चाहिये । 
में रस की अनुभूति उत्पन्न करता है। यदि दर्शकों का मन रस के आनन्द से उल्लसित _ ड 
नहीं होता, तो वह अभिनय केवल प्रदर्शनमात्र है, वह नाटकीय वस्तु नहीं इंसं ५ 


_१--नोक्तानि च मया यानि लोकग्ाह्माणि तान्यपि। ना» झा» २४२१ 

रसोन्मेष की ओर नाट्य का समग्र संविधानक अग्रसर होता है। इसी के उद्देश्य की 
पुति के लिए नाट्य के समस्त अंग जागरूक रहते हैं। अभिनय, प्रकृति, पाठय, छंद, 
अलंकार स्वर, संगीत-नाटय की इस विशाल सामग्री का अवसान दर्शकों के हृदय 
में तद्रूप रस-भाव का उन्मीलून कराना ही होता है। रस को अवलम्वन मानकर ही 
भरत ने गुण दोष की व्यवस्था की है। गुण वही है जो रस के अनुगुण हो और दोष वही 
होता है जो रस के प्रतिकूल हो। रसोन्मीलून में सहायक 'गुण' हुँ और रसोन्मीलन के 
अपकर्षक दोप । समग्र अंग इसी मन्त्र को सिद्ध करने के लिए विरचित होते हैँ । 


(४) नाटक के तत्त्व 


रूपको की भिन्नता तीन तत्त्वों पर निर्भर होती है--(१) वस्तु, (२) नेता, 
(३) रस। वस्तु से अभिप्राय है कथानुक या नाटकीय आख्यान, इतिवृत्त । 
अधिकारी, अभिनय तथा संवाद आदि के भेद से वस्तु के अनेक भेद हो सकते हैं। 


वस्तु के भेद 

(क) संस्कृत के आचार्यो ने अधिकारी की दृष्टि से वस्तु के दो भेद किये है-- 
आधिकारिक और प्रासंगिक । नाटक का फल अधिकार” कहलाता है और उस फल का 
भोक्ता अर्थात्‌ नायक 'अधिकारी'। अधिकारी से सम्बन्ध रखनेवाली कथा 'आधि- 
कारिक” कहलाती है। वह तो नाटक की मुख्य कथा होती है, परन्तु नाटक में ऐसी 
अन्य भी कथायें हुआ करती हैं जो गौण हुआ करती हुँ और विशेष स्थिति में मूल कथा 
को सहायता पहुँचाया करती हैं। इन्हें ही प्रासंगिक कथा कहते हैं। ये प्रासंगिक 
कथायं भी दो प्रकार की हो सकती हूँ-वड़ी कथा जो दूरतक चलती रहती हैं और 
मूल कथा में बहुत ही अधिक सहायता और योग दिया करती हैँ और छोटी-छोटी 
कथायें जो किसी विशेष अवसर पर आकर और मुख्य कथा की सहायता कर समाप्त 
हो जाती हैँ। इनमें से पहिली को 'पताका' तथा दूसरी को “प्रकरी? कहते हैँ। 


एक उदाहरण लीजिये । राम कथा के ऊपर विरचित नाटक संस्क्कत में बहुत 
ही अधिक हैँ । इनमें राम तथा रावण का युद्ध ही 'आधिकारिक' वस्तु है। सुग्रीव 
का चरित नाटक के लिए बहुत ही जरूरी होता है और बहुत दूर तक मूळ कथा का 
अनुवर्तन भी करता है। फलतः उसे पताका' के नाम से हम पुकारते हुँ। “श्रवणा” 

नामक तापसी का वृत्तान्त अत्यन्त अल्प है और मूल कथा का सामान्यतः सहायक 
है। अतः वह प्रकरी' कहा जावेगा । 


(ख) अभिनय के विचार से कथायें दो प्रकार की होती हँ--वाच्य तथा 
सुच्य । ऊपर जिसका विचार किया. गया. है वह कथा 'वाच्य' कहलाती है । 
नाटक में समग्र घटनाओं के प्रदर्शन की आवश्यकता नहीं होती । कार्य की सिद्धि के 
लिए उनमें परिष्कार करना, काट-छाँट करना आवश्यक होता है। जो घटनायें कार्ये 
की सिद्धि से सीधा लगाव या सम्बन्ध नहीं रखतीं, उन्हें काट-छाँटकर अलग करना 
तो पड़ता है, परन्तु कथा को अखण्ड बनाये रखने के लिएड्नकी सूचना तो अवश्य 
ही दी जाती है। ऐसी ही घटनायें सुच्य' कहलाती हैं। इन्हीं का शास्त्रीय नाम है-- 
अर्थोपक्षेपक जो संख्या में पाँच होते है--(१) विष्कम्भक, (२) प्रवेशक, (३) चूलिका, 
(४) अंकावतार, (५) अंकास्य । इनका थोड़ा परिचय यहाँ दिया जाता है। 


अर्थोपक्षेपक 


(१) जो घटनांयें अतीत हो गई और जो घटनायें अभी भविष्य में आनेवाली 
हैं उन दोनों की सूचना देनेवाला अंश भविष्कृस्भक कहलाता है और इसके सूचक 
मध्यम शेणी के पात्र होते हैं। (२) प्रवेशक में भी घटनाओं की सूचना पूर्ववत्‌ दी 
जाती है, परन्तु इसमें सूचक पात्र अथम श्रेणी का ही होता है जैसे नौकर, नौकरानी 
आदि । नीच पात्रों से युक्त होने के कारण नाटक के आरम्म में, (प्रथम अंक के आदि | 
सें)' प्रवेशक का. प्रयोग नहीं होता । विष्कम्भक कहीं भी प्रयुक्त हो सकता है। नाटक 
के आरम्भ में भी इसका प्रयोग वर्जनीय नहीं है। विष्कम्भक के दो भेद होते है-शुद्ध 
तथा मिश्र। शुद्ध विष्कम्भक में सभी पात्र मध्यमश्ेणी के तया संस्कृत बोलनेवाले 
होते हैं। “मिश्र विष्कम्भक में मध्यमश्रेणी तथा निम्नं श्रेणी दोनों के पात्रों का मिश्रण 
होता है और प्राक्त भाषा का प्रयोग किया जाता है। प्रवेशक भी, विष्कम्भक के 
समान ही, सूचक होता है। इसके समग्र पात्र निम्न श्रेणी के होते हैँ और प्राकृत भाषा 
बोलते हुँ । इन दोनों के उदाहरण 'अभिज्ञान शाकुन्तल’ नाटक में मिळते हैं। इसके 
चतुर्थ अंक में कण्व का शिष्य आता है और कण्व के आश्रम में लौट आने की सूचना 


देता हैं। यह शुद्ध विष्कम्भक' का उदाहरण है। षष्ठ अंक के आरम्भ में हम | सद 
सछुए को पकड़कर दो पुछिसों को लाते हुए पाते हैं। यह नीच पात्रों के द्वारा संव 


लित होने के कारण प्रवेशक' का दुष्टान्त हे । 


८० रस्कुस" आल यना 


(३) जहाँ परदे के भीतर से पात्र के प्रवेश की सूचना दी जाती है उहाँ 'चूलिका' 
होती है, जेसे त्तर-रामचरित के द्वितीय अंक के आरम्भ में तपोधना का प्रवेश परदे 
के भीतर से सूचित किया जाता है । 


(४) यदि किसी अंक के अन्त में पात्रों के द्वारा किसी ऐसी बात की सूचना 
हक दी जाय जिससे अगले अंक का आरम्भ होता है तो उसे 'अंकास्य' या अंकमुख कहते 
हुँ। जैसे वीरचरित के द्वितीय अंक के अन्त में । 


(५) जहाँ प्रथम अंक की वस्तु का विच्छेद किये विना दूसरे अंक की वस्तु 
आरम्भ हो, वहाँ अंकावतार होता है अर्थात्‌ जव प्रथम अंक के पात्र किसी वात की 
सूचना दें तथा वे ही पात्र उसी कथावस्तु को लेकर अगले अंक में भी प्रवेश करें, तव 
इसे 'अंकावतार' कहते हैं। जैसे 'मालविकारिनमित्र' के प्रथम अंक के अन्त में । 


| नाटकों में बहुत सी वातें बज्यं मानी जाती हैँ। उनका प्रदर्शन गमंच के ऊपर 
/ नहीं होता। वे भी किसी-न-किसी प्रकार सूच्य' ही की जाती है जैसे दूर से बोलना 
| वध, युद्ध,: राजविप्लव, देशविप्लव, विवाह, भोजन, मृत्यु, रमण आदि । इसी प्रकार 
| की अन्य लज्जाकारी बातें, शयन, अवर-चुम्बन, नगर का घेर लेना, स्नान, चन्दन 
आदि का लेप तथा किसी बात का अति विस्तार भी गमंच के ऊपर निषिद्ध माना 


जाता है और इसलिए ये भी 'संसूच्य' कोटि में आते हैं । 


` (ग) संवाद के विचार से भी कथा के विभाग किये जाते हैं। ये तीन होते हैं. 

 सर्वेश्राव्य, नियतश्राव्य और अश्राव्य। किसी पात्र की उक्ति को यदि रंगशाला में 
. उपस्थित सब पुरुष सुनें, तो इसे सर्वश्राव्य कहते हैं। और यदि उनमें से कुछ ही 
लोग सुनें, तो इसे “नियतश्राव्य' कहते हैँ। यदि कहुनेवाला ही पात्र अपनी उवित 
सुनता है और दूसरे लोग उसे नहीं सुनते हैँ या उनके सुनने के अधिकारी नहीं होते 
हें, तो इसे 'अश्राव्य' कहते हैं। इस अश्राव्य को ही 'स्वगतकथन कहा जाता है। 

पड़ता है जब रंगमंच के ऊपर उसे छोड़कर दूसरा पात्र उपस्थित नहीं रहता। इस- 
लिए इसे 'एकांत कथन” (सॉलिलॉकी) कहते हैं । 


इस प्रकार संस्कृत के नाटभकर्ताओ ने नाना दृष्टियों से नाटक के कथानक 
(या वस्तु) का विचार प्रस्तुत किया है। अब उसके विकास तथा परिवर्षन के खु 
नियम के विषय में जातव्य वातें संक्षेप में प्ररतुत की जाती हैं। Fs 20 


(५) पञ्च सन्धि 


अवस्था-पञ्चक डु 


लोक में जिस प्रकार कार्य की स्पष्ट पाँच अवस्थायें होती हूँ, नाटक मेंभी | 
ठीक इसी प्रकार और इतनी ही अवस्थायें होती हैं। मान लीजिए किसी छात्रने . 
अपने जीवन का लक्ष्य एम० ए० परीक्षा में सफलता को मान रखा है। इस 
काय की पहिली दशा में वह छात्र अपने कार्य की सिद्धि के लिए उत्सुकता दिखलाता 
है । उसके हृदय में तीव्र इच्छा जागती है कि वह परीक्षा को पासकर अपने 
जीवन को कृतकृत्यः वनावे । यह दशा 'आरम्भ' कहलाती है। इस लक्ष्य की प्राप्ति 
के लिए वह नाना प्रकार का व्यापार करता है। वह अपना घर छोड़कर महा- | 
विद्यालय में पढ़ता है, घोर अध्यवसाय करता है और अन्त में एम० ए० की परीक्षा | ht 
देता है। ये सव व्यापार उसके प्रयत्न के सूचक हैं । यह उसकी इुसरी दशा हैजो 
-्यत्न' के नाम से पुकारी जाती है। परीक्षा देने पर उसे पता चलता है कि कुछ पर्चो 
का उत्तर तो वह ठीक-ठीक दे सका है, परन्तु कुछ के उत्तर बिल्कुल ठीक होने में 
उसे सन्देह रहता है। इसलिए उसे फल की प्राप्ति की आशा बनी रहती है। यह 
तीसरी दशा है--प्राप्याश्ा जहाँ फल के. होने की संभावना तो रहती है, 
वह अपाय (विघ्न) तथा उपाय दोनों की आश्यंकाओं से घिरी रहती हैं | 
उपाय करने से जब विध्तबाधायें हट जाती हैं और उसे विश्वास हो जाता 
परीक्षाफल अच्छा ही होगा तब उस कार्य की चौथी दशा होती है--नियताप्ति 
विरुद्ध बातों के हट जाने पर प्राप्ति के निश्‍चय की स्थिति आ जाती है। जब 
. नाम गजेट में निकल जाता है, वह पास हो जाता है और उसके जीवन का 
` हो जाता है, तब फल की प्राप्ति होने से कार्ये की अन्तिम दशा होती है जिसका 


८२ संस्छुत-आलोचना 


. यही बात नाटक के कथानक के विषय में भी रागू होती है। नाटक के आदि से 

लेकर अन्ततक कथानक या कथावस्तु की पूर्वोकत पाँच अवस्थायें होती हैँ--आरम्भ, 
यत्न, प्राप्त्याशा, नियताप्ति तथा फलागम। कार्य की दशा का यह विश्लेषण नितान्त 
सुन्दर तथा व्यावहारिक है तथा यह विश्लेषण गूढ़ मनोवैज्ञानिकता का पर्याप्त सूचक 
है। यह दिखलाता है कि मानव को अपने जीवन के लक्ष्य तक पहुँचने के लिए नाना 
विरोधी घटनाओं के साथ संघष करना पड़ता है। वह सीधे ढंग से अपने लक्ष्य 
तक नहीं पहुँच सकता, बल्कि रास्ते में आनेवारे विष्तों को कुचळना तथा पददलित 
करना उसका आवश्यक कार्य होता है । इस प्रकार नाटक के कथानक में संघर्ष 
अवश्य रहता है। यह संघर्ष-विरुद्ध घटनाओं का आपस में रगड़ खाना तथा अपनी 
प्रभुता जमाने का भाव--नाटक की कथा में बहुत ही महत्त्वपूर्ण तत्त्व है। यह 
संघर्ष बाहरी घटनाओं में होने पर अत्यन्त स्थूल होता है, परन्तु मानसिक वृत्तियों में _ 
भी जब संघर्ष द्ष्टिगोचर होता है, तव वह सूक्ष्म रूप धारण करता है। संघर्ष 
जितना ही सूक्ष्म होगा, वह्‌ नाटक भी उतना ही प्रभावशाली, अन्तरंग तथा प्रख्यात 
होगा। कालिदास तथा भवभूति के नाटकों की प्रसिद्धि इसी कारण से है। 'अभि- 
ज्ञान शाकुन्तल' में कालिदास ने काम तथा धर्म का, कतव्य तथा स्नेह का परस्पर 
संघर्ष दिखाया है तथा अन्त में घर्म की विजय होने में नाटक का महत्त्व तथा औदार्य 
परिस्फुटित होता है। 


अर्थप्रकृति 


फरूरूप प्रयोजन की सिद्धि के लिए अनेक अवान्तर घटनायें मिलकर व्यापार 
करती हैँ और तव कहीं जाकर फल की सिद्धि होती है। इन्हें अर्थप्रकृति कहते हैँ । 
अर्थ का तात्पर्ये है प्रयोजन या वस्तु का फल और . प्रकृति' का अर्थ है कारण या 
हेतु । ये प्रयोजन की सिद्धि के कारण होते हैं और इसीलिए इनका नाम 'अर्थ- 
प्रकृति’ है। ये पाँच प्रकार के होते है--बीज, विन्दु, पताका, प्रकरी तथा कार्य । 


फल के प्रथम हेतुःको बीज कहते हुँ। जिस प्रकार वृक्ष से फल पाने के लिए 
छोटा सा बीज जरूरी होता है, उसी प्रकार यह बीज भी होता है जो आरम्भ में बहुत 
ही छोटा है परन्तु आगे चलकर अनेक रूपों में विस्तार को पा लेता है। अवान्तर 
कथा के विच्छिन्न होने पर जो घटना उसे प्रधान कथा के साथ जीड़नेवाी होती है 
उसे जोड़ देने के हेतु को 'बिन्ढु' कहते हैं। यह बिन्दु उसी प्रकार नाटक में फैला दिखलाई 

इता है जिस प्रकार पानी के ऊपर तेल का बूँद! इसे बिन्दु' के नाम से पुकारने का 
यही रहस्य है । पताका तथा प्रकरी का लक्षण गत पृष्ठों में किया गया है । 
वह साध्य जिसकी सिद्धि के लिए नाटक में समग्र सामग्री एकत्र की जाती है “कार्य: 
कहलाता है । अर्थ-प्रकृति के साथ पूर्वेनिदिप्ट अवस्थापञ्चक' की तुलना करने पर 
दोनों के रूपों में भेद स्पष्टतया प्रतीत होता है । अ्थंश्रक्ृति' तो भौतिक विभाजन 
है जिसका सम्बन्ध कथावस्तु से ही है। इनके होने पर नाटक का रूप या ढाँचा खड़ा 
हो जाता है। परन्तु अवस्थाओं का सम्बन्ध, जैसा हमने उदाहरणों में दिखलाया है, 
नायक की मानसदशा से होता है। कार्य की सिद्धि के निमित्त नायक की मानसिक 
प्रवृत्ति का विश्लेषण इस 'अवस्थापञ्चक में किया गया है। 


सस्विपञ्चक 


“सन्धिः का अर्थ होता है जोड़ । कोई भी वस्तु विना जोड़ों के नहीं होती । 
अनेक जोड़ों को समुचित रीति से मिला देने पर वह समग्र पदार्थं एक विशिष्ट 
समन्वित रूप में हमारे नेत्रों के सामने आता है । नाटक भी ऐसा ही एक समन्वित 
पदार्थे है जिसमें पाँच सन्धियाँ होती हैँ। सन्धि का सामान्य लक्षण दशरूपक में इस 


प्रकार का है 
अन्तरैकार्थसम्बत्धः सन्धिरेकान्वये सति । 


अर्थात्‌ किसी एक प्रयोजन से परस्पर अन्वित या सम्बद्ध कथांशों को जब किसी 
दूसरे एक प्रयोजन से सम्बद्ध किया जाता है, तो वह सम्बन्ध “सन्धि! कहलाता है। 
इसमें पूर्ववणित अर्थप्रक्ृतियों का कार्यं के अवस्थापञ्चक के साथ क्रमशः योग या 
सम्बन्ध होता है जिससे पाँच सन्वियाँ उत्पन्न होती है--(१) मुख, (२) प्रतिमुख, 
(३) गर्भ, (४) अवमणश या विमर्श तथा (५) निर्बहण (या उपसंहार) । 
बीज तथा आरम्भ को मिलानेवाळी सन्धि को, जिसमें बहुत से रसों की कल्पना होती. 
है, मुखसन्धि कहते हैं। बिन्दु तथा यत्न को मिलानेवाली सन्धि प्रतिमुख' होती 
है जिसमें मुखसन्धि में उत्पन्न बीज कभी लक्षित होता है और कभी अलक्षित रहता 
है। जिस सन्धि में उपाय कहीं दब जाय और उसकी खोज करने के लिए बीज का 
और भी विकास हो उसे गर्भसन्धिं कहते हैँ। इसमें प्राप्त्याशा तथा पताका का योग 
होना चाहिए । इनमें से “पताका' की आवश्यकता संत्र नहीं रहती--कहीं वह | 
विद्यमान रहती है और कहीं नहीं। परन्तु प्राप्त्याझा का तो होता एकदम निश्चित 

हैं। इसमें फल छिपा रहता है और इसीलिए इसे 'गर्भसन्धि' कहते हुँ। जहाँ पर फल 
का उपाय तो पहले की अपेक्षा अधिक विकसित होता है, परन्तु विष्मों के आ जाने 
से उसमें आधात पहुंचता है-वहाँ विमर्श सन्धि होती है। विमर्श” का अर्थ 
है विचार करना । इस सन्धि में फल प्राप्ति की पर्यालोचना की जाती है। यही इस 
नामकरण का कारण है। इसमें नियताप्ति तथा प्रकरी का योग अपेक्षित होता है, 
परन्तु भ्रकरी की स्थिति वैकल्पिक है। जहाँ कार्यं तया फलागम मिलते हैं अर्थात्‌ 
प्रयोजन की पूर्ण सिद्धि हो जाती है, वहाँ निर्बहण सन्धि होती है। इन दोनों तत्त्वों 
के समन्वय के लिए इस वृक्ष पर दृष्टिपात की कीजिए :--- 


सन्धि-समन्विति 
१. मुख-- आरम्भ तथा वीज का संथोग। 
२. प्रतिमुख--यत्न तथा विन्दु का योग। 
३. गर्भ-प्राप्त्याशा तथा पताका का योग। 
४. बिमशं--नियताप्ति तया प्रकरी का योग । 
५. निर्वहण--फलागम तथा कार्य का योग। 
ओ। सन्वियों का विचार करने से स्पष्ट है कि मुख से कार्य आरम्भ होता है, प्रति-. 
` मुख में बढ़ता है; गर्भ में उत्कर्ष को पाता है; विमर्श में वह फल की ओर झुकता 
है तथा निर्वहण में बह पूर्ण सिद्धि को प्राप्त करता है। इन पञ्च सन्बियों की स्वरूप 
तुलना पाइचात्य शैली में ड्रैमेटिक लाइन्स” से भलीभांति की जा सकती है। दोनों 
का स्वरूप प्राय: एकसमान ही होता है। इनकी गति को इस रेखा-चित्र से समझिए-- 
कि? गर्भ ४ 


~ 

इसका निप्कर्य यही है कि मुखसन्धि में निहित बीज ही अन्तिम सन्धि में फल के 
रूप में परिणत हो जाता है, परन्तु उसे अंकुरित तया विकसित, पल्लवित तथा परिणत 
होने में बीच की तीन सन्बियों के मध्य से होकर गुजरना वहुत ही जरूरी होता हैं। 
तभी उसका पूर्ण विकास होता है । पञ्च सन्धि की कल्पना का यही रहस्य है-। 


“रत्तावली' के कथानक का यहाँ भारतीय पद्धति से विरलेपण किया जा रहा है । 
रत्नावली नाटिका का वीज वत्सराज के परा रत्नावली की प्राप्ति का कारण- 
भूत अनुकूल दैव है जो राजा के अनुराग को बढ़ाने में सहायक होता है। इस प्रकार 
प्रथम अंक में अनुराग वीज का प्रक्षेप है और यहीं मुख-सन्धि भी वर्तमान है। बिन्दु 
का आक्षेप 'अस्तापास्तसमस्तभासि नभसः पा ` प्रयाते रवौ’ वाले इलोक में है। 
प्रतिमुख सन्धि द्वितीय अंक में आती है। जहाँ वत्सराज और सागरिका के मिलन 
के लिए उद्योगशील सुसंगता और विदूषक उस अनुरागवीज को पूर्णतया जान लेते 
हैं। तथा वासवदत्ता भी चित्रफलक के वृत्तान्त से उस अनुराग का अनुमान करती है। 

स प्रकार दृश्य और अदुस्यरूप से विकसित होने के कारण इस अंक में प्रतिमुख सन्धि 
है। गर्भे सन्धि तृतीय अंक से है जहाँ वेश बदलकर सागरिका के अभिसरण से राजा 
के हृदय में उसकी प्राप्ति की आशा वेष जाती है, परन्तु वासवदत्ता के अडंगा लगा 
देने से उस आशा पर भी पानी फिर जाता है। अवमशं सन्धि रंत्नावळी के चतुर्थ 
अंक में आग लगने तक के कथानक तक है, क्योंकि यहाँ वासवदत्ता की प्रसन्नता 
हो जाने से रत्नावली की प्राप्ति में किसी प्रकार का विघ्न दृष्टिगोचर नहीं होता। 
निर्बहण सन्धि चतुर्यं अंक के अन्त में है जहाँ वसुभूति तथा बाभ्रव्य के साक्षात्‌ प्रमाण 
तथा विदूषक के गले में विद्यमान रत्नावली को देखकर सागरिका के सच्चे रूप का 
बोध होता है तथा राजा का उससे मिलन सम्पन्न होता है। 


(६) पात्र-योजना 


नेता--तेता के वर्णन के भीतर नायक तथा उसंके परिकर का भी समावेश 


किया जाता है। नेता में शोभन गुणों की सत्ता अनिवार्य है । नायक तथा नायिका 


के कतिपय ढांचे पहिले से बने-बनाय उपलब्ध होते हैँ जिनके भीतर प्रत्येक नाटक का | 


नेता रखा जा सकता है । नेता के चार प्रधान भेद होते है-(१) धीरोदात्त, (२) 


धीरललित, (३) धीरप्रशान्त तथा (४) धीरोद्धत। धीरोदात्त प्रकृति का 

शन्य, अत्यन्त गम्भीर, स्थिर तथा विनयी होता है। जिस काम के करने का वह 
त्रतग्रहण कर लेता है वह उसे कभी छोइता नहीं। नायक के जितने शोभन तथा 
सामान्य गुण होते हूँ वे सव इस नेता में पाये जाते हैँ। धीरलूक्तित नायक कला का 
प्रेमी, चित्त का रसिक तथा राजपाट की चिन्ता से मुवत होता है। वह भोगविलास 
में लिप्त रहता है; प्रेम का उपासक होता है और अनेक पत्नीवाळा राजा होता 
है। राज-कार्य को मन्त्री के ऊपर छोड़कर वह अपने आपको भोग-विलास में ही 
लगाये रहता है। धीरोदात्त के उदाहरण हैं राम तथा दुष्यन्त जो नाटक के नायक हैं। 
धीरललित नायक नाटिका का नेता होता है जैसे रत्नावली नाटिका का नेता राजा 
उदयन। धीरप्रशान्त ब्राह्मण तथा वैश्य जाति का व्यक्ति स्वभाव से शान्त होता है 
और इसलिए इस प्रकार का नायक इन्हीं वर्णो में पाया जाता है। वह कला का प्रेमी 
भी होता है। प्रकरण का नेता इसी कोटि का होता है जैसे मृच्छकटिक का नेता 
चारुदत्त तथा मालतीमाधव का नेता मावव। धीरोद्धत नायक घमण्डी, ईर्ष्याल 
बकवादी और छली होता है; जैसे भीमसेन। नायिका का वर्णन स्थानाभाव से यहाँ 
नहीं किया गया है। 


प्रकृतिविचार 


भरतमुनि ने पात्रों को प्रकृति के अनुसार तीन वर्गो में बाँटा है--उत्तम प्रकृति 
मध्यम प्रकृति तथा अघम प्रकृति। प्रकृति’ का अर्थ है स्वभाव । स्वभाव के अनुसारः 
ये तीन भेद हूँ और इस प्रकृति के अनुसार ही उनके व्यापार होते हैँ। उत्तम प्रकृति- 
वाला पुरुष सदा उदात्त व्यापारो में ही आसक्त होता है। वह ऐसा कोई भी कार्य 
नहीं करता जिससे उसकी गम्भीरता तथा सहानुभूति को कभी धक्का पहुँचे। मध्यम 
प्रकृति का कार्य साधारण लोगों का व्यापार होता है। अथम प्रकृतिवाला पुरुष 
स्वभाव से ही नीचे की ओर जानेवाला होता है। वह नीचों के साथ बैठता-उठता है, 
काम-धंया करता है। उधर ही उसकी चित्त-वृत्ति का रुझान होता है। एक बार 
जिस पात्र की जो भी प्रकृति स्वीकृत कर ली जाती है उसे पूरे नाटक में उसी प्रकार 
निर्वाह करना पड़ता है । उसकी बोल-चाल, भापण-वचन सब उसकी प्रकृति के 


अनुरूप होने चाहिए। 


ह एक उदाहरण से इसे समझना चाहिए । 'अभिज्ञान शाकुन्तल' नाटक में कालिदास 
. नें महदषि कण्व को उनकी उदात्त प्रकृति के अनुसार ही चित्रित किया है। वे उत्तम 


» 


न 

प्रकृति के पात्र है ।. फलतः उनका प्रत्येक कार्य, भाषा तथा भाव, कथन तथा आचरण, 
सब कुछ उसी प्रकृति के अनुरूप हँ। वे वैदिक ऋषि हैँ। इसके लिए उनके द्वारा 
प्रयवत उपमाओं में वैदिक यज्ञ याग की सुगन्धि आती है। जब शकुन्तला की राजा 
दृष्यन्त के प्रति प्रेमभावना का पता उन्हें मिलता है तव वे कह उठते हँ--धूम से 
आकुलित दृष्टि होने पर भी सौभाग्य से यजमान की आहुति ठीक अग्नि में ही पड़ी । 
यह उपमा यज्ञ से सम्बन्ध रखती है। उनके मुख से आशीर्वादवचन भी वैदिक 
छन्द'के द्वारा अवतीर्णं किये गये ह। यह सब कुछ उनकी उत्तम प्रकृति के अनुरूप 


ही निबद्ध किया गया है। 


विदूयषक के चरित्र की मीमांसा कीजिए। यह सव कुछ उसको हास्य प्रकृति 
के. अनुरूप ही है। वह भोजनभट्ठ है । भोजन में अत्यासक्ति उसकी प्रधान रुचि 
है. और अपने वचनों से दर्शकों के हृदय में हास्य उत्पन्न करना उसका मुख्य कार्य है । 
अव वह बातचीत करता है तब वह अपने प्रिय विषय भोजन को कभी भुलाता हीः 
नहीं । कालिदास की' एतद्विषयक उक्ति बड़ी सुन्दर है-सर्वदा औदरिकस्य अस्य- 
वहार्यसेव विषयः-उदरभक्त-पेटू पुरुष के लिए खाना-पीना ही हमेशा बात-चीत का 
विषय हुआ करता है। इसलिए जव विदूषक पूर्णिमा की रात को चन्द्रोदय होते देख 
कह उठता है कि नीले आकाश में उगनेवाला पूर्ण चन्द्रमा एंसा जान पड़ता है मानों 
नीलम के पात्र में रखा हुआ बनारसी मक्खन का गोला, तब हम कवि की सहृदयता 
पर रीझे बिना रह सकते। 'विद्धशालभञ्जिका' नाटिका का विदूषक सिन्धुवार के 
फलों की उपमा सफेद भात के दानों के साथ देता है। यह कथन अपने औचित्य के 
कारण दोनों कार्य करता है--छोगों में हास्यरस भी उत्पन्न करता है तथा विदूषक की 


हास्यमयी प्रकृति को अभिव्यक्त करता है । 


. उसका रूप भी वैसे ही हास्यवर्षक होता है। विदूषक होता है गंजी खोपड़ी- 
बाला, पीली आँखोंबाला, हास्य स्वभाववाला, पीले बालवाला, भूरी दाढ़ीवाळा 
तथा नाचनेवाळा। अवसर के अनुकूल आचरण करनेवाली प्रतिभा से सम्पन्न, 
चारों प्रकार के नमं को जाननेवाला, वेद का वेत्ता तथा नायक के मनोविनोद के 


साधन का पहुँचानेवाळा विइूषक होता है-- 
खलतिः पिङ्कलाक्षशच ` हास्यानूकविभूषितः \ 
पिङ्गकेशो हरिश्मभुतर्तकश्च विदूषकः ॥ .. 

तदा त्वप्रतिभो नर्मचसु्भेदमोगत्रिस्‌ । 
वेदविश्नमंवेदी चर यो नेतुः स्यात्‌ स विषयकः }। 


“श्ारपातमय 


'गमंच के ऊपर अभिनय करनेवाले व्यबितयो के रवरूप में भी भेद किया जाता 
है । नट, भरत तथा शलूप--इन तीनों का काम अभिनय करना ही है, परन्तु 
कार्यों में बेलक्षण्य भी है। जो लोग रस और भाव से युक्त भूतकाळ की कथा को 
स्वाभाविक रीति से अभिनीत करते हैँ, वे नट कहलाते हैँ। भरत केवल दूसरे के 
वेष, अवस्था, कर्म तथा चेष्टाओं का अनुकरण भाषा, वर्ण तथा अन्य सामग्रियों 
से साथ करता है। अतः भरत का कार्य नट की अपेक्षा अधिक व्यापक तथा प्रभाव- 
झाली होता है। जो वर्तमान काल के लोगो के चरित्र को भूमिका (पाटे) ग्रहण कर 
दिखलाता है वह शैलृूष” (नकल उतारनेवाला) कहलाता है । इस प्रकार अन्य 
पात्रों के रूप तथा कार्य का वर्णन बड़ी सुन्दरता से शारदातनय ने 'भावप्रकाशन' 
नामक अपने ग्रन्थ में किया है। 


इस प्रकार भरतमुनि तथा शारदातनय आदि नाट्यकारों ने पात्र योजना' 
के विषय में भी बडो गम्भीर तथा उपादेय बातें लिखी हैं जिनका अनुशीलन आज के 
युग में भी किसी प्रकार कम उपयोगी तथा कम महतत्वशाली नहीं है। 


(७) संवाद योजना 


संवादो के द्वारा ही नाटक का कथानक आ बढ्ता है और अपनी सिद्धि को 
प्राप्त करता है। संवाद के विषय में नाट्याचायो ने बडी उपादेय बातें विस्तार के 
. साथ लिखी हैं । कौन नाटक दर्शकों के लिए सुन्दर तथा उपयोगी होता है ? 
इस प्रश्न का उत्तर भरतमुनि ने यों दिया है--“नाटक मृदु तथा ललित पदों से युक्त 
तथा अस्पष्ट शब्द अर्थ से हीन होना चाहिए ! बुद्धिमानों को सुख देनेवाला, बुद्धि- 
र मानों केद्वारा खेला जा सकनेवाळा, बहुत से रसों को व्यक्त करने का मार्ग खोलने- 
` वाला, ठीक सन्धियों से सघा हुआ ही नाटक दशको के लिए उपयोगी होता है।” 
इसका तात्पर्य यह है कि भरतमुनि ने संवादयोजना के विषय में तीन बातें स्पष्टतः 
अतिपादित की हैं। एक तो यह कि संवाद कहीं भी ऐसा न होना चाहिए कि जिसके 


= 


रथ समझने में श्रोताओं को कठिनाई हो । सुनते ही वक्ता का भाव स्पष्ट हो जाना | 

चाहिए । दूसरी वात यह है कि उन संवादों से दर्शकों को रसानुभूति होनी चाहिए 
अर्थात्‌ संवाद न नीरस होने चाहिए और न केवल सूचना देनेवाला होना चाहिए, 
बल्कि रस से युवत होना अत्यन्त आवश्यक है। तीसरी बात यह है कि बुद्धिमान्‌ 
; लोग ही उसे खेल सकते हैं। भरत की सम्मति में संवाद की योजना करते समय नाटक- 
। कार को अळंकार के प्रयंच में नहीं पड़ना चाहिए; उसे. सदा ध्यान रखना चाहिए 
क्रि उसमें ऐसी बात न आवे जो श्रोताओं की समझ में न आवे, या अस्वाभाविक हो 
® या जो उचित न हो और जिसके अनुसार अभिनय करने में अभिनेताओं को असुविधा 
हो। संवाद के लिए औचित्य का बहुत ही अधिक महत्त्व होता है। क्या कहना चाहिए ? 
है कब कहना चाहिए? कैसे कहना चाहिए? इन प्रश्नो को समाधार कर 
विरचित संवाद ही प्रेक्षको के हृदय को आकृष्ट करता है, दूसरा नहीं । इसका 
| अर्थ यह नहीं है कि नाटककार को काव्यशास्त्र का अध्ययन न करना चाहिए । 
कविकर्म के लिए काव्यशास्त्र का अनुशीलन नितान्त आवश्यक होता है, परन्तु 
कवि को नाटक में बलपूर्वक खोजकर अलंकारों का विधान नहीं करना चाहिए, 
अन्यथा भाषा दुरूह, अस्वाभाविक, क्लिष्ट तथा दुर्बोध बन जाती है। 


संवाद के लिए भाषा का अध्ययन आवश्यक है। संस्कृत के नाटकों में संस्कृत 
तथा प्राकृत भाषाओं का मिश्रण रहया है जो पात्र की सामाजिक और सांस्कृतिक 
योग्यता के अनुसार ही निबद्ध की जाती हैँ। संवाद के लिए काव्य के समस्त गुण 
आवक्यक होते हैं, परन्तु दो _णों की आवश्यकता अनिवार्य है। एक है प्रसाद और 
दूसरा है कुतुहरू। 'प्रसाद' के द्वारा वक्ता की बात श्रोता के हृदय तक पहुँचती है । 
वह उसे भलीभाँति समझता है और उसका आनन्द लेने की ओर प्रवृत्त होता है। 
'कुतूहल' के द्वारा दर्शक की प्रवृत्ति नाटक देखने की ओर स्वतः जागरूक रहती है। 
न यदि संवाद कुतृहलूवर्धन न करेगा, तो वह फीका, अरुचिकर तथा अनाकर्षक होगा । 
संवाद में सदा आकर्षण रहना चाहिए । संवाद के दोष वे ही हैं जो सामान्य रूप से 
काव्य के दोष होते है क्लिष्ट, अइलील, अमंगल, सन्दिग्धार्थ आदि । 


ss ५५77 


आचार्यों ने पात्रों के उच्चारण के लिए विशेष नियम बना रखा है। उच्चारण 

करनेवाले या पढ़तेवाले पात्र के गुण छः होते है--माघुय, अक्षरव्यक्ति, पदच्छेद, 

| सुस्वरता, घैयं तथा रूयसमर्थता। शब्दों का उच्चारण मीठा होना चाहिए, कर्ण- 

| कटु नहीं। अक्षरों "को स्पष्ट बोळना चाहिए तथा अलग अलग बोलना चाहिए। 

स्वरों के उचित चढ़ाव-उतार के साथ बोलना चाहिए। सुस्वता' बहुत ही. 
: 7th 

९० संस्कृत-आलोचना 


महत्त्वपूर्ण. गुण है। रसों के अनुसार स्वर का परिवतँन होता है। श्रृंगार कोमल 
स्वर चाहता है, परन्तु रौद्र उग्र स्वर। स्वरों में भी प्रसंग तथा विषय के अनुसार 
चढ़ाव-उतार होना ही चाहिए। तभी तो बोलने का प्रभाव श्रोता पर पड़ता है और 
उसका ध्यान आहृष्ट हो जाता है। वोळने में उचित लय भी होना चाहिए। तात्पर्य 
यह है कि संवाद का कथन ऐसे ढंग से होना चाहिए कि श्रोतागण आफ्कष्ट हो जाग्रे 
तथा पात्रों के कथनोपकथन में रस लेते हुए उसे सुनें। तभी तो पात्रों की भाषा में 
आकर्षण उत्पन्न. होता. है 


इस प्रकार भरतमूनि ने संवाद के दोनों तत्त्वों--भाषातत्त्व तथा काव्यतत्त्व--- 
पर गम्भीर विचार प्रस्तुत किया है जिसका अनुसरण आज भी नाटक को उपादेय 
तथा रोचक बनाने के लिए उपयुक्त है। भारतीय नाटक न केवल आदर्शवाद पर 
प्रतिष्ठित रहता है और न केवल यथार्थवाद पर, प्रत्यत उसमें दोनों का मञ्जल 
समन्वय घटित होता है और यही कारण है कि आज के वैज्ञानिक रंगमंच के यग में 
भी संस्कृत के नाटकों का अभिनय उतना ही आकर्षक तथा मनोरञ्जक सिद्ध हो 
रहा है। लण्डन, न्यूयाकं तथा मेलवोन में शाकुन्तल तथा मृच्छकटिक के सफल 
अभिनय, से यह बात स्पण्टतः प्रमाणित हो रही है। 


इन्हीं तीन तत्त्व के- वस्तु, नेता तथा रस के--आधार पर रूपक के १० भेद 
किये जाते हैं। इनका संक्षिप्त परिचय यहाँ दिया जाता है :-- 


(१) नाटक--कथावस्तु इतिहास में या पुराण में प्रसिद्ध होनी चाहिए। 

. पाँचों सन्धियों का विकास होना चाहिए। अंकों की संख्या ५ से लेकर १० तक होनी 
ओ।  चाहिए। नायक होता है धीरोदात्त; वीर या श्रृंगार रस की मुख्यता रहती है । 
ओ बृत्ति सात्त्वती या आरभटी होती है। 


(२) प्रकरण--वस्तु कल्पित; सन्धि पाँच; नायक धीरप्रशान्त, नायिका 
कुलवती या वेश्या; रस श्शुंगार, वृत्ति कैशिकी, अंक ५ से लेकर १० तक; नायक 
विप्र या वणिक्‌ में से कोई एक । 


|) भाण- वस्तु कल्पित; जिसमें धूर्तं के चरित का विद्येष वर्णन रहता है 


हण सन्धि; धूतं या विट नायक; वीर और “शूंगार रस; अंक. रः 
ती या केशिकी वृत्ति; ऐक ही पात्र की उवित-प्रत्युवित का प्रयोग। . 


(८) रूपक के भेद 


संल्कृत-आलोचना ९१ 
(४) प्रहलन--वस्तु कल्पित; मुख तथा निर्वहण सन्धि; पाखंडी, कामुक, 

धूते आदि पात्र; रस हास्य, अंक एक ही । विष्कम्भक और प्रवेशक से रहित । 
(५) ध्यायोग--असिद्ध पौराणिक वस्तु; गर्भे और विमशं रहित तीन सन्वियाँ; 


धीरोद्धत नायक, अंक एक; हास्य तथा शगार से रहित छः रस; सात्वती 
तथा आरभटी वृत्ति; स्त्री के कारण युद्ध नहीं, एक दिन का चरित दिखलाया 

जाता है। 

(६) डिस--पौराणिक वस्तु; चार अंक; विमर्श से हीन चार सन्धियों में 5 

| विभवत कथानक; धीरोद्धत सोलह नायक (देव, यक्ष, गन्धर्वे आदि); रौद्ररसः 

| सात्त्वती तथा आरभटी वृत्ति; माया, इन्द्रजाल की चेष्टायें। विष्कम्भक और 

| प्रवेशक नहीं होता । [ 2 
_ (७) समवकार--दैत्य-दानवों से सम्बद्ध प्रसिद्ध पौराणिक कथा; विमर्श 

सन्धि से रहित चार सन्धियों की स्थिति; अङ्क तीन; धीरोदात्त तया धीरोद्धत | 

प्रकृति के १२ नायक; वीररस; सात्त्वती तथा आरभटी वृत्ति। | र 

(८) बीथी--कल्पित वस्तु; एक अंक, श्यंंगारप्रिय नायक; श्वंगाररस; ; 


कँशिकी वृत्ति । द 3 अल 
(९) अंक--प्रसिद्ध पौराणिक वस्तु; मुख और निर्बहण सन्धि; प्राकृत _ हि 5 
. पुरुप नायक, अंक एक; करुणरस; सात्त्वती वृत्ति; वास्युद्ध और निर्वेदवचन क 
की सत्ता। | a 
(१०) ईहामुग--मिश्चित कथावस्तु; चार अंक; गर्भ और विमश से रहित 
तीन सन्धियाँ, घीरोदत्त नायक; श्यंगाररस; भ्रतिनायक धीरोद्धत! मूगी के _ 
समान अलभ्य कामिनी की इच्छा होने से इसका विशिष्ट नामकरण। ., . | 
नाटिका में नाटक तथा प्रकरण का मिश्रण रहता है। वस्तु कल्पित होती 
तथा नायक धीरललित; रस श्यंगाररस तथा कैशिकी वृत्ति; अङ्क चार। स्त्रियों छ 
का आधिवय। प्राकृत भाषा में बिल्कुल होने पर यह नाटिका ही सट्टक' का नाम | 
चारण करती है। “8 
हि क LOTTE 6 
रूपक के ये ही मुख्य भेद होते हैं जिनमें नाटक सबसे प्रसिद्ध होता है 
प्रकरण, प्रहसन तथा नाटिका मुख्य रूपक माने जा सक्ते ह। 

९२ संस्क्षत-आलोचना 
(९) प्रेक्षागृह ` 


अत्यन्त प्राचीन काल में नाटक का अभिनय बाह्र मैदान में आकाश के नीचे ही 
हुआ करता था, परन्तु नाना प्रकार के विध्नों के उठ खड़े होंगे पर रंगमंच का आविर्भाव 
हुआ। नाट्यशास्त्र प्रेक्षागृह' का विवरण बड़े विरतार से प्रस्तुत करता है। प्रेक्षागृह 
तीन प्रकार के होते थे--विक्ृष्ट, चतुरस, तथा तज्यत्न । इनमें विकृष्ट भेद बिस्तृत 
होता था जिसमें देवताओं से सम्वद्ध दृश्य दिखलाये जाते थे। चतुरस्र स्पञ्ट ही 
चौकोना होता था; परिमाण में मध्यम आकार का होता था और विशेष कर राजाओं 
के छिए निश्चित किया गया था। श्र्यस् तिकोने ढंग का प्रेक्षागृह था जो मात्रा में 
सवसे छोटा था तथा सामान्य प्रकृति के लिए विहित था। प्रेक्षागृहो के विधान के विषय 
में भरत मुनि वड़े ही वैज्ञानिक हैँ। उनका स्पष्ट कथन है कि प्रेक्षागृह का विस्तार में 
अधिक होना नितान्त अनुचित है, क्योंकि ऐसी दशा में उच्चारित शब्द स्पष्ट रूप से 
दशकों के कानों तक पहुँच नहीं सकता । 'सुश्रव्यता' नाट्य का प्रधान गुण है और इसकी 
सिद्धि मध्यम परिमाण वाले प्रेक्षागृहो के अस्तित्व पर ही आश्रित हो सकती है--- 


मण्डपे विप्रकृष्टे तु पाठ्यमुच्चारितस्यरम्‌ । 
अनभिच्यवतवर्णत्वात्‌ दिस्वरत्वं भृशं ब्रजेत्‌ ॥ 
(नाट्यशास्त्र २१९) 


प्रेक्षागृह का आधा भाग तो दर्शकों के निमित्त सुरक्षित रखा जाता था और 
आघा भाग नटों के व्यवसाय के लिए निश्‍चित रहता था। इसमें भी आधा भाग रंग- 
पीठ कहलाता था जिसके ऊपर अभिनय कार्य निष्पन्न होता था। सबसे पिछला भाग 
रंगशीषं' के नाम से अभिहित होता था और यहीं नटों के लिए नेपथ्य विधान होता था । 
प्रक्षागृहों के बिभिन्न स्थानों पर नाना देवताओं की पूजा होती थी । सूत्रधार का वस्तुत 
` इन आवश्यक विधानों का सम्पादन ही मुख्य कां होता था। यह आरम्भिक पूजन 
पुवरंग कहलाता था और यह्‌ एक विस्तृत व्यापार होता था जिसका केवल अन्तिम 
अंश नान्दी के नाम से आज भी संस्कृत नाटकों में अवशिष्ट है। इस नान्दी के अनन्तर 
ही पात्र का प्रवेश होता था। पूर्वरंग के अवसान में श्रोताओं के हूदयावर्जन के लिए 
संगीत का यथावत्‌ संविधान होता था और इस अवसर पर गाई जानेवाली गीति 


 घ्रुबा के नाम से विख्यात है। धरुवा गीति के पाँच प्रकार निदिष्ट किये गये हैं-- a 

/ उत्थापनी, परिवर्ता, अपकृष्टा, अड्डिता तथा विक्षिप्ता। इनका गायन विशिष्ट स्वर 
में विशिष्ट ताळ तथा मात्रा के योग से होता था। 


भरतमुनि का आदेश है कि नाठ्यमण्डप पर्वत की गुफा के आकार का होना 
चाहिए जिसमें दो खण्ड. (द्विभूमि) होते हैँ। सम्भवतः ऊपरी खण्ड में देवताओं से 
सम्बद्ध घटनायें प्रदर्शित की जाती थीं तथा निचले खण्ड में मानवी घटनाओं का अभि- 
नय किया जाता था। खिड़कियां कम होनी चाहिए । वायु का संचार कम होना उचित 
है। ऐसा होने से उस मण्डप में गम्भीर शब्द हो सकता है। रंगमंच की रचना निर्वात में 
(विशेष हवादार जगहों में नहीं) होना चाहिए। नहीं तो आवाज गम्भीर न होगी 
और शब्दों का श्रवण श्रोताओं को ठीक-ठीक नहीं हो सकेगा-- 


कार्यः शैलगुहाकारो द्विभूमिर्नाटचमण्डपः । 
सन्दवातायनोपेतो निर्वातो धीर-शब्दवान्‌ ॥ 


दर्शकों के बैठने के लिए आसन का उचित प्रवन्ध होता था। आजकल के समान | 

दर्शकों के बैठने के लिए उस समय की गैलरी या सीढ़ीनुमा आसन की व्यवस्था कम 
आर्चर्यजनक नहीं है। दशकों के बैठने के लिए सीढ़ी के तरह आसन होते थे (सोपाना- 

कृति) । जमीन से सीढ़ियाँ एक हाथ ऊंची रखी जाती थीं और इनका निर्माण लकड़ी 

तथा ईट की सहायता से किया जाता था। निवेशनों की बनावट तया व्यवस्था एसी 
होती थी कि कहीं पर बैठकर रंगपीठ के ऊपर अभिनय का साक्षात्कार भली भांति किया 

जा सकता था। यह बात वड़े महत्त्व की है और प्राचीन आचायों की व्यावहारिक 


बुद्धि का विशेष परिचायक है:-- 


स्तम्भातां बाह्यतशचापि सोपानाकृति पीठकम्‌ । 
ढृष्ठकादारुभिः कार्य प्रेक्षकाणां निवेशनम्‌ ॥ छ 
हस्तप्रमाणंरुःसेधं - भूमिभाग - समुस्थितँः । ` हल 
रङ्गपीठावलोक्यं तु फुर्घादाजनजं निधिम्‌ ॥ कट” 


भारत का प्राचीन रंगसंच यथार्थवादी होते हुए भी आदर्शवादी था । वहाँ घुणो- 
त्पादक या उद्वेगजनक दृश्यों का प्रदर्शन सर्वया वजित था ।«गपीठ पर भोजन तथा 
शयन, युद्ध तथा आक्रमण आदि का प्रदर्शन सर्वया वजित था। फिर भी आवश्यकता | 
नसार घोड़े और हाथी रंगमंच पर दिखलाये जाते थे। उस समय घास-फूस के बने 
पदार्थों को चाम से मढ़कर घोड़े या हाथी का रूप बनाकर रंगमंच पर दिखलाने 

प्रथा थी । भारतीय रंगमंच के प्रभाव का वृहत्तर भारत की रंगशाला पर पड़ना कोई 
अचरज की चीज नहीं है। कम्बोज, जावा तथा स्याम की रंगशालायें ठीक भारतीय 
रंगशाला के समान होती थीं। आज भी जावा में छाया नाटकों का (जिन्हें वहाँ 
'बयंग' कहते हैं) बहुत प्रचार है जो भारत के 'पुत्तरिका नृत्य' के समान ही प्रयोग में 
लाये जाते हैं । इस प्रकार जावा का साहित्य, नाटकों के विषय तथा प्रकार के समान 
अभिनय तथा प्रयोग के लिए भी भारतवर्ष का चिर ऋणी रहेगा । 


( १०) अभिनय 


अब प्राचीन काल के अभिनय की ओर दृष्टिपात करना आवश्यक है। अभिनय 

चार प्रकार के होते ह--( १) आंगिक, (२) वाचिक (३) आहाये तथा (४) सात्त्विक । 

इन चारों अभिनयों के द्वारा प्रस्तुत कथावस्तु ही दर्शकों के सामने अभिनेय पदार्थ का 

यथार्थ रूप दिखला सकती है तथा उनका मनोरंजन कर सकती है। आंगिक अभिनय 

का सम्वन्ध दृष्टि, मुख, हस्त तथा पाद आदि नाना अवयवों से है। भरतमुनि ने इस 

अभिनय का इतना सांगोपांग विस्तृत विवरण दिया है कि आजकल के वैज्ञानिक युग 

में भी वह विलक्षण तथा विचित्र प्रतीत होता है। हाथों के द्वारा प्रस्तुत अभिनय का 

प्रकार, दो चार दस नहीं प्रत्युत पूरे १०८ हैं। इन अंगहारों का रूप भी समझना 

® आजकल के लिए असम्भव हो जाता, परन्तु धन्य है तेरहवीं शती में दक्षिण भारत पर 

शासन करनेवाले राजसिंह (१२४३ ई०-१२७३ ई०) को जिन्होंने चिदम्वरम्‌ में 

सुप्रसिद्ध शैव मन्दिर के गोपुर में इन समग्र करणों को नाट्यशास्त्र के तद्विषयक इलोकों 

के साथ खुदवाया है। ये आज भी नउराज मन्दिर की शोभा बढ़ा रहे हैं। रस का 

सद्यः उत्मीळन दर्शकों के हृदय में करना ही नाटय का प्रधान लक्ष्य है और इस कार्य 

में नेत्रों का विधान बड़ा ही सहायक होता है। भरत ने ३६ प्रकार की रस तथा भावोद- 

बोधक दृष्टियों का विवरण अपने ग्रन्थ में दिया है जिनसे हमारे मनोभावों की अभि- 

` व्यक्ति स्पष्ट रूप से दर्शकों को होती है। इस प्रसंग के महनीय मनोवैज्ञानिक मूल्य की 
ओर हम अपने श्रोताओं का ध्यान आकृष्ट करना उचित समझते त्ञ 


वाचिक अभिनय में नटों तथा पात्रों के पाठ्य का विधान रहता है । पाठय के 
रा ही कोई पात्र अपनी भावना अभिव्यवत करता है तथा अन्य पात्रों फे साथ 


4 र तत्कालीन अनेक जैलियाँ थीं जिनमें चार शैली का, जिसे 

चाचि यत्नस्तु कतंव्यो नाट्यस्पेय तनुः स्मुता। ` | 
अंगनेपथ्यतत््वानि वाक्यार्थः व्यञ्जयच्ति हि॥ द्‌ 
(नादचशास्त्र-५।२) : 

पाठ्य दो प्रकार का होता है--संस्क्ृत तथा प्राकृत। उच्च कोटि के पात्रों की _ 
भाषा संस्कृत होती है तथा नीच श्रेणी के पात्रों की भाषा प्राकृत होती है। नाट्य का ु हर 
पाठ्य कवित्वमय होता है। अतः उसके लिए दोषों का परिहार, ' गुण तथा अलंकारों ड 


का संग्रह करना नितान्त आवश्यक होता है। अभिनय का सर्वस्व होता है- औचित्य 
का विधान । जो वस्तु जिस प्रकार की होती है उसे उसी प्रकार से रंगमंच केजपर 
दिखलाना औचित्य की परिधि के भीतर आता है। भरत का विधान बड़ा ही साहित्यिक > है 
सरस तथा उपादेय है। प्रथम तो उम्र के विचार से उचित वेष होना चाहिए। वेप 
के अनुरूप होनी चाहिए गति तथा किया। पाठ्य गतिप्रचार के अनुरूप होता है 985 
तथा पाठय के अनुरूप अभिनय करना चाहिए। इस नियम के यथावत्‌ पालन करन 
से ही नाट्यकला में सिद्धि प्राप्त हो सकती है। 


आहायें अभिनय के भीतर वेशभूषा तथा आभूषणों का विधान किया जाता है। 
अधिक आभपणों के धारण करने से नट श्रान्त हो जाता है, इसीलिए ठोस सोने के 
गहनों के स्थान पर लाह से भरे गहने होने चाहिए। इसी प्रसंग म इमश्रुकर्म का 
विधान भी किया जाता था। दाढ़ी रखने की प्रथा प्राचीन भारत में बहुलता से थी। 
अतः रंगमंच' पर अवतीणं होनेवाले पात्रों के वेष . को सजाने के लिए अच्छी दाढ़ी 


रखने का भी विशेष नियम रखा जाता था। 


शक 


सात्विक अभिनय अन्तिम प्रकार का अभिनय है जिसमें पुरुषों की तथा स्त्रियों को 

नाना चेष्टाऑं--हाव, भाव, हेला आदि--का प्रदर्शन दिखलाया जाता था। नाट्य. 

के साथ संगीत का वड़ा ही घनिष्ठ सम्बन्ध था। संगीत के प्रयोग से अभिनय 

स्निग्ध तथा मंजुल हो जाता है। अतः आजकल की' भांति प्राचीन काल में संगीत 
मधुर संविधान रंगमंच पर अवश्य होता था । 


प्रवृत्ति--नाट्य प्राचीन काल म जीवित कला थी । नाट्य 

था। आवन्तिका में वीर तथा श्वंगार रसों का प्रदर्शन मुख्य था । औड़ू मागधी पुरव 
भारत की प्रवृत्ति थी तथा मध्य देश की शैली पांचाली के नाम से पुकारी जाती थी। 


भारतीय नाट्यशास्त्र का यह एक सामान्य चित्रण है। इससे स्पष्ट है कि नाटय 
भारतवर्ष की प्रतिभा का स्वतंत्र विछास है। जिस 'जवनिका' शब्द का आश्रय लेकर 
नाट्य के ऊपर यूनानी प्रभाव वतलाया जाता है वह शब्द वस्तुतः जवनिका है, यवनिका 
नहीं। प्रयोग नाटय का साधन है और दर्शकों के हृदय में रस का उन्मेष लक्ष्य। इस 
व्यवसाय में प्राचीन नाटच सर्वथा समर्थ होता था, यह कथन पुनरुवितमात्र है। 


(११) जवनिका 


नाटक के परदे को 'जवनिका' कहते हैँ। यह नाट्यशास्त्र का कोई पारिभाषिक 
शब्द नहीं है। 'जवनिका' शब्द का प्रयोग 'पटमण्डप' (खेमा) को कनेवारे परदे 
. के लिए किया जाता था जिसे आजकल हिन्दी में 'कनात' कहते हैँ। नाव की गति को 
` तीब्र करने के लिए गोनधर (मस्तूळ) के ऊपर जिस कपड़े को मल्लाह बाँघते है वह भौ 
सस्कृत में 'जवनिका' ही कहलाता है। इन दोनों विशिष्ट अर्थो का सामान्य रूप है-- 
ढकना, आवरण करना और इसलिए जवनिका का सामान्य अर्थे होता है किसी वस्तु को 
छिपा देनेवाला परदा । “जवनिका” का एक दूसरा रूप 'जवनी' भी इसी अर्थ में 
गोवर्धनाचार्य की आर्यासप्तशती” (आर्या संख्या ५३८) में प्रयुक्त है । फलत 
जवनी' तथा 'जवनिका' दोनों शब्दों का एक ही अर्थ है--आवरण, परदा और इस 
भकार यह संस्कृत भाया का एक सामान्य शब्द है। गति तथा वेगवाचक जु' घातु 
से ल्युट्‌ प्रत्यय करने पर यह शब्द निष्पन्न होता है। अतः 'जवनिका' का व्यत्पतिलूभ्य 
अर्थं होता है वह वस्तु जो वेग से सम्पन्न हो या जिसे गति प्राप्त हो अर्थात्‌ जो इधर- 
उबर हटाई जा सके। इस शब्द का प्रयोग संस्कृत के नाट्यशास्त्रीय तथा इतर ग्रन्थों 
में भी बहुशः किया गया है। 


निका कर लिया गया है जो अनेक झंगड़ों, आक्षेपो तथा विरुद्ध भावनाओं का घर 
यवनिका शब्द की मीमांसा कर यूरोपीय विद्वान्‌ भारतीय नाटक के परदे. 
तदेश. 


(यूनान) से उधार लिया हुआ नहीं मानते प्रत्युत वे संस्कृत के नाटकों _ 

के अभ्युदय तथा विकाश के ऊपर भी यूनानी नाटकों का गहरा प्रभाव मानते हैँ । 
परन्तु यह वात मानने योग्य नहीं है । यूनानी नाटकों का अभिनय खुले मैदान में दर्शकों 
के सुभीते के लिए किया जाता थः। वहाँ किसी प्रकार का परदा नहीं होता था। तब 
उधार कैसे लिया गया? यदि यह शव्द यूनानी रंगमंच से लिया गया होता, तो यह 
अपने सीमित पारिभाषिक अर्थ में ही व्यवहृत होता, परन्तु वस्तुस्थिति इससे नितान्त 
भिन्न है। ऐसी दशा में 'यवनिका' शब्द के आवार पर की गई यह कल्पना भी पूर्णतः 
भ्रामक एवं सर्वथा निराधार है। भारतीय प्रतिभा जिस प्रकार नाटक के विन्यास 
में स्वतन्त्र है, उसी प्रकार अभिनय कला में भी वह परमुखापेक्षी नहीं हैं। यदि मूल- 
शब्द यवनिका' ही होता, तो 'यवनी' का भी प्रयोग परदे के लिए न्याय्य तथा उचित 
होता। ऐसा न होने से स्पष्ट है कि भारतीय नाटककार 'जवनिका' के लिए यबनों के 
ऋणी नहीं है । नाटक का परदा भारत की अपनी निजी वस्तु है, मँगनी की चीज नहीं । 

काव्य के स्वरूप के विवेचन के अवसर पर हमने उसके अंगों के वैशिष्टय की चर्चा २ 
की है। काव्य के शब्द और अर्थ शरीर होते हैं। दोष काणत्व खञ्जत्व के समान होते 
हैँ। गुण शूरता-वीरता के सदृश होते हूँ। रीति अवयवों के संस्थान के समान होती 
है। रस आत्मा के तुल्य होता है। कटक, कुण्डल के तरह अलंकार होते हैं। जिस 
प्रकार दोषों से रहित तथा गुग-अळंकार से मण्डित सुन्दर अंगों,को धारण करने- 
वाली कामिनी का शरीर दर्शकों के नेत्रों को आकृष्ट करता है उसी प्रकार कविता- 
कामिनी का भी शरीर होता है। आशय यह है कि काव्य के शब्द और अर्थ को दोषों 
से रहित होना चाहिए; रीति से सम्पन्न, गुण-अलंकार से विभूषित, वक्रोवित से मण्डित, | 
तथा रस से पेशल शब्द और अर्थ पाठकों के हृदय को आछृष्ट करने में समर्थ होते हु 00 है 
काव्य की आत्मा के विषय में मी विभिन्न सम्प्रदाय वालों के भिन्न भिन्न मत हैं। _ 
रीतिवादी रीति को, काव्य की आत्मा मानता है अलंकारवादी अळंकार को, घ्वनिः | 
बादी ध्वनि को, रसवादी रसं को तथा वंक्रोनितवादी वक्रोबित को । इनसे भी अधिक | 
व्यापक एक काव्यतत्त्व है--औचित्य । इस प्रकार इस खण्ड में हम क्रमशः काव्य के. है 

मान्य सिद्धान्तों का अध्ययन करेंगे और वे है --(१) औचित्य, (२) दोष, ( 
गुण, (४) रीति, (५) वक्रोक्ति, (६ ) अलंकार, (७) ध्वनि तथा (८) 
इन सिद्धान्तो का पुष्ट विवेचन विषय की पूर्णता के लिए नितान्त आवश्यक हैं। | 


` औचित्य 
. सस्कृत आलोचना का सबसे अधिक व्यापक तत्त्व 'औचित्य' ही 

साम्राज्य बड़ा ही व्यापक, विस्तृत तथा विचार है। औचित्य का अ 
जो वस्तु जिसके अनुकूल होती है उसे हम उति 


~ 

ही औचित्य' कहलाता है। किसी वस्तु के साथ सम्बद्ध या जुड़ी हुई वस्तु को अनुरूप, 
अनुकूर या उचित कहना चाहिए। वेढंगी वस्तु के लिए साहित्य का क्षेत्र नहीं होता । 
व्यवहार में भी यही वस्तु देखी जाती है। मोतियो का हार पहना जाता है गले में तथा 
नूपुर बाँधे जाते हैं पैर में। यदि मोतियों का हार गले को छोड़कर दूसरी जगह (जैसे 
हाथ में) पहना जाय, तो वड़ा ही बेढंगा तथा कुरूप लगता है। उससे उस अंग का 
सौन्दर्यं कभी नहीं वढ़ता। उससे तो देखनेवालों को हंसी ही आती है। उसी प्रकार 
पैर में बाँधे गये पायजेत्रों की रुनझुन सुनकर श्रोताओं का हृदय आहृष्ट होता हैं। 
यदि कोई नतक पायजेबों को हाथ में वांधकर नाचता है, तो क्या वह कभी प्रशंसा 
पा सकता है ? असली बात यह है कि गहनों के स्थान वँधे हुए है--विल्कुल निश्चित 
किये गये हैं। वहीं रहकर वे अपनी शोभा बढ़ाते हैं, दर्शकों का चित्त प्रसन्न करते हैँ 
तथा पहननेवाले व्यबित के रूप की छटा को उद्दीप्त करते हैँ, अन्यत्र नहीं । 


कला में भी 'औचित्य' का पूर्ण महत्त्व होता है । चित्रकला का उदाहरण लीजिए । 
वही चित्र सुन्दर, भव्य तथा प्रभावशाली माना जाता है, जिसमें चित्रित व्यक्तियों 
के रूप-रंग में, अंगःप्रत्यंग में, आपस में अनुकूलता विराजती है--औचित्य' की 
सत्ता रहती है। कालिदास ने अपने प्रसिद्ध नाटक 'अभिज्ञानशाकुन्तल' के प्रथम अंक 
में शकुन्तला को अपनी दोनों सखियों के साथ कोमल वाल्पादपों को जल से सींचती 
हुई चित्रित किया है। इन तीनों बालिकाओं के हाथ में सींचने के लिए घड़ा है और 
ये घड़े वय के अनुरूप बतलाये गये हूँ। यह चित्र बड़ा ही सुहावना है--आश्रम में 
रहनेवाली तापस कन्यकायें, जो प्रायः एक ही वय की हुँ तथा जिनके हाथों में वय के 
अनुरूप ही 'सेचन घट' वर्तमान है। इस चित्र के चमत्कार का कारण यही औचित्य 
है। यदि उनके हाथ में उनकी अवस्था के प्रतिकूल घड़े होते, बड़ी उञ्रवाली वालिका 


* के हाय में छोटा घडा होता अथवा छोटी उम्र की कन्यका के हाथ में बडा घडा होता, . 
. तो यह दृश्य दर्शकों के हृदय में क्या आनन्द उत्पन्न करता? यह तो उद्वेग, विषाद | 
या हास्य ही पैदा करता । | 

के चित्त में सहानुभूति तथा रस का उन्मीलन करता है। यह तात्पयं तभी सिद्ध हो 
सकता है जब काव्य या नाटकं रसमय होने के अतिरिक्त औचित्यपूर्ण भी हों । केवळ 
रस की सत्ता से यह बात सिद्ध नहीं होती, प्रत्युत रस के साथ औचित्य का योग होना 
नितान्त आवश्यक होता है। काव्य को अलंकार सजाते हैं तथा गुण उसे सगुण बनाते 


हूँ, परन्तु वे अकेले यह काम कर नहीं सकते । उचित अलंकार ही काव्य को सजाता है 


और उचित _ण ही उसे भूषित तथा पुष्ट करता है। उचित स्थान पर रखने से ही 
अलंकार की 'अळंकारता' है तथा उचित स्थान पर निविष्ट करने से ही «ण की गुणता' 
है। वह 'उपमा' ही कैसी जो विषय को रसानुकूल नहीं बनाती । माघुयय काव्य का 
उपयोगी गुण अवश्य है, परन्तु यदि वह उचित स्यान पर मधुरता का आस्वादन न 
करावे, तो वह एकदम व्यर्थ होता है। पूर्णिमा में उगनेवाले चन्द्रमा को देखकर 
विदूयक की यह उक्ति कितनी फत्रती है-—“नीरूगगन में उदय होनेवाला राकेश एसा 


मालूम पड़ता है मानों नीलम की तश्तरी में रखा हुआ बनारसी मक्खन का गोला 


हो।” पेटू विदूषक के मू ह से इससे सुन्दर उपमा हो ही क्या सकती है ? इस उपमा के 
चमत्कार का कारण है इसका औचित्य। इसीलिए आचार्य क्षेमेन्द्र की सम्मति में 
रससिद्ध काव्य का स्थिर जीवन औचित्य ही होता है-- 


औचित्य रससिद्धस्य स्थिरं काव्यस्य जोवितम्‌। 
औचित्यका दुष्टान्त ; 


औचित्य का उदाहरण देखिए। सीता के सौन्दर्य से मुग्ब होकर रावण व्याकुल 
हृदय अचेत पड़ा हुआ है। उसी अवसर पर ब्रह्मा बृहस्पति तथा नारद जैसे देवता 
और महषि लोग रावण के प्रताप से आक्रान्त. होकर उसकी प्रशस्त स्तुति के लिए 
उपस्थित होते हैं। इसपर द्वारपाल लम्बी फटकार बतलाता है:— 


_ ब्रह्मप्नष्ययनस्य नेष समयः, तृष्णीं बहिः स्थीयताम्‌ ; , . 
स्वल्पं जल्प बृहस्पते.! जडमते नषा सभा वत्त्रिणः। | ड 
वीणां संहर नारव ! स्तुतिकथालापैरलं तुम्बरो; 
सोतारल्लकभल्लभग्नहुदयः स्वस्यो न लंकेश्वरः 


 इेन्नह्माजी वेदमन्त्रों के अध्ययन का.यह समय नहीं है। आप हटकर बाहर चुपचाप के 


खड़े रहिये। है मूर्ख बृहस्पति ! अपना बकवाद कम कर; जानता नहीं यह 'संमा 


WAS, 


०३ 
7 


८ 
Fe पक नि 


१०४ संस्छुत-आलोचना 
वस्न धारण करनेवाले की नहीं है। नारद जी महाराज! आप स्तुति करना बन्द कर 
दीजिये। आज लंका के राजा रावण सीता के माँगरूपी भाले से विद्धहृदय पड़े हैं। 
उनकी तबीयत अच्छी नहीं है। 


यह इलोक अत्यन्त मनोरम है तथा औचित्य के कारण इसकी रुचिरता 
विवेचकों की दृष्टि में वढ़ी-चढ़ी है। इस पद्य में विशिष्ट अथो की अभिव्यक्ति के | 
लिए शब्दों का चुनाव वड़ा ही समीचीन तथा उचित है । बृहस्पति के लिए 
जडमति का प्रयोग अनुरूप ही है। इसीलिए उनके कथन को 'जल्पना” कहा गया है। 
इसी प्रकार इन्द्र के लिए 'वज्जी' ( बज्र को धारण करने वाला ) शब्द का प्रयोग 
उनके औद्धत्य का परिचायक है। यह शब्द स्पष्ट सूचित कर रहा है कि इन्द्र उद्दण्डता 
का प्रतिनिधि है। उसमें कोमल कलाओं के आस्वादन छेने की तनिक भी योग्यता नहीं 
ह्‌। सीता के सिन्दूर से चचित माँग की उपमा रक्तरंजित भालों से देना कितना 
औचित्यपूर्ण है। इसको तो सहृदय ही समझ सकते हैं। दोनों रंगमे छाल और 
आक्कति में लम्बे हुँ और दोनों चोट करने में चुस्त तथा चालाक हैं । अतः यह 


५. उपमा सर्वथा अनुरूप और उचित है। 


र: 
क 


उचित पदों का प्रयोग न होने से काव्य का समग्र आनन्द जाता रहता है । उसका | 
सारा मज़ा किरकिरा हो जाता है। कोई भी वाक्य अळंकारों से कितना भी अलंकृत | 
क्‍यों न हो, परन्तु यदि उसमें औचित्य का अभाव हो--चाहे वह पद का हो या अर्थ 
कातो उसकी सुन्दरता जाती रहती है, और वह कथमपि हृदय को आक्कष्ट 
'नहीं करता । ह 


= 


औचित्य के भेद 


म औचित्य के प्रभेद अनन्त हूँ । काब्य के प्रत्येक अंग और उपांग पर इस तथ्य का 
. व्यापक प्रभाव हैं। इस तत्त्वे के विशिष्ट मर्मज्ञ आचायं क्षेमेन्द्र ने अपने औचित्य | 
विचार चर्चा' नाम के प्रख्यात ग्रन्थ में औचित्य के इन २७ प्रकारों का व्यापक बर्णन कफ 
किया है--( १) पद, (२) वाक्य, (३) प्रबन्ध, (४) गुण, (५) अलंकार, (६) रस, | 
) क्रिया, (८) कारक, (९) रिङ्ग, (१०) वचन, (११) विशेषण, (१२) | 
उपसर्गः (१३) निपात, (१४) काल, (१५) देश; (१६) कुल, (१७) ब्रत, 
(१९) सत्त्व, (२०) अभिप्राय, (२१ ) स्वभाव, (२२) 


i 


rR : ४८ 


'यज्ञोदानन्दन' है, तो कभी वह कंसारि' है। ऐसी दशा में स्थान-विशेष पर 

संग्रह, (२३) प्रतिभा, (२४) अवस्था, (२५) विचार, (२६) नाम, (२७) 
आशीर्वाद | 


यह केवल निदर्शनमात्र है। एक दो उदाहरण के द्वारा इस तत्त्व के समझाने का 
उद्योग किया जाता है :-- 


नामोचित्य 


साहित्यिक दृष्टि से नामों की सार्थकता सिद्ध मानी जाती है । संस्कृत के . 
कोशों में एक ही व्यवित के अनेक नाम मिलते हैं, जैसे सवके हृदय में मद 
(आनन्द) त्पन्न करने के कारण कामदेव 'मदन' कहलाता है, वसे ही सब प्राणियों के 
दर्पं के दलन करने के हेतु वही 'कन्दपं' की संज्ञा पाता है। अङ्ग से रहित होने के कारण 
वही अनङ्ग', प्राणियों के मन में उत्पन्न होने से मनसिज' तथा फूलों के बाणों से युक्त 
होने से पुष्पवाण' कहलाता है। प्रकृत अर्थ के अनुरूप नाम चुनना भी कवि की कला का 
एक सुन्दर दुष्टान्त होता है। महाकवि बिहारी ने इस दोहे में नाम के औचित्य का | 
बड़ा ही सुन्दर उदाहरण प्रस्तुत किया है-- ? | 


करौ कुवत जग, कुटिलता तजौ न दीनदयाल । 
दुखी होहुङ्गें सरल चित बसत त्रिभङ्कीलाल ॥ 


हे दीनदयाळ, संसार मेरी कितनी भी निन्दा करे, मैं अपनी कुटिलता को, टेढ़े- ३ 
पन को छोड़ने के लिए कभी तैयार नहीं हूँ । इसका एक कारण है । आप ठहरे त्रिभङ्गी- 
लाल । खड़े होने की मुद्रा में आप के पैर ठेढ़े हैं, कमर ठेढ़ी है तथा सिर झुका 
हुआ है । ऐसी दशा में मेरे सरल चित्त में रहने से आप बहुत ही दुसी होंगे! | ड 
टेढ़ी चीज ठेढ सन्दूक में अच्छी तरह रखी जा सकती है। सीधे स्थान में देढ़ी चीज ब ह 
को रखने पर बड़ी तकलीफ होती है। इसी लिए कवि अपने चित्त को भी देडाही हे 
बना रखना चाहता है जिससे उसमें रहने के समय त्रिभंगीलालजी को रहने मेंकिसी | 
प्रकार का कष्ट न हो। इस सुन्दर दोहे में 'त्रिभंगीलाल' नाम को कृष्ण के लिए 
चुनने से तामौचित्य का रुचिर दृष्टान्त प्रस्तुत होता है। कृष्ण के लिए नामों की कमी 
नहीं है। वह अपनी सुन्दरता से छोगों के चित्त को आकर्षण करने के कारण कृष्ण 
या 'कान्हा' है, तो गायों की सेवा करने से गोपाल' या गोविन्द! है। कभी वह _ 

अर्थ के समर्थन के लिए उपयुक्त नाम को खोज निकालना तथा प्रयोग करना ऊँची 
काव्यप्रतिभा का निदर्शन है। 


अलंकारोचित्य 


अळंकार का औचित्य वहाँ होता है, जहाँ वह प्रक्कतरस, सन्दर्भ या 
प्रकरण को सर्वथा पुष्ट करे । तभी वह भूषण का काम कर सकता है। 
अलंकार का अलंकारत्व' इसी में है कि वह प्रकृत अर्थ तथा प्रस्तुत रस का पोषक हो । 
यदि इस कार्ये के करने में वह समर्थ नहीं होता तो वह भूषण कविता-कामिनी के लिए 
भारमूत ही होता है। विहारी की यह सूक्ति यथार्थ ही हे 


वा सोने को जारिये जासे टूटे कान । 


नीरस काव्य में अलंकारों की झंकार केवल हमारे कानों को ही सुख पहुँचाती है; 
हृदय का आवर्जन तनिक भी नहीं करती। इसीलिए ऐसे रसहीन अलंक्कत काव्य को 
आलोचकगण काव्य की निम्नतम कोटि--चित्रकाव्य--में रखते हैं :-- 


अपसारय घनसारं कुरु हारं दूर एव कि कमलैः। 
अलमलमालि मुणालेरिति वदति दिवानिज्ञं बाला॥ 


किसी विरहिणी की दयनीय दशा का वर्णन है। वह वाला--दुःख के सहने 
में नितान्त अक्षम सुन्दरी--रातो दिन यही कहा करती है-'यह कपुर का लेप मेरे 
शरीर से दूर करो। मोती की माला हटा डालो । कमलों की क्या जरूरत है? ए 
सखि, मृणाळ का रखना एकदम व्यर्थ है। उसे दुर फंक्रो। ये हमारे शरीर में गर्मी 
बढ़ा रहे हैं। चैन लाने की दवा मुझे वेचेन बना रही है। अतः इन्हें हटा डालो'। इस 
पद्य में प्रस्तुत रस विप्रलम्भ शुद्धार है। इसके प्रथमा में रेफ का अनुप्रास तथा 
उत्तराध में छकार का अनुप्रास प्रकृत रस के नितान्त पोषक है। लकार का बहुल 
प्रयोग तथा गरितप्राय पदों का विन्यास विप्रलम्भ शड ्गार के स्वंथा उत्कर्षक होते हैं। 
लकार का प्रयोग कितनी अधिकता से इस पद्य के उत्तरा में किया गया है--अल- 
मलमालि मृणालैः बाला--में पाँच बार छकार का कवि ने प्रयोग किया है । रूकार 
माघुयं का सूचक होता है और वियोग श्रृंगार में माधुर्ये की उत्कृष्टता को बढ़ाने के 
लिए यह अनुभ्रास बड़ा ही सुन्दर वन पड़ा है। 

वृत्तौ चित्य 


कविता में उपयुक्त छन्द का प्रयोग वृत्तौचित्य कहलाता है। प्रत्येक भाषा 
के छन्दों की एक विशिष्ट प्रकृति होती है--अपना एक खास स्वभाव होता है। 
वृत्तों में लघु तथा गुरु का चुनाव संगीत के तत्त्व पर आश्रित रहता है । सच्चा कवि 
वही होता है जो विषय के अनुरूप छन्दों का चुनाव करता है। संस्कृत के छन्दो में तथा 
हिन्दी के छन्दों में संगीतात्मक प्रवाह होता है । किसी विषय के लिए किसी भी छन्द का 
प्रयोग उचित नहीं होता। 'मालिनी' का प्रयोग वहाँ बड़ा सरस होता है जहाँ सौम्य- 
भाव से विषय का आरम्भ कर पीछे उग्रता दिखलाने का अवसर आता है। इसी 
प्रकार “मन्दाक्रान्ता' का प्रयोग विरहोत्पादक विषयों के वर्णन में बहुत ही अच्छा जमता 
है। “मेघदूत! के विरह वर्णेन में प्रयुक्त मन्दाक्रान्ता कालिदास का इसीलिए सिद्ध 
छन्द माना जाता है। हिन्दी में 'घनाक्षरी' का प्रयोग संस्क्कत के स्रग्धरा' के समान 
रोमहर्षण मुद्ध तथा तत्समान भयङ्कर वस्तुओं के वर्णन में ही उचित प्रतीत होता है, 
उधर 'सवैया' का प्रयोग वसन्ततिलका तथा मालिनी के सदृश हृदय के कमनीय भावों 
की व्यञ्जना के अवसर पर विशेष फवता है। घनानन्द तथा भारतेन्दु के सवैये 
आ्युंगाररस से पूर्ण होने के कारण हिन्दी साहित्य में इसीलिए इतने प्रसिद्ध हैं। घनाचन्द 
का यह 'सवैया' कितना औचित्यपूर्ण है :-- 


पहलें अपनाय सुजान सनेह सौं क्‍यों फिरि तेह कै तोरियै जू , 
निरधार अधार दै घार-मँझार दई गहि बाँहि न बोरियैजू। | 

“घन आनद! आपने चातिक कौं न-बाँधि लै मोह न छोरियै जू , 

रस प्याय कै ज्याय बढ़ाय कै आस बिसास मैं क्यों विष घोरियै जू ॥ 
इसी प्रकार 'घनाक्षरी' या 'कवित्त' का प्रयोग ओजस्वी विषयों के वर्णन में सवेदा 
किया जाता है जिसे पढ़कर श्रोताओं के हृदय में वीररस का संचार बरबस हो जाता 
है। भूषण तथा पद्माकर के कवित्त इसी कारण हिन्दी साहित्य में विशेष रूप से 
प्रसिद्ध हैं। भूषण ने कवित्त छन्द का प्रयोग यहाँ बड़ी भव्यता के साथ किया है: 


साहितनै सिंवराज ऐसे देत गजराज , 

जिन्हें पाय होत कबिराज बेफिकिरि है । 
झूलत झळमलात झूलें जरबाफन की , 

जकरे जँजीर जोर करत किरिरि हैं । 

॥ 7 


भंत्रर भननात, घननात घंट, 

पग झननात, मनो घन रहे घिरि हैं । 
जिनकी गरज सुने दिग्गज बेआव होत , 
मद ही के आव गड़काव होत गिरि हुँ ॥ 


भूयन 


पदौचित्य 


उचित पदों के चुनाव में भी कवि अयनी प्रतिभा का प्रयोग करता है । ह 
स्त्री के वाचक अनेक पद वतंमान हुँ जैसे अंगना, सुन्दरी, ललना तथा तन्वी 
आंदि। इन सवका प्रयोग उचित स्थान पर ही शोभा देता है। 'अंगना' का अर्थ 
है सुन्दर अंगवाली महिला; 'ललना' से अभिप्राय हैं वह नारी जो अपनी सुन्दरता 
के कारण स्त्री समाज को शोभित करती है। 'तन्वी' का तात्पर्य विरह वेदना से खिन्न 
तथा कुश शरीरवाली सत्री से है। उचित स्थान तथा उचित सन्दर्भ के अवसर पर 
इनका प्रयोग सुन्दर लगता है। कालिदास ने इसीलिए यक्ष की विरहविधुरा पत्नी 
के लिए 'तन्वी' का बहुशः प्रयोग किया है--यथा 'तन्वी श्यामा विरहविधुरा पक्त्र- 
बिम्बाधरोष्ठी' आदि प्रसिद्ध पद्म में । [ 

नवम परिच्छेद 
दोष 


दोष की कालिमा से मनुष्य की बड़ी ही अप्रतिष्ठा होती है। दोष दोष ही 
होता है, चाहे वह छोटा हो या बड़ा हो, एक हो या अनेक हो, गुप्त हो या प्रकट हो । 
कामिनी का शरीर है बड़ा ही सुन्दर; अंगों की चारुता तथा सुन्दर बनावट रसिकों 
के चित्त को बरवस आक्कष्ट कर रही हैं, परन्तु-उसके भार के ऊपर दीख पड़ता है 
एक छोटासा सफ़ेद दाग । इस छोटे से दाग ने--सफेद कोढ़ के तनिक से छींटे 
ने--उस सुन्दर अप्सरातुल्य मनोरम रूप को सदा के लिए खराव कर डाला ।. सौन्दर्य 
“की दृष्टि से उस रमणीरत्न का मूल्य कोयले से भी कम हो जाता है ! ! ! कविता- 
कामिनी के शरीर में भी दोष का यही प्रभाव होता है । कितना भी सुन्दर, सरस तथा 
सरल काव्य क्यो न हो, यदि उसमें एक छोटीसी भी व्याकरणसम्बन्धी त्रुटि कहीं 
झाँकती हुई दीख पड़ती हो, तो सारा गुड़ गोबर हो जाता है। समग्र सरसता उस 
एक त्रुटि के कारण नीरसता के रूप में बदल जाती है । एक भी कर्णकटु शब्द कानों 
में मानों सुई चुभाने लगता है। चित्त में विरसता उत्पन्न कर देता है। “कार्तार्थ्य की 
प्राप्ति ही है जीवन का शुभलक्ष्य वाक्य में प्रथम पदके उच्चारण में जीभ जितना आयास 
और व्यायाम करती है, उससे अधिक कान में सुई चुभती हुई जान पड़ती है। रेफ, 
थकार तथा यकार का एकत्र संयोग जो श्रवण कटु ठहरा, तो फल उसका विपरीत क्यों 
न हो ?. कहने का अभिप्राय है कि दोषों से वचना कवि तथा लेखक का परम धर्म है। 
गुण तथा. रस की सम्पत्ति से काव्य को सम्पन्न बनाने से पहिले उसे दोषों से बचाना 
नितान्त आवश्यक है। - हि 2 
दोष का लक्षण | ही है 


काव्यदोष का लक्षण है रस का अपकर्षक होना। जिन साधनों से कविता में सक 
` रस की न्यूनता या कमी होती है, उन्हें दोष' के नाम से पुकारते हैं। ऊपर कहा गया डेट 

है कि काव्य में रस ही मुख्य वस्तु है। उसी की सत्ता के कारण काव्य में काव्यत्व 
का जन्म होता है और इसीलिए रस को अक्षुण्ण, अन्यून, पूर्णं तथा समग्र वनाये 
रखने की बड़ी आवश्यकता होती है। इस रस के ऊपर यदि किसी प्रकार आघात पहुँचा 
या कहीं से कमी आई या थोड़ा भी ह्वास हुआ, तो समझ लीजिए कि वह काव्य आलो- 
चकों की दृष्टि में गिर गया; सम्मान पाने की योग्यता से वह हीन हो गया । 


किसी गोपी के रूप का यह वर्णन काफी सुन्दर है, परन्तु इसमें “छन्दो भंग 
नामक दोष के आ जाने.से इसकी समग्र सुन्दरता जाती रही 


केसर तिलक ललाट बेसरि वानक मुख बेस । 
सुरंग ओढ़नी सीस बन. सी वट विधुरे. केस ॥ 


इस दोहे पर जरा ध्यान दीजिए। दोहे के प्रथम चरण की समाप्ति नियमानुसार 
'बेसरि' शब्द के 'वे' के वाद ही हो जाती है। वहाँ पर विश्राम होना चाहिए था, 
परन्तु ऐसा नहीं है। दोहे का तीसरा चरण 'बनसी' के 'बन'के पश्चात्‌ ही पुरा होता है। 
वहीं पर विराम होना चाहिए। विराम का नियम यह है कि वह किसी शब्द के अन्त 
पर ही नियमतः होता है, परन्तु यहाँ शब्दों के बीच में ही पड़ता है। अतएव यह 
यतिभंग' नामक दोय हुआ। इस दोप के आ जाने से यह सरल दोहा नितान्त दुष्ट 
तथा उद्वेगजनक हो गया है । 


दोषभेंद 


काव्य में रस की मुख्यता होने के कारण ही रसदोष मुख्य दोष माना जाता है। 

सकी प्रतीति अर्थ के द्वारा होती है; और अर्थ का ज्ञान शब्द के अधीन रहता है। 

फलतः शब्द तथा अर्थ के दोषों का दरजा रसदोष से घट कर है। शब्द भी पद तथा 

४ वाक्य के रूप में काव्य में उपस्थित होता है और अर्थ के लिए उपयोगी होता है । 
इसलिए पद तथा वाक्य में होनेवाले दोष भी परम्परया रस का अपकषं करने में 
कारणभूत माने जा सकते हैँ। पद के किसी अंश में भी दोष पाया जा सकता है। इसे 
पदांश दोष कहते हैँ। इस प्रकार संस्कृत के आलोचक आचार्यो ने दोषों का वर्णन 
` बड़े ही विस्तार तथा सूक्ष्मता के साथ किया है जो उनकी सूक्ष्म विवेचना तथा आळो- 

चनापद्धति को सूचित करता है। दोष पाँच प्रकार का होता है--(१) पद दोष 
(२) पदांश दोष, (३) वाक्य दोष, (४) अर्थ दोष, (५) रसःदोष। इन | 


४: छ" १7०० ] 
“कई हि. कल अर 
ः ३०. ० है 

प्रत्येक प्रकार के नाना भेदःप्रभेदों के कारण दोष का प्रसंग काव्यजगत्‌ में एक सुदीघं 
' व्यापार माना जाता है। इन समग्र दोषों के दिखलाने का तथा उदाहरण द्वारा मीमांसा 
करने का यहाँ न अवसर है और न स्थान । इसलिए यहाँ चुने हुए ही दोप दिखलाये 
जाते हूँ । 


पददोष 


सच्ची कविता के लिए कतिपय आवश्यक नियम आलोचनाशास्त्रियों को मान्य 
हैँ जिनके उल्लंघन करने से दोषों का उदय होता है। कविता से तथा मधुरता से 
बहुत बड़ा सम्बन्ध है। कविता में ऐसे ही पदों का प्रयोग करना चाहिए जो कानो को 
मधुर मालूम पड़े । परन्तु यदि शब्दों की बनावट टेढ़ी-मेढ़ी जैसी हो जाती है, तो वे 
कानों को खटकने लगते हैं। इसका नाम है (१) श्रुतिकट दोष । इस उदाहरण पर 
दृष्टिपात कीजिए 


"पूर क्या न विषयोत्क्कष्टता करती विचारोत्क्ृष्टता” 


यहाँ 'विषयोत्कृष्टता' तथा 'विचारोत्कृष्टता' शब्दों में अक्षरों का योग इतना 
बेडंगा है कि वे कानों को वेतरह तीखे लगते हैँ। 


कोई भी लेखक वाक्यों के विन्यास में व्याकरण की अवहेलना नहीं कर सकता। 
व्याकरण ही भाषा का प्राण ठहरा । उसकी उप्रेक्षा पदों को अशुद्ध बना डालती 
है । ऐसे व्याकरण-विरुद्ध पदों में (२) “च्युत संस्कृति’ या संस्कारहीनता' 
नामक दोष होता है। 


पदों के प्रचलन की भी वड़ी आवश्यकता होती है ।. कोषों में उल्लिखित होने 

पर भी यदि कवियों के द्वारा प्रयोग नहीं होता, तो वह पद (३) अप्रयुक्त कहलाता 

है। संस्कृत में 'दैवत' शब्द कोष की दृष्टि से पुल्लिग तथा नपुंसकलिग दोनों है (दैवतः | 
तथा दैवतम्‌), परन्तु लेखकों द्वारा इसका प्रयोग पुल्लिग में नहीं होता। अतः 'देवतः 

का प्रयोग अप्रयुक्त' दोष माना जावेगा । ह 037: 
_ दो अर्थ वाले शब्द को अप्रसिद्ध अर्थ में प्रयोग करना (४) निहताथ कहलाता है। न 

अनुचित अर्थ वाले,न निरर्थेक और न अवाचक पदों का प्रयोग न्याग्य है। ऐसा करने पर _ 

कमञ्चः (५) अनुचिता, (६) निरथेक तथा (७) अवाचक पददोषों का उदय होता है। ऐसे 

ही शिष्ट शब्दों का ही प्रयोग करना चाहिए । ऐसा प्रयोग न करने से (८) अइलील तथा 
(९) ग्राम्य दोप उत्पन्न होता है। किसी पद में या वाक्य में कभी अर्थ समझने में सन्देह 
नहीं होना चाहिए। ऐसा प्रयोग ही न करे कि कहीं सन्देह के लिए भी गंजाइश हो । 
यदि ऐसा होगा, तो वक्ता या लेखक का अभीष्ट अर्थ कभी समझ में नहीं आ सकता । 
एसा दोष ( १० ) संदिग्ध कहलाता है जो पद में, वाक्य में तथा अर्थ में भी हो सकता है । 


वाक्य में विधेय अंश का विमर्शेन प्रथानरूप से होना उचित होता है। जिसका 
विधान करना होता है उसका निर्देश मुख्य रूप से अलग करना चाहिए । कभी-कभी 
एसा होता है कि विधेय अंश का प्रतिपादन मुख्यतया नहीं किया जाता और तव एक 
गम्भीर दोप उत्पन्न हो जाता है जिसका अन्वर्थ नाम (११) अविसृष्ट विघेयांश। 
उदाहरण से इसका रूप समझा जा सकता है। यत्‌ तथा तद्‌ पदों का, जो और वह 
पदों का, नित्य सम्बन्ध रहता है। किसी वाक्य में यदि यत्‌ (जो) शब्द का प्रयोग 
किया गया है, तो उसके अनन्तर वाळे वाक्य में तत्‌ (वह) शब्द का प्रयोग नितान्त 
उचित ही होता है। ऐसा न करना एक महनीय दोप होता है। 'जिसे हमने क 
बुलाया था, वही राम आज आया है” इस वाकय में जिसे तथा वही का प्रयोग वहत 
ही ठीक है। यदि वही शब्द 'जिसे' के पास ही कहीं रखा जाय, तो वह विधेय अर्थ 
को ठीक-ठीक प्रतीति नहीं कर सकता । इस स्थान पर समास का भी मल्य भळी भाँति 
आका जा सकता ह। समास के भीतर प्रवेश कर जाने पर किसी पद का प्रावान्य प्त 
हो जाता है और वह गौण कोटि में चछा आता है । एसी स्थिति में विधेय अंश को 
समास के भीतर प्रविष्ट कर देना नितान्त अनुचित व्यापार होता है। शिवजी का 
वर्णन करते समय कालिदास का कथन वर्पुवरूपाक्षमलक्ष्य-जन्मता' अर्थात्‌ 
शरीर विरूप आँखवाला है तथा अदृष्ट जन्म होने का भाव वर्तमान हैं। कहना यह 
है कि शिवजी का जन्म अळक्षित है, परन्तु समास के भीतर रख देने से उसका जोर 
चला गया और प्राधान्य नष्ट हो गया। यह सर्वया अनुचित है। 


कतिपय दोषों के उदाहरण 


(४) निहतार्थं 


रे रे शठ नीरद भयो, चपला विधु चित्र ळाइ'। 
भव मकरब्वज तरन को, नाँहि न और उपाइ ॥ 

हे शठ, तुम अब नीरद (दाँतरहित--बुड्ढे) हो गये हो। लक्ष्मी (चपला) 
तथा विष्णु (विधु) में चित्त को गावो । संसार रूपी समुद्र को तैरने के लिए और कोई 
भी उपाय नहीं है। यहाँ नीरद' का प्रसिद्ध अर्थ है वादल, पर यहाँ प्रयुक्त है 'दाँत- 
रहित' अर्थ में; 'चपला' का बिजुली, विधु का चन्द्रमा, मकरध्वज का कामदेव ही 
प्रसिद्ध अर्थ है; परन्तु इस दोहे में इनका अप्रसिद्ध अर्थ में प्रयोग हुआ है। इसलिए 
निहतार्थ दोष हुआ । 
(५) अनुचितार्थ 
ह्वै के पशु रणयज्ञ में अमर होंहि जग शूर । 
जगत्‌ में शूर लोग रणरूपी यज्ञ में पशु वनकर (याने मारे जाने पर) अमर 
हो जाते हूँ। यहाँ योद्धाओं को पशु बनने की वात कहना कायरता सुचित कर रहा है। 
पशु परतन्त्र होकर मारा जाता है, परन्तु योद्धा तो स्वतन्त्र होते हैं। अतः पशु की 
उपमा अनुचितार्थ सूचित करती है। 
(१०) संदिरधार्थ 
“वन्द्या तेरी लक्ष्मी, करौ बन्दना तासु” 
ते लक्ष्मी 'वन्द्या' है। उसकी वन्दना करो। 'वन्द्या' के दो अर्थ होते है 


वन्दनीया तथा बन्दी बनाई गई। कवि को कौन अर्थ अभीष्ट है । इंसका पता नहीं 
चलता। इसलिए यह सन्देहजनक होने से संदिग्धार्थक प्रयोग है। 


वाक्य-दोष 


ऊपर प्रधान पददोषों का ही उल्लेख किया गया है। इनमें से कतिपय दोष 
पद के अंश में भी विद्यमान रहते हैं तया प्रायः समस्त पददोष वाक्यों में भी विद्यमान 
रहते हैं। परन्तु इनके अतिरिक्त कुछ विशिष्ट वाक्यदोष भी होते हैं जिनकी स्थिति 
केवल वाक्य में ही होती है । इनमें से कतिपय महत्त्वशाली दोषों का यहाँ विवेचन किया 


जा रहा है:-- 


(१) प्रतिकूल-बर्णता--मुख्य रस के अनुकूल ही वणों का विन्यास काव्यमें 
किया जाता है। श्ंगाररस के पोषक वर्णों को मधुर तथा सुकुमार होना नितान्त 

आवश्यक होता है। यदि इस सर्वमान्य नियम का उल्लंघन किया जाता है, तो 
प्रतिकूल वर्णता' का दोष गले पतित हो जाता है। 


(२) न्यूनपदता--(३) अधिक पदता--अभीष्ट अर्थ की सिद्धि के छिए उतने 
ही शब्दों का प्रयोग किसी वाक्य में करना चाहिए । जितना अर्थ उतना शब्द' यही 
प्रख्यात नियम है। यह न होने से कम पद हो जाने पर 'न्यूनपदता' तथा अधिक 
पद होने पर अधिकपदता' का दोष आना अनिवायं होगा । 


(४) अभवन्मत-योग--वाक्य में शब्दों का परस्पर सम्बन्ध होना नितान्त 
आवश्यक है, परन्तु कभी-कभी यह अभीष्ट सम्बन्ध नहीं घटता । उदाहरण के लिए 
देखिए। यदि एक प्रधान वाक्य के साथ अनेक अवान्तर वाक्य प्रयुवत हों, तो किसी 
अवान्तर वाक्य में प्रयुक्त पद का सम्बन्ध मुख्य वाक्य के साथ हो नहीं सकता । उदा- 
हरण---.'विद्याल्य के जो अध्यक्ष गणितविद्या में पारंगत हैं तथा जिनके ऊपर इस 
नगर को पूरा अभिमान हैं, आज उन्हीं की अभ्यर्थना है।' यहाँ आरम्भ में दो 
अवान्तर वाक्य हैँ तथा अन्त में है मुख्य वाक्य । इन तीनों वाक्यों में अध्यक्ष' शब्द का 
सम्बन्ध अभीष्ट है, परन्तु उसे प्रथम अवान्तर वाक्य में ही निविष्ट होने के कारण 
यह अभिमत सम्वन्ध जमता नहीं अर्थात्‌ उसका सम्बन्ध अन्य दोनों वाक्यों के साथ 
सिद्ध नहीं हो सकता । 


. (५) कथितपदता--तो इतना स्पष्ट दोष है कि इसका निराकरण न करना 
अपनी महनीय शब्द-दरिद्रता दिखलाना है। लेखक को चाहिए कि एक ही भाव 
तथा भावना के प्रकट करने के लिए नित्य-ूतन पदावली का प्रयोग करे। एक वार 
कहे गये पदों को फिर वहीं दुह्राना लेखक के शब्दभण्डार के दारिद्रय का सूचक होता 
है। इससे बचना प्रत्येक लेखक का कतव्य होना चाहिए । 


(६) भग्नप्रक्मता--निवन्थ अथवा कविता में सामञ्जस्य या संतुलन एसा 
महनीय नियम है कि इसका पालन होना नितान्त आवश्यक है। यदि कोई वाक्य 
कर्मवाच्य में आरम्भ किया जाय तो तत्सम्बद्ध वाक्यों को भी उसी वाच्य में समाप्त 
कै /. - करना संतुलन' की उपासना है। इसी प्रकार प्रकृति, सर्वनाम, पर्याय, कारक, वचन 
ER ' आदि का आरम्भण जिस ढंग से किया जाय, उसी ढंग से उसकी समाप्ति भी अपेक्षित 
होती है। कवि कहना चाहता है कि सूर्य के अस्ताचल 'गमन” करने पर निशा भी ER 
` चली जाती है। अस्तं गते हन्त निद्मापि.याता। “गते' में गम्‌ घातु है तथा याता `° | 

में या' (= जाना) धातु । साधारण रीति से गमन और यान में अन्तर नहीं हं « 
परन्तु सूक्ष्म दृष्टि से देखने पर दोनों में महान्‌ अन्तर है। सूर्यं तथा निशा-इनत ७० 
दोनों का जाना एक समान ही है--इस अर्थ की द्योतना के लिए 'याता' को बदलकर 4 


प्रक्रान्त धातु के अनुरूप 'गता' करना होगा 
वात्रयदोष के कतिपय उदाहरण 
(१) प्रतिकूल-वर्णंता 
पिय तिय लुटत है सुरस, ठट्ठि लपट्टिं लपट्टि । 


. टवर्ण का बहुल प्रयोग रौद्र रस के अनुकूल है, परन्तु यहाँ श्ुंगाररस के प्रसंग 
में उनका प्रयोग प्रतिकूल है। अतः प्रतिकूल-त्र्णंता । 


(२) न्यूनपदता 
राज तिहारे खड्ग ते, प्रगट भयौ जस फूल । 


हे राजन्‌, तुम्हारे तलवार से यशरूपी फूल प्रगट हुआ। यहाँ यश को फूछ कहा 
गया है। अतः 'खङ्ग' को लंता कहना चाहिए । लता पद की कमी होने से न्यून- 
पदता दोष । 
(३) अधिकपदता 
डसै तिहारे शत्रु को, खड्ग लता अहिराज । 
तुम्हारी तलवारलता रूपी साँप शत्रुओं को डस रहा है। यहाँ “लता' पद बिना 
किसी काम के ही रखा गया है। अतः 'अधिकपदता' दोष है। 
(४) अभवन्मत-योग 
प्राण प्राणपति बिनु रह्मौ, अब छौं धुक ब्रजलोग । र 
आशय है कि प्राणपति श्रीकृष्ण के बिना प्राण अबतक रह गया । इसलिए ब्रज 
के लोगों को धिक्कार है। यहाँ प्राण को धिक्कार है जो इष्ण के बिना जी रहे हुँ। 
ब्रज के लोगों को धिक्कार नहीं। अतः धृक का अभीष्ट योग इस वाक्य में ठीक-ठीक | 
नहीं लगता । 
(५) कर्थितपदता छ 
: रतिलीला-श्रम को हरत लीला युत चकि पौन । 


.._ 060. Vasishtha Tripathi Collection. By: 


उ SSD Ce द्र 


११६ ८ संस्झृत-आरूोचना 


& 


यहाँ छीला' शब्द का प्रयोग दो वार किया गया है जो कवि की शब्ददरिद्रता 
दिखाता है। 
(६) भम्नप्रक्रम 
जहाँ नि जागे सकल, ताही पै किन जात । 
जहाँ का सम्बन्ध 'वहाँ' से है। 'जहाँ' के वाद वहाँ' का प्रयोग उचित है। 'ताही 
पै' का प्रयोग 'जहाँ' के वाद होना प्रक्रम का भंग करना है। 
तू हरि की अँखिया वसी, कान्ह वसै तुव नैन । 
कोई सखी किसी गोपी से कह रही है कि तुम तो श्रीकृष्ण की आँखों में वसी हुई 


हो और कृष्ण तुम्हारे नयन में बसे हैँ एक व्यवहार दिखछाना लेखक को अभीष्ट 


है। राधा तथा कृष्ण का व्यवहार समान ही है। इसके लिए आवश्यक है कि नेत्र 
वाचक शब्द एक ही हों। भिन्न शब्दों के प्रथोग से अर्थ में भिश्नता होती है। अतः 
'अँखिया' के वाद 'नेन' का प्रयोग पर्याय का प्रक्रम भंग है। यदि प्रथम चरण में “कान्ह 
नयन में तू बसी” कहा जाय, तो दोष का परिहार हो जाता है। 
एसे स्थल में 'कथितपदता' का दोष नहीं होता । क्योंकि एक ही शब्द के प्रयोग 
करने से एकाकार की प्रतीति अभीष्ट होती है। जैसे-- ja 
उदयहोत रवि रक्त अर रक्तहि होवत अस्त । 
संपति और विपत्ति में सज्जन होत न व्यस्त ॥ 
यहाँ एकरूपता की सिद्धि के लिए रक्त शाब्द की आवृत्ति दोष नहीं है। 'ताम्र' 
के प्रयोग करने पर प्रक्रम-भंग हो जाता। 


अर्थ्‌-दोष 


अर्थ की चिरता के निमित्त कतिपय नियमों का पालन अत्यन्त आवइयक होता 
है जिनके उल्लंघन करने से अर्थदोपों का उदय होता है। शोभन अर्थ के लिए आव- 
श्यक है कि (१) उसके समझने में किसी प्रकार कष्ट होना नहीं चाहिए; (२) च 


अयो में किसी प्रकार का परस्पर विरोध ही हो; (३) सदा नवीन अर्थे की ही सूचना 
होती चाहिए और एक वार प्रकट किये अर्थ को फिर प्रगट करना नितान्त अनुचित 
. होता है। (४) अर्थं को शिष्ट तथा सम्य होना चाहिए जिसके सुनने से किसी प्रकार का 
 उद्वेगउतन्न नहो। (५) अर्थ में किसी प्रकार का सन्देह न होना चाहिए ।' वाक्य के 

सुनते ही एक ही अर्थ का बोध झटिति होना चाहिए । यदि वाक्य सुनने पर अर्थ का | 
वोध तुरन्त नहीं होता, तो ऐसे अर्थ से लाभ ही क्या? (६) कोई भी अर्थ प्रसिद्ध ७४ 


वात से विरुद्ध नहीं चाहिए तथा (७) नाना विद्याओं में प्रकटित तथ्य का ही अनुसरण 
होना चाहिए । यदि उससे विरुद्ध बातो का वर्णन किया जायगा, तो नितान्त उपेक्ष- 
णीय माना जावेगा। (८) अर्थ में नवीनता आनी चाहिए। एक वार जिस अर्थ 
का प्रकटन कर दिया जाय, फिर उसी अर्थ की अभिव्यक्ति नहीं होनी चाहिए। 
(९) अर्थ को स्वतः पूर्ण होना चाहिए। अर्थ के समझने में आकांक्षा का होना 
एकदम अनुचित होता है। (१०) अर्थ को जान कर चित्त में न अमंगल की भावना 
होनी चाहिए और न उद्वेग उत्पन्न होना चाहिए। अर्थ की शोभनता के ये कतिपय 
आदरणीय नियम है जिनका पालन अर्थ को उपादेय वनाता है और इनके ल्लंघन 
करने से कमशः इन अर्थ दोषों की उत्पत्ति होती है- (१) कष्टार्थ, (२) व्याहत, 
(३) पुनरुक्त, (४) ग्राम्य, (५) सन्दिग्व, (६) प्रसिद्धि-विरुद्ध, (७) विद्या- 
विरुद्ध, (८) अनवीकृत, (९). साकाङक्ष तथा (१०) अइलील। इन अर्थ दोषों 
में से कतिपय दोपों के दृष्टान्त यहाँ प्रस्तुत किये जाते हैं :--- 


कष्टार्थ 
तों पर वारौं चार मृग, चार विहँग फल चार । 


तुम पर मैं चार पशुओं को निछावर करती हूँ, नयन पर मृग, घुँघट पर हय, 
गति पर हाथी तथा कटि पर सिंह। वचन पर कोकिला को, ग्रीवा पर कपोत को, 
केश पर मोर को तथा नासिका पर शुक को इस प्रकार चार पक्षियों को में निछा- 
वर करती हूँ और चार फलों को भी--दन्त पर दाडिम को, कुच पर श्रीफल को, 
अधर पर विम्बफल को तथा कपोळ पर मधूक को वारती हूँ। स्पष्ट ही इसका अर्थ 


करना नितान्त कप्टकारक है। 


व्याहत 
जहाँ किसी वस्तु का महत्त्व दिखलाकर फिर हीनता दिखलाई जाय या पहिले 
हीनता दिखलाकर महत्त्व का सूचन फिर हो, वहाँ व्याहृत दोष होता है। 


औरुन के मनहरम को चन्द्रकळादि अनेक । 
मोहि सुखद दुगचन्द्रिका प्रिया वही है एक॥ 

यहाँ पूर्वा में अपने लिए चन्द्रकला की.निन्‍दा है और फिर उत्तराधे में उसी 
चन्द्रकला को अपने लिए सुखद माना है। पूर्वे का पर से व्याघात। 
'प्रसिद्धि-विरुद्ध 
लोक में अप्रसिद्ध बात का जहाँ उल्लेख हो । कविजनों ने काव्य के लिए 
बहुत से सिद्धान्तों को मान रखा है जैसे तरुणी के पैरों के आधात से अशोक का 
खिल जाना, आदि। इन्हें 'कविसर्मय' के नाम से पुकारते हैं। कवि-समय का विरोध 
करने पर ही यह दोष होता है। अतः काव्य में न लोक की प्रसिद्ध बातों का विरोध 
होना चाहिए और न 'कविसमय' का। 
भूलि न जइयो पथिक ! तुम तिहि सरिता-पथ ओर। 
तरुणि-पदाहत-अंकुरित नव-अशोक उहि ओर ॥ 
पथिक को कोई उस नदी की ओर बढ़ने से रोक रहा है जहाँ के नवीन अशोक 
वृक्ष तरुणी के पैरों के आघात से अंकुरित हो उठे हैँ। यहाँ कविसमय का विरोध है। 
तरुणी के पैरों की चोट से अशोक खिलता है, अंकुरित नहीं होता । अतः प्रसिद्धि-विरोब - 
दोष है। 
अनवीकृत 
जहाँ अथो में नवीनता नहीं लाई गई हो, वल्कि वे एक ही प्रकार के हों, वहाँ 
यह दोष होता है। 
सदा करत नभ गीन रवि, सदा चलत है पौन। 
सदा धरत भुवि शेष सिर, धीर सदा रहे मौन॥ 
चारों चरणों में सदा' के प्रयोग से अर्य में नवीनता नहीं आई है। अतः यह 


मनवीकृत दोष है। 
साकाङ क्ष 
जिस अर्थ की पूर्ति होने में कुछ शब्दों की आकांक्षा वनी रहती है, वहाँ 
यह दोष होता है। 


परम विरागी चित्त निज, पुनि देवन को काम। 
जननी' रुचि पुनि पितु वचन, क्यों तजिहें बन राम॥ 


. रामचन्द्र का चित्त तो स्वयं परम वैराग्य से युक्त है। फिर देवताओं का काम 
 उहूरा। जननी कैकेयी की इच्छा तथा पिता दशरथ का वचन ठहरा। राम ऐसी' दशा 


संस्कृत-आलोचना हु ११९ 


में वन को कयां छोड़ेंगे? कहना चाहता. है--वन का जाना क्यों छोड़ेंग। इस | 
रोहे में जाइवे' पद की आकांक्षा है। क्यों न जाँय वन राम' कहने से यह आकांक्षा छः 
मिट जाती है। अतः यही प्रयोग न्याय्य है। १ 9 


प्रकाशित-विरुद्ध 

जो अर्थ प्रकाशित किया गया है उससे विरुद्ध अर्थ का जहाँ प्रकाशन होता है 
वहाँ यह दोष होता है। 


राज्य लक्ष्म को प्राप्त हों नृप! तव ज्येष्ठ कुमार । 
हे राजन्‌ ! आपका जेठा कुमार राज्यलक्ष्मी को प्राप्त करे। इस वाक्य से | 
राजा के मरने काः विरुद्ध अर्थ प्रकाशित हो रहा है। जेठा कुमार तभी राज्यलक्ष्मी 
प्राप्त करता है जब राजा का देहान्त हो जाता है। अतः प्रकाशित अर्थ से विरुद्ध | 
अथ के प्रकाशन होने से यह दोप यहाँ है। 


३ 

इसी प्रकार जहाँ किसी वात के कहने में नियम की आवद्यकता हो-वहाँ निस | 
को न कहना अथवा इसके विपरीत अनियम में नियम कहना-दोनों दोष माने | 
जाते हैं। इसी प्रकार जिस अर्थ को विशेष शब्द द्वारा कहना चाहिए उसे सामात्य 
शब्द से कहना अथवा सामान्य कथन के स्थान पर विशेष शब्द के द्वारा कथन | 
2 ये दोनों दोष होते हैँ। इस प्रकार अर्थ के दोषों का विशेष वर्णन आचार्यों ने संस्कृत 


ग्रन्थों में किया है। 
रसदोष 


क) “०० दर" 


कहा गया है कि रसदोष ही काव्य में मुख्य दोष होते हैं और यह होना उचित 
ही है। रस के उन्मीलन के विषय में हमारे आचायों ने कतिपय आधारभूत 


जाता है। इन आधारभूत नियमों का प्रथमतः अनुशीलन अ क्षित है। 232 
(१) रस सर्वदा व्यञ्जना-शक्ति के द्वारा उन्मीलित होता है। अभिधा 

चारी भावों के प्रकटीकरण के विपय में भी जागरूक रहता है। इस नियम के उल्लंघन 
करने से “स्वशब्द वाच्यता' नामक रसदोष का उदय होता है। उस योद्धा को 
देखकर हमारे हृदय में वीररस उमड़ पड़ा--इस वाक्य में वीररस की सत्ता नितान्त 
अनुचित है। वीरता की अभिव्यक्ति विभाव आदि के द्वारा होनी चाहिए, न कि वीर' 
शब्द के प्रयोग करने से। फलतः यह वाबय इस रसदोष का परिचायक दृष्टान्त हैं। 

(२) किसी पद्य में अनुभाव तथा विभाव का उन्मीलन सरल स्वाभाविक 
ढंग से होना चाहिए। यदि कष्ट कल्पना करने से इसका प्रकटीकरण हो, तो यह 
रसदोष है। 

(३) विरोबी रस के विभाव आदि का ग्रहण नहीं करना चाहिए। श्शुंगार 
चा शान्तरस विरोधी होता है। फलतः श्वंगाररस के वर्णन के अवसर पर शान्तरस 


के विभाव आदि का ग्रहण एकदम दोष माना जावेगा । 


(४) रस का उद्दीपन बारम्बार नहीं करना चाहिए । अवसर आने पर-रस का 
वर्णन एक वार ही सुन्दरता के साथ कर देना चाहिए। पुनः पुनः उस रस को दीप्ति 
दोष मानी जाती है। जैसे कुमारसम्भव में “रति-विलाप' के समय करुण की 
वारम्वार दीप्ति अनुचित है। 


(५) अचानक न तो रस का प्रस्तार करना चाहिए और न चलते हुए रस 
का उच्छेद ही करना चाहिए । इस नियम के तिरस्कार से 'अकाण्डे प्रथन' तथा 
“अकाण्डे छेद” नामक दोषों की उत्पत्ति होती है। 

(६) अङ्गी अर्थात्‌ मुख्य पदार्थ नायक आदि का ही वर्णन काव्य में उचित 
है। अंग का अत्यन्त विस्तार कभी न करना चाहिए । ऐसा करने से . 
“अङ्कातिविस्तृति' नामक रसदोष' होता है। 


(७) काव्य या नाटक में अङ्गी पदार्थ का वर्णन तथा अनुसन्धान सदा आवश्यक 
रहता है। उसका तिरस्कार कर उसे बिल्कुल भुला डालना नितान्त अनुचित 
होता हैं। 


(८) नाटक में चित्रित पात्रों के कर्मं तथा व्यवसाय उनके स्वरूप के अनुसार 


ही होना चाहिए। प्रकृति अर्थात्‌ पात्र तीन प्रकार के होते है--(क) दिव्य =स्वगं 


में रहनेवाले देव, अप्सरा आदि; (ख) अदिव्य==पृथ्वीचारी जीव; (ग) दिव्या- 


क ्ु दिव्य=दोतों गुणों से मिश्रित पात्र । इन रूपों के समान ही उनका कार्य-कलाप 

काव्य-ताटक में चित्रित करना कवि का परम धर्म होता है। तभी तो यथार्थ होने 
से नाटक का प्रभाव दर्शकों पर पड़ता है। इसका उल्लंघन प्रकृति-विपयेय' 
कहलाता है। यह नियम नाटक के लिए बहुत आवश्यक है। नाटक के रूप-विवेचन तै 
के अवसर पर हमने विस्तार के साथ दिखलाया है कि नाटक छोक के ऊपर आश्रित 
रहता हैं और इसलिए लोकसिद्ध नियमों का पालन करना कवि के लिए बहुत ही 


आवश्यक होता है। 


काव्य के दोपो में रसदोष ही अभ्तरंग दोष स्वीकृत किया जाता है तथा अन्य दोष 

तदपेक्षया वहिरंग माने जाते हूँ। दोषों का एक और भी वर्गीकरण आचार्यों ने. 57 

| किया है--(क)"नित्य दोष; (ख) अनित्य दोष। EE 
है 


: (नित्य दोष' से अभित्राय उन दोषों से है जो अपने जीवन में सदा दोष ही 
बने रहते हैं और किसी भी दशा में अपने स्वरूप से विहीन नहीं होते! जैसे “च्युत | 
संस्कार' दोय । व्याकरण से अशुद्ध पद सदां ही दुष्ट होता है और वह हमेशा 
उद्वेगजनक होता है। P+ 


० ००, 


| ` अन्त्य दोष--उन दोषों को कहते हैं जो किसी अवस्था-विशेय में दोषत्व को 
छोड़कर गण रूप वन जाते हैं जैसे थुतिकटु' दोव । यह दोष तभी दोष है जब वहाँ 
दर आंगाररस की स्थिति है। वीर या वीभत्स या रौद्र रस के विद्यमान रहने पर 
यही श्रुतिकटु दोष गुण बन जाता है, क्योंकि वहाँ कानों को कटु छगनेवाले पद _ 
ओज गण के अभिव्यञ्जक होने से वीर आदि रसों के सर्वया अनुकूल होते हैं। 
अधिक पदता' अवश्य दोष है, परन्तु भय तथा हपं से युक्त वबता के मुख से अधिक 
पदों का प्रयोग उचित तथा मनोबैज्ञानिक होता है। इसलिए यह इस असवर पर 


दशम परिच्छेद 
गुण ओर रीति 


लोक में किसी व्यक्ति को हम अत्यन्त तिरस्कार की दृष्टि से देखते हूँ, उसका 
नाम सुनते ही हमारी भौहें तन जाती हूँ और घृणा की भावना जाग पड़ती है। 
परन्तु कुछ व्यक्ति एसे भी होते हैं जिन्हें हम अत्यन्त सत्कार की दृष्टि से देखते हैं और 
जिनका नाम सुनते ही हमारा हृदय उनके प्रति आदर तथा सम्मान की भावना से 
भर जाता है। इस तिरस्कार और सत्कार की भावना के उदय का कारण क्या 
है? पहिले में दोषों की सत्ता तथा दूसरे में गुणों का सद्भाव। शारीरिक दोषों 
के कारण कोई व्यक्ति उतना ही हेय हो जाता है जितना मानसिक दोषों के कारण । 
उसी प्रकार शूरता, वीरता, सत्यवादिता आदि गुणों के कारण कोई भी व्यक्ति 
समाज में आदर पाता है। 


काव्य-जगत्‌ की दशा भी ठीक एसी ही है। दोषों के कारण यदि काव्य हेय 
तथा निन्दनीय माना जाता है, तो वही माधुर्य या श्रवण-पेशलता के कारण 
प्रशंसनीय होता है तथा श्रोताओं के हृदय को आक्कृष्ट करता है। महाकवि मत्तिराम 
का यह शारदा की स्तुति में लिखा गया दोहा-- 


अंग ललित सित रंग पट, अंगराग अवतंस । 
हंसवाहिनी कीजिये, वाहन मेरौ हंस॥ 


श्रोताओं के हृदय को बलात्‌ अपनी ओर क्यों खींचता है? क्या कारण है कि 
इस छोटे से पद्य में श्रवण के साथ ही साथ चित्त को चमत्कृत करने की अद्भुत कला 


विद्यमान है ? इन प्रश्‍नों का एक ही उत्तर है --गुणों के सद्भाव के कारण, मामुर्थ 
की सत्ता के कारण। 

गुण का लक्षण 


शौर्थ आदि गुणों का सम्बन्ध मनुष्य के शरीर के साथ नहीं रहता, प्रत्युत 
आत्मा के ही साथ होता है। शरीर से दुवले-पतले आदमी को भी हम अत्यन्त वीरता- 
वाले काम करते इसी लिए पाते हैं कि उसके भीतर शूरता भरी रहती है अर्थात्‌ 
उस मनुष्य की आत्मा शूर होती है। काव्य में भी ठीक यही दशा होती है। कहा 
गया है कि शब्द तथा अर्थ तो काव्य के शरीर होते हैं तथा रस ही आत्मा के 
स्थान पर होता है अर्थात्‌ रस ही काव्य में मुख्य होता है और गुण मुख्य रस के ही 
धर्म होते हैँ। उसी से उसका साक्षात्‌ सम्बन्ध होता है। 


गुण इस प्रकार काव्य की शोभा बढ़ानेवाले अन्तरंग धर्म होते हैं। अलंकार का 
स्वभाव इससे भिन्न होता है। वह शब्द तथा अर्थ के साथ सम्बन्ध रखता है और 
इसलिए वह काव्य की शोभा वढ़ानेवाला बाहरी धर्म होता हैं। इतना ही नहीं, 
दोनों में एक विशेष अन्तर यह भी होता है कि गुणों की स्थिति काव्य में सदा स्वेदा 
रहती है। ऐसा कोई काव्य नहीं होता जिसमें गुण कहीं न कहीं विद्यमान न हो | 
निर्गुण काव्य की कल्पना असम्भव है। परन्तु अलंकार के लिए यह अचल स्थिति 
नहीं होती । वह काव्य में साधारणतया रहता है, परन्तु उसके अभाव में भी काव्य 
का स्वरूप बना रहता है, यदि उसकी शोभा के आधायक अन्य तत्त्व जैसे रस आदि 
वर्तमान हों। गुण रस का सदा पोषक होता है, परन्तु अलंकार ऐसा नहीं होता । 
यदि रस वर्तमान रहता है, तो अलंकार शब्द या अर्थ के द्वारा उसका उपकार करता 
है। परन्तु यह दशा सदा नहीं रहती। अलंकार वर्तमान होकर भी कभी-कभी रस 
का तनिक भी उपकार नहीं करता, प्रत्युत कभी कभी तो वह ठीक रस के विरोधी 
बातों को पुष्ट करता है । इस प्रकार गुण तथा अलंकार में गहरा अन्तर है--मौलिक 
भेद है। थोड़े में हम कह सकते हैँ कि काव्य में सदा विद्यमान रहनेवाले (अचल 
स्थितिवाले) तथा शोभा के उत्कर्ष को बढ़ानेवाले, रस के घमं को गुण कहते हें। 


गुणों का भेद 


गुणों की संख्या के बिषय में संस्कृत के आचायों में गहरा मतभेद है। आद 
आचार्य भरत मुनिं ने गुणों की संख्या दश मानी है और उनके ये हं--( १) 
इलेष, (२) प्रसाद, (३) समता, (४) समाधि, (५) मामु, (६) ओज, (७) 

सुकुमा रता, (८) अर्थव्यक्ति, (९) उदारता, (१०) कान्ति । दण्डी ने भी गुणों 
की संख्या तथा अभिवान तो यही माना, परन्तु उनके स्वरूप के विषय में काफी 
भिन्नता है। वामन ने इन गुणों को द्विगुणित कर दिया। शब्द तथा अर्थ से सम्बद्ध 
होने के कारण इनके स्वरूप में वे विशेष अन्तर मानते हैं। भोजराज के हाथों इनकी 
संख्या में और भी वृद्धि हो जाती है, परन्तु इन सब गुणों का समावेश तीन ही गुणों 
के भीतर किया जाता है और इन गुणों के नाम है--(१) माधुर्य, (२) ओज 
तथा (३) प्रसाद। द्‌ 


४ लोक व्यवहार को ध्यान में रखने से इन गुणों .का स्वरूप भली भांति ध्यान 
ॐ में आ सकता है। मान लीजिए हम किसी से प्रेमपूर्ण वाते कर रहें हुँ, उस समय 
हम कठोर शब्दों का व्यवहार नहीं करते, बल्कि 'मीठी-मीठी' बातें करते हैँ। यदि 
हम किसी पर क्रुद्ध होकर बातें करते हूँ, तो उस समय हम मीठी वातों का व्यवहार 
न कर 'कड़े शब्दों' का व्यवहार करेगे। इसी प्रकार विना प्रयत्न किये हम किसी 
से बातचीत करते हँ, तो उस समय हम 'सीधे-सादे' दाव्दों का व्यवहार करते हँ। 
लेख लिखते समय या व्याख्यान देते समय हम विशिष्ट उद्देश्य की सिद्धि के लिए 
| प्रयत्नपूर्वक शब्दों का प्रयोग करते हूँ, परन्तु वातचीत करते समय हम किसी प्रकार 

का प्रयत्न नहीं करते। हमारा ध्यान इसी वात की ओर रहता है कि हमारी वातों 

को दूसरा व्यक्ति आसानी के साथ समझता जाता है या नहीं। यह हमारा प्रतिदिन 
2“ कक का अनुभव है। इसी अनुभव का उपयोग हम काव्यगुणों के रूप को समझते के 
| लिए भी भली भांति कर सकते हैं। 


गुणों का प्रधोग रसों को ध्यान में रखकर किया जाता है। जितने कोमल भाव- 
वाळे रस हैं जैसे श्रृंगार, शान्त, विभ्रलम्भ आदि, इनकी कोमलता की रक्षा हम 
“मधुर शब्दों के प्रयोग के द्वारा कर सकते हैं। इसी प्रकार उग्र भाववाले रस 
जैसे वीर, रीद्र, बीभत्स आदि रसों की उग्रता का ठीक ठीक प्रदर्शन तभी हम 


देने की यह है कि कविता के द्वारा कवि अपने: हृदय के भावों को दूसरों पर 
प्रकट करता है। यही उसका वास्तविक उद्देश्य है और इसलिए आवश्यक है कि 


क्योंकि ऐसा करने से कवि अपने हृदय की बात को दूसरों तक भली भाँति 
जल्दी से जल्दी नहीं पहुँचा सकता। उस कविता से संसार को लाभ ही क्या है जिसे 


स्कट है 
के डु टको छे 
द्‌ ५० ज 

कविता में न तो अप्रचरित शब्दों का. प्रयोग हो और न क्लिष्ट शब्दों का, 

कर सकते हुँ, जव हम 'कठोर' शब्दों का प्रयोग करते हैं । तीसरी बात ध्यान 


संस्क्ृत-आलोचना ' १२५ 5 
“खुद समझें या खुदा समझे । इसलिए कविता में सीधे-सादे, शीघ समझ में आने- 

वाले, बहुप्रचलित शब्दों का प्रयोग आवश्यक होता है। कविता केवल रोचक हो 

नहीं बनती, प्रत्युत श्रोताओं के हृदय को उसी प्रकार व्याप्त कर लेती है जिस प्रकार 
सूखे काठ में लगी हुई आग पूरे काठ को क्षण भर में पकड़ लेती है। भाव के प्रसार यौ 
के लिए तथा उसे ठीक ठीक समझने के लिए प्रसादमयी' वाणी का प्रमोग नितान्त 9" 
आवश्यक होता है। बोलचाल के इस प्रसिद्ध प्रकार पर ध्यान देने से स्पष्ट होगा ह 
कि गुण मुख्यतया तीन प्रकार के हो सकते हैं और उनका विधान भी तत्तत्‌ स्थलों 
प्र किया जाना चाहिए। , हक 


' साधुये गुण लक 


गुणों का नियमन अक्षरों, समास तथा घटना के द्वारा होता है। माधुर्य 
गुण में ट, ठ, ड, और ढ से रहित ककार से लेकर मकार तक वर्ण अपने वर्ग + 


के अन्तिम वर्ण के साथ इस प्रकार संयुक्त रहते हैं कि पञ्चम वर्ण पहिले आता है क 
और स्पर्श वर्ण पीछे। रेफ तथा लकार ह्लस्व स्वर से युक्त होते हैं। समास का 28: 
सर्वथा अभाव होता है या छोटा समास होता है। रचना मधुर होती है। इस गुण मु 


में चित्त एकदम पिघला-सा वन जाता है। करुण, विप्रलम्भ तथा शान्तरस में 
माधुर्यं क्रम से अधिक से अधिक प्रभावशाली होता हैं। देव कवि की यह सुन्दर 
घनाक्षरी माधुर्य गुण का रोचक दृष्टान्त प्रस्तुत करती है: 


मंद मंद चढि चल्यौ चेत निसि चंद चारु, 
मंद मंद चाँदनी पसारत रतन तें। 
मंद. मंद जमुना-तरंगिनि हिलोरैँ छेति 
मंद मंद मोद मंजु मल्लिका सुमन तें। द 
« “देव कवि” मंद मंद सीतल सुगंव पौन दन 
देखि छबि छोजत मनोज छन-छन तें। | 
मंद मंद मुरली . बजावत अवर घरे 
मंद मंद निकस्यौ मुकुंद मधुवन तें॥ 
ओोज गुण 5८5 हक ० Ue Si पन 
गं के प्रथम वर्ण का तृतीय से और द्वितीय का चतुर्थ से 
प्रच्छ, बद्ध आदि); रेफ के साथ किसी “वर्ण का योग, किसी वर्ण 

के साथ योग (जैसे वित्त, चित्त आदि) तथा ट, ठ, ड, ढ, श तथा प का प्रयाग 
दीर्घ समास तथा विकट रचना 'ओज' गुण के अभिव्यञ्जक होते हैं। भूषण कवि 
के कवित्त तथा भवभति के पद्य इसके उत्कृष्ट उदाहरण हैं। ओज गुण चित्त के विस्तार 
का जनक होता है। वह वीर, बीभत्स तथा रोद्र रसो म क्रमश अधिकता से 
विद्यमान रहता है। 


“महाकवि भूषण का यह युद्ध का वर्णन करनेवाला छप्पय ओजगुण से पूर्णतया 
मण्डित है-— 


मुंड कटत कहुँ एंड नटत कहुँ सुंड पटत घन। 

गिद्ध लसत कहुँ सिद्ध हँसत सुख वृद्धि रसत मन। 

भूत फिरत करि वृत्त भिरत सुरदूत घिरत तहँ। 

चंडि नचत गन मंडि रचत धुनि डंडि मचत जहेँ। 

इमि ठानि घोर घमसान अति भूपन' तेज कियो अटल । 
सिवराज साहि-सुव खग्ग वल दलि अडोल वहलोल दळ॥ 


प्रसादगुण 


जब काव्य में ऐसे शब्दों का प्रयोग किया जाय, जो सुनते ही श्रोता के 
चित्त पर चढ़ जाय तथा समझ में आ जाय, तब वहाँ 'प्रसादगुण' की स्थिति 
होती है। इसकी स्थिति सव रसों म तथा सव रचनाओं में होती है। माधुयं तथा 
ओज के समान यह किसी रसविशेप के साथ सम्वद्ध नहीं रहता, प्रत्युत सब रसों 
का तया सब रचनाओं का सावारण धर्म होनेवाला गुण है। इनका मुख्य रूप से 
सम्बन्ध रस के ही साथ होता है जो काव्य की आत्मा होता है। गौण रीति से इनका 
सम्बन्ध शव्द तथा अर्थ के साथ भी माना जाता है। 


मतिराम की यह सबैया जो मानवती नायिका के स्वरूप का वर्णन करती है 
प्रसादगुण का सुन्दर दृष्टान्त है-- 


सो मनमोहन होत लटू मुख, जाके भटू विधु की छवि छाजै; 

खोल कै नैनन देखें जो नेक तो, स्याम-सरोज-पराजय साजै । 

जो विहसँ मुख सुन्दर तो “मतिराम” विहान को बारिज लाज; 
. बोले अली मुदु मंजुळ बोल तो, कोकिलू-वोलत्ति को मद भाज । 

व्य 
संस्क्षत-आलोचना १२७ जे हे 


इस सवैया को पढ़ते ही मानवती का रूप नेत्रों के सामने अनायास खड़ा हो जाता 
है। इस पद्य के समझने में पाठकों को किसी प्रकार वुद्धि को कष्ट देने की जरूरत दन 
नहीं होती। अतः यह प्रसादगुण से सर्वया पूर्ण है। 2 


रीति ह त्य 


लेखक अपनी रुचि तथा स्वभाव के अनुसार अपने हृदय के भावों को एक यु 
विचित्र प्रकार से प्रकट किया करता है। कोई लेखक साधारण अर्य के प्रतिपादन यौ 
के लिए असाधारण शब्दों का प्रयोग किया करता है, तो अन्य लेखक विशिष्ट अथो ! न 
के प्रकट करने के लिए सामान्य शब्दों का व्यवहार करता है। अपने मनोगत . 
भावों की अभिव्यक्ति करने के लिए विभिश्न लेखक नवीन तथा विशिष्ट मार्गों का न 
अवलम्बन किया करते हैं। कभी अर्थ तो एक ही होता है, परन्तु उसके द्योतक शब्द 
तथा वाक्य का विन्यास भिन्न-भिन्न कवियों तथा लेखकों के हाथ में भिन्न-भिन्न हो 55: 
जाता है। इसी विशिष्ट लिखने के ढंग को शैली या रीति के नाम से पुकारते हैं। 6 
प्रत्येक लेखक की अपनी खास शैली होती है जिसमें वह लिखा करता है, चाहे वह 
थोड़ा लिखे या बहुत लिखे। इसीलिए जितने कवि हुँ, उतनी रीतियाँ हैं। जितने 
लेखक हैं, उतनी शैलियाँ हैं। संस्कृत के आचार्य दण्डी का यह कथन नितान्त सत्य 
है कि रीतियाँ अनन्त हैं और उनका परस्पर भेद भी बहुत ही सूक्ष्म होता है। ऊख, 
दूध, गुड़, चीनी तथा मिश्री का मिठास सामान्य रीति से एक ही प्रकार का मालूम 
पड़ता है, परन्तु विवेकी पुरुष बतला सकता है कि यह मिठास वस्तुतः अळग-अळग 
है। दूध में मिश्रो के मिठास का प्रेमी उसमें चीनी डालकर उसे विकृत बनाना नहीं 
चाहता । चीनी और मिश्री के मिठास का अन्तर तो साधारण जन भी समझ सकता | 
है । इनके मिठास के पार्थक्य को ठीक-ठीक बतलाना एक टेडी खीर है। रीतियों की | 
भी यही विशिष्टता है । लेखकों की रीतियों का अन्तर इतना सूक्ष्म तथा 
बारीक होता है कि उसे ठीक-ठीक निरूपण करना बहुत दुलभ व्यापार होता है 
तथापि इन सूक्ष्म भेरों पर ध्यान न देकर रीति के रूप तथा प्रकार का एक 
सामात्य विवेचन यहाँ प्रस्तुत किया जा रहा है। 


पदों की विशिष्ट रचना या संघटन का नाम रीति है। रीति की उपमा मानव 
बारीर में अंगों के संगठन के साथ दी जाती है। मनुष्य के शरीर में अंगों 
अनुकूल संघटन है अर्यात्‌ सब अंग अपन अपन स्थानों पर रहने से ही. 


१२८ संस्कृत-आलोचना 


एक बनाये रहते हैं । यदि वे अपने स्थान से च्युत हो जायें, तो यह शरीर नितान्त 
कुरूप मालूम पड़ेगा । आँखें मुखमण्डल में ही रहकर शोभा पाती हैँ । अगर उन्हें 
वहाँ से हटाकर कही अन्यत्र रखा जावेगा, तो शरीर को वहुत ही बेढंगा वना देंगी । 
पदों के संघटन की भी यही दशा होती है। पदों को अपने अपने स्थानों पर रखने 
से ही कविता में या निवन्ध में चमत्कार आता है तथा एक विशिष्ट आनन्द उत्पन्न 
होता है। एक विशेष वात इस लक्षण में ध्यान देने की है। तति पदों की विशिष्ठ 
३ रचना होती है, केवल रचना नहीं। वह पदों की संघटना होती है, केवल घटना 

हीं । विचारणीय विषय है कि यह विशिष्टता क्या है? इस संघटना का सम्यक्‌ 
रूप क्या है ? जिसके उपस्थित होने से रीति का उदय होता है । विशिष्टता 
से तात्पर्य है--गुणों की सत्ता अर्थात्‌ पदों की रचना में गुणों का निवास । इस प्रकार 
रीति का रक्षण है पदों को वह रचना जिसमें काव्य-गुणों की स्थिति अवश्यमेव 
विद्यमान हो । 


रीति के भेद 


रीतियाँ मुख्यतया तीन प्रकार की होती हँ--(१) वैदर्भी, (२) गौडी, 
(३) पाञ्चाली। गुणों के वर्णन प्रसंग में ऊपर हमने दिखलाया है कि चित्त की 
मुख्यतया तीन दण्यायें होती है। पहली दशा का निदर्शन वह चित्त है जो किसी 
कोमल या करुणापूर्ण वाक्य को सुनकर एकदम पिघल उठता हैं। वह पहिले कितना 
भी कठोर क्यों न हो, करण वाक्य सुनते ही वह नितान्त कोमल हो जाता है; ठीक मोम _ 
के समान । ऐसी दशा में माधुर्य गुण का उदय होता है और इसके ऊपर आश्रित होने 
वाली रीति वेदर्भी कहलाती है। चित्त की एक दूसरी दशा का नाम है दीप्ति-जिसमें 
चित्त संकोचभाव को छोड़कर एकदम विस्तृत हो जाता है अर्थात्‌ फैल जाता है 
ठीक फूल की पेखुड़ियों के समान | ऐसी दशा में ओज (गुण) का प्रादुर्भाव होता है | 
और इस गुण पर आश्रित होनेवाली रीति गौड़ो के नाम से विख्यात होती है। 
- चित्त की एक तीसरी दशा भी होती है जिसे हम प्रसाद या प्रसन्नता के नाम से 
अभिहित कर सकते हैं । इस अवस्था में चित्त पूर्वोल्लिखित दोनों अवस्थाओं के _ 
बीच में विद्यमान रहता है । न तो वह पिघलकर गलितप्राय हो जाता है और न _ 
दीप्त वनकर एकदम विस्तृत बन जाता है। वह नितान्त सरल तथा प्रसन्न रहता _ 


। जा सकता हैः 


संस्कृत-आऊोचना १२९ श्र 


समान । इसी दशा में प्रसादगुण का उदय होता है जो आधाररूप से ऊपर की 
दोनों अवस्थाओं में भी विद्यमान रहता है । पाञ्चाली ।ति वैदर्भी तथा गौडी 
की मध्यवर्तिनी शैली है जिसमें सुकुमार वर्णो का प्राचुयें रहता है। 


प्रसाद गुण सब संघटनाओं का एक सामान्य गुण माना जाता है अर्थात्‌ सव 
संघटनाओं में प्रसाद गुण का रहना अनिवार्य माना जाता है । लिखने का यही 
अभिप्राय होता है कि लेखक अपने भावों को श्रोताओं के हृदय तक ठीक ठीक पहुँचा 
दे और इसके लिए उसे ऐसे विशद दाब्दों का प्रयोग करना चाहिए कि सुननेवाला 
व्यवित विना किसी सन्देह के उसकी वातों को ठीक ढंग से समझ ले। इसी में किसी 
रचना की सफलता होती है। यदि वाक्य सुनने के वाद श्रोता वक्ता के भाव को 
उसी क्षण नहीं समझ लेता, प्रत्युत इधर-उबर दोलायित चित्त रहता 'है, तो समझना 
चाहिए कि उसके कथन का ढंग विल्कुल अव्यवस्थित है । इसीलिए संस्कृत के 
आचायों ने प्रसाद' गुण को रीति का एक सामान्य गुण माना है जिसका पूरा निर्वाह 
करना प्रत्येक लेखक का कर्तव्य होता है। | 


रीति के कतिपय नियामक तत्त्वों का भी गूढ़ विवेचन संस्कृत के अलंकार- 
ग्रन्थों में मिलता है। ववता, वाच्य, विषय तथा रस का ओचित्य रीति के चुनाव में के 
नियामक माना जाता है। कवि के स्वभाव के ऊपर रीति आश्चित है। इसलिए ् 
सौम्य वबता वैदर्भी का, परन्तु उद्धत वक्ता गौडी रीति का आश्रय लेकर ही अपने े 
विचारों को प्रकट करता है। वाच्य अर्यात्‌ वर्णनीय वस्तु के अनुसार भी रीति का हर 
निर्णय किया जाता है। आनन्दकन्द श्री कृष्णचन्द्र का वर्णन वैदर्भी में फवता है, 
परन्तु भगंकर प्राणियों के अंग तथा क्रीडा का वर्णन गौडी रीति में ठीक उतरता | 
है। इसी प्रकार काव्य के रूप. तथा रस भी रीति के चुनाव के लिए आवश्यक साधन 
माने जाते हँ। ड : 
संस्कृत के कवियों में महाकवि कालिदास तथा भ्रीहर्प वैदर्भी रीति के मान्य कवि | 
हैं तथा भवभूति और वेणीसंहार के रचयिता भट्टनारायण गौडी रीति के लोकप्रिय | 
कवि हैं । हिन्दी में बिहारी तथा मतिराम वैदर्भी तति के और भूषण तथा चन्द्र | 
बंरदाई गौडी रीति के प्रख्यात कवि हैं। रीतियों के एक दो दुष्टान्त इनके स्वरूप को 
` जानने के लिए पर्याप्त होंगे। बिहारी का यह दोहा वैदर्भी रीति का उदाहरण साना 


दर Es 

१३० संस्छृत-आलोचना 


रुनित भृङ्ग घंटावली झरत दान मधुनीर । 
मंद मंद आवत चल्यौ कुंजर कुंज समीर |! 
इस दोहे में माधुर्य गुण का प्रयोग बड़ी रूचिरता के साथ किया गया है। फलतः 
यह वैदर्भी का सुन्दर उदाहरण है। 


गौडी रीति के दृष्टान्त के लिए महाकवि भूषण का यह कवित्त परिचय दे 
सकता है-- 


वहल न होहि दल दच्छिन घमंड मांहि, 

घटा ह न होहि दल शिवाजी हँकारी के । 
दामिनी दमंक नाहि. खुले खग्ग वीरन के, 

बीर सिर छाप लखु तीजा असवारी के । 
देखि देखि मुगलों की हरम भवन त्यागे 

उझकि उझकि उठ वहत वयारी के। 
दिल्ली मति भूली कहुँ वात घनघोर घोर 

बाजत नगारे ये सितारे गढ़धारी के ॥ 


महाकवि मतिराम का यह दोहा प्रसाद गृण का सुचारु परिचायक है। इसके सुनते 
ही दोहे का अर्थ स्पष्ट ही समझ में आ जाता है। इसलिए. यहाँ रीति 'पाञ्चाली' है । 
करौ कोटि अपराध तुम, वाके हिये न रोष। 
नाह सनेह समुद्र में, बूडि जात सव दोष ॥ 
(सतसई) 


रीति ओर कविस्वभाव 


संस्कृत के आलोचकों ने रीति के विषय में एक बहुत ही महत्त्वपूर्ण बात कही है । 
उनका कहना है कि रीति, लेलक तथा कवि के स्वभाव से साक्षात्‌ सम्बन्ध रखती 
है । मनुष्य के चरित्र में उसका स्वभाव ही सबसे श्रेष्ठ पदार्थ हैं जो उसके मस्तक 
पर रहता है तथा लोगों को सदा आङ्घप्ट किया करता है । मनुष्य के आदर-सत्कार, 
मान तथा अपमान, पाने में उसका स्वभाव ही विशेषतः कारण हुआ करता है। 
सौम्य स्वभाव का मनुष्य जहाँ समाज में आदर पाता है, वहीं उग्र स्वभावाला 
व्यक्ति तिरस्कार तथा अपमान का भाजन बनता है। एसी स्थिति होने पर कवि- 

स्वभाव को रीति के निर्वाचन में भी कारण मानना कोई आश्चर्यजनक वात नहीं है। 
इसलिए कुन्तक नामक आचाये की सम्मति में काव्य की रचना पर, उसके 
विशिष्ट प्रकार ग्रहण करने के ऊपर, शैली के निर्वारण पर सबसे अधिक 
प्रभाव पड़ता है--लेखक के स्वभाव का, न तो उसके काल का और न तो 
उसके देश का। 


स्वभाव अनन्त होने पर भी मोटे तौर से तीन प्रकार का होता है--(१) सुकुमार, 
(२) विचित्र तथा (३) मध्यम। किन्ही कवियों का यह स्वभाव होता है कि वे | 
किसी वस्तु का वर्णन स्वाभाविक ढंग से करते हैं; वे स्वाभाविक सौन्दर्य के उपासक क 
होते हैं। बनावटी वातों से कोसों दुर रहते हैं और काव्य में रस तथा भाव के ऊपर 
ही उनकी दृष्टि गड़ी रहती है। ऐसे कवि सुकुमार स्वभाव के माने जाते हैं जैसे 
संस्कृत में वाल्मीकि और कालिदास तथा हिन्दी में सूरदास तथा तुलसीदास । | 
ऐसे कवियों की रीति सुकुमार मार्ग की कहलाती है जिसमें सरस तथा कोमल शब्दों र 
के द्वारा हृदय के गूइ भावों का स्वाभाविक ढंग से वर्णन होता है । विचित्र स्वभाव 
वाले व्यवित सजावट के विशेष प्रेमी होते हैं। उनका चित्त वस्तुओं को नाना प्रकार के 
अलंकारों के द्वारा सजाने, सुन्दर वनाने तथा उन्हें भइकीला बनाने की ओर विशेष 
रूप से लगता है। फलतः ऐसे व्यबितयो के द्वारा निवद्ध रचनाओं को हम विचित्र 
सागं के नाम से पुकार सकते हँ। नाना रंग-बिरंगे रत्तों से जड़ित गहने हृदय के 
ऊपर जो प्रभाव डालते हैं अथवा कारचोबी का काम किया गया जरी की सारी 
जिस प्रकार का चमत्कार या चकाचौंध हृदय पर पैदा करती है वैसा ही प्रभाव यह | है 
अलंकारों से पूर्ण तथा अलंकरणों से मण्डित कविता हमारे हृदय पर डालती है। | 
विचित्र मार्ग की कविता में कलापक्ष की ही विशेष उपासना दृष्टिगोचर होती है। : 22 
ये दोनों मार्ग एक दूसरे के विरोधी तथा भिन्न-भिन्न छोरों पर विद्यमान माने जा 
सकते हैँ । इन दोनों के बीच में भी एक मार्ग मध्यम सागं है जिसकी उपासना 
मध्यम स्वभाववारे लेखक किया करते हैं। इस मार्ग में तो रस भाव की ही विशेष _ 
उपासना होती है, और न अलंकारों के अधिक सजावट पर ही लेखक का रुझान _ 
रहता है। बल्कि इन दोनों को संतुलित कर लेखक अपने काव्य में रखता है अर्थात्‌ 


इसमें दोनों पूर्व मार्गों के गुण तथा काव्य-सम्पत्तियाँ स्पर्धा से एक दूसरे के साथ 
उपस्थित होती हैँ। इस प्रकार सुकुमारमार्ग वैदर्भी रीति का, विचित्र माग 
५ रीति का तथा मध्यम मार्ग पाञ्चाली रीति के ही नामान्तर हैं। + 

इस प्रकार रीति को कविस्वभाव के ऊपर आथित मानकर संस्कृत आलोचना 
ने कविता के मनोवैज्ञानिक अध्ययन का मार्ग प्राचीन युग में ही प्रशस्त वनाया था, 
जिसकी विशिष्टता परिचिमी आलोचक अभी मानने के लिए उद्यत हुआ है। 


वृत्ति 


रीति के अनन्तर 'वृत्ति' का बिचार करना आवश्यक है । वृत्ति से हमारा 
तात्पर्यं अभिधा आदिक शब्दव्यापारों से नहीं है, प्रत्युत सात्त्वती आदिक नाटक में 
दृश्यमान वृत्तियों से है। नाटक में वृत्ति का बहुत ही बड़ा महत्त्व होता है और 
इसीलिए वृत्तियाँ नाटक की माताये कही जाती हैँ; (वृत्तयो नाटयमातरः) । 


वृत्ति का स्वरूप क्या है तथा नाटक में उसका महत्त्व क्या है? इन प्रश्नों 
का उत्तर देना नितान्त आवश्यक है। 'वृत्ति' शब्द की व्युत्पत्ति वृत्‌ धातु से ति 
(क्तिन्‌) प्रत्यय के योग से होती है। वर्तन का अर्थ होता है जीवन और वृत्ति उस 
जीवन को सहायता पहुँचानेवाली जीविका है। इसलिए 'वृत्ति' का अर्थ हुआ पुरुषार्थ 
का साधक व्यापार, अर्थात्‌ धर्म, अर्थ, काम और मोक्ष की प्राप्ति में सहायता देने- 
वाला व्यापार । वृत्ति का क्षेत्र तो नितान्त विस्तृत है और समस्त जगत्‌ को व्याप्त 
करता है। काव्य तथा नाटक भी वृत्ति के क्षेत्र के भीतर है; यह कयन पुनरुक्तिमात्र 
है। आचार्य अभिनवगुप्त ने एक छोटे वाक्य में वृत्ति के स्वरूप का बिशाद परिचय 
दिया है-- 


काय-वाङ-मनसां चेष्टा एव सह वैचित्र्येण वृत्तयः। 


इसका अभिप्राय है कि नाटक के पात्र अथवा काव्य के नायक के शरीर, वचन 
तथा मन की विचित्रता से युक्त चेप्टायें ही वृत्तियाँ' कहलाती हैं। भोजराज के 
अनुसार चित्त के विकास, विक्षेप, संकोच तथा विस्तार की दशा में पात्रों के जो व्यवहार, 
व्यापार या वर्तन हुआ करते हँ, उन्हीं का एक सामान्य नाम है-ृत्ति। अवस्थाओं 
. का प्रभाव शरीर तथा मन दोनों पर पड़ता है। सूक्ष्म होने से मन पर प्रभाव पहिले 
` पड़ता है और उसकी अभिव्यक्ति आगे चलकर शरीर के ऊपर भी होती है। यदि 
कोई हट्टा-कट्टा आदमी एक गरीब दुर्बळ ब्यवित के ऊपर अनायास लाठी का प्रहार 
करता है, तो दर्शक के हृदय में कोथ का उदय होना स्वाभाविक है.। चित्त के 
कोधावेश में आते हो शरीर की विचित्र दशा होती है--भौंहें तन जाती हैं, मुखमण्डल 

तमतमा उठता है; अधरपुट फइकने लगते हैँ और आँखों में लहू दौड़ जाता है। 
ऐसे उद्दीप्त वातावरण में ऐसा दर्शक जो कुछ व्यापार करता है जिसमें उसके मन तथा 
शरीर की अवस्थाओं का पूरा प्रभाव पड़ता है वृत्ति कहलावेगा । 


नायक की प्रवृत्ति नाटक में तो एक प्रकार की नहीं होती । वह रस तथा अवस्था 
के अनुरूप बदलती रहती है। किसी नाटक का नायक--जैसे रत्नावली का उदयन-- 
श्रृंगारिकी चेष्टाओ में संलग्न दीखता है; वह अपनी प्रेयसी सागरिका से मिलने के 
लिए नाना प्रकार की चेष्टायें करता है; तो दूसरे नाटक का नायक--जैसे वेणी- 
संहार में भीमसेन--युद्ध के कार्यों में लगा रहता है। वह संग्राम में पहुँचकर कभी 
अस्त्र-शा्त्रों से अपने वैरियों को मौत के घाट पहुँचाता है, तो कभी वह्‌ क्रोध के आवेश 
में अपने शत्रुओं पर भीषण आक्रमण करता है। इससे स्पष्ट है कि नायक के स्वभाव 
के ऊपर आश्रित होनेवाली वृत्तियाँ अवस्था के भेद से तथा रस की भिन्नता के कारण 
नाना प्रकार की होती हैं। वृत्तियाँ मुख्यतया चार प्रकार की होती हँ-- (१) भारती, 
(२) सात्त्वती, (३) कैशिकी तथा (४). आरभटी । इनमें से भारती शब्द-प्रधान 
होने से 'बब्दवृत्ति' तथा इतर तीन अर्थप्रधान होने से अर्थवृत्ति' के नाम से 
प्रख्यात हैँ। 

वृत्तियों के चार भेद 


विचार करने पर हम यही कह सकते हैं कि नाट्य में चार वृत्तियाँ ही हो सकती 
हुँ। नाट्य है क्या? वचन तथा चेष्टा का संमिळन । रंगमंच के ऊपर उपस्थित 
होकर नट वचनों के द्वारा अपने मनोगत अभिप्राय का प्रकाशन करता है तथा नाना 
प्रकार की चेष्टायें दिखलाकर अपने भावप्रकाशन को स्पष्ट तथा पुष्ट करता है। 
वचन से सम्बन्ध रखनेवाली वृत्ति को 'भारती' कहते हैं। भारती का एक अर्थ होता 
है--सरस्वती । अतः वाग्‌-चेष्ठा पर आश्रित वृत्ति का नाम भारती उचित ही है । 
चेष्टा भी दो प्रकार की होती है--साक्त्विक अभिनय तथा आङ्जिक अभिनय। एक 
चेष्टा होगी मन की तथा दूसरी होगी अंगों की। सात्त्विक अभिनय नट के हृदयगत 
भावों की पर्याप्त रूपेण अभिव्यक्ति करता है। यह अभिनय सूक्ष्म तथा गूई भावों 
के प्रकाशन में समर्थ होता है। यह हुई सात्वती बुत्ति। इसके अतिरिक्त नट अपने 
अंगों के संचालन: तथा चेष्टा से अपने अभिप्राय प्रकाशन में सहायता लेता है 
यह्‌ हुआ आंगिक अभिनय । अवस्था विशेष में यह अभिनय भी मुख्यतया दो प्रकार > 

का.होता है। जब क्रोव, भय आदि उग्र भावों का प्रदर्शन अभीष्ट होता है, तब 
चेष्टा भी तदनुरूप ही उग्न होती है। यह उम्र व्यापार या उग्र आंगिक अभिनय 
आरभटी वृत्ति हुआ। इसके विपरीत सौम्य आंगिक अभिनय के द्वारा नट सौम्य 
भावों--जैसे प्रेम, रति, हास्य आदि--को दिखलाता है । मूढ़ संभाषण, संगीत 
तथा नृत्य के द्वारा नाटकीय पात्र नाटक में सौकुमार्य का प्रदर्शन करता है । यह मृदुल 
आंगिक अभिनय होता है--कंशिकी वृत्ति इस प्रकार चार वृत्तियाँ नाट्य तथा 
लोक के क्षेत्र को व्याप्त करती हूँ। अभिनवगुप्त की शब्दावली में भारती वाक्‌- 
चेष्टा, वाचिकाभिनय या पाठय है, सात्तिवकी मनश्चेष्टा या सात्तिवकाभिनय है। 
कायचेष्टा दो प्रकार की है--उग्र तथा सौम्य--आरभटी तथा कैशिकी । इस प्रकार 
वृत्ति-चतुष्टय की कल्पना सर्वया न्याय्य तथा प्रमाणिक है। 


वृत्ति और रस 


नाटक में वृत्तियों की योजना का प्रधान अभिभ्राय दर्शकों के हृदय में रस तथा 
भाव :का संचार करना है । नाट्य का प्रधान लक्ष्य रस का आविर्भाव है। 
नाटक में अभ्य जितने कार्य हूँ वे सव आनुषङ्गिक हैँ । प्रधान फल की ओर सफल कवि 
की दृष्टि सदैव जागरूक रहती है। रसोन्मेपरूपी फल यदि सिद्ध नहीं होता, तो चित्र- 
विचित्र सामग्रियों से सुसज्जित होने पर भी तथा.अभिनय के आकर्षक होने पर भी 
वह नाटक दर्शकों के मन का न तो अनुरंजन कर सकता है और न अपने उद्देश्य 
की पूर्ति में ही सफलता लाभ: कर सकता है। इसी लिये भरतमुनि ने वृत्तियों का 
सम्वन्ध विभिन्न रसों के साथ स्थापित कर दिया है। 


केशिकी वृत्ति का उपयोग श्वज्धार तथा हास्यरस के प्रसङ्ग में किया जाता है। 
सात्त्वती का वीर, रौद्र तथा अद्भुत रसों में; आरभटी का भयानक, वीभत्स तथा 
रौद्र रसों मं तथा भारती का करुण तथा अद्भुत रसों में प्रयोग किया जाता है। पिछले 
नाट्यकारों ने भी वृत्ति और रस के इस सामञ्जस्य को कुछ परिवर्तन के साथ ग्रहण 
किया हैँ 
श्वृद्धारे चेव हास्ये च, वृतिः स्याद्‌ केशिकीति सा। 
सात्वती नाम सा ज्ञेया, वीररोद्राद्भुता्रया॥ 
भयानके च बीभत्से, रोद्रे चारभटी अवेत्‌। 
भारती चापि विज्ञेया, करुणाद्भुत-संभ्रयां॥ i 
(नाट्यशास्त्र २२।६५-६६) | 

भारती वृत्ति 

संस्कृतमयी तया वाक्‌प्रधाना है । भरतमुनि के अनुसार जिस वृत्ति में 
संस्कत वाणी की बहुलता हो, जो पुरुषों के द्वारा प्रयोग में लाई गई हो, जो 
स्त्रियों मे सर्वया वर्जित हो, उसे भरतों (नटों) के द्वारा सदा प्रयोज्य होने से भारती 
` वृत्ति कहते हैँ। इस वृत्ति के चार भेद होते हुँ--(१) प्ररोचना (२) आमुख (३) 
वीथी (४) प्रहसन। 


सात्त्वती वृत्ति 


इस वृत्ति का नामकरण सत्त्व-शब्द के योग से हुआ है। सत्त्वशाली पुरुषों के 
द्वारा प्रयोज्य होने के कारण यह वृत्ति 'सात्त्वती' नाम से अभिहित की जाती है। 
भरतमुनि के अनुसार इस वृत्ति में सत्त्वगुण की प्रधानता रहती है। न्यायसम्पन्न 
वृत्त का विधान रहता है, हर्ष से यह उद्भट रहती हैं तया इसमें झोक का सर्वथा 
अभाव रहता है। तात्पर्यं यह है कि सच्चे बलशाली पुरुष की जो वीरभावात्मिका 
चेष्टाये होती हूँ उन्हीं का अवलम्वन कर इस सात्त्वती वृत्ति की स्थिति रहती है। 


केशिको वृत्ति 


कैशिकी शब्द की व्युत्पति 'केश' शब्द से स्पष्ट ही जान पड़ती है। इसी ल्यि | 
भरतमुनि ने इस वृत्ति का सम्वन्ध भगवान्‌ विष्णु के द्वारा केशपाश बाधने से | 
दिखलाया है। मबुकैटभ-पुद्ध में भगवान्‌ विष्णु ने इन दोनों असुरों से युद्ध करने के 
लिए जो अपना केशपाश बांधा उसी से कैशिकी वृत्ति आविभूत हुई। भरत 
ने इसका लक्षण दिखलाते हुए बतलाया है कि जो वृत्ति सुन्दर नेपथ्य के विघानसे | 

' चित्रित हो, सुन्दर वेशभूषा से सुसज्जित हो, स्त्रियों से युक्त हो, जिसमें नाचने _ 
और गाते की बहुलता हो, उसे काम के उपभोग से उत्पन्न उपचारों से सम्पन्न होने 
ही 'कैशिकी' नाम से पुकारा जाता है। इसके चार भेद हैँ--नर्म, नमस्फूरज ` 
स्फोट तथा नर्म-गर्म । 


. आरभटी वृत्ति र 
` आरभटी वृत्ति की उत्पत्ति 'आरमंट' शब्द से हुई है जिसका अये है साहसी _ 
तथा उद्धत पुरुष। इस नामकरण से ही इस वृत्ति के स्वरूप का निर्देश भली | 

भाँति हो जाता है। इसकी परिभाषा के सम्बन्ध में नाटचशास्त्र में लिखा है 
कि जिस वृत्ति में मायाजनित इन्द्रजाल का वर्णन हो, गिरने, कूदने, उछलने तथा 
लाँघने आदि की विचित्र योजना हो, उसे 'आरभटी' वृत्ति कहते है। इसके चार 
भेद होते है--संक्षिप्तक, अवघातक, वस्तु-स्थापन तथा संफेट । 


प्रवृत्ति 


आज भी भारतवर्ष के भिन्न प्रदेशों में पात्रों की वेशभूया तथा अभिनय-संगीत 
का प्रकार एक समान नहीं है। बंगालियों की वेशभूषा एक विचित्रता लिये हुए 
हँ---वहाँ की स्त्रियों का केशपाश इतना रुचिर होता है कि भारतवर्ष में इतनी सुन्दरता 
तथा रुचिरता अन्य प्रान्तों की स्त्रियों के कचकलाप में शायद ही मिल्ले । वंगालियों 
की ढीली धोती तो प्रसिद्ध ही है। मराठों की पगड़ी, रहन-सहन, दम्भ तथा स्वाभिमान- 
भरे वचन स्वतन्त्र रूप से अलग ही दीखते है। उधर द्रविड़ों का पहनावा तथा इलोकों 
को गा-गाकर पढ़ना तथा अभिनय की विचित्रता दर्शक को आक्कष्ट किये विना नहीं 
रहृती। इसी छिए इन प्रान्तीय विशिष्टताओं से मण्डित वहाँ के अभिनय में भी 
विचित्रता होती है। नाटक की इन्हीं शैलियों को प्रवृत्ति के नाम से आचार्य लोग 
पुकारते हैं। इसका सर्वप्रथम उल्लेख भरत के नाट्यशास्त्र में विद्यमान है और इसी 
का अनुसरण राजशेखर ने अपनी 'काव्यमीमांसा' में बहुशः किया है। 


राजशेखर के अनुसार रीति, वृत्ति तथा प्रवृत्ति के रूप में पार्थक्य है। उनके 

| लक्षण है--वेब बिन्याप्तकष्तः प्रबृत्तिः। विलास-दिप्यासक्रमो वृत्तिः । वचन-विन्यास- 
अ चमो रोतिः अर्थात्‌ येप के विन्यास का प्रकार प्रवृत्ति हैं; विलास का विन्यास वृत्ति 
हैं तथा वचनों का विन्यासक्रम रीति है। निष्कर्ष यह है कि राजशेखर के अनुसार 
रीति का सम्बन्ध वचनों की रचना से, वृत्ति का व्यापार से तथा प्रवृत्ति का वेषभूषा 
तथा बाहरी सजावट से है । संक्षेप में इन तीनों का पारस्परिक विभेद यहाँ 
ओ- सरलता से दिखल।या गया है। '्रबृति' का अर्य है नाना देशों की बेप-भूषा, भाषा, 
` आचार, वार्ता आदि का ख्यापन करनेवाला साधन । प्रवृत्ति! की संख्या चार है--- 
(१) आवन्ती, (२) दाक्षिणात्या, (३) पाञ्चाली, (४) औडूमागधी । भारतवर्ष 


को ~ 


ट की र ना विभागों में विभक्त करने से यह चार भेद सम्पन्न होते हैं । भारतवर्ष के 


Fn 


पश्चिम भाग में आवन्ती, विन्ध्यपर्वत से दक्षिण भारत में दाक्षिणात्या, पुरबी भारत 


में ओड्मामबी तथा मध्य और उत्तर भारत में पाञ्चाली प्रवृत्ति का क्षेत्र माना गया | 

है। भरतमुनि ने नाट्यझास्त्र के चतुर्देश अध्याय में इन देशों का तथा तत्सम्वद्ध 
प्रवृत्तियों का विशेष वर्णन किया है। परन्तु वह वर्णन इतना कम है कि इन प्रवृत्तियों 
का वैशिष्टय भछी भांति लक्षित नहीं होता। दाक्षिणात्यों के विषय में भरत का 


कथन हैँ कि वे नृत्य, वाच्च तथा गीत के विशेप कर्ता होते है, कैशिकी वृत्ति का प्रायान्य 


होता है तथा उनका अंगाभिनय चतुर, मबुर तथा ललित होता है। दाक्षिणात्य 
प्रबृत्ति की यही विशेषता लक्षित होती है। 'आवस्तिका' प्रवृत्ति में सात्वती और 
केशिकी वृत्तियों का प्राबान्य रहता है। औडूमागधी का क्षेत्र मगय तथा उडदेश 
( उड़ीसा ) से सम्बद्ध भारत के पुरी प्रान्त हूँ। पाञ्चाली में सात्त्वती तथा 


आरभटी की प्रधानता रहती हैं। वहाँ गीत अभिनय वहुत ही कम होता है तथा | र 
एक विशिष्ट प्रकार का प्रयोग होता है। काव्यमीमांसा के वर्णन से भी इन 


प्रवृत्तियों के स्वरूप का यत्‌ किञ्चित्‌ परिचय हमें प्राप्त होता है। 


2५७७४ ४ | 


एकादश परिच्छेद 
वक्रोक्ति सिद्धान्त 


किसी महाविद्यालय का एक सुन्दर कक्ष है। विद्याथियों का खासा जमघट 
हैं। नाना प्रकार के साहित्य-सिद्धान्तों की चर्चा बड़े जोरों से चल रही है। छात्र 
ध्यानमग्न की दशा में अपने अध्ययन में संलग्न हैँ । इतने में अध्यापक ने विस्मय- 
भरे विलोचनो से देखा कि दरवाजे के सामने एक विशालकाय लम्बी डील-डीलवाला 
आदमी हाथ में भारी-भरकम लट्ठ लिए हुए छात्रों को घर-घरकर देख रहा है। 


अध्यापक जी बोल उठे--यह देखो, आज हमारा पुण्य कितना बिशाल है, साक्षात्‌ 
वासन भगवान्‌ हाथ में दण्ड लिए हुए हमे दर्शन देने के लिए बरामदे में खड़े दीख 
पड़ते हैं। अध्यापक के वचनों से छात्रों का व्यान उधर आक्रृष्ट होता है और वे सवके 

सब आनन्द से चिल्ला उठते है- धन्य हैं हम ! धन्य हमारे भाग्य ! ! ! 


यही है बक्रोक्ति-अध्यापक जी के वचन वक्रोक्ति के सुन्दर उदाहरण हुँ ! 


` एक दूसरे विद्यालय में चलिए। विद्यालय अभी गर्मी की छुट्टी के वाद खुला है। 

दूसरे से अपरिचित ही हूँ । अध्यापक भी छात्रों से परिचय करने में व्यस्त 

ऐक-एक छात्र से वे प्रश्न पूछकर परिचय पा रहे हँ। एक से वे पूछते हु-- 
कहां से आये हो ? दूसरे से वे पूछते हुँ-तुम किस विद्यालय के छात्र हो? 

तु तीसरे से उनके पूछने का ढंग बिल्कुल विचित्र है। वे पूछते ह--कहिए, वह 


बन्ने ति तया 


कौन-सा विद्यालय है जिसके छात्रों तथा अध्यापकों को आपने अपने विरह से उत्सुक | 


च विद्यालय में पवारने का बलेश स्वीकार किया है ? इस प्रश्‍न को सुनते 


रं के होठों पर मुसकराहट विखर उठती है। वे इस प्रश्‍न 
वो त का 

यही है वक्रोबिति । अध्यापक का अन्तिम प्रश्न वक्रोबित से स्निरध होने के कारण 
ही इतना सरस, मनोरम तथा चमत्कारी है। ठीक है, वक्रोक्तिः काव्यजीवितम्‌ । 


0». 
HE NBN: 


` कुन्तक का कथन ठीक ही है कि वक्रोक्ति काव्य का जीवन है, सर्वस्व है, प्राण है। ड 
त्रिविध शब्द हक 
= ५७ = र 

भाषा के द्वारा ही मानव अपने भावों को प्रकट करता है । लोक व्यवहार तथा > 

भाव के प्रकाशन का एकमात्र आधार शब्द ही होता है। इसी लिए महाकवि दण्डी ने ने 


शब्द की उपमा ज्योति के साथ दी है । यदि ज्योति संसार में न हो, तो यह 
घनघोर अन्धकार मय हो जावेगा। उसी प्रकार शव्द की सत्ता न होने से यह संसार 
भी अँधेरी रात की तरह एक भयानक स्थल बन जायथा । शब्द का उपयोग दोनों करते 
हँ- काब्य तथा शास्त्र । दोनों का तात्पर्यं होता है अपने विषय को जनता के हृदय. ES 
तक समझाकर पहुंचाना। आलोचकों ने वाङमय में प्रयुक्त शब्दों को तीन भागों में EE 
विभक्त किया है--वेद-शब्द, शास्त्र-शब्द तथा काव्य-शब्द। श्रुति में शब्दों को 
प्रधानता होती है। वैदिक मन्त्र में प्रयुक्त शब्द न तो अपने स्थान से हटाया जा सकता 
` है और न पर्यायवाची शब्दों के द्वारा बदला ही जा सकता है । पुरुष एवेदं सर्व यत्‌ 
भूतं यच्च भाव्यम्‌'--पुरुषसूवत के इस प्रसिद्ध मन्त्र में न तो कोई शब्द अपने स्थान 
से हटाया जा सकता है और उन्हें हटाकर उनके समानार्थक शब्दों का प्रयोग किया 
जा सकता है । वेद-शब्द लोक में प्रभु या राजा की आज्ञा के समान है। शास्त्रों 
का शब्द अर्थेप्रधान होता है। शास्त्र अपने वाक्यों के द्वारा पाठकों के सामने अपना 
उपदेश'प्रकट करता है। वह किसी प्रकार का आग्रह नहीं दिखलाता कि तुम एसा 
अंबदय ही करो। वह केवल सलाह देता है, आदेश नहीं। काव्य के शब्द इन दोनों _ 
से विलक्षण होते हैं। यहाँ न शब्द की प्रधानता रहती है, न अर्थ की, बल्कि व्यापार. 

नत? 'नच' के लिए कहीं भी अवकाश नहीं रहता। सुहृत्‌ के शब्द हितोपदेष्टा शास्त्र 
. के समान होते हैँ। मित्र सदा उपदेश देता है। वह भले तथा बुरे मार्गों का प्रकटन 
, तो कर देता है, पर आग्रह नहीं करता कि उसका कथन अक्षरशः माना ही 
न $ उसके कथनों का तात्पर्य ही हमें लेना चाहिए। कान्ता के शब्द घ्यापार-प्रवान 

हुँ। उसके कहने का ढंग ही इतना सुन्दर तथा रसमय होता है कि वह चित्त को 
बरबस अपनी ओर आक्कृष्ट कर छेता है। यदि अळंकारों की समानता अपेक्षित हो, 
तो हम कह सकते हूँ कि वेद में प्रधानता है 'रूपक' अळंकार की, शास्त्र में “स्वभावो निंत' 
को और काव्य में वक्रोक्ति' की। वक्रोक्ति काव्य का सर्वस्व है, जीवनाधायक तत्त्व 
है जिसके बिना काव्य.अपने असली रूप से गिर जाता है और उस चमत्कार से विरहित 
हो जाता हैं जो सहृदयों के हृदय को खिंलाता है, अलौकिक आनन्द पैदा करता है 
तथा चित्त को आङृष्ट कर उसे भव्यता से भर देता है। रहीम का यह दोहा वक्रोवित' 
के कारण ही इतना मञ्जुर तथा चित्त में चुभनेवाळा वन गया है-- 


मनसिज माली की उपज, कहि 'रहीम' ना जाय। 
फल स्यामा के उर लगे, फूल स्याम दृग आय ॥ 


रहीम कवि की इस सूक्ति के चमत्कार पर ध्यान दीजिए। कामदेव नामक 

माली की अद्भुत कला का वर्णन कोई भी सचेता नहीं कर सकता । राधिकाजी 

के उर में तो फळ लगते हैं और उन्हें देखकर थीकृष्ण के नेत्रों में फूल लग जाते हैं ! ! ! 

जगत्‌ का नियम है कि पहले फूल लगता है, तव पीछे फल पैदा होता है और सो भी 

उसी स्थान पर। यहाँ तो विलक्षण चमत्कार है। श्री राधिका के शरीर में युवावस्था 

की सुषमा अपने चरम उत्कर्ष पर है। उसके शरीर में उरोजों के निकलने को कवि 

फळ लगना कहता है जिन्हें देखकर श्रीकृष्ण के नेत्र फूल आये है अर्थात्‌ आनन्द से 

पूर्ण हो गये हैँ। इस दोहे में फूल तथा फछ के स्वाभाविक क्रम का व्यतिक्रम दीख 

पड़ता है और वह भी भिन्न स्थानों पर। 'दुग .फूछ आना! का महावरा कितनी 

` सुन्दरता से प्रयुक्त किया गया है यहाँ। कहने का ढंग कितना विचित्र है!!! वक्रोनित 
| के कारण ही यहाँ सौन्दर्ये झलक रहा है। 


वक्रोवित का स्वरूप 


[ शक्ति का अर्थ है वक उचित, बाँका कथन, ठेड़ी उनि शक्ति का अर्थ है स [का कथन, टेड़ी उवित। उक्ति की वक्रता 
का है ? किसी वात को अछौकिक रूप से प्रगटे करना। बात कहने के दो ढंग 
होते हँ--एक सामान्य रूप से समाचार पूछता या कहना (जिसे वार्ता कहते हैं) । 
और दूसरा विशिष्ट रूप से बात कहना। तालाव में कमल खिळते-का वर्णन दो. 

भकार से किया जा सकता है। इतना ही कहना कि 'ताळाव में सुन्दर कमळ छिले हैं” 

केवल वार्ता है, स्वभाव-कथन है। परन्तु इसी भाव को इन शब्दों में प्रकट करना कि 
'किसी सुन्दरी के मुख की समता पाने के छिए कमल जल में एक पैर से खड़ा होकर 
तपस्या कर रहा है' वक्रोक्ति है, क्योंकि यहाँ वही वात एक नवीन ढंग से कही गई 
है। इसीलिए वक्रोक्तिं का अर्थं है-- 


लोकातिकान्तगोचरं वचः (भामह); रोक को अतिक्रमण करनेवाला वचन । 
अभिनेवगुप्त के शब्दों में शब्द तथा अर्थ की वक्ता है इन दोनों की लोक से उत्तर या 
अधिकरूप से स्थिति या अवस्थान । अर्यात्‌ साधारण जन अपने भावों को प्रकट 
करने के लिए जिन सीधे-सादे शब्दों का प्रयोग :किया करते हूँ उनसे भिन्न शब्द 
तथा अर्थं का प्रपोग करना । शाब्द तथा अर्थ की लोकोत्तर रूप से काव्य में 
स्थिति वक्ता कहलाती है । वक्रोक्ति के आचार्ये कुन्तक का भी यही मत है। 
इन्होंने 'वक्रोबित' को काव्य का जीवन माना है और ये ही वक्रोबित सम्प्रदाय 
के प्रवतेक हैं । 
आचार्य कुन्तक ने वक्रोक्ति को काव्य का सर्वश्रेष्ठ अलंकार मानकर उसका 
बहुत ही सुन्दर लक्षण किया है:--वक्रोक्तिरेव बंदर्व्य-ङ्की-भणितिरच्यते। इस 
लक्षण के तीनों शब्दों के अर्थ पर ध्यान देना आवश्यक हैं। 'वदग्ध्यः का अयं है 
विदग्धता अथवा कविकर्म की कुशलता । 'भङ्की' का अर्थ है विच्छित्ति, चमत्कार 
` या चारुता। 'भणिति' से तात्पर्यं है कथन । इन तीनों शब्दों को एक साथ मिलाकर 
हम थोड़े में कह सकते हँ कि वक्रोक्ति कविकर्म की कुशलता से उत्पन्न हीगेवाळ चमत्कार नेवाले चमत्कार 
के ऊपर आश्रित होनेवाला कथन-प्रकार है अर्थात्‌ वक्रोक्ति वह ढंग हँ आश्रित होनेवाला कथन-प्रकार वह ढंग है 
जिसमें कवि की प्रतिभा के कारण चमत्कार उत्पन्न होता है। संस्कृत के आचाय होता हैं। संस्कृत के आचायाँ 
में कुन्तक वह विशिष्ट आचार्य है जिसका विशेष आग्रह काविःकाश के ऊपर ह विशिष्ट आचार्य है जिसका विशेष आग्रह कवि-क्ौशल के ऊपर है 
जिसे वे कविच्यापार' के नाम से भी पुकारते हैं । काव्य कवि के भतिभाव वे 'कंविव्यापार' के नाम से भें । काव्य कवि के प्रतिभाव्यापार से 
उत्पन्न होनेवाला सद्यः प्रसूत फल है। वक्रोक्ति के इस लक्षण पर ध्यान देने से उसके 


अवान्तर तथ्यों की भी कल्पना भलीभांति समझ में आ सकती हैं। वक्रोक्ति को | 


प्रसिद्ध प्रस्थान व्यतिरेकि' तथा 'अतिक्रान्त प्रसिद्ध व्यवहार सरसि’ कहा गया है 
जिसका स्वारस्य या तात्पर्यं यही है कि शास्त्र या व्यवहार में किसी बात को समझाने 
के लिए शब्द-अर्थ की जो रचना की जाती है उससे विलक्षण बस्तु वक्रोक्ति’ है । 
लोक में सामान्य शब्दों से काम सिद्ध हो जाता हैं, परु न्य भस में सामान्य शब्दों से काम सिद्ध हो जाता है 


ऽ | $ 

१४२ संस्कुत-आल्ोचना 
वक्रोबित के भेद 
कुन्तक ने वक्रोक्ति के निम्नलिखित ६ भेद स्वीकार किये हूँ: 


(क) वर्णविन्यास वक्रता 
(ख) पदःपूवर्षि वक्रता 
(ग) पद-परार्ध वक्रता 
(घ) वावय-चक्रता 

(ङ) प्रकरण-वक्रता 
(च) प्रबन्ब-वक्रता 


, वर्ण-दिन्यास-क्तस्वं पदपुर्वाव-वक्रता । 
वक्तताया: परोव्यस्ति प्रकारः प्ररययाश्रयः ॥ 
—वक्तोबित १।१२ 


वक्रोक्ति के भेद बड़े व्यापक तथा साङ्गोपाङ्ग हँँ। प्रबन्ध की सबसे छोटी इकाई 
वर्ण या अक्षर हूँ। अक्षरों का ही समुदाय विभक्ति रहित होने पर 'प्रातिपदिक' या 
'प्रकृति' कहलाता है। विभक्ति से युवत होने पर “पद? कहलाता है । सुप्‌ तिङन्तं 
पदम्‌ । पद के दो विभाग हँ--प्रकृति तथा प्रत्यय । इसीलिए कुन्तक ने पद में दो 
प्रकार की वक्रता स्तीकार की है। एक वक्रता वह है जो उसके पूर्वार्वे में निवास 
करती है और दूसरी वक्रता वह है जो पद के उत्तरार्ध में निवास करती है। इसको 
भत्यय-बक्रता भी कहते हैँ। पदों के समुच्चय से वावय वनता है और वाबयों के 
समुदाय से प्रकरण की रचना होती है। अनेक प्रकरण मिलकर एक विशिष्ट प्रवन्ध 
तैयार करते हैं। इस प्रकार कुन्तक ने वर्ण से लेकर प्रवन्ध तक में होनेवाली वक्रताओं 
का पूर्ण श्रेणी-विभाग सुन्दर रीति से किया है। कविव्यापार के द्वारा उत्पादित 
वक्रता इन्हीं स्थानों में निवास करती है। 


(१) वर्ण-विन्यास-वक्रता--- | 
यह अक्षरों के विन्यास में रहती है । अन्य आळंकारिक अनुध्रास और 


यमक के भीतर जिन विययों का निरूपण करते हैं, उनका विवेचन इस वक्रता के 
भीतर किया गया है। 

(२) पद-पूर्वार्ध वक्रता-- 
इसके अन्तर्गत पर्याय (समानार्थक शब्द), रूढि (प्रयोग में आनेवाले शब्द), 
उपचार, विशेषण, संत्रृत्ति, बृत्ति (समास तथा तद्धित प्रत्यय), भाव (वातु), 
लिङ्ग और क्रिया के विशिष्ट प्रयोगों का विवेचन किया गया है । 


(३) पद-पराधे वक्रता-- 
पद का उत्तरार्थ प्रत्यय' हुआ करता है। अतः इसे प्रत्यय-वक्रता के भी 
नाम से पुकारते हुँ। इस प्रकार के अन्तरगत काल, कारक, संख्या, पुरुष, उपग्रह 
(कतृं वाच्य, कर्मवाच्य, भाववाच्य भेद से तीन प्रकार का वाच्य), निपात, अव्यय, 
आदि के विशिष्ट प्रयोगों का महत्त्व तथा साहित्यिक मूल्य प्रदर्शित किया गया है। 
(४) वाक्य-वक्रता-— 
वाक्य में होतेवाली वक्रता के असंख्य भेद हैं । यह कविप्रतिभा के उपर 
अवलम्बित रहती है। कवियों की प्रतिभा को अनन्त होने के कारण से उसका कह 
कथमपि नियमन नहीं किया जा सकता। जिस वाक्य को कवि एक प्रकार से प्रयोग न 
करता है उसे ही किसी दूसरे कवि की प्रतिभा प्रकारान्तर से प्रस्तुत करती है। 
अतः कविप्रतिभा के आनन्त्य से वाक्य-वक्रता के प्रकार भी संख्यातीत हैं । 
इसी के अन्तर्गत समग्र अळंक्रारवर्ग का विवेचन किया गया है। यहीं कुन्तक ने रसवत्‌, 
प्रेय, उर्जस्वी तथा समाहित नामक अळकारों का भी विशिष्ट निरूपण प्रस्तुत किया 
है। प्राचीन आळंकारिकों से कुन्तक की शैली इस विषय में स्वतंत्र है। पूर्व आलं- 
कारिक जहाँ रसवत्‌ आदिक ऊपर निर्दिष्ट अलंकारों में रस की सत्ता गौण रूपेण 
स्वीकार करते हँ, वहाँ कुन्तक इनमें रस कों प्रधानतया अभिव्यक्त बतलाते हैं। अन्य 
अलंकारों के विषय में भी इनकी कल्पना स्वतंत्र तथा विवेचन मार्मिक हैं :-- 


वाक्यस्य चक्रभावोऽत्यो भिद्यते यः सहस्रधा.। । 

७ यत्रालंकारवर्गोऽसो सर्वोऽप्यन्तर्भविष्यति ॥ £ 
a सहत्त शब्दोऽत्र संख्याभूतस्त्वमात्रवाची । न नियताथं वृत्तिः। हे 
यथा सहत्रदलमिति। यस्मात्‌ कविप्रतिभानां आनन्त्यात्‌ नियतत्वं = 
न संभवति (वक्रोक्ति-जीवित १।२०) 
(५) प्रकरण-्वक्रता | 
“प्रकरणः का अर्थ है प्रबन्ध का एक. देश अर्थात्‌ पूरे ग्रन्थ के अन्तर्गत एक 

विशिष्ट वण्णे वियय | इस प्रकार के अन्तर्गत इसी प्रकरण से सम्वन्ध विशिष्टता का 
विशेष वर्णन किया गया है। 
(६) प्रबन्ध-वक्रता 
पूरा प्रवन्ध का अर्थ है समस्त दृश्य तथा श्रव्य काव्य-प्रन्थ । प्रवन्ध में सौन्दर्य 
उत्पन्न करना कवि का प्रवान लक्ष्य रहता है। प्रथम पाँच प्रकार की वक्ता इस 
वकता का अङ्गमात्र है। यही वक्रता काव्य में अङ्गी या मुख्य रहती है, प्रथम 
वक्रताओ का लक्ष्य समूहरूप से इसी वक्रता के उत्पादन में है। अङ्गी की शोभा 
से ही अङ्गो की शोभा होती है। अङ्गों के सौन्दर्य से ही अङ्गी का सौन्दर्य प्रस्फुटित 
होता है। कविव्यापार का चरम अवसान 'प्रवन्ध-वक्रता की ही सृष्टि से होती है। 
जिस प्रकार नाटक के विविध अङ्गों में परस्पर सामञ्जस्य विद्यमान रहता है, उसी 
भ्रकार प्रवन्ध-वक्रता के विविध अङ्गों में भी अत्यन्त अनुकूलता, परस्पर उपकारिता 
तथा हूदय-ग्राही समता विराजमान रहती है। 


वक्रोक्ति के प्रकारों का दृष्टान्त 


वक्रोक्ति के समस्त ध्रकारों तथा भेदो के प्रदर्शन का न तो यहाँ स्थान है और न 
समय। अतएव कतिपय भेदों का ही लक्षण तथा उदाहरण यहाँ प्रस्तुत किया जाता है। 
` उपचार-वक्रता 


जहाँ अत्यन्त भिन्न पदार्थों में भी अत्यन्त: सादृश्य के कारण अभेद की प्रतीति 
होती है बह 'उपचार' होता है। अचेतन में चेतन के 'र्म का अध्यारोप इस वक्रता 
 केंभीतर आ जाता है। इस प्रकार के भीतर घ्वनि का प्रपंच बड़ी सुन्दरता से 
` बिराजता है। कालिदास ने मेषदूत में अन्धकार को सुचिभैद्य' (सूचिभेचैस्तमोभिः) 
'मारग सूझि जिन्हें न परै जव सुचिकाभेदि झुक अेंबियारी' (राजा लक्ष्मणसिह) 
= कहा है। सूई के द्वारा मूर्त पदार्य {ठोस वस्तु) में हो छेद किया जा सकता है 
परन्तु यहाँ अमूर्तं अन्धकार 'सूचिभेथ्' (सुई से छेदने योग्य) कहा गया है। फलतः 
र यहाँ अमूत में मूत धमं का अध्यारोप होने से उपचार वक्रता' विद्यमान है। 
संवृतिःवक्रता 2 ५ | 
यह वक्रता वहाँ होती है जहाँ कोई विवक्षित वस्तु भी छिपाई जाती है। ३३ 
छिपाने से वह छिपती नहीं, प्रत्युत वह खुछकर अपने आपको प्रगट करती है। Ei 

कालिदास' ने कुमार सम्भव (५।८३) में पार्वती तया ब्रह्मचारी के कथवोपकथन 
का बड़ी ही सुन्दर वर्णन किया है। पार्वती के मना करने पर भी वह वटु कुछ बोलना 
चाहता है। इस पर पार्वती अपनी सखी से कहती है कि हे सखि, इस वटु को रोको। 
यह फिर कुछ न कुछ (किमपि) बोलना चाहता है। यहाँ 'किमपि' शब्द संवृति- 
वक्रता का दृष्टान्त हैं। 'किमपि' शब्द किसी अश्रवणीय तथा अकल्पनीय वस्तु की 


यहाँ कल्पना कर रहा है। इस वस्तु की व्यञ्जना अन्य प्रकार से सुखरूपेण गम्य हे 
नहीं है सर 
लिङ्ग वैचित्र्य वत्रता . | : 


जहाँ किसी शव्द का प्रयोग अनेक लिङ्गो में स्वभावतः होता है वहाँ उसे केवल 
छिग-विशेष में ही प्रथक्त करना इस वक्रता के भीतर आता है। हिन्दी में दोनों ही 
शव्द चलते हैँ--तट और तटी। जहाँ इन दोनों में तटी स्त्रीलिग पद का, प्रयोग 
किया जावेगा, वहाँ भावों में कमनीयता तथा सुन्दरता स्वयं विराजने लगेगी। इसी 
प्रकार कोमलता तथा औचित्य की दृष्टि से वृक्ष के स्थान पर लता का वर्णन उचित 
होता है। रावण के द्वारा सीता के हरण किये जाने पर लतायें अपनी झुके पल्लव- 
वाली शाखाओं के द्वारा राम को उस मार्ग का संकेत कर रही हैं (रघुवंश १३। 
२४) । स्त्री लिंग से ळता में जिस दया तथा कारुण्य का भाव विद्यमान है उसका 
परिचय वृक्ष जैसे पुल्लिग शब्द के प्रयोग से नहीं होता। 


चनानन्दकी वक्रोवितयाँ 


हिन्दी के कवियों में घनानन्व' की कविता में वफोक्ति का पूर्ण निवास माता. 
जा सकता है। उनकी उक्तियाँ एक से एक वढ़कर चमत्कारपूर्ण तथा मनोरञ्जक 
प्रतीत होती हैं एक-दो उदाहरण पर्याप्त होंगे-- 


उर-भौन में मीन को घुँघट के दुरि बैठी विराजत वात-बती । 
मृदु मञ्जु पदारथ भूयन सो सुलसे हुलस रस-रूप-मनों ॥ 
रसना-अली कान-गली मधि ह्वै पवरावति छै चित सेज ठनी । 
घन-आतनंद बूझति-अंक वसै बिलसै रिझवार सुजान-धनी ॥ 


आशय है कि बातरूपी दुलहिन हृदय के भवन में मौन का घूंबट काढ़कर छिप 
कर बैठी हुई है। वात बाहर प्रगट नहीं होती बल्कि हृदय में ही बैठी हुई है। ज 

ही सखी है जो कानरूपी गली से होकर प्रिय को चित्त की सजी हुई सेज पर छाकर 
बैठाती है जिससे स्नेही सुजान बुद्धि के अंक में बैठकर विलास कर रहा है। वक्रता 
बड़ी निगूढ़ है यहाँ; पर है बहुत ही सुन्दर । 


यह्‌ सवैया संयोग से वियोग दशा का अन्तर बड़ी सुन्दरता से दिखलाती है--- 


तब तौ छवि पीबत जीवत हे, अब सोचन लोचन जात जरे । 
हित-पोष के तोप सुप्रान पले, बिललात महा दुखदोय भरे ॥ 
घन-आरनंद' मीत सुजान बिना सव ही सुख साज समाज टरे । 
तब हार पहार से लागत हे, अब आनि कै वीच पहार परे ॥ 


. वियोग में पड़ा विरही अपनी पूर्व संयोग-दशा से अपनी दशा की तुलना कर रहा 
है। उस समय तो शोभा पीते हुए जीते थे, अव तो सोच के मारे मेरे नेत्र जल रहे हैं । 
तब प्रेम के पोषण से प्राण अबा कर सन्तुष्ट थे, परन्तु अब तो विलखते हुए दुःखों में 
दिन कट रहे हँ। सुजान से मिलने के समय तो दोनों के वीच में आनेवाला हार पहार 
के समान लगता था, परन्तु आज वियोग में तो सचमुच दुर्लहूष्य पहाड़ वीच में आकर 
पड़ गये हूँ। कितनी दयनीय दशा है वेचारे विरही की ! ! ! इस सबैये का अन्तिम 
चरण एक संस्कृत सूक्ति की स्मृति वरवस दिलाता है-- 


हारो नारोपितः कण मया दिच्छेद-भीरुणा । 
इदानीमावयोमंध्ये सरित्‌-सागर-भूधराः ॥ 


श परन्तु घनानन्द की उवित में जो नोंक-झोंक दीख पड़ता है, वह संस्कत के सरल 
अनुष्टुप्‌ में कहाँ ? 


न इस प्रकार वक्रोक्ति से उत्पन्न चमत्कार श्रोताओं के केवल मस्तिष्क को ही नहीं 
स्पश करता, प्रत्युत वह उनके हृदय को भी प्रफुल्ल तथा विकसित बना देता है। 
सच्ची वक्रोबित का यही प्रभाव होता हैं। 


मा वक्रोक्ति तथा अन्य सिद्धान्त 


 - वुक्रोक्ति सिद्धान्त के पुरस्कर्ता आचार्य कुन्तक अभिवावादी थे क्योंकि 
हि ७ ररी जीअ को अंडीमति अकट कर सती है 

परन्तु वे अभिधा का क्षेत्र बहुत ही विस्तृत मानते थे जिसके भीतर लक्षणा तथा 
व्यञ्जना दोनों गतार्थं होती हैं। 'वाचक' शब्द द्योतक तथा व्यञ्जक दोनों प्रकार के 
दाव्दों का उपलक्षण है। फलतः वे ध्वनिसिद्धान्त से पूर्ण परिचित थे, परन्तु वे ध्वनि को 
वक्रोक्ति के विविध प्रकारों के अन्तर्गत मानते थे । 


वक्रोक्ति और ध्वनि 


कुन्तक की उपचार-वक्रता के अन्तर्गत ध्वनि का नाना प्रपञ्च अन्तनिविष्ट 
हो जाता है। उदाहरण पर वि हैं। उदाहरण पर विचार कीजिए । गगनं च मत्तमेघम्‌--आकाश पागल 
मेघों से व्याप्त है। “मत्तता” चेतन का धर्म है, परन्तु यहाँ अचेतन मेघ का वह धमं 
यतलाया गया है। फलतः यहाँ चेतन का धर्म अचेतन पदार्थों में उपचरित है। यहाँ हैः 
आनन्दवर्धन के अनुसार अत्यन्त तिरस्कृत वाच्य' ध्वनि है । इसी प्रकार वैचित्रय ही 
वक्रता' के भीतर अर्थान्तर संक्रमित ध्वनि का अन्तर्भाव अभीष्ट है । इतना ही नहीं, : 
आचार्य कुन्तक ने काव्य में प्रतीयमान अर्थ की सत्ता की स्वीकृति स्वयं अपने ग्रन्थ में 
दी है। वे 'विचित्र” मार्ग में वाक्य के अर्थ को तीयमान होना स्वयं बतलाते हैं। उनकी न 
दृष्टि में अनेक अलंकारों के द्विविध रूप होते हैँ-वाच्य तथा प्रतीयमान । रूपक, जे 
उपमा, व्यतिरेक, आदि अलकारों को वे दो प्रकार का मानते हैं। एक में तो वाच्य है 
अर्थ ही रहता है, परन्तु दूसरे में प्रतीयमान अर्थ की भी सत्ता रहती है। निष्कर्ष 
यह है कि वक्रोक्तिसिद्धान्त ध्वनि का विरोधी नहीं है, प्रत्युत इसके भीतर ध्वनि का 
समस्त प्रपञ्च सिमिट कर व्याप्त हो रहा है। 


वक्रोक्ति और रस 


वक्रोक्तिसिद्धान्त के साथ रससिद्धान्त का भी कहीं विरोध नहीं होता, प्रत्युत 
रस वक्रोक्ति के नाना प्रकारों में से अन्यतम प्रकार प्रतीत होता है। कुन्तक नें रस को | ले 
प्रबन्धवक्रता के कतिपय भेदों के अन्तर्भूत माना है। उनका स्पप्ट मत है कि कवि | 
जनों को केवल इतिवृत्त का आश्रय लेकर रचना नहीं करनी चाहिए, बल्कि रससे _ 
निरन्तर भरे हुए सन्दभों से अपनी रचना को पुष्ट तथा आप्लूत बनाना चाहिए । ._ 
कुन्तक के अनुसार वस्तु का स्वभाव काव्य में अछंकार्य होता है, अलंकार नहीँ। 
चे रसभाव से पेशल वस्तुस्वभाव को समधिक रमणीय अलंकार्य वस्तु मानते हैँ। 
चे 'रसवत्‌' अलंकार को मानते हूँ, परन्तु प्राचीन आलंकारिकों से विपरीत वे 

अलंकार न मानकर अलंकार्य ही मानते हैं। प्रबन्ध तथा प्रकरण की वक्रता के भीतर 
भी रसचमत्कार का अन्तर्भाव वे मानते हैँ । फलतः रस के प्रति उनकी वही आदर 
तथा महत्त्व वृद्धि है जो रसवादी आचायों के ग्रन्थों में मिलती है। इस मार्ग में नये- 
नये गुणों की तथा कवि स्वभावगत रीति की भी कल्पना मान्य हैं । कुन्तक भौगोलिक 
स्थिति से किसी भी रीति को प्रभावित नहीं मानते, प्रत्युत रीति का आश्रयण वे कवि 
के स्वभाव पर मानते हैं। इसलिए उन्होंने प्राचीन नामों के स्थान पर रीतियों का नवीन 

*नामकरण किया है। वैदर्भी के स्यान पर 'सुकुमारमार्ग', गौडी के स्थान पर 'विचित्र- 
मार्ग! तथा पाञ्चाली के स्थान पर 'मध्यममार्ग” की कल्पना बड़ी ही सुन्दर, व्यापक 
तथा उपादेय है। इस प्रकार वक्रोक्तिसिद्धान्त ने अन्य प्रख्यात सिद्धान्तों को अपने 
प्रकार के भीतर मानकर काव्य का संतुलित रूप प्रस्तुत किया है। 


वक्रोक्ति तथा काव्य 


वक्रोवित सिद्धान्त के अनुसार काव्य में व्यापार की प्रधानता रहती ह रि के अनुसार काव्य में व्यापार की प्रधानता रहती है । काव्य 
के स्वरूप के विषय में भी कुन्तक का स्वतन्त्र मत है। काव्य का उद्देश्य श्रोताओं के 
हृदय में अलौकिक आह्वाद का उन्मीलन है और यह उन्मीलन तभी सिद्ध हो सकता है 
जब शब्द का प्रयोग शास्त्रादिको में मान्य अर्थो से दूर हटकर विचित्रता-सम्पन्न होता 
है। लोक-व्यवहार में शब्दों का प्रयोग किसी-न-किसी अर्थ में रूड़ हो गया है। 
इन रूढ़ अथां से हमारा परिचय इतना अधिक है कि हमारे लिए उनमें किसी प्रकार 
का आह्वाद रह नहीं जाता। अतः अप्रचलित प्रकार से स्वतंत्र प्रयोग में ही वैचित्र्य 
उत्पादन को क्षमता शब्दों में हो सकती है । यही कुन्तक को स्वीकार है। महिमभट्ट ने 
भी इसी तात्पर्यं को अपने ग्रन्थ में समानार्थक शब्दों में ही अभिव्यवत किया है— 
जहाँ बै चित्र्य की सिद्धि के लिए प्रसिद्ध मार्ग का परित्याग कर वही अर्थ दूसरे ही प्रकार 
से प्रतिपादित किया जाता हो वही 'वक्रोबित' है :-- 


प्रसिद्धं मागंमुत्सृज्य यत्र वेचित्र्यसिद्धये । 
अन्यथेवोच्यते सोऽर्थः सा चक्रोक्तिरुदाहता॥ 


काव्य का लक्षण आळंकारिकों ने अपने मत से भिन्न ही प्रकार से किया है। कुन्तक 

ने काव्य बाब्द का प्रयोग शब्द तथा अर्थ--इन दोनों के समन्वय के लिए किया है 'काव्य' शब्द का प्रयोग शब्द तथा अर्थ--इन दोनों के समन्वय के लिए किया है। 
शब्द तथा अर्थ के मञ्जुल समन्वय को लक्षित कर ही 'साहित्य' शब्द प्रयुवत होता है। 
अन्तक दण्डी के समान उन आलकारिको में नहीं है जो काव्य में शब्द की ही मुख्यता 

मानते हैँ । महाकवि दण्डी ने “इष्टार्थव्यवच्छिन्ना पदावली' रूप काव्य की सत्ता 
मानकर काव्य का मौलिक आधार 'शब्द' ही माना है, परन्तु कुन्तक न तो शब्द की 
प्रवानता मानते हूँ और न केवळ अर्थ के सौन्दर्य पर आस्था जमाते हँ। उनके लिए 
तो काव्य, शब्द तथा अर्थ दोनों के मञ्जुळ तथा सरस समुच्चय का ही द्योतक होता है। 
वे स्पष्टतः कहते हुँ कि किन्ही आलंकारिकों की सम्मति में कविकौशल से कल्पित, 
कमनीयता से सम्पन्न, शब्द ही केबल काव्य होता है तथा अन्य विद्वानों के मत में रचना- 
वैचित्र्य से चमत्कारकारी वाच्य ही काव्य होता है। परन्तु ये दोनों मत नितान्त चिन्त्य 
हैं। जिस प्रकार प्रत्येक तिल में तैळ रहता है उसी प्रकार शब्द तथा अर्थ दोनों में ही 
काव्यत्व का निवास रहता है, केवल एक में नहीं । काव्य कविप्रतिभा का चमत्कार ठहरा 
और प्रतिभा एकमुखी न होकर उभयमुखी होगी चाहिए । शब्दों की माधुरी उत्पन्न 
कर श्रोताओं के कावों को प्रसन्न करनेवाला कवि अपनी प्रतिभा का दारिद्र प्रकट 
करता है, तो शब्दचमत्कार से हीन अळंकार से विरहित केवल वस्तुमात्र का उपन्यास 
करनेवाला कचि भी उती प्रकार अपराधी माना जाता है। अतः कविता के आसन की 

स्थिति जमाने के लिए दो स्तम्भ हैं-शब्द और अर्थ । इन दोनों में जव तक समरसता 

अर्थात्‌ एकरूपता नहीं आती, तवतक कविता का उदय नहीं होता। जव तक शब्द 

तथा अर्थे का सम्बन्ध बिल्कुल ही सरस तथा व्यवस्थित नहीं रहता, तब तक 'काव्य' 

का जन्म नहीं । जो भाव कवि को प्रकट करना हो, उसको ठीक-ठीक प्रकट करने 

वाले ही शब्द का प्रयोग होना चाहिए। न तो शब्द ही हटाया जा सके और न अभीष्ट 

अर्थ को ही वदरते की आवश्यकता हो। शब्द तया अर्थ का ऐसा परस्पर सम्बद्ध तथा 

समरस योग ही 'काव्य' कहलाता है। कुन्तक इसीलिए उस शब्दार्थ को काव्य मानते 

हुँ जो कवि के वक्त व्यापार से सुशोभित तथा सहुदयों को आह्लाद देनेवाले बन्ध में 

व्यवस्थित रहते हैँ । इस प्रकार कुन्तक शब्द तथा अर्थ को काव्यशरीर मानकर 

'अळेकार्य' मानते हुँ और इसे सजानेवाला एक ही अळंकार है और वह है वक्रोक्ति। 


सूक्ति 


वक्रोक्ति का यही व्यापकरूप आचार्य कुन्तक को अभीष्ट है । जो आलोचक 


वक्रोक्ति को चमत्कारमात्र का पर्याय मानते हैं वे इसके व्यापक तथा महनीय अर्थ को 
संकीर्ण बना देते हैँ । चमत्कार भी व्यापकरूप में काव्य का एक महनीय तथा मान्य 


गुण है, परन्तु संकीण रूप में वह केवल क्षणिक आनन्द उत्पन्न करने में ही कृतकार्य _ 
होता है। यदि चमत्कार रसात्मक हो, या वक्रोवित रसोकिति के साथ सम्मिलित हो, _ 

तौ काव्य का मूल्य बहुत ही अधिक होता है। हिन्दी के कवियों ने अनेक स्थलों पर 
चमत्कारिणी उबितयाँ कही हूँ जिसमें केवल चमत्कार ही हाथ आता है; रस तथा 
भाव पर प्रतिष्ठित न होने से ये उबितयाँ हृदय को छूने में सफल नहीं होतीं, परन्तु 
अनेक महाकवियों की सरस चमत्कारिणी उक्तियाँ नितान्त स्निग्ध तथा रसपेशल 
होती हैं। महाकवि देव का यह सवया लीजिए-- 


सांसन ही ते समीर गयो अर आँसुन ही सव नीर गयो ढरि । 
तेज गयी गुन लै अपनो, अरु भूमि गई तनु की तनुता करि ॥ 
'देव' जिये मिलिवेई की आस के आसइ पास अकास रह्यौं भरि । 
जा दिन तै मुख फेरि हरे हँसि, हेरि हियो जो लियो हरि ज्‌ हरि ॥ 


श्री कृष्ण ने जिस दिन से उसे मुख फेर कर ताका है और हसकर उसके हृदय को 
चुरा ल्या है, उसी दिन से राधा की विरह-बेदना में इतना वढ़ाव आ शया है कि 
पाँचो तत्त्व शरीर से धीरे धीरे निकलते जा रहे हूँ। साँसो के द्वारा .शरीर से: सव 
चामु निकल गया। आँखों से निरन्तर वहनेवाले आँसुओं के रूप में सव जल शरीर 
से बह गया। तेज अपन्ता गुण लेकर चला गया अर्थात्‌ राधा का शरीर विल्कुल 
तेजहीन और प्रभारहित हो गया। शरीर को दुवला-पतला वनाकर भूमिं तत्त्व शरीर 
से हट गया। देव कवि का कहना है कि राधा कृष्ण से मिलने की ही आशा से जी 
रही है, परन्तु उसकी आशा के पास आकाश भर गया है। आकाश शून्य रूप है। 


नु फलतः मिलने की आशा निराशा में परिणत हो गई है। इस प्रकार पाँचो तत्वों के 


शरीर से निकलते का मधुर संकेत राधा की दयनीय दशा से मिलता है। इसमें सूनित 
' साथ रसका भी सुन्दर चमत्कार है। हे 


इस प्रकार वक्रोक्ति सम्प्रदाय के सिद्धान्त नितान्त व्यापक, अन्तरंग तथा सुक्ष्म 


द्वादश परिच्छेद 
` अलंकार सिद्धान्त 


विद्व में अळंकार की महिमा बड़ी विशाल है । मानव ही अपनी वस्तुओं कों, इ 
अपने शरीर को तथा अपनी सामग्री को अलंकृत नहीं रखता, प्रत्युत प्रकृति भी अपने | 
अंगों को अलक्कत करने में कथमपि पराङमुख नहीं होती। प्रातःकाल जब सूरज का... 
उदय होता है, तब प्रकृति प्राची दिशा को नथे-तवीन रंगों से कैसे रंग देती है। मालम | 
पड़ता है कि गाढ़ी लालिमा के रंग से किसी ने पुरब दिशा को रंग डाला है। वाटिका 
के पुष्पों के रंगों तथा सजावट को देखिए। रंग कितना भव्य तथा सजावट कितनी मोहक 
होती है। सारांश यह है कि प्रकृति स्वयं अलंकरण की प्रेमी होती है और अपने अंग- 522 
प्रसंग को नाना सजावट से सजाने में, नथे रंगों से रंगीन वनाने में, उसको बड़ा आनन्द 
आता है। | 


~ के, ही हि 
» ०2 उप 


कवि भी प्रकृति से शिक्षा ग्रहण करनेवाला एक भावुक व्यक्ति होता है। वहभी | 
अपनी रचनाओं को अळंकारों से सजाने का प्रेमी तथा अभ्यासो होता है। जो कुछ . 
भी वह लिखता है उसे वह अवश्यमेव सजाता है । सुन्दर वनाने के लिए नयी- 
नयी सामग्री एकत्र करता है और उसका ऐसा सरस विन्यास करता है कि 
देखते हो नेत्रों को विशेष आनन्द आता है और सुनते ही लोगों के कान 
उसकी ओर आक्कष्ट हो जाते हुँ। कवि, लेखक, अथवा वक्ता अपनी वातों 
सुन्दर तथा मनोरम बनाने के अभिप्राय से उसे अळकारों से सजाता 
इससे उसकी इच्छा सयः पूर्ण हो जाती है। उस दिन काशी की 
जाली नामक कपड़े का फेरीवाला जब जोरों से चिल्लाता जाता थाः 
का चच्चा, थोड़ा सा वच्चा,” तब श्रोताओं का ध्यान 'चच्चा' और 
 _ इन्दसाम्य से स्वयं आकृष्ट हो रहा था और उस जाली के खरीदने 
तैयार हो रहे थे। जिन साधनों के द्वारा काव्य या निवन्ध स्‌ 

है तथा हृदय को आक्रष्ट करने की अद्भुत-शक्ति से वह सम्पन्न तथा हृदय को आक्ष्ट करने की अद्भुत-शक्ति से वह सम्पन्न किया जाता है उनमें 

से अन्यतम साधन है--अलंकार। 

अलंकार का रूप 

. अलंकार में जो वस्तु जीवनी शक्ति डालकर उसे सजीव तथा आकर्षक बनाती 
है वह चमत्कार' के नाम से प्रख्यात है। अळंकार का अलंकारत्व तभी है जब 
वह चमत्कार से मण्डित है। अलंकार का सामन्य रूप है वेचित्र्य, विचित्रता । 
वचित्र्यम्‌ अलक्तार: । विचित्रता से हीन स्वभाव कभी अलंकार नहीं हो सकता । 
अलंकार की यही कसौटी है विचित्रता, चमत्कार १ इसके लिए कवि को प्रतिभा की वड़ी 
आवश्यकता होती है। दिना विचित्रता के कोई भी साधन 'अङंकार' के महनीय 

ड नाम से अभिहित नहीं किया जा सकता। एक उदाहरण से इसे समझिए। 'अपन्हुति' 

¬ नामक एक अलंकार होता है जिसमें प्रकृत वस्तु का तिरस्कार कर एक अप्रकृत वस्तु 
को स्थापना की जाती है। पूर्णिमा की रात को आकाश की ओर दृष्टिपात करता 
हुआ संस्कृत फा कचि कह रहा है-- 


नेदं नभो मण्डल्मम्वुराझनेताइच तारा नवफेनभंगाः । 
नायं शशी कुण्डलितः फणीन्द्रो नायं कलंकः शयितो मुरारिः ॥ 


कविका कहना है कि यह आकाश नहीं बल्कि जरू का एक विज्ञाल समूह है । 
ये तारायें नहीं है बल्कि फेन के नये टुकड़े हें। यह चन्द्रमा नहीं है, वल्कि कुण्डल मार- 
कर गोले में बैठते वाला सर्प है। यह चन्द्रमा का कछंक नहीं है, वल्कि काळे रंग वाले 
भगवान्‌ विष्णु उसपर शयन कर रहे हैँ। विचित्रता होने के कारण ही यह अपन्डुति 
अळेकार-रूपा है। यदि वैचित्र्य नहीं, तो अलंकार भी नहीं। कोई कवि वैल का 
वर्णन कर रहा है-- 


गोरपत्यं बलीवदः, तुणान्यत्ति मुखेन सः। 


गाय का यह बेटा वैल है जो मुख से तृणों को चरता है । जातिगत वर्णन होने से यह 
सच्चा तथा वैज्ञानिक भळे माना जाय, परन्तु यह चमत्कारहीन होते से अळंकार 
कोटि में कभी नहीं आ सकता। इस प्रकार 'अळंकार' का सामान्य लक्षण है , 


वैचित्र्प जिसे प्रत्येक अळंकार में होना नितान्त आवश्यक होता है। 

अलंकार का लक्षण 


अलंकार का लक्षण क्या हैँ? आचार्य मम्मट के शब्दों में जैसे शरीर की शोभा | 
बढ़ाने वाळे कटक, कुण्डल आदि नाना प्रकार के भूषण या गहने होते हैं, बैसे ही अलंकार | 
शब्द तथा अर्थ की शोभा को बढ़ाने वाले अस्थिर धर्म हैं। अस्थिर कहने का अभिया का अभिप्राय । 
यह हैं कि काव्य में अलकार की स्थिति आवश्यक नहीं रहती। वे काव्य में रह भी झै 
. सकते है और नहीं भी रह सकते हैँ। गुणों के समान उनकी स्थिति नियत' नहीं होती ; 
है। गण तो काव्य में नियत रूप से रहता है, गुणों का निवास काव्य में अनिवार्य है। ; 


गण रसका सदा उपकार करते हुँ, परन्तु अलंकार काव्य में विद्यमान रहने वाले रसका छ. 
उपकार करते हैं और कभी-कभी तो विद्यमान भी रस का उपकार नहीं करते (सन्तमपि _ द्र 
नोपकुर्वन्ति) । इसलिए 'अलंकार' को अस्थिर धर्म कहा है जो स्थिर तथा नियत धर्म कं 
(अर्थात्‌ गुण') से सवया भिन्न होता है। यह विवेचन घ्वनिवादी आचार्यो की दृष्टि. । 
. से किया गथा है, परन्तु अळंकारवादी आचायों की दृष्टि काव्य में अलंकार को विशेष ` | 


महत्व देती है। वे 'अळंकार' को काव्य का नितान्त आवश्यक शोभावर्धक साधन | 
मानते हैँ जिनका काव्य में निवास नितान्त आवश्यक होता है। उनकी दृष्टि में जिस र । 
प्रकार उष्णता से रहित अग्नि की कल्पना असम्भव है वैसे ही अलंकार के बिना काव्य हल 
की सत्ता निराधार है। परन्तु आजकल का आलंकारिक अलंकारों को काव्य में इतना. 
महत्त्वशाली नहीं मानता। वह उसे काव्य का अस्थिर ही घमं मानता है जो काव्य में पा 
रहकर उसे चमत्कृत वनाने की योग्यता रखता है अथवा कभी-कभी न रह कर भो ह 
काव्य को कोई हानि नहीं पहुँचा सकता । अळंकार का यही परिनिष्ठित रूप है। 


अलंकार का विकास 


संस्कृत के आचार्यो ने अलंकार के विकास को अपने ग्रन्थों मे भलीमाँति समझाया 
है। ऊपर हमने दिखलाया है कि अलकारशास्त्र' एक प्रगतिशील वर्धिष्णु शास्त्र है | 
जिसका प्रत्येक आचार्य कुछ नवीन मान्यताओं के साथ स्थापना अपने ग्न्य में करता है 2 
और प्राचीन मान्यता के ऊपर भी एक नये सिरे से या नई दृष्टि से विचार करता है। 
इसीलिए यह शास्त्र लकीर का फक्रीर बनकर केवल पिष्टपेषण नहीं करता और _ 
प्राचीनों के द्वारा वर्णित सिद्धान्तों की ही पुनः आवृत्ति नहीं करता, बल्कि नवीन बातों | र 
को खोजकर नये काव्यतत्त्वों का उन्मेष करता है। हमारे आलोचनाशारत्र की य्‌ 
बड़ी भारी विशेषता है जिधर साधारण आलोचक का ध्यान नहीं जाता। उदाहरण 


के लिए अलंकार को संख्या पर ही दृष्टिपात कीजिए । सबसे प्राचीन, आलंकारिक 
भरतने केवल चार ही अलंकार माने है--यगक, उपमा, रूपक तथा दीपक जिनमे 
यमक' तो झब्दालंकार का प्रतिनिधि है तथा अन्य तीन अर्थालकार के । इन्हीं 
चार अलंकारों का विकास होते-होते अलंकारों की संख्या कुवलयानन्द में १२५ 
तर्क पहुँच गई है। संख्या में ही विकांस नहीं है, अलकारों के स्वरूप में भी पर्याप्त 
विकास होता गया है। यहाँ तक कि पुराने अलंकारों को हम नये अळंकार के ही 
रूप में नहीं पाते, प्रत्युत उन्हें नये काव्यतथ्य के रूप में भी पाते है। वक्रोक्ति' 
इसका स्पष्ट उदाहरण है । यह भामह आदि प्राचीन आलंकारिको में केवल 
अलंकार है, परन्तु कुन्तक ने इसे ऊपर उठाकर काव्य के व्यापक सिद्धान्त के रूप 
में प्रतिष्ठित किया है। अळंकारों के स्वरूप में महान्‌ भेद भी है। 


स्वभाबोक्ति' सवत्र एक नहीं है । सामान्यतः यह एक अलंकार ही है, परन्तु 
कुन्तक और महिम भट्ट इसे 'अलंकार' न मानकर' 'अलंकार्य' मानते हैँ । दण्डी ने इसे 
आद्या अलंकृति' (प्रथम अलंकार) माना है। रुद्रट ने भी इसके आधार पर वास्तव” 
को अळंकार के विभाजन में एक मुख्य साधन माना है । भोजराज भी “स्वभावो 
को एक पृथक्‌ अलंकार के रूप.में मानते हैं, परन्तु कुन्तक ने इस पर वड़ा ही मामिक 
विचार. कर इसे अलंकार न मानकर अलकार्य माना है । वस्तु के स्वभाव का कथन 
प्रथमतः मुख्य रूप से होना चाहिए और तभी आगे चलकर उसे अलकारों से सजाया 
जा सकता है। भित्ति को ही चित्रों से सजाया जाता है। स्वभावोक्ति' भित्ति के 
समान है और चित्रों की कल्पना अळंकार के समान है। इस प्रकार “स्वभावोबित' 
की' कल्पना स्थूल से सुक्ष्म होती गई है । 

का एक या दो भेद माना है, पिछले आलंकारिको ने वहाँ अपनी बुद्धि से नये-नये प्रकारों 
को खोज निकाला है। 'तुल्ययोगिता' का एक ही प्रकार काव्यप्रकाश में वणित तथा 
विवेचित है, परन्तु अप्पयदीक्षित ने इसके चार विभिन्न रूपों. का वर्णन किया है। 


निदर्शना के केवल दो प्रकारों का लक्षण काव्यप्रकाश में मिलता है, परन्तु कुवलया- 


नन्द में उसके पाँच प्रकारों की मीमांसा है। भाविक' कभी प्रवन्ध का एक सर्वातिः 
शायी व्यापक तत्त्व माना जाता था। वही पिछले युग में केवल एक सामान्य अलंकार 
के रूप में दीख पड़ता है। किसी अळंकार के महत्व घटने का यह अच्छा 
उदाहरण है । संस्कृत के आलोचनाग्रन्थों में इतनी विपुल सामग्री उपस्थित है 

कि उसके आधार पर प्रत्येक अलंकार के विकास की कहानी बड़े ही रोचक ढंग से 
लिखी जा सकती है। 


अलंकार के विभाग 
विभाजन-तत्त्व 


स्थिति की दृष्टि से अलंकार का विभाजन किया जाता है। काव्य के शब्द और 
अर्थ ही शरीर के स्थान पर होते हैं। जिस प्रकार लोक में अलंकार शरीर की शोभा 
बढ़ाता है तथा शरीर के ऊपर स्थित रहता है, उसी प्रकार ये काव्याळंकार भी ट. 
शब्द और अर्थ में निवास करते हैं। इस दृष्टि से इसके तीन भेद होते ह- (क)' । 
शब्दालंकार (ख) अर्थालंकार (ग) उभयालंकार | इस भेद के मूल तत्त्व को भली- । 
भाँति समझ लेना आवश्यक है। कोई अळंकांर. शब्द में रहता है; इसका अभिप्राय 
यह है कि वहाँ शब्द ही प्रधान रहता है। शब्द की प्रधानता से तात्पर्य यह है कि वह 
शब्द वहाँ से हटाया नहीं जा सकता। यदि उसके स्थान पर उकका कोई पर्याय रखा 
जाय, तो वह अलंकार बिल्कुल गायव हो जाता है । शब्द-विशेष के रहने पर ही को 
अलंकार की स्थिति है और शब्द के हटते ही, उसके स्थान पर उसके समानार्थक | 
चान्द रखते ही, अळंकार अस्तंगत हो जाता है। ऐसे अलंकार को 'दाब्दाळंकार' कहते 
हुँ। यदि शब्द के पर्यायो में परिवर्तन करने पर भी अळंकार की सत्ता विद्यमान रहती 
है, तो अर्थ की प्रबानता होने के कारण यह 'अर्थालंकार' कहलाता है। “उभयालंकार' 
में पर्वोबत दोनों विशेषतायें पच्च के किसी-त-किसी आग में अवश्य मिळती हुँ अर्थात्‌ 
पद्य के किन्ही शब्दों को हम पर्याय के रूप में वदल सकते हैं ( अर्थालङ्कार) और किष्हीं 
दाब्दों को हम बदल नहीं सकते (शब्दालंकार) | इसी विशेषताके कारण यह अळंकार 
'उभयाळंक्रार' के अन्वर्थक नाम से पुकारा जाता है। शब्दालंकारों की संख्या मुख्यतया 
आठ है; अर्थाळंकारों की लगभग एक सौ तथा उभयाळंकार केवल एक ही होता है । ने 


इन अलंकारों की स्थिति दो रूपों में हो संकती है--केवल रूप या मिश्रित रूप। 
ये अकेले भी रहते हैं तथा अन्य अलंकारों के साथ मिलकर भी रहते हैं । यह मिश्रण 
दो प्रकार का होता है नीरक्षीरवत्‌ तथा तिलतण्डुलवत्‌ । नीर और क्षीर, पानी और 
दूष एक दूसरे से जब मिल जाते हैं, तव अछग नहीं किये जा सकते; उसी भकार जबदो _ 
या दो से अधिक अलङ्कार ऐसे मिळे होते हैं कि उनका अलग करना कठिन हो तब भरू” _ 


602७५ ८00. 
TEP a Ts 


१५६ संस्क्ृत-आजोचना [ 


कारों की. यह मिलावट संकर' कहलाती है। जब अळंकारों का मिश्रण तिल तथा 
तण्डुल, तिल तथा चावर के मिलावट के समान हो, तव इसे संसृष्टि' कहते हैँ। 
जिस प्रकार मिले हुए काले तिळ और उज्ज्वल चावल को अलग कर लेना सहज | 
होता है, उसी प्रकार एक ही रचना में जहाँ अळंकार अलग-अळग स्पष्ट रूप से दिखळाई | 
पड़ते हैँ वहाँ 'संस“ष्ट' अलङ्कार होता है । { 


शब्दालंकार [ 
झब्दालंकारों के एक दो उदाहरण पर्याप्त होंगे । (क) अनुघ्रास--जहाँ अक्षरों की [ 
समानता दिखाई जाय, उसके स्वर मिळें या न मिलें, वहाँ 'अनुप्रास' होता है । 
अनुप्रास का अर्थ है रस के अनुकूल अक्षरों की रचना (प्रास)”। इस अछंकार के कई 
भेद होते है--छेकानुप्रास, वृत्त्यनुभ्रास तथा लाटानुध्रास। जहाँ एक वर्ण की या अनेक 
वर्णो.की समानता केवल एक वार हो वहाँ 'छेकानुध्रास' होता है और जहाँ यह समानता 
वृत्ति के अनुकूल कई बार हो वहाँ 'वृत्त्यनुभ्रास' होता है। जहाँ शब्दों या वाययों को [ 
आवृत्ति हो और उनका अर्थ भी एक ही हो, केवल अन्वय करने से तात्पर्य बदल जाता 
हो, वहाँ 'लाटानुप्रास' होता है। - 2 
राधा वर के वैन सुनि, चीनी चकित सुभाय । [ 
दाख दुखी मिसरी मुरी, सुधा रही सकुचाय ॥ 

यहाँ एक हो वर्ण की एक वार आवृत्ति होने से 'छकानुप्रास' है । यहाँ 'बर' 
और 'बेन' में वकार की चीनी” और 'चकित' में चकार की, 'दाख' और दुखी' 
में दकार की, मिसरी और मुरी में मकार की, सुधा और सकुचाय में सकार की 

आवृत्ति एक हो वार होती है, इसलिए यह छिकानुप्रास' का दृष्टान्त है। 

(ख) यमक 

सा निरर्यक अथवा भिन्न-भिन्न अर्थ वाले सार्थक स्वर-व्यञ्जन के समुदाय का जहां 


. उसी क्रम से पुनः श्रवण हो वहां 'यमक' अलंकार होता है। यमक में अनुप्रास से | 
- वैशिष्ट्य स्पप्ट ही मालूम पड़ता है। यमक में आवृत्ति स्वर-व्यञ्जन समुदाय की ही । 

._ होती है, परन्तु इनमें यदि शब्दों का कोई अथं होता हो तो वह आपस में एक दूसरे र 

से भिन्न होना ही चाहिए। दोनों समुदायों का निरर्थक होना अभीष्ट है, परन्तु यदि हू 

` ने सार्थक हैं, तो अर्थ भिन्न होना ही चाहिए । यही इसकी विशिष्टता है। इसमे व 

ही नियम है अर्थात्‌ यमक यदि प्रथम पाद के आदि में विद्यमान हो, तो उसे अन्य. 


आदि में होना ही चाहिए । संस्कृत के आचार्यों ने इसके अनेक विजिपत प्रकारो. | 

का विवरण अपने ग्रन्थों में दिया है। बिहारी का यह प्रसिद्ध दोहा यमक' का एक 
रोचक उदाहरण प्रस्तुत करता है 


भजन कह्यो तासों भज्यो, भज्यो न एको बार । 
द्रभजन जारो कह्यौ, सो तै भज्यौ गंवार ॥ 


भजने की बात तुमसे कही, उससे तो तुम भाग गये । उसका भजन तुमने एक वार 
भी नहीं किया और जिन वस्तुओं (संसार के विपयों) से दूर भागने की शिक्षा दी 
उनकी ही तुमने सेवा की। यहाँ भजन' शब्द के दो अर्थ हं-- (१) सेवा करना 
तथा (२) भागना । इन्हीं दोनों अर्थो की यहाँ सत्ता है । 'भज्यो' की आवृत्ति में 
भी यही अर्थमेंद है। फलतः यह यमक ही हं । 


(ग) वक्रोक्ति 


कहे गये वाक्य का इलेप से या काकुसे और ही अर्थ कल्पित किया जाय, वहाँ 
वक्रोक्ति’ होती है। वक्ता किसी एक अर्थ में वाकय का प्रयोग करता है और श्रोता 
उसका दूसरा ही अर्थ लगाकर उत्तर देता है या कथन करता है वहाँ यह चमत्कारी 
अलंकार होता है। 'वक्रोक्ति' की यह सीमित कल्पना रुद्रट' ने को है । कुन्तक के 
हाथों यही 'वक्रोक्ति” एक व्यापक काव्य-तत्त्व की प्रतिनिधि बन जाती है । नीचे 
के पद्यांश में शिव तथा पार्वती का संवाद है ! प्रथम पाद शिवजी की उबित है और | 
द्वितीय पाद में पार्वती का कथन है जिसमें शिव के शब्दों के भिन्न अर्थ किये गये हैँ- - 


गौरव शालिनी प्यारी हमारी, सदा तुमही इक इष्ट अहो | | 

हौं न गऊ, नहि हाँ अवशा, अलिती हूँ नहीं, अस काहे कहो ॥ _ 

पद्य का आशय यह है। शिवजी पार्वती जी से कह रहे हैँ कि तुम हमारी गौरव- 
शालिनी प्रियतमा हो। तुम मेरी इष्टदेवी हो। इन वचवों को सुनकर पाव ती 
गौरवशार्तिती' शब्द को तीन टुकड़ों में (गौः+-अवशा+अखिनी) विभवत कर 
उत्तर देती है--न मैं गऊ हूँ, न अवशा (वश रहित) हूँ, और न अलिती 
आप मुझे गौरवशाल्तिी' क्यों कह रहे हैं। यहाँ स्पष्ट है कि वबता के द्वारा 
अर्थ में प्रयवत शब्द को श्रोता मूलतः या खण्ड करके उसे दुसरे अर्थ में समझता है और 
अपनी समझ के अनुसार उत्तर देता है । यही वक्रोबित नामक झब्दालकार : 


डु 

: लै 
कवि किसी व्यक्ति को सचेत करता हुआ कह रहा है--मेने जिस भगवान को ब 
2 

अर्थाठङ्कार | : 


अर्थालंकारों का विभाजन कुछ विशेष आधारों के ऊपर किया जाता है। इन 
आधारों को कतिपय वर्ग में हम वाँट सकते हँ--सादृश्य गर्भ, विरोध गर्भ, श्छुंललावन्ध, 
तकन्यायमूल, लोकन्याय मूल, वाक्यन्यायमूल तथा गूडार्थ-प्रतीति मूल। प्रत्येक वर्ग 
के अन्तर्गत मुख्य-मुख्य अलंकारों की विशिष्टता दिखलाने का यहाँ प्रयत्न किया 
जा रहा है। 


(१) सादुश्यगर्भं अलंकार 


ये सादुश्य या समानता की कल्पना पर प्रतिष्ठित रहते हैं। किसी अज्ञात वस्तु 
को समझने या समझाने का सबसे सुन्दर साधन सादृश्य है । सादुश्य के द्वारा 
हम किसी अनजान विषय का ज्ञान किसी व्यक्ति को करा सकते हैँ । इस वर्ग के 
अलंकारों में मुख्य है---उपमा । कविता के उदय के साथ ही उपमा का उदय होता है। 
हम तो उस काव्ययुग की कल्पना नहीं कर सकते, जिसमें उपमा अपने चमत्कार 
का प्रदर्शन नहीं करती तथा जिसमें उपमा के द्वारा सौन्दर्य का विकास नहीं होता। 
भारतीय वाङमय में वेद के मन्त्रों मै उपमा अपनी भव्यता, सुन्दरता तथा 
रमणीयता से पाठकों का मन मुग्ध करती है । जितनी सुन्दर उपमायें वहाँ दुष्टिगोचर 
होती हैँ उतनी अन्यत्र नहीं। उपमा के लक्षण तया दृष्टान्त निरुक्त में पाये जाते हँ। 
यास्क ने उपमा का वैज्ञानिक लक्षण ही नहीं दिया है, उसके पाँच प्रकारोंका--कर्मोपमा, 
भूतोपमा, रूपोपमा, सिद्धोपमा तथा अर्थोपमा--स्वरूप भी उदाहरणों के द्वारा 
समझाया है। व्याकरण शास्त्र में उपमा तथा उपमान का तद्धित, समासान्त प्रत्यय, 
समास के विधान तथा स्वर के ऊपर विशेष प्रभाव पड़ता है जिसका उल्लेख सुत्र 
तथा भाष्य में किया गया है। व्याकरण-सम्मत विवेचना का प्रभाव अलंकार शास्त्र 
के ऊपर भी विशेष रूप से पड़ा है । 


उपमा का महत्त्व 


कविता का तो प्राण ही उपमा है । अप्पयदीक्षित ने 'उपमा' की तुलना एक चटी 
 (इंलूषी) के साथ की है । रंगमंच के ऊपर नटी नाना वेषभूया से सज्जित होकर 
नाना रूपों में आती है, कभी वह शकुन्तला के रूप में अवतीर्ण होती है, तो कभी 
 शव्याकेरूपमें। कमी वह आनन्द से उल्लसित रहती है, तो कभी करुणरसात्मक 

नाटक में शोक में तल्लीन रहती है। उसके बाहरी. रूप को देखने पर वह अनेक रूपों 
की प्रतीति देती है, परन्तु उसके आवरण को हटाकर निरखने पर उसका एक ही 
रूप सर्वत्र अनुस्यूत दीख पड़ता है। ठीक यही दशा उपमा की भी है। वह काव्य के 
रंगमंच पर कभी रूपक, कभी दीपक, कभी तुल्ययोगिता, कभी दृष्टान्त के रूप में आकर 
पाठकों का मनोरञ्जन करती है, परन्तु रहती है अन्तराल में, केवल एक ही रूप में । 


उपमैका झँलूषी संप्राप्ता चित्रभूमिकाभेदान्‌ । 


रञ्जयति काव्यरङ्ग नृत्यन्ती तद्विदां चेतः॥ 
(चित्रमीमांसा।) 


सादृश्य की ही कल्पना को तनिक विस्तृत रूप प्रंदान करने से नये-नये अलं- 
कारों का जन्म होता है। 


उदाहरणों से इस सिद्धान्त को ध्यान में लाना चाहिये । 

(१) चन्द्रमा के समान.मुख है--उपसा (सादृश्य के कारण) । 

(२) चन्द्रमा के समान मुख और मुख के समान चन्द्रमा-- उपमेयोपमा । 

(३) मुख मुख के समान अनन्वय । . 

(४) मुख के समान चन्द्रमा (उपमान)--प्रतीप । 

(५) चन्द्र को देखकर मैं मुख का स्मरण करता हूँ-स्मरण । 

(६). मुख ही चन्द्रमा है--रूपक (अभेद)' । : 

(७) मुखचन्द्र से ताप शान्त होता है--परिणाम। i उ 

(८) क्या यह मुख है अयवा चन्द्रमा है? सन्देह ३ 

(९) यह चन्द्रमा ही है, मुख नहीं--अपह्वति। ` १ 

(१०) चकोरगण तुम्हारे मुख को चन्द्रमा समझकर उसकी ओर दौड़ते हैं-- कि 
अान्तिमान (मुख में चन्द्रमा का भ्रम) । हँ नी 

. (११) तुम्हारे मुख में चकोर चन्द्रमा समझकर और भ्रमर कमल समझकर रमण 

करते हैँ--उल्लेख (एक ही स्थल पर भिन्न-भिन्न व्यवित द्वारा विभिन्न कल्पना) । 

(१२) मुख निश्चय ही चन्द्रमा है--उत्प्रेक्षा (उपमान की सम्भावना) । 

(१३) यह चन्द्रमा है--अतिशयोक्षति (केवल उपमान की स्थिति) । 

(१४) मुख के द्वारा चन्द्रमा और कमल जीते-गए--तुल्ययोगिता \ | 

(१५) रात में चन्द्रमा और तुम्हारा मुख दोनों प्रसन्न होते हँ--दीपक । _ Sr 

(१६). तुम्हारे मुख ही से मैं प्रसन्न हूँ और चन्द्रमा ही से चकोर प्रसन्न है-- 
प्रतिवस्तुपमा । 
(१७) आकाश में चन्द्रमा और पृथ्वी पर तुम्हारा मुख- दृष्टान्त । 
(१८) मुख चन्द्र लक्ष्मी को धारण करता है--निवर्शना । 
(१९) निष्कलंक मुख चन्द्रमा से बढ़ कर है--व्यक्तिरेक । 
(२०) चन्द्रमा तुम्हारे मुख के साथ रात के समय प्रसन्न होता है--सहोक्ति । 
. ये समस्त अलंकार औपम्यगर्भ' हैं अर्थात्‌ इनके गीतर सादृश्य की ही भावना 
प्रतिष्ठित है। उपमा से लेकर सहोक्ति तक वीसों अलंकारों के भीतर सादश्य किस 
प्रकार रहता है यह उदाहरणमुखेन ऊपर दिखलाया गया है। इसी महत्ता के कारण 
अप्पयदीक्षित उपमा की तुलना ब्रह्म से करते हैं। जिस प्रकार ब्रह्म के ज्ञान से यह 
चित्र विचित्र संसार ज्ञात हो जाता है, उसी प्रकार उपमा के ज्ञान से समस्त अळंकार 
(चित्र) ज्ञात हो जाते हैं। 
उपमा अलंकार में उपमान तथा उपमेय के वीच में भेद भी रहता है और कुछ- 
कुछ अभेद भी। उपमेय उस वस्तु को कहते हैं जिसकी तुलना अभीष्ट होती है और 
जिससे वह तुलना की जाती है वह “उपमान' कहलाता है। “मुखं चन्द्र” में मुख उपमेय 
है और चन्द्र उपमान। उपमा के भाव को लेकर नये-नये अळंकार उदित हुए। एक 
ओर भेइ बहते लगता है और दूसरी ओर अमेद। भेद'वढ़ते-वढ़ते उस सीमा तक पहुँच 
जाता है जहाँ उपमान तथा उपमेय एक दम अलग हो जाते हैँ। ऐसे स्थल के अळंकार 
22 का नाम है “व्यतिरेक'। उधर उपमेय तथा उपमान का अभेद इतना वढ़ता जाता है 
कि वे दोनों एक हो जाते हैं। ऐसी स्थिति को 'रूपक' के नाम से पुकारते हैं। उपमा- 
नु लकार में उपमेय हीन गुण वाला (गौण) होता है और उपमान अधिक गुण वाला 
(प्रवान) होता है परन्तु आगे चलकर इसमें विकास तथा वैचित्र्य आने लगता है। 
र. ` उपमेय का प्रधानत्व और उपमान का गौणत्व वढ़ते लगता है जिससे नये अलंकार 
 जनमते हूँ। अर्यात्‌ उपमेय को इतनी प्रतिष्ठा दी जाती है कि उपमान का सर्वथा 
ओ- तिरस्कार ही कर दिया जाता है। इसे 'प्रतीप' के नाम से पुकारते हैँ । इससे एक सीढ़ी 
_ और आगे बढ़तेपर उपमान का सर्वया लोप ही होता है और उपमेय ही उपमान का भी 
कार्य करता है। यही अनन्वय' है। 'रूपक' में उपमेय तथा उपमान की स्थिति तुल्य- 
वल के समान रहती है। मुल ही चन्द्रमा बन जाता है। मुख की अभिन्नता चन्द्रमा 
के साथ अवश्य हो जाती है, परन्तु स्थिति दोतों की रहती है। इससे और आगे 

चढ्ने पर उपमेय की गौणता बढ़ती जाती है। उपमान इतना प्रधान वन जाता है 
कि उपमेय को वह एकदम खा रेता है और वह इतना महत्वशाली हो जाता हैकि 
वह अकेले ही खड़ा रहकर उपमेय का भी कार्य करता है। इसदशाका नाम होता है 
रूपकातिशयोबित । “न 
इस.विकास को उदाहरणों से समझने की आवश्यकता हैं । इ 
30% Ca 
उपमा हँ 
उदय सूर सो भाल, सिन्दुर घसो गनेश को । ४ 
हरत विघन को जाल, जो जग व्यापक तिमिर सो ॥ 


यहाँ भाल उपमेय, सूर (सूर्य) उपमान, उदय साधारण धर्म, सो' वाचक। 
अतः यहाँ पूर्णोपमा अलंकार है। 


व्यतिरेंक | f 2445 की) टर 
जन्म सिन्धु पुनि बन्धु विष, दिन मलीन सकलक । 
सिय मुख समता पाव किमि चंद बापुरो रक ॥ छ 
यहाँ चन्द्र (उपमान) सीताजी के मुख (उपमेय) की समता पाने के संबंया | 
अयोग्य ठहराया गया है। 
रूपक & 
सम्पत्ति चकई भरत चक, मुनि आयसु खेलवार । 
तेहि निसि आख्रम पींजरा, राखे भा मितुसार ॥ 
यहाँ सम अभेद रूपक है। सम्पत्ति का चकई के साथ, भरत का चकवा के 


on प्रतीत 
जे जँह राधा आनन उदित, निसि बासर आनन्द । | 
का १ तहाँ कहा अरबिद है, कहा वापुरा चन्द ॥ ` 
` यहाँ राधा के मुख (उपमेय) के सामने अरविन्द तथा 

गया है। यहाँ उपमेय के सामने उपमान 

अनन्वय 


राम से राम, सिया सी सिया 
सिरमौर विरंचि विचारि सँवारे॥ 


यहाँ उपमान का सवया लोप है। उपमेय ही उपमान का भी काप्रं कर रहा 
है। अभिप्राय यह है राम राम के समान हैँ अर्थात्‌ उनके समान जगत्‌ में कोई दूसरा 
व्यक्ति नहीं । 'सिया सी सिया' में भी वही अद्वितीयता का भाव हैँ। 


रूपकातिशयोक्ति 


राम सीय-सिर सेन्दुर देहीं। उपमा कहि न सकत कवि केहीं॥ 
अरुन पराग जलज भरि नीके । ससिहि भूष अहि छोभ अमी के॥ 


यहाँ श्री रामचन्द्र के द्वारा सीता के सिर सेन्दुर भरने का वर्णन है।.कवि 
कहता है कि साँप कमल में छाल पराग को भरकर अमृत के लोभ से चन्द्रमा को 
भूषित कर रहा है। यहाँ “अहि, से तात्पर्य राम की “भुज।' से, अरुन पराग का 
सिन्दूर से, जलज' का राम के 'हाथ' से, 'शशी' (चन्द्रमा) का तात्पर्य सीताजी के 
मुख से है। 


एक बात ध्यान देने की यह है कि अलंकारों में प्रथमतः भेद से पूरण अभेद की सिद्धि 
की ओर हम बढ़ते हैँ। उपमा में स्पष्टतः भेद है । समानता होने पर मुख चन्द्रमा 
से भिन्न है ही। फलतः यह हुआ इतवाद। रूपक में दोनों का अभेद होता है। 
मुख ही चन्द्रमा है--यहाँ चर तथा मुख का अभेद है.। यह बीच की स्थिति है 
जहाँ से होकर हम पूर्ण-अद्वेत के लिए आगे बढ़ते हैं। अतिदायोबित का. दृष्टान्त है-- 
'यह चन्द्रमा है। यहाँ उपमेय (मुख) का सर्वथा तिरस्कार कर उपमान (चन्द्रमा) 
की पूरी प्रतिष्ठा है। यही पक्का 'अद्वेतवाद' औपम्यगर्भ अळंकारों की अन्तिम कोटि 
में दृष्टिगोचर होता है। अन्य अळंक्रार उपमा और अतिवायोक्ति के वीच की स्थिति 
के सूचक होते हँ। 


(२) विरोध-गर्भ, अलंकार 


i अळंकारों के विभाजन का दूसरा आघार विरोध है जो सादृश्य से ठीक ब्रिपरीत . 
तत्त्व है। वास्तव विरोध तो कहीं भी अभीष्ट नहीं होता विरीब होने पर अर्थ ही _ छ 


संस्कृत-आलोचना १६३ 


बाधित हो जाता है और काव्य की स्थिति ही नहीं जमती । फलतः यह विरोध 
आपाततः ही प्रतीयमान होता है । यह कई प्रकार से दृष्टिगोचर होता है-- | 

(क) द्रव्य, गुण, क्रिया तथा जाति में परस्पर भेद दिखा कर चमत्कार उत्पन्न 
किया जाता है। यहाँ विरोध का आभास ही रहता है, वास्तविक नहीं। इसलिए 
इस स्थिति में होगा विरोधाभास अछंकार | जैसे “वा मुख की मघुराई कहा कहाँ, 
मीठी लगे अँखियान लुनाई”। यहाँ आँखों में लुनाई (नमकीनपना) को मीठा लगने 
की बात कही गई है। विरोध स्पष्ट है नमक को मिठाई कहने में, परन्तु यहाँ 'लुनाई' a 
का दूसरा अर्थ है लावण्य (== सुन्दरता) । और इस प्रकार इसका परिहार हो 
जाता है। आँखों में मुख की सुन्दरता मीठी लगती है। सुन्दरता को मीठा लगना 
उचित ही है। अतः यहाँ विरोब का आभास है । 

(ख) कार्य तथा कारण का परस्पर विरोब। यह कई प्रकार से दृष्टिगोचर 
हो सकता है। 

(4) कारण कार्य से पहले होता है, परन्तु इस ूर्वापरभाव के विपर्थय करने 
पर, नियम के उलट जाने पर एक नवीन अळंकार होता है--कारणातिशयोक्ति । 
उठ्यौ संग गज कर कमल, चक्र चक्रप्रर हाथ। 
कर ते चक्र सुनक्र सिर, धरते विलग्यौ साथ ॥ 

यहाँ भगवान्‌ विष्णु के हाथ में चक्र के रखने से पहले ही ग्राह के सिर के कट 
जाने का वर्णन है। फलतः कार्य तथा कारण के वीच क्रम का अभाव है। 

(3) कहीं कारण के अभाव में कार्य होता है-यह. है “विभावना नामक के 
अलंकार । जैसे-- 555 

सुनत लखत श्रुति नैन बिनु, रसना बिनु रस लेत । 

बास नासिका बिनु ,छहै, परसै बिना निकेत॥ 

यहाँ कान (कारण) के बिना सुनने (कार्य) तथा नैत (कारण) के बिना छ 
देखने का (कार्य) वर्णन होने से विभावना है । ” अप 

(9) कहीं कारण के विद्यमान रहने पर भी कार्य नहीं होता। उसे विशेषोक्ति ._ 
- त्यौं त्याँ प्यासेई रहत, ज्यौं ज्यों पियत अघाय। | sa 

सगुण सलोने रूप को, जु न चख तूला वुझाय ॥ “ 

बिहारी का कहना है कि राधा के सलोते रूप को हम ज्यों-ज्यों पीते हैं, त्यों-त्यों 
प्यासे ही रहते हैं। नेत्रों की प्यास बुझी ही नहीं। पीने से भी यहाँ तृप्ति नहीं होती 
है। प्यास बनी ही रहती है। कारण (पीना) के रहने पर भी कार्य (प्यास चुअने ) 
का अभाव। अतः विशेषोक्ति अलंकार । 


(ए) कहीं कारण तथा कार्य के देश, काल में व्यववान । नियमानुसार जिस 
देश में तया काल में कारण होता है, वहीं और उसी समय कार्य भी होना चाहिए। 
इस नियम का उल्लंवन होने से 'असंगति' अळंकार होता है। इसका सबसे रुचिर 
उदाहरण है विहारी का यह दोहा-- 


ती दुग उरझत टूटत कुटुम, जुरत चतुर चित प्रीति । 
परति गाँठ दुरजन हिये, दई नई यह रीति॥ 
जहाँ कोई वस्तु उरझती है, वहीं टूटती है । जहाँ किसी को जोड़ते हैं, वहीं 
गाँठ पड़ती है। इस व्यापक अनुभव का यहाँ उल्लंघन है । राधा और कृष्ण के नेत्र 
'उरझते है (परस्पर मिलते हैँ), परन्तु टूटता है कुटुम्व । चतुरों के चित्त में प्रीति जुटती 
है, परन्तु दुर्जनों के हृदय में गाँठ पड़ती है अर्थात्‌ राधा-कृष्ण के परस्पर अनुराग 
को देखकर सयाने लोगों का चित्त इस उचित सम्बन्ध से रीझता है, परन्तु दुष्टों के 
हृदय में विषाद उत्पन्न होता है। कार्य तथा कारण के देशकाल का पूर्ण विरोष होते से 
असंगति' अलंकार । 
(५) कहीं कार्य तथा कारण के गुण और क्रिया में अन्तर दृष्टिगोचर होता 
ओ हैँ। तब होता है 'विषमालंकार' । 
5 या अनुरागी चित्त की, गति समुझे नहि कोय। 
ES ज्यों ज्यौं बूड़े स्थाम रंग, त्यौ त्यौं उज्ज्वल होय । 
कविका कहना है कि भक्त का प्रेमी चित्त घनश्याम के काले रंग में ज्यों-ज्यों 
 डूव॒ता हु, त्यों-त्यों वह सफेद होता जाता है। काले रंग में डूबते पर वस्तु काली 


- ही जाती है, उजली नहीं । कारण तथा कार्य के गुणों में अन्तर होने से 'विषमा- 
ee ळंकार' ॥ 


५०5 ग) विरोध की इस तीसरी स्थिति में आधार तथा आधेय में किसी न किसी 


Lt 


क प्रकार का विरोब विद्यमान रहता है। कहीं तो छोटे आधार में बड़ा आधेय रहता 

है (अल्प) और कहीं बड़े आधार में रखने से आधेय की विशालता सूचित होती है 
और कहीं बड़े आधेय को छोटे आधार में रखते हैं । इन अन्तिम दोनों दशाओं में 
“अधिकः अलंकार होता है। “हे 
अव जीवन की हे कपि आस न मोहि। 
कनगुरिया की मुँदरी ककना होहि॥ 
जानकी जी हनुमान जी से कह रही हैं कि अब मुझे जीने की तनिक भी आशा 
नहीं है, क्योंकि छिगुनी का छल्ला (अत्यन्त छोटा छल्ला) मेरे हाथ में कंकण को 
तरह होता है। सीताजी इतनी दुबली हो गई हैं। छोटे आंधार में बड़े आधेय को 
स्थिति होने से यह 'अल्प' अलंकार है । 
जामें भारी भुवन सब गँवई से दरसात। 
तेहि अखंड ब्रहमंड में तेरो जस न अमात ॥ 
सम्पूर्ण ब्रह्माण्ड में नहीं अमाने से यश की विशालता का कीर्तन हैं। 'अघिक' 
अलंकार । ह 


(३) श्ंखलामूलक अलंकार 


इन अलंकारों में एक बात से. दूसरी वात, (एक कथन से दूसरा कथन) 
उसी प्रकार जुटती चली जाती है जिस प्रकार किसी जंजीर की कड़ियाँ एक 
दूसरे से जुटी हुई होती हैं। अब प्रश्‍न यह है कि एक कड़ी का लगाव दूसरी | 
कड़ी के साथ किस प्रकार का होता है ? यह लगाव भिन्न-भिन्न रूप से दीखता है | 
और इसी में चमत्कार उत्पन्न होने से नये नये अळंकार जनमते हैं। इस सम्बन्ध 
की ये भिन्न-भिन्न स्थितियां हो सकती हैं-- 

(४) जब क्रम से पूर्व वस्तु के साथ उत्तर वस्तु विशेष्य-विशेषण सम्बन्ध रखती | 02 
है, तब एकावली' अलंकार होता है. अर्थात्‌ प्रथम वस्तु विशेष्य होती है ओर उसके 
बाद वाली वस्तु उसका विशेषण होती है। जैसे OT 
सो नहि सर जित सरसिज नाहीं! सप र 
सरसिज नहि जेहि अरि न लुपाहीं । केः 
` अलि नहि जो कल गुंजन'हीता। .:', 
- गुंजन. नहि जु मन नःहरिःकीना॥; ` . - 

` `` पद्य का आशय है कि वह तलाव नहीं है: जहाँ कमरू नहीं खिले हों। वह्‌ कमल 
जिसकी ओर भौरे नहीं छुभाते । ' वह भौरा नहीं जो-मीठां गुंजन नहीं करता और 
वह गुंजन भी व्यर्थ है जो मन को हर नहीं लेता। यहाँ सर, सरसिज, अछि तथा 
गुंजन में पूर्व वस्तु विशेष्य है और उसके ठीक उत्तर आने वाली वस्तु निषेध से 
उसके गुनों को वखानती है। अतः 'एकावली' अलंकार । 


() कमसे पूर्व वस्तु के साथ उत्तरोत्तर वस्तु का सम्बन्ध कारण--कार्य सा हो 
तव 'कारणमाला' .होता है। एकावली तथा कारणमाला का अन्तर स्पष्ट हैं। 
कारणमाला' में केवल कारण और कार्य की श्पुंखला वनाई जाती हैं। एकावली 
में सव ही वस्तुओं की श्रुंखला होती है। | 


विनु सतसंग न हरिकथा, तेहि बिनु मोह न भागु। 
मोह गये विनु राम पद, होय न दृढ़ अनुरागु॥ 


यहाँ सतसंग, हरिकथा, मोह, अनुराग में कमसे पूर्व कारण है और उसके वाद 


चाली वस्तुएँ कार्य हैँ । अतएव कारणों का समूह होने से यहाँ ‘कारणमाला 
अळंकार है। 


'.([६) ` जब क्रमसे पूर्व वस्तु उपकार्यं होती है तथा उत्तर वस्तु उपकारक होती है. 
तब होता है मालादीपक । अर्थात्‌ पीछे आनेवाली चीजें अपने से पूर्व विद्यमान रहने- 
'चाली वस्तुओं का उपकार करती हूँ। महाकवि भूषण का यह पद्य देखिये 


मन कविभूयण को सिव की भगति जीत्यौ 

सिव की भगति जीत्यौ साधुजन सेवा ने। 
साधुजन जीते या कठिन कलिकाल, करि- 

काल महाबीर महाराज महिमेवा ने। 
जगत में जीते महावीर महाराजन ते 

महाराज बावन हूँ पातसाह खेवा ने। 
पातसाहि वावनौ दिली के पातसाहि 

दिल्लीपति पातसाहै जीत्यौ हिदूपति सेवा ने॥ 


(५) जब पूर्ववस्तु हीन होती है और उत्तरवस्तु उससे वढ़कर होती है, 
अर्थात्‌ अपकर्ष उत्कर्ष की स्थिति होने पर 'सार? अलंकार होता है। 

मखमल ते कोमल महा कदलि-गरभ को पात। 
ताहू ते. कोमल अधिक, राम तिहारे गात॥ 


SS 


हे राम, मखमल कोमळ चीज होता है। उससे कोमळ होता है केला के भीतर 
का पत्ता और उससे भी अधिक कोमळ तुम्हारे गात हैं। यहाँ मब्रमल--क्ेला-गर्भ 
का पात--राम के गात एक दूसरे से कोमलता में बढ़कर बतलाये गये हैं। इसलिए 
यहाँ सार' अलंकार हुआ। 


(४) तर्कन्यायमूलक अलंकार | 


इस श्रेगी के अलंकार वे होते हैं जिसमें नैयायिक अनुमान का. सहारा लिया 
जाता है। कारण दो प्रकार का होता है--एक होता है उत्पादक हेतु, जैसे पिता 
पुत्र का; दूसरा ज्ञापक हेतु होता है जैसे दीप के द्वारा घटका; कमरे में पहिले से 
रहनेवाले घड़े को दीप वहाँ आकर प्रकट कर देता है। अतः वह ज्ञापक हेतु: कहलाता 
है। जहाँ उत्पादक हेतु तया उससे उत्पन्न होनेवाले कार्य का कथन होता है वहाँ 
होता है 'अनुमान' अलंकार। ज्ञापक हेतु तथा कार्य के कथन होते पर 'काव्यलिंग 
अलंकार होता है। | | द 
इस प्रकार ज्ञापक हेतु के द्वारा जहाँ अर्थ का समर्थन होता है। वहाँ 'काव्य- ह 
'िङ्ग' अलंकार होता है— 
कनक कनकं ते सौगुती, मादकता अधिकाय । 
` वां खाये बौरातः हैं, वा ' पाये बौराय॥ 


कवि कहता है कि धतूरे की अपेक्षा सोने में सौगुनी मादकता होती है। इस | 
कथन के समर्थन में ज्ञापक हेतु है कि धतूरा खाने से मनुष्य बौराता है, परन्तु HE 
सोना पाने से ही वह बौरा जाता है.। यहाँ बौरा जाना मादकता का हेतु है। अर्थात्‌ Rr 
दोहे के पूर्वाध के छिए उत्तराध हेतु का काम करता है। इसलिए यहाँ काव्यलिज्धा 


अलंकार है। , : बक 2 पास. 
अर्यात्तरन्यास्‌ .कार्व्यालग सेः भिन्न तथा स्वतन्त्र अलंकार हैं। यहाँ'भीं एक 


अर्थे का दूसरे अर्थ. से समर्थन होता -है, पूरन्तु समर्थनीय “और समर्थक -वाक्‍यों 


१६८ 'सस्कुत-आारोवना 


परस्पर सामान्य-विशेष सम्बन्ध बना रहता है। समर्थनीय वाक्य कभी सामान्य 
होता है, तन उसका समर्थन विशेष वाक्य के द्वारा किया जाता है। कभी इससे 
विपरीत स्थिति होती है अर्थात्‌ समर्थनीय वाक्य विशेष होता है और समर्थक वाक्य 
ही सामान्य होता है। काव्यलिग मं भी समर्थन होता है अवश्य, परन्तु दोनों वाक्यों 
में सामान्य-विशेष से भिन्न प्रकार का सम्बन्ध होता है। यही दोनों का अन्तर है। 


(क) सामान्य का समर्थन विशेष से--- 


जे छोड़त कुछ आपनो ते पावत बहु खेद। 
छखहु बंस तजि बाँसुरी लहै लोह को छेद ॥ 


यहाँ पूर्वार्ध सामान्य सिद्धान्त का प्रतिपादक है कि जो व्यक्ति अपने कुल को 
छोड़ता है वह बहुत ही दुःख उठाता है। इसके समर्थन में बाँसुरी की दशा का वर्णन 
है कि वह अपने कुल अर्थात्‌ बाँस को छोड़ देने पर लोहे के द्वारा छाती में छेदों को 
पाती है अर्थात्‌ उसकी छाती में छेद किये जाते हैं। बाँसुरी एक विशिष्ट वस्तु ठहरी 
बर इसीलिए समर्थक वाक्य विशेष है। 


(ख) विशेष का समर्थन सामान्य से: 


कंसे फूले देखियत प्रात कमल के गोत। 
“दास मित्र उद्योत लखि, सवै प्रफुल्लित होत ॥ 


'्रातःकाळ कमल के समूह फूले दीखते हैँ--समर्थनीय वाक्य विशेष रूप में है। 
इसके समर्थन में दास कवि का कहना है कि मित्र के उदय को देखकर सब कोई 
प्रसन्न होता है। यह वाक्य सामान्य ठहरा, क्योंकि यह एक सामान्य सिद्धान्त का 

“दु प्रतिपादक है। अतः यहाँ विशेष का सामान्य से समर्थन । अर्थान्तरन्यास वाले 
 चाक्य सुन्दर सुक्ति के रूप में प्रसिद्ध होते है | 


(५) वाक्यन्यायमूलक अलंकार 


“हे इस श्रेणी के अळंकारों में वाबयों के संघटन और विधि-विधान के विचारं 
से वस्तुओं के क्रम तथा परिवर्तन का वर्णन किया जाता है-- 2 

ओ (27) कहीं पर क्रमपुर्वेक कथित पदायो का अन्वय उसी क्रम से कथित वस्तुओं... 
के साथ किया जाता है, वहाँ 'यथासंस्य' अलंकार होता है। जैसे-- - 

अमी हलाहल मद-भरे स्वेत स्याम रतनार। 
जियत मरत झुकि झुकि परत, जेहि चितवत इक वार ॥ 
नायिका के नेत्रों में तीन रंग हैं सफेद, काला तथा लाल जो क्रम से अमृत, विप 
तथा मद जैसे प्रतीत होते हैं। जिसके ऊपर वह सुन्दरी ऐसे-ऐसे नेत्र से देखती है वह 
उसी क्रम से जीता है, मरता है तथा गिरता पड़ता है। क्रमिक सम्वन्ध के कारण 
ही इनका चमत्कार है। आँख का सफेद रंग अमृत होने से जिलाता है, विप्रूपी 
काला रंग मार डाळता है तथा लाल रंग शराव होने के कारण मतवाला बना 
देता हैं जिससे वह व्यक्ति ऊंघता फिरता है । 

(४) कहीं पर एक वस्तु को लेकर दूसरी वस्तु दी जाती है वहाँ अदला-चदली 
होने के कारण 'परिंबृत्ति' अलंकार होता हैं। 

(उ) कहीं पर किसी वस्तु, धर्म, गुण अथवा जाति को अन्य सव उपयुक्त 
स्थानों से हटाकर किसी एक विशेष स्थान पर ठहराते हैं, तव 'परिसंख्या' अलंकार 
होता है-- 

दण्ड जतिन कर भेद जह नर्तेक नृत्य समाज। 
जीतौ मनसिज सुनिय अस, रामचन्द्र के राज॥ 

राम के राज्य में दण्ड केवल संन्यासियों के हाथ में था, अन्यत्र दण्ड (सजा) 
नहीं था । भेद (भेद की नीति) कहीं नहीं था, केवळ नतँक समाज में सुर, ताळ, राग 
का भेद (बिळगाव) देखा जाता था। यहाँ वर्जन में ही तात्प रहता है। 

इसी प्रकार पर्याय, अर्थापत्ति, विकल्प, समुच्चय तथा समाधि अळंकारों का 
अन्तर्भाव इसी वर्ग के भीतर किया जाता है। 


(६) -लोकन्यायमूलक अलंकार 


जहाँ पदार्थों में अन्य पदार्थों से सम्पर्क होते से रूप आदि का परिवर्तन हो 
जाता है या उनके एकदम लीन होते का वर्णन होता है वहाँ इस श्रेणी के अलंकार 
होते हैं । | 

(६) जहाँ अधिक रंगवाली वस्तु के साथ आने से कोई वस्तु अपने रंग को 
छोड़कर दूसरे का रंग ले लेती है तब 'तद्गुण' अलंकार और (म) जब नहीं लेती | 
तव अतद्गुण. अलंकार होता है। के 

१५० संस्कृत त-आलोचना 


अथर धरत हरि के परत ओंठ दीठिं पट जोति। 
हरित बाँस की बाँसुरी इन्द्रधनु रंग होति ॥ 


भगवान्‌ श्री कृष्ण के होठों पर रखी हुई बाँसुरी ओठ, दृष्टि, पट की ज्योति 


पड़ने के कारण अपने असली हरे रंग को छोड़ देती है और इन्द्रधनुष के रंग को 
रे लेती है। अतः ग के ग्रहण करगे से तद्गुण अलकार हुआ । 


लाल वाल अनुराग सो रंगत रोज सब अंग। 
तऊ न छाड़त रावरो रूप सॉवरो रंग॥ 


राबा अपने अनुराग से (लाल रंग से) कृष्ण के सव अंगों को रोज रंगती' है, 
परन्तु कृष्ण का साँवला रूप अपने साँवले रंग को छोड़कर कभी लाल रंग नहीं बन 
जाता । अतः रंग के ग्रहण न करने से यह 'अतद्गुग' अलंकार है। 


(ए) कहीं दो चीजें एक रंग में ऐसी मिल जाती हूँ कि उन दोनों में कोई 
भेद ही नहीं दीख पड़ता उसे 'मीलित' कहते हैं । 


सखी लखी ना जाय। 
कजरा री न लखांय ॥ 


पान पीक अवरान में 
कजरारी . अँखियान में 
यहाँ लाळ होठ में पान की लाळ पीक मिलंकर एक हो जाती है तथा केजरारी 
आँखों में लगाया गया भी काजर नहीं दीख पड़ता। दोनों का रंग एसा' मिळूं गया 

है कि दोनों वस्तुये अलग-अलग दिखलाई नहीं पड़तीं । नः 
'तद्गुण' तथा 'मीकित' में कुछ साम्य आपातत: प्रतीत होता है, परन्तु दोनों में 
भिन्नता है। साम्य इतना ही है कि दोनों में बलवत्तर पदार्थ निर्ब पदार्थ को दबा 
देता है, प्ररन्तु भेद यह है कि तद्गुण में एक वस्तु का गुण दूसरे. बस्तु के गुण को 
दै छिपा देता. है, परन्तु मीलित में स्वयं वस्तु ही (धर्मी ही) अपर वस्तु को (धर्मों को) 
छै तिरोहित करती है। 'तद्गुण' में तिरोहित करनेवाला धर्म पहिले से “भिन्न 


: र - होता है, परन्तु मीलित में दोनों धर्मी समान गुणवाले होते हैं । सी 

दस ओ- “इसी के अन्तरगत प्रत्यतीक, सामान्य, उत्तर अलंकारों का भी समाबेश किया 
2३ 3 न्द जाता है | ८ Fe) ~ . ३५० 
हट | ॥ +5५5 =i न ३ 

संस्छृत-आलोचना १७१ 
(७) गूढार्थःप्रतीति-मूलक अलकार 


अळंकारों के वर्गीकरण का अन्तिम आधार है--गुड़ाय .प्रतीति अर्थात्‌ किसी 
छिपे हुए अर्थ को प्रकट या संकेत करना। यह नाना प्रकार से दिखाई पड़ती है 
जिससे अनेक अळंकारों का समावेश यहाँ होता है-- हे 
(३) कहीं दूसरे का किया हुआ कोई सूक्ष्म इत्य, संकेत, या चेष्टा देखकर 
कोई व्यवित इशारे से ही उसका उत्तर देता है या समाधान करता है, वहाँ “सूक्ष्म 
अलंकार होता है-- 


खसी माल मूरति -मुसकानी ॥ 


यहाँ विनय से भवानीजी सीताजी के मन का अभिप्राय समझ गईं और 
मुसकाकर अपना तात्पर्यं भी बता दिया । संकेत से संकेतित अर्थ का प्रकटीकरण 
होने से सूक्ष्म । [ 
(३) कहीं एक के आकार से उसका छिपा हुआ वृत्तान्त समझ लेना और. , 
ऐसी क्रिया करना जिससे छिपे वृत्तान्त के जानने का संकेत हो जाय, वहाँ 'पिहित | 
अलंकार होता है। हि पक 
जल को गए लक्खन हैं छरिका, परखौ पिय छाँह घरीक ह्वै गढ़े। 
पोंछि पसेउ बयार करौं अर पाँय पखारि हों भूभुरि डाढ़े ॥ 
'तुल्सी' रघुत्रीर प्रिया खम जानि कै बैठि विलंब सों कंटक काढे । 
जानकी नाह को नेह छखे पुलकी तगु वारि बिलोचन बाढ़े॥ 
सीताजी वनगमन के समय थक गई हैं। लखनजी को पानी छाने भेजा हैँ | 
तब तक ठहरने के लिए राम से अनुरोब करतो हैँ । सीता ने अपनी थकावट को छिपा | 
रला। राम समझ गये और एक पेड़ के नीचे बैठकर बहुत देर तक अपने पैर से 
काँटे निकालते रहे। स्पष्ट ही पिहित अलंकार है। प्रथम तीन ही चरण पर्याप्त 
हैं। अन्तिम चरण से उसका कोई सम्बन्ध नहीं है। क 
()' कहीं दूसरे के प्रति उद्देश्य कर कोई वचन कहना जिससे वह सुन छु 
मर समझ छे, वहाँ 'गृढोर्षित अलंकार होता है। 'अनीस' कवि का यह्‌ प्रख्यात कवित्त 
गूढ़ोबित का सुन्दर दृष्टान्त हैँ र 


: यु 
विनय प्रेम बस भई भवानी । [ 


ह 


१७२ संस्कृुत-आलोजना 


सुनिए बिटप ! हम पुहुप तिहारे अहँ 
राखिहौ हमें तो सोमा रावरी बढ़ाबैंगे। 
तजिही हरषि कै तो बिलग न मानै कछू, 
जहाँ जहाँ जँहैँ तहाँ दुनो जस पारवेगे। 
सुरन चढ्गे नर-सिरन चढ़ेंगे वर 
 सुकवि 'अनीस' हाथ हाथन विकावँगे। 
देस में रहेंगे परदेस में रहँगे 
काहू भेस में रहेंगे तऊ रावरे कहावैंगे।। 
कवि यहाँ वृक्ष से कोई उक्ति कह रहा है, पर उसका अभिधाय किसी धनी 


= दर ~ 


मानी प्रभु से है जो इस उबित को सुनता है और समझता है। यही गूड्टोक्ति है। 


s 


इमी वर्ग के भीतर स्वभावोक्ति, भाविक, उदात्त तथा सूक्ष्म आदि अछंकारों का 
समावेश माना जाता है। अन्य अलंकारों का भो समावेश इन्हीं वर्गों के भीतर 
कहीं न कहीं किया जा सकता है। विस्तारभय से यहाँ उन सबकी चर्चा नहीं की 
जा रही है। भिन्न भिन्न अळंकारों का वर्गीकरण विभिन्न प्रकार से किया गया है। 
पूर्वोक्त वर्गीकरण रुप्यक ने अपने अलंकार सर्वस्व' में किया हैं। यह वर्गीकरण 
विशेष व्यापक तथा हृदयावर्जक है और इमीरिर यह प्रायः सर्वत्र स्वोकृत तथा 
आइत किया गया हैं। 


CCO. Vasishtha Tripathi Collection. By Siddhanta eGangotri Gyaan Kosha 


? 3 


त्रयोदश परिच्छेद 


ध्वनि सिद्धान्त 


काशी में गंगा के तीर पर एक पाठशाला है। छात्रगण बड़े प्रम तथा मनोयोग 
से वैदिकमंों का अध्ययन कर रहे हैं। कभी मन्त्रों का सस्वर पाठ कर रहे हूँ और. 
कभी उन मन्त्रों की व्याख्या में प्रवृत्त हो रहे हैं। दिन ढल गया है। सन्ध्या की 
लालिमा प्राची क्षितिज को अपने सुनहरे रंग से रंग चुकी है। इतने में गुर्जी ने 
गम्भीर स्वर में कहता आरम्भ किया--गतोऽस्तम्‌ अर्कः (= सुरज डूब गया) । 
इस वाक्य को सुनते ही छात्रगण पढ़ना बन्द कर देते हैँ और अपना कुशासन तथा 
पंचपात्र लेकर सन्ध्या-वंदन के निमित्त गंगा के किनारे चले जाते हैं और सामं- 
सन्ध्या में निमग्न हो जाते हुँ। उसी समय काशी के चौक में चलिये और वहाँ के | 
दृश्य पर दृष्टिपात कीजिए । एक बड़ी ही ऊँची सजी हुई दुकान है जिसमें नाना | छ; 
प्रकार की रंग-बिरंगी रेशमी साडियाँ विक्री के लिए लटकाई गई हैं। ज्योंही सन्ध्या | 
काल का भान होता है, त्योंही दुकान का मालिक आदेश भरे झब्दों में पुकार | 
उठता है-- गतोऽस्तमर्कः (= सूरज डूब गया) इस वाक्य को सुनते ही नौकर 
लोग सचेत हो जाते हैं और बटन दबाकर बिजुली की बत्तियाँ जलाने लगते हैं। _ 
सजी दुकान विजुली की रोशनी से जगमगा उठती है । एक तीसरा दृश्य हैकाशी के. 
पास ही एक गाँव का। अहीरों के लड़के अपनी मस्ती में चरागाह में गायों को चरा 
रहे हैँ। इतने में सन्ध्या-कालीन आकाश में लालिमा छा जाती है और उनमें | 
एक वयस्क वालक पुकारता है--सूरज डूब गइळ। कानों पर इस वाक्य के पड़ते ही. 
सब बालक अपनी गायों को इकट्ठा करने छगते हुँ और उन्हें बटोर कर वे गीत गाते 
हुए घर की ओर चल देते हैँ। २ कक, 


अब प्रश्न यह है कि तीन प्रसङ्चों में एक ही वाक्य का उ किया 
. और तोनौं स्थानों पर वह तीन भिन्न भिन्न अथो की अभिव्यक्ति करता 

पाठशाला के छात्रों के लिए 'गतोऽस्तमकः? क! अर्थ अध्ययन समाप्त कर सन्ध्या- ` 
चन्दन के लिए आदेश है; (ख) दूकान के नौकरों के लिए दूकान सजाने, बिजली 
जलाने तथा तैयार रहने की आज्ञा है तथा (ग) ग्वाल-वालकों के लिए गायों को 
इकट्ठा कर उन्हें घर ले चलने की सलाह है। एक ही वाक्य के तीन अर्थ हो रहे हैं 
और स्पष्टतः ये तीनों अर्थ स्थान की विभिन्नता तथा वक्ता और बोषक के भेद 

कारण हुँ । परन्तु विचारणीय बात. यह है कि “सूरज ड्व गया” इस तीन पदों के 
वाक्य में इतने अर्थो की गुंजाइश कहाँ है? इनमें से किसी पद का अर्थ पूर्वोवत अर्थों 
से मेल नहीं खाता । इसका उत्तर यही है कि सूरज के डूब जाने का अर्थ तो सामान्यतः 
याच्य अर्थ है, परन्तु सन्दर्भ-विशेष से निकलते वाले ये तीनों अर्थ प्रतीयमान या 
व्यङ्ग्य अर्थ कहलाते हँ । कानों से जितना सुनाई पड़ता है, उतना ही अनेक वाक्यों 
का अर्थ नहीं होता, प्रत्युत उससे भिन्न, तथा गम्भीर अर्थ की अभिव्यवित अवस्था 
तथा कारण विशेष से उसी वाक्य से होती है । इस द्वितीय अर्थ को हम प्रतीयमान 
अर्थ मानते हैं और उस रखने वाले वाक्य को ध्वनि काव्य' की संज्ञा देते हैं । 


ध्वनि! शब्द का अर्थे 


आलंकारिक लोग 'ध्वनि' नाम के लिए बैयाकरणों के ऋणी हुँ । व्याकरण 
शास्त्र में घ्वनि का एक विशिष्ट अर्थ होता है और उसी अर्थ की समता के कारण 
इस शन्द का व्यापक व्यवहार अळंकार-शास्त्र में किया गया है । उच्चरित शब्द को 
व्वनि' कहते हैं । पानी लाने का इच्छुक व्यक्ति कहता है--घटम्‌ आनय (घडा 
राओ) यहाँ जिस घट शब्द का हम उच्चारण करते हूँ वह ध्वनि” कहलाता है । 
घ्वनि की सत्ता क्षणिक होती है । वह एक क्षण में उत्पन्न होता है और दूसरे क्षण में 
नष्ट हो जाता है। ऐसी दशा में वह अवसर ही नहीं आता, जव वणो का समुच्चय 
हो और वे मिलकर सामूहिक रूप से किसी अर्थ की द्योतना करें । 


उदाहरणार्थं 'घट' शब्द पर दृष्टिपात कीजिये । इस शब्द का प्रथम अक्षर 

“घ! जब हमें सुनाई पड़ता है, तव 'ट' वर्ण भविष्य के गर्भ में ही छिपा रहता है। 

'उघर्‌ “ट' के श्रवण होने के समय 'घ' उत्पन्न होकर अतीत के गर्भ में विलीन हुआ रहता 
है। इस प्रकार वह समय ही नहीं आता, जव 'घ' और 'ट' समुच्चरित होकर एक ' 

साथ मिलकर--किंसी अर्थ का प्रकाश करें । इस त्रुटि को दूर करने के लिए 

 'चेयाकरणों ने एक नित्य शब्द की कल्पना की है जो सदा विद्यमान रहता है और 
जो घ्वनि के द्वारा अभिव्यवत किया जाता है। इसी नित्य शब्द से अर्थ फूटता है 

और इसी लिए इसका नाम स्फोट है (“स्फुटति अर्थः अस्माद्‌' इति स्फोटः) । इसके 
लिए अनित्य ध्वनि का काम इतना ही है कि वह स्फोट की अभिव्यक्तिमात्र कर र 
देती है। इस प्रकार ध्वनि से अर्थ की उत्पत्ति न होने पर भी स्फोट' के प्रकट करने क 
के लिए उसकी महती आवश्यकता होती है । इस रीति से ध्वनि का स्वरूप हुआ । 


अभिव्यञ्जक शव्द 

आलंकारिको ने इसी ध्वनि शब्द को ग्रहण कर अपने शास्त्र में प्रधुक्त 'किया, 
परन्तु उन्होंने उसके अर्थ को विस्तृत कर दिया। जहाँ “ध्वनि' मूलतः अभिव्यञ्जक 
शब्द के ही लिए सीमित थी, वहाँ अब वह अभिव्यञ्जक अर्थ के .लिए भी प्रपत 


की जाने लगी। इस प्रकार अलंकारशास्त्र में ध्वनि” शब्द केवल अभिव्यञ्जक शब्द 


न्ट्र्-ज हु १” a 

के ही लिए प्रयुवत नहीं होता, प्रत्युत अभिव्यञ्जक अर्थ के लिए भी प्रमुनत होने लगा। ८८. 
इस प्रकार ध्वनि' शब्द के लिए साहित्यशास्त्र व्याकरणशास्त्र का सर्वथा ऋणी है । 4 


ध्वनि का महत्त्व क्‍ 
_ ध्वनि का उपयोग'काव्य की सृष्टि में बहुत ही अधिक है। ध्वनि की सत्ता बहुत EF 
ही प्राचीन है। यह उतनी ही प्राचीन है जितनी काव्य कला । ध्वनि का आश्रय लेने ॒ 
से कवियों की प्रतिभा अनन्त रूप में विकसित होती है। प्राचीन अर्थ को ग्रहण कर \ 
लिखी गई कविता ध्वनि से संपन्न होने पर नवीन चमत्कार उत्पच्न करती है । काब्य 2) 
में कथनप्रकार का ही विशेष महत्त्व रहता है । वर्णनीय वस्तु की एकता होने पर भी 
यदि उसके वर्णनप्रकार में विभिन्नता तथा नवीनता है तब वह वस्तु हमारे लिए 
नवीन तथा चमत्कार युक्त प्रतीत होती है। वाटिका के वक्षो में मूलतः किसी प्रकार. 
का अन्तर नहीं होता है। वे ही पुराने वृक्ष होते हँ, परन्तु वसन्त ऋतु के प्रादुर्भाव से 
'व॒क्षों में अपूर्वेता दीखने छगती है । ध्वनि से युक्त काव्य की भी यही दशा है । अर्थ 
की प्राचीनता होने पंर भी ध्वनि का संपोग -उसमेँ' नवीन जीवन फूँक देता. हैं तथा 
नई शक्तिप्रदान करता. है । ध्वनि के कारण अर्थों में अपूर्वता तथा नवीनता अवश्य- 
मेव आ जाती है । एक ही अर्थं भिन्न-भिन्न प्रकार के द्वारा- अभिव्यक्त होने के. 
कारण नया . तथा अपूर्व जान पड़ता है । इसलिए कवि लोग घ्वनि का आश्रय | 
लिया करते हैं। 2 हन हि 
-, आनन्दवर्धन ने कवि की उपमा सरस वसन्तःसे दी है। वे ही रूखे-सूखे पेड़ हैँ; 
“वही बुक्षों से रहित शाखायें हैं; वहीं फछों से विहीन टहनियाँ हैं, सब कुछ पुरा 

है; परन्तु वसन्त के आगमन से प्रकृति में नवीन परिवर्तन हो जाता है। वृक्षों में भूतन, 
रक्तवर्णं के पल्लव हमारे प्यासे नेत्रों को तृप्त करते हैँ; शाखाये हरी-अरी सी दिखाई 
देती हूँ। मञ्जरी का सौरभ अलिगण के रसिक मन को अपनी ओर बलात्‌ खींच 
लेता है। वृक्षों में यह नूतन चमत्कार किसने पैदा किया? सरस वसन्त ने। उसी 
भांति कवि भी रस के द्वारा चमत्कार पैदा कर पुराने भावों में नवीनता भर देता हैं। 
कहीं शब्द को वदळ देता है, तो कहीं नवीन अर्थ का पुट दे देता है। वस भावचित्र 
में अनोखापन आ जाता है। ध्वनि का यही चमत्कारी फर होता है -- 


दृष्टपूर्वा अपि ह्यर्थाः काव्ये रसपरिग्रहात्‌ । 
सर्वे नवा इवाभार्ति मधुमास इव द्रुमाः ॥ 
(ध्वन्या्रोक ) 


ध्वनि के विषय में प्राचीन मत 


ध्वनि की शास्त्रीय मीमांसा करने का श्रेय आनन्दवर्धनाचार्य को है। उनके 
द्वारा प्रदर्शित मार्ग का अनुसरण कर हम कह सकते हैं कि ध्वनि के विषय में प्राचीन 
काल में तीन विशिष्ट मत थे:-- 


(१) अभाववादी 
= (२). भक्तिवादी 
(३)' अनिर्वचनोयत्ववादी 


(१) अभाववादी का मत 


अमाववादी आचायों के मत में ध्वनि की सत्ता मान्य नहीं है, परन्तु विभिन्न 
भाचायों ने इस अभाव को सिद्ध करने के लिए भिन्न-भिन्न युक्तियाँ दी हैं और इस 
मत में अनेक अवान्तर भेद हैं। इसीलिए अभाववादी आचायों के भी तीन 


. अवान्तर पक्षहै-- 


(क) प्रथम पक्ष का कहना है कि काव्य के गुणावायक पदार्थो का विवेचन 
प्राचीन अळंकार ग्रन्थों में किया गया है। शब्द और अर्थ मिलकर काव्य होता है। 
थब्द अय की चारुता दो प्रकार से होती है । (१) स्वरूप मात्र से रहने वाली 


तथा (२) संबटनामें रहने वाली । शब्द की स्वरूपनिष्ठ चारता शब्दालंकार के 

द्वारा होती है और संबटनाथित चारुता शब्द-गुगों के द्वारा होती है ।. इसी 
प्रकार अर्थे की स्वरूपनिष्ठ चारुता उपमा आदि अङंकारों के द्वारा होती है और 
संघटनाश्चित चारुता अर्थगुणों के द्वारा होती है । वृत्तियों तथा रीतियों के द्वारा 
भी काव्य में चारुता उत्पन्न होती है, परन्तु ये वृत्तियाँ और रीतियाँ भी गुणाळंक्रार 
से भिन्न नहीं होतीं। वृत्ति-अनुभ्रास का ही भेद मानी गई है । वृत्तियाँ तीन होती 
हुँ (१) परुपा, (२) उपनागरिका, (३) कोमला। ये तीनों ही अनुप्रास के ही 
प्रकार हैं । इसी प्रकार गौडी, वैदर्भी तथा पांचाली नामक रीतियाँ भी माधुर्ये 
आदि गुणों की ही समुदायरूप हैं । ऐसी दशा में वृत्ति और रीति गुण और न 
अळंकार से भिन्न नहीं है। ये ही काव्य में चमत्कार उत्पादक तत्त्व हैं तव ध्वनि 
नामक पदार्थ को काव्य में चारुता उत्पन्न करने का साधन मानना नितान्त अनुचित 
है । अतः ध्वनि नामक पदार्थ वस्तुतः असत्य है । ५ 


(ख) अभाववांदी का दूसरा पक्ष प्रस्थानवादी कहा जा सकता है। यदि 
कोई कहे कि ध्वनि शब्द अर्थं का स्वभाव भले न हो और यह शब्द अर्थ 
की चारता का कारण भी न हो प्रत्युत गुण और अळंकार से अतिरिक्त 
ही ध्वनि की सत्ता सिद्ध होती है, तो इस पक्ष का कथन इस प्रकार 
होगा। काव्य सहृदयों के हृदय को आनन्दित करनेवाले शब्द और अर्थ के युगल 
रूप से ही निर्मित होता है। काव्य की एक निश्चित परम्परा है। सकळ सहृदयों के 
द्वारा निर्दिष्ट गुण और अळंकारों से समन्वित 'काव्य' ही काव्य शब्द का अधिकारी 
होता है। ध्वनि के विषय में इस प्रकार का कोई भी सर्वसम्मत सिद्धान्त नहीं है। 
कतिपय सहुदयों का यह मनोरंजन भले ही करता रहे, परन्तु समग्र विद्वज्जनो के 
हृदय को यह आक्कष्ट नहीं कर सकता । अतः ध्वनि की सत्ता इस दृष्टि से भी असिद्ध हु | 

(ग) अभाववादी का यह तृतीय पक्ष अन्तर्भाववादी के नाम से पुकारा जा सकता हट 
है। इस मत का सिद्धान्त है कि ध्वनि नामक किसी अपूर्वं पदार्थ की सम्भावना ही 
नहीं हो सकती । ध्वनि स्वतः काव्य में चाण्ता उत्पन्न करने का कारण है।ऐसी दा | 
में काव्य में शोभा उत्पन्न करनेवाले जितने साधन माने जति हुँ उन्हीं के भोतर कहीं क ८ 
इसका अन्तर्माव हो सकता है। इस प्रकार घ्वनि कोई विलक्षण वस्तु नहीं ठह्रती, | 
वल्कि किसी विशिष्ट चारताधायक साधन का यह एक नवीन नामकरण है। शब्द और 
अर्थं की विचित्रता का क्या कहीं कोई अन्त है। अलंकारों को ही लीजिये। भरतः 
मुनि ने केवल चार ही अलंकारों का वर्गीकरण किया है। परन्तु पिछड़े आजका 

ने नई-नई विचित्रताओं की कल्पना करके उन्हीं चार .अळंकारों को वढ़ाते-बढ़ाते 
अलंकारों की संख्या एक सौ से ऊपर पहुँचा दी है। गुण और रीति, वृत्ति और 
प्रवृत्ति आदि काव्य-तत्त्रों का विवेचन एक ही युग की घटना नहीं हैं। यह कोई भी 
आलोचक नहीं कह सकता कि शब्द और अर्थ की विचित्रताओं की संख्या केवर 
इतनी ही है और इतने से अधिक नहीं हो सकती । फलतः इन्हीं विचित्रताओं में से 
एक विचित्रता का नाम ध्वनि है। अतः ध्वनि की सत्ता को स्वतंत्र रूप से मानना 
कथमपि सिद्ध नहीं होता । उसकी स्थिति तो गुण और अळंकारों के भीतर ही. कहीं 
सिद्ध की जा सकती है। अन्तर्भाववादियों का यही संक्षिप्त सिद्धान्त है । 


इन तीनों अवान्तर मतों में भी सूक्ष्म भेद है । प्रथम पक्ष के अनुसार ध्वनि' 
नामक कोई तत्त्व होता ही नहीं । द्वितीय पक्ष के अनुसार भी '्वनि' काव्य विद्यमान 
नहीं होता । क्योंकि यह सर्वसम्मत काव्य तत्त्व नहीं है। कतिपय आलोचक ही इसकी 
सत्ता में विश्वास करते हँ, परन्तु सब, आलोचकों की सम्मति इसके पक्ष में नहीं है । 
तृतीय पक्ष में ध्वनि मान्य तो है, परन्तु एक स्वतन्त्र काव्यतत्त्व के रूप में नहीं । गुण, 
अलंकार आदि सवंसम्मत काव्यतत्त्वों के भीतर ही इसका अन्तर्भाव माना जा सकता 
है। न तीनों पक्षों को हम क्रमशः अभाववादी, प्रस्थानवादी तथा अन्तर्भाववादी 
का नाम दे सकते हैं। 


(२) भक्तिवादी आचार्यो का मत 


'भक्ति' शब्द का अर्थ है लक्षणा.। भवित के इस नवीन अर्थ के लिए अनेक कारण 
कल्पित किये जा सकते हैं। भक्ति का एक अर्थ है भंग यानी तोड़ना। अतः मुख्य अर्थ 


को तोड़कर जहाँ नवीन अर्थ की कल्पना की जाती है, ऐसे स्थल (लक्षणा को) को, ' 


भवित शब्द के द्वारा अभिहित करना न्यायसंगत है। भवित का दूसरा अर्थ है श्रद्धा का 
अतिशय। किसी विशेष प्रयोजन में श्रद्धा होने पर ही लक्षणा की जाती है जिसका 
नाम प्रयोजनवती लक्षणा होता है। इस लक्षणा की सूचना भक्ति के इस द्वितीय 
अर्थ के द्वारा भळी भाँति दी जाती है। भवित का एक तीसरा अर्थ है सेवा अर्थात्‌ 
पद के अर्थे के साथ सम्वन्ध रखनेवाला नवीन अर्थ। इन तीनों अर्थों को संकेतित 
करने के कारण भक्ति शब्द का अर्थ साहित्यशास्त्र में लक्षणा किया जाता है। 


`. इस पक्षवाले आचायों का मत है कि प्राचीन आचायों ने स्पष्ट रूप से ध्वनि 
का अन्तर्भाव लक्षणा के भीतर नहीं किया है। परन्तु उन्होंने शब्दों की दो प्रकार 

की वृत्ति स्वीकार की है--एक का नाम है मुख्य वृत्ति और दूसरी का नाम है गुण 
बृत्ति। इसी गुण-वृत्ति के भीतर ध्वनि का अन्तर्भाव ये आचार्य मानते हैँ। 


(३) अनिर्वंचनीयत्ववादी मत 


अनिर्वेचनीयंतावादी आचार्यो के मत में घ्वनि का तत्त्व वाणी के द्वारा 
किसी प्रकार प्रकाशित नहीं किया जा सकता । यह केवल स्वतः अनुभूति का ही 
विषय होता है। इस मत में ध्वनि की सत्ता अवश्य है । परन्तु इसकी पूरी मीमांसा 
दाब्दों के द्वारा कथमपि नहीं की जा सकती। ६ 


इन तीनों मत्तों की समीक्षा करने से हम कह सकते हैं कि अभाववादी सब प्रकार | 
से श्रान्त हैँ। वे ध्वनि के मौलिक रूप से सर्वया अपरिचित हैं। वे प्रस्यानवादी | 
होने के कारण प्राचीन छकीर से एक पग भी आगे बढ़ना नहीं चाहते और इस प्रकार 
काव्य में किसी भी नवीन तत्त्व के आविर्भाव तथा समावेश के नितान्त विरोधी हुँ। 
भक्तिवादी उसके रूप से अवश्य परिचित हुँ। वे जानते हूँ कि ध्वनि वाच्य से भिन्न | 
कोई नवीन पदार्थ अवश्य है परन्तु संदिग्ध होने के कारण वे उसके रूप को वस्तुतः 
छिपाते हँ । अन्तिम मतवाले भी आचार्य ध्वनि के स्वरूप का परिचय तो रखते द 
परन्तु उसकी व्याख्या तथा मीमांसा के विरोधी हैं । संक्षेप में हम कह सकते हैँ कि 
अभाववाद में मिथ्या ज्ञान है, भवितवाद में सन्देह की प्रवळता है और अनिवं चनीयता- 
वाद में अज्ञान का प्राधान्य है। 


ध्वनि विरोध की समीक्षा 


इन मतों की समीक्षा कर आनन्दवर्धन और उनके अनुयायी आचार्यो ने सिद्ध 
किया है कि ध्वनिं का न तो अभाव है, न तो वह रक्षणा के ही अन्तर्गत है, औरन | 
उसका स्वरूप ही विवेचना से बाहर है, प्रत्युत वह एक स्वतंत्र पदार्थं है जिसके खूप 
तथा भेदों का विवरण विशद रूप से प्रस्तुत किया जा सकता है । 


वाच्य और व्यंग्य भेंद 

किसी शब्द के मुख्य अर्थ को बाच्य अर्थ कहते हैं जैसे गंगा का मुख्य अर है एफए . 
जल की धारा। व्यंग्य अथं भी एक स्वतंत्र अर्थ है और वह वाच्य अर्यं से एकदम भिन्न _ 
तथा अलग ही होता है। व्यंग्य अर्थ वाच्य से आठ प्रकार के भेदों के कारण नितान्त 

पृथक्‌ भाना जाता है। इस प्राचीन कारिका में इन भेद्दों का निर्देश एक साथ बड़ी 
सुन्दरता के साथ किया गया है। 


बोद स्वरूप संख्या निमित्त कार्य प्रतीतिकालानास्‌ । 
आश्रय विषयादीनां भेदात्‌ भिन्नोऽभिषेयतो व्ययः ॥ 


- (१) बोद्धा--अर्थ को समझनेवाला प्राणी । वाच्य अर्थ का ज्ञान तो 
व्याकरण और कोप जाननेवाले प्रत्येक पुरुप को हो सकता है। परन्तु प्रतीथमान 
(व्यंग्य) अर्थ का ज्ञान तो केवल उन्हीं व्यबितयों को होता हे जो काव्य के ममंज्ञ 
तथा रसिक (सहूदय) होते हुँ । 


(२) स्वरूप --वाच्य अर्थ कहीं पर विधि के रूप में रहता है तो प्रतीय- 
मान अर्य निषेध रूप में। कहीं वाच्य अर्थ निन्दा प्रकट करता है तो व्यंग्य अर्थ 
स्तुतिवोधक होता है। कहीं मुख्य अर्थ निषेध प्रकट करता है तो प्रतीयमान अर्थ उसी 
पद्य में एक ही जगह विधि का बोध कराता है। इस प्रकार दोनों में स्वरूप का भेद 
नितान्त स्पष्ट है। 


(३) संख्या--वाच्य अर्थ सदा प्रत्येक व्यक्ति के लिए एक ही होता है। धेनु 
शब्द का अर्थ प्रत्येक व्यक्ति एक ही रूप से ग्रहण करता है, परन्तु प्रकरण, वक्ता, देश 
कारू आदि की भिन्नता होते के कारण प्रतीयमान अर्थ अनेक होता है। इस परिच्छेद 
के आरम्भ में ही दिखलाया गया है कि सूरज डव गया--इस वाक्य का मुख्य अर्थ 
एक ही होता है, परन्तु उसका प्रतीयमान अर्थ सन्दर्भ की विशिष्टता के कारण भिन्न- 
भिन्न अनेक हुआ करता है। 


(४) निमित्त का अर्थ है कारण। वाच्य अर्थं की उत्पत्ति का कारण तो 
व्याकरण, कोष आदि साधन हुँ, परन्तु व्यंग्य अर्थ प्रकरण देश, काळ, वक्ता तथा 


बोधक आदि के ज्ञान के साथ ही साथ प्रतिभा की निर्मलता की अपेक्षा रखता है। 


(५) कार्य--दोनों से उत्पन्न कार्य भिन्न ही होता है। वाच्यार्थ का कार्य 
होता है केवल अर्थ की प्रतीति अथवा ज्ञान; परन्तु व्यंग्यार्थे का कार्य सहृदयों की 


चमत्कृत है अर्थात्‌ व्यंग्याथे के ज्ञान से सहूदयों के हृदय में चमत्कार उत्पन्न होता हैं। 


(६) प्रतोतिकाल--दोनों की प्रतीति का काल एक समान नहीं रहता। 


नके सुनते ही व्यूसन्न पुरुष को वाच्य अर्थ की प्रतीति तुरन्त हो जाती है परन्तु 

यग्य अर्थ के लिए प्रकरण आदि की सहायता आवश्यक होती है और इसी लिए 
इसको प्रीति विलम्ब से ही होती है, तुरन्त नहीं। सारांश यह है कि वाच्यार्थं की 
प्रतीति पूर्व में होती है ओर व्यंग्याथं की प्रतीति पीछे होती है। अतः इस काल भेद से 
भी दोनों में भिन्नता होती है। 


»- ¢} 


BAIN SSR THN 7 Ls, | 


(७) आश्रय--( आवार ) वाच्यार्थं का आधार केवल शब्द ही होता है, 
परन्तु व्यंग्य अर्थ का आधार शब्द में, उसके एक देश में, शब्द के अर्थ में, वर्ण में और 
वर्णं की संघटना में होता है। 


(८) विषय--जिस ब्यक्ति को लक्ष्य में रखकर अर्थ प्रवृत्त होता है वह उसका 
'विषय' कहलाता है। अर्थ का लक्ष्य कोई न कोई व्यक्ति ही होता है जिसे उस अर्थ 
का ज्ञान कराना हम चाहते हँ। यह विपय' भी दोनों अथो में भिन्न-भिन्न होता है।' 
वाच्य अर्थ एक ही व्यवित के लिए अभीप्ट होता है, परन्तु व्यंग्य अर्थ का विपथ 
उससे भिन्न अनेक व्यक्ति हो सकते हूँ। 


इस प्रकार वाध्य होकर मानना पड़ेगा कि प्रतीयमान अर्थ एक स्वतन्त्र वस्तु है 
जो वाच्य अर्थ से सर्वथा भिन्न होता है। साहित्य शास्त्र में उपमा अनुप्रास आदि 
अळंकार वाच्य-चाचक के ऊपर आश्रित रहते हैँ, परन्तु ध्वनि व्यंग्यच्य्जक के 
ऊपर। दोनों अर्थ भिन्न होते ही हैं। इसलिए ध्वनि का विषय अनुप्रास आदि से 
नितान्त भिन्न है 
॥ 


प्रस्थानवादी का यह आक्षेप करना कि ध्वनि समग्र सहूदयों द्वारा ग्राह्य तथा 
उल्लिखित नहीं है कथमपि ठीक नहीं है। लक्षण-ग्रम्थ वनानेवाले आचार्यों में इसकी 
प्रसिद्धि भले न हो, परन्तु परीक्षा करने पर ध्वनि ही काव्य में उत्तम तत्त्व प्रतीत. 
होता है। ध्वनि से विरहित काव्य तो साबारण काव्य होता है और चित्र काव्य | 
के नाम से पुकारा जाता है। संस्कृत भाषा के आदि कवि महि वाल्मीकि की प्रथम. 
कविता (मा निषाद प्रतिष्ठास्त्वमगमः शाइवतीः समाः) रसमयो अतएव ध्वनिमयी | 
थी । कालिदास तथा भारवि आदि प्राचीन कवियों के काव्यों में ध्वनि के उदाहरण | 


प्रचरता के साथ उपलब्ध होते हैं । क क 


हट 


अन्तर्भाववादी का मत भी समीचीन नहीं है। वह घ्वनिको अलंकार के भीतर | 
अन्तर्भाव मानकर ध्वनि की सत्ता ही नहीं मानता। किसी भी वस्तु का अन्तर्भाव 


१८२ संस्कुत-आलोचचा 


तत्समान वस्तु में ही होता है। व्मंग्य-व्य्जक सम्बन्ध के ऊपर आश्रित होनेवाली 
ध्वनि का अन्तर्भाव गुण या अलंकार के भीतर कँसे माना जा सकता है जब वे वाच्य- 
याचक सम्बन्ध के ऊपर ही आशित रहते हैं। कतिपय अलंकारों में, जैसे समासोबित, 
पर्यायोक्ति आदि में, द्वितीय अर्य जरूर विद्यमान रहता है, परन्तु इससे बया लाभ ? 
ध्वनि का अन्तर्भाव इन अलंकारों में भी तो नहीं हो सकता; एसे स्थानी पर प्राधान्य 
का विचार करना पड़ता है कि कौन वस्तु प्रधान है? वाच्य अर्थ या व्यंग्य अर्थ ? 
इन अलेकारों में प्रतीयमान अर्थ को तो बस एक झलक- पात्र होती है, पर्यवसान त। 
इनका वाच्यार्थ में ही होता है। एक बात और भी विचारणीय है। ध्वनि काव्य का 
भज्जी होता है और अळंकार गुण आदि अंग होते हैँ । अंग का अन्तर्भाव (भीतर 
समावेश कर देना) अंगी के भीतर तो नियमतः हो सकता है, परन्तु अंगी (ध्वनि) 
का अन्तर्भाव अंग (अलंकार आदि) के भीतर कँसे हो सकता है ? स्पष्ट वात यह 
है कि घ्वनि का क्षेत्र वड़ा ही विशाल तया विस्तृत है और उबर अळंकार आदि का 
क्षेत्र सीमित तथा संकीर्ण है। ऐसी दशा में अन्तर्भाव बनता नहीं और इसलिए मानना . 
पड़ेगा कि अभाववादी का कोई भी पक्ष समीचीन नहीं है । इसलिए ध्वनि की 
स्वतन्त्र सत्ता मानना नितान्त उचित है। 

लक्ष्यार्थ और ध्वनि 


° ~“ 


लक्ष्यार्थं से भी ध्वनि भिन्न ही होती है । इसे सिद्ध करनेवाली अनेक युक्तियों 
में से अन्यतम युक्ति यह है कि लक्षण मुख्य अर्थ के साथ नियत रूप से सम्बन्ध रखने- 
चाले अर्थ को ही प्रकट करती है, परन्तु व्यरंग्यार्थ की यह दशा नहीं है। उसे हम 
नियत सम्बन्ध के द्वारा बाँध नहीं सकते । वह कभी मुख्य अर्थ से, अनियत सम्बन्ध 
भी रखता है और कभी-कभी परम्परया सम्बद्ध अर्थ को भी प्रकट करता है । इसलिए 
च्वनि की सत्ता स्वतन्त्र है । 


'लक्षणा' के तीन हेतु होते हैं । पहिला हेतु है-मुख्य अर्थ का बाधित होना 
(मुख्यार्थं बाध) । मुख्य अर्थं का जहाँ वाक्य में यथार्थतः अन्वय नहीं जमता, वहीं 
लक्षणा होती है। इसरा हेतु है--तद्योग अर्थात्‌ मुख्य अर्थ के साथ अमुख्य अर्थ का 
सम्बन्ध। लक्षणा के द्वारा वही अर्थ द्योतित किया जाता है जो वाच्य अर्थ के साथ 
सम्बद्ध होता है, असम्बद्ध अर्थ की प्रतीति लक्षणा के परा कथमपि नहीं होती। 
तीसरा हेतु है--रूढ़ि अथवा प्रयोजन की रुत्ता । रूढ़ि या प्रयोजन की सत्ता होने 
पर ही 'लक्षणा' होती हैं। उदाहरण से से समझिये। “वह व्यक्ति कर्म में कुशल 

है--इस वाक्य में कुशल का अन्वय कमं. के साथ उचित रीति से नहीं जमता । 
कुदाल' का मुख्य अर्थे है--कुश का लानेवाला “(कुश रातीति कुशलः) फलतः कर्म 
म कुश का लानेवाला' का अर्थ कुछ नहीं होता । अतः यहाँ है--मुख्य अर्थ का बाध। 
अतः इस मुख्य अर्थ से सम्बद्ध अर्थ की कल्पना होनी चाहिए । कुशल के मुख्य अर्थ 
से सम्बद्ध है विवेचक' अर्थ । कुश को वही व्यक्ति छा सकता है, जो कुश को 
तज्जातीय अन्य तृणों से पृथक्‌ करने की योग्यता रखता है अर्थात्‌ जों 'विवेचक', 
होता है । यहाँ कुशल! से चतुर या विवेचक अर्थ की कल्पना रूढि के द्वारा 
है। रूढ़ि है परम्परागत अर्थ । बहुत दिनों से कुशल का यही अर्थ चला 
आता है। अतः 'कुशल' शब्द लाक्षणिक है जो “लक्षण' के द्वारा 'विवेचक' अर्थ 
को प्रकट करता है। ९ - 


रक्षणा की यही स्थिति है। इस प्रकार लक्षणा' भी 'अभिधा' के समान ही 
होती है। अभिधा जिस प्रकार अपनी शक्ति से नियत रहती है, उसी प्रकार लक्षणा 
भी नियत अर्थ को प्रकट करती है। परन्तु व्यञ्जना की स्थिति इस विपय में भिन्न 
है। वह मुख्य अर्थ से असम्वद्ध अर्थे को भी प्रकट करती है। इस परिच्छेद के 
आरम्भ में सूरज डूव गया' वाक्य से होनेवाले अनेक व्यंग्य अर्थो की ओर संकेत किया 
गया है। ये अर्थ मुख्य अर्थ के साथ साक्षात्‌ सम्बद्ध नहीं हैं। एक वात और -- 
लक्षणा की अपेक्षा ध्वनि का क्षेत्र विस्तृत है। ध्वनि मुख्य अर्थ की सिद्धि के अनन्तर 
तथा मुख्य अर्थ के बाध (असंगति) होने के अनन्तर भी होती है; फलतः ध्वनि 
कभी वाच्यार्थ के अनन्तर और कभी लक्ष्यार्थ के अनन्तर होती है । इस प्रकार 
उसका क्षेत्र विशाल है, परन्तु लक्षणा तो मुख्य अर्थ के बोध हाने पर ही होतीं 
है। उसका क्षेत्र संकीण है । प्रपोजनवती लक्षणा भी अपने प्रयोजन की सिद्धि 


के लिए व्यञ्जना का आश्रय लेती है, तव लक्षणा के भीतर व्यञ्जना के | 


गतार्थ मानने की योजना एकदम निःसार, निराधार तथा निःसहाय है। 


 अनिवेचनीयतावादी यदि ध्वनि को काव्य में नितान्त गूइ तथा सूक्ष्म तत्त्व 
मानते हूँ, तो उनका कथन ठीक है। नहीं तो उनकी उक्ति यथार्थ नहीं है; क्योंकि, 
जैसा आगे दिखलाया जावेगा, ध्वनि के स्वरूप तथा प्रकारों का विवेचन हम भछी | 
भांति कर सकते हैं तथा करते हैँ । फलतः ध्वनि को एक स्वतन्त्र काव्यतत््व _ 


मानना ही यथार्थ है । ह 


029 नी 

व्यञ्जना के भेद 
व्यञ्जना के दो भेद होते है-- (१) शाब्दी व्यञ्जना तथा (२) आ्षी 
व्यञ्जना। शब्द की प्रधानता होने पर शाब्दी तथा अर्थ की प्रधानता होने पर आथी 
व्यञ्जना होती है। 
शाब्दी व्यञ्जना 


अनेक अर्थवाले शब्दों से युक्त वाक्य में संयोग आदि के द्वारा अर्थ का 
नियन्त्रण एक ही अर्थ में किया जाता है और तब शब्दों की महिमा से जो वाच्य 
अर्य से भिन्न अर्थ की प्रतीति होती है वहाँ शाब्दी व्यञ्जना होती है । अनेक 
अर्थवाले शब्दो का एक ही अर्थ में नियमन करनेवाले कतिपय साधन हूँ जिनका 
उल्लेख यहां किया जा रहा है :-- 

(१) संयोग--वस्तुओं के संयोग से अर्थ का नियमन होता है जसे सशंखचक्रो 
हरिः (शंख और चक्र धारण किये हरि अर्थात्‌ विष्णु) । संस्कृत में 'हरि' शब्द के 
` वानर, सिंह, विष्णु आदि अनेक अर्थ पाये जाते हैं, परन्तु शंख और चक्र के साथ 

योग केवल विष्णु का ही होता है। इसलिए यहाँ संयोग के द्वारा 'हरि' का अर्थ 
विष्णु नियत किया गया है। 

(२) विप्रप्रोग-विप्रयोग भी अर्थ का नियामक होता है जैसे अशंख चक्रो हरिः 
(शंख तथा चक्र से रहित हरि) यहाँ शंख तथा चक्र के वियोग होने से हरि शब्द का 
नियमन 'विष्णु' के अर्थ में हुआ है। 

(३) साहचर्य-साहचर्य के द्वारा अनेक अर्थवाले शब्दों का स्थानविशेष पर अर्थ 
का पता लगाया जाता है। जैसे “राम-लक्ष्मण'। राम नामधारी तीन व्यक्ति प्राचीन काळ 
में प्रसिद्ध हो गये है परशुराम, दाशरथि राम तथा बलराम । इन तीनों व्यक्तियों 
का वाचक राम' शब्द है। यहाँ “लक्ष्मण' के साहचर्य (एक साथ रहना) से राम 
शब्द दशरथ के लड़के राम का ही योधक होता है, अन्य दो व्यक्तियों का नहीं । 

(४) विरोध--विरोध भी अर्थ का नियामक होता है। जैसे 'रामार्जुन' 
शब्द। यहाँ अजुन या सहस्नार्जुन के साथ परशुराम जी का ही विरोब था। परशुराम 


. न उसे मार डाला था। फलतः यहाँ अर्जुन के साथ विरोध होते के हेतु 'राम' शब्द 
का अर्थ परशुराम होता है, अन्य व्यक्ति का नहीं । 


(५) अर्थ (प्रयोजन)श्रयोजन के द्वारा भी अनेकार्थक शब्द का एक अर्थ 
में नियन्त्रण होता है। जैसे संसार के नाश के लिए “स्थाणु' की सेवा करो'। स्थाणु 

के दो अर्थ होते हैं--दूंठा पेड़' तथा भगवान्‌ शंकर। संसार के नाश के लिए जिस 
व्यक्ति की सेवा का यहाँ आदेश है वह शंकर भगवान्‌ ही हो सकते हैं, ठंडा पेड़ नहीं ! 


(६) प्रकरण या सन्दर्भ से भी अथं का पता चलता है। मन्त्री राजा से कह 
रहा है--देव सब जानते हैं। इस वाक्य में देव शब्द का अर्थे राजा है। 

(७) छिङ्कग--िग' का अर्थ है विशिष्ट सम्बन्ध से युक्त धर्म । मकरध्वज 
कुपित है” इस वाक्य में कोप से युक्त होने के कारण 'मकरध्वज' शाब्द कामदेव जैसे 
चेतन प्राणी के अर्थ का बोधन करता हैं, समुद्र का नहीं। कुपित होना चेतन का धर्म 
है, अचेतन का नहीं। फलतः कृपित होने की योग्यता कामदेव में ही हो सकती है, 
समुद्र में नहीं । अतः 'मकरध्वज' = कामदेव । 

(८) अन्य शब्द की सन्निधि--दूसरे शब्द के सन्निधान से भी शब्द का अर्थ 
नियत किया जाता है। जैसे देव पुराराति' । यहाँ “पुराराति' ,का अर्थ त्रिपुर 
असुर को मारनेवाले शंकर्‌। यहाँ इस शब्द के. पास रहने से देव शब्द शम्भु का 
ही बोवक है । 

` (९) सामर्थ्यं =कार्यं करने का प्रभुत्व या बल । कोकिल मधु से मतवाला 
बन. जाता है'। वसन्त ही कोयल को मतवाला बना डालने की शक्ति रखता है। 
इसलिए यहाँ भघु' का अर्थ शहद न होकर 'वसन्त' ही होता हैं। 

(१०) औचित्य--योग्यता से भी अर्थ का नियन्त्रण होता है। जैसे दयिता- 
मुख आपकी रक्षा करे'। यहाँ मुख का अर्थ सांमुख्य या अनुकूलता है। क्योंकि रक्षा 
करने की योग्यता अनुकूलता में है, मुख में नहीं । न 

(११) देश--परमेखर यहाँ विराजते हैं” इस वाक्य में र।जधानी रूप देश 
वक्ता को अभीष्ट है। फलतः परमेश्वर शब्द का अर्थ यहाँ महाराजा ही होता 
है, परब्रह्म नहीं [ - ` 

(१२) कालकाल से भी अर्थ का नियमन होता है। जैसे चित्रभानु शोभित 
होता है'। यदि इस वाक्य का प्रयोग दिन में किया जाता है, तो चित्रभानु सूर्य का 
चाचक होगा। यदि रात में, तो इसका संकेत अग्नि होगा । 'चित्रभान्‌' का सूर्य 
तथा अग्नि दोनों ही अर्थ होता है, परन्तु काल के कारण इसका एक ही अर्थ होगा। 


(१३) व्यक्ति-पुल्छिग आदि लिंग सेः अर्थ का नियमन संस्कृत में होता है, 


हिन्दी में नहीं। जैसे 'मित्रो भाति' (मित्र चमकता है) यहाँ पुल्लिग में होने के कारण 
१२ 

१८६ ८ संस्क्ुत-आलोचना: 


गमत्र',का अर्थ सूयं होता है और नपुंसक सिंग में होने पर यह सुहृद्‌.का वोघ्रक होता 
है। हिन्दी के शब्दों में लिग की इतनी महिमा नहीं हें। 


दाब्दी व्यञ्जना का यहाँ एक ही उदाहरण पर्याप्त होगा-- 


भयौ अपत क कोपयुत, कै वौरी यहि काळ। 
मालिनि आज कहै.न क्‍यों, वा रसाळ को हाल ॥ 


यहाँ प्रसंग वृक्ष का है। कोई नायिका किसी बगीचे की मालिन से पूछ रही है 
कि उस रसाळ (आम) का आज हाल क्यों नहीं बता रही हो। उसको दशा अब 
कैसी है? क्या वह आज अपत (पत्तों से रहित) हो गया है या कोपयुत हो गया है 
(उसमें कोंपछ निकल आये हूँ) या इस समय वह वौर गया है (अर्थात्‌ उसमें मंजरी 
निकल आई है)। इस दोहे में अपत, कोप, बौरौ और रसाल इन चार शब्दों का अर्थ 

प्रकरण की सहायता से वृक्ष के विषय में नियमन किया गया जैसे ऊपर दिखलाया 

गया है। इस प्रकार वाक्यार्थ के नियमित किये जाने के वाद भी एक अर्थ और निकल 
रहा है-हे मािनि, उस (रसाळ रसाळय) रसिक का हाळ क्यो नहीं बता रही 
हो? क्या वह आज (अपत) प्रतिष्ठा या मर्यादा से हीन हो गया है या क्रोधयुवत 
है या इस समय पागल (वौड़हा) वन गया है। यह द्वितीय अर्थ शाब्दी व्यञ्जना 
के द्वारा ही उत्पन्न होता है। 


आर्थी व्यञ्जना 


आर्थी व्यञ्जना में अर्थ की सहायता से प्रतीयमान अर्थ की प्रतीति होती है, 
परन्तु सब स्थानों पर यह बात नहीं हो सकती। उसके लिए चुने हुए स्थान तथा 
चुने हुए विशिष्ट नियामक हँ। जिन साधनों की विशिष्टता से यह व्यञ्जना होती 
है उनका चाम है--(१) वक्ता =बोळनेवाला व्यक्ति; (२) बोधव्य-वह पुरुष 
“कु जिससे कोई वात कही जाती है; (३) काकु--कहने का एक विशिष्ट प्रकार; 
(४) वाक्य; (५) वाच्य- कथित अर्थ; (६)' दूसरे की सन्निधि, (७): प्रस्ताव = 
संग, (८) देश, (९) काल, (१०) चेष्टा। इन साधनों की विशिष्टता के कारण 
|  प्रतिभासम्पन्न व्यक्ति जहाँ वाच्य अर्थं से एक दूसरे अर्थ की प्रतीति कर लेता है वहाँ 
हट _ आथां ब्परङ्जना होती है। केवल एक-दो दृष्टान्त पर्याप्त होंगे। 


'उंस्क्ृत-आलोचनाः १८७ 
- उदाहरण-- A 


यहि अवसर निज कामना, किन पूरन करि लेहु। 
ये दिन फिर एह नहीं, यह छनभंगर देहु॥ ड 


दोहे का वाच्य अथं स्पष्ट है। कोई किसी से कह रहा है कि यह अवसर बहुत ५ 
ही सुन्दर हैं। अपनी इच्छा को पुरन कर लो। यह देह क्षणभंगुर हरा। यह दिन 
फिर आवेगा नहीं। अतः जो करना है सो कर लो। विचारणीय है कि यहाँ बोधव्य 
कौन है? यदि किसी (१) कामुक के प्रति यह उक्ति हैं, तो विषयवासना व्यंग्य है ४ 
और यदि किसी (२) विरक्त साधु से यह बात कही गई है, तो मोक्ष व्यंग्य है। 
फलतः यहाँ वोघव्य की विशिष्टता के कारण नवीन अर्थ व्यंग्य हो रहा है। बिहारी 
के दोहों में बोधव्य की विशिष्टता के कारण श्यंगारपरक अर्थ शान्तिपरक बन जाता 
है। इस दोहे में 'बोघव्य' (नं० २) की विशिष्टता से व्यंग्य अर्थ की प्रतीति हो रही 

है । अतः यह आर्थी व्यञ्जना का उदाहरण है। छ हि. क. १ 
० ० ० - “१2 ; ॥ a 0: थि ० 

काकु का वैशिष्ट्य (संख्या ३) इस चौपाई में देखिए : 02 क 
'सोह कि कोकिल विपिन करीला' | हद 


क्या कोकिळ करोल के वन में सोहती है? इस वाक्य को काकु से पढ़ि | 
और देखिए व्यंग्य अर्थ कितनी जल्दी से निकलता है कि करील के जंगल में कोकिल कै हले 
का रहना नितान्त अशोभन तथा अनुचित है। ।, छि 


बिहारी के इस दोहे के व्यंग्यार्थ पर दृष्टिपात कीजिए :-- | 


घाम घरीक निवारिए, कलित - ललित अलिपुंज [® ` 4 १ ‘> 
जमुना-तीर तमाल तरु, मिलति मालती कुंज ॥ 5 कु 


. हाँ वाक्य के अर्थ की विशिष्टता है। नायिका कह रही है कि यमुना के तीर पर 
मालती लता का एक कमनीय कुंज है जहाँ भौंरों का मनोरम गुजर हो रहा 
... तमाल वृक्ष एक दूसरे के साय हिल-मिल रहे हैं। इस अर्थ की विशिष्टता सूचित 
। है कि यहाँ स्वयंद्रतिका नायिका किसी नायक से विहार की इच्छा व्यक्त, 
3 है। अतः यहाँ वाच्य के वैशिष्टय (न° ५) से व्यंग्यार्थ की प्रतीति होती 

श्प्य संस्कृत-भालोसेना 


काल का वैशिष्ट्य (संख्या ९) इस सवैये में कितनी रुचिरता से प्रतीयमान 
अर्थ को बतला रहा है--- 


भूमि हरी पै प्रवाह बह्म जल, मोर नचँ गिरि पै मतवारे । 
चंचला त्यौ चमके 'लछिराम', चढ़े चहूँ ओरन तें घन कारे । 
जान दै वीर बिदेस उन्हें कछु वोल न वोलिये पावस प्यारे । 
आइहैँ ऊवि घरी में घरै घन-घोर सों जीवनमूरि हमारे ॥ 
इस सवैये में पावस का ललित वर्णन है जिससे यहाँ कामोद्दीपक भय 
व्यञ्जित हो रहा है। नायिका जानती है कि नायक परदेस के लिए वाहर नहीं जा 
सकता । वह घरी-आव घरी में अवइयमेव लौट आवेगा | 


ध्वनि के मुख्य भेद _ 

च्वनि मुख्यतया दो प्रकार की होतो है- (क) छक्षणामूलक तथा (ख) 

अभिवामूलक । जिस ध्वनि के मूळ में क्षणा हो उसे तो लक्षणामूलक तथा जिसके 
मूल में अभिया हो उसे अभिधामूलक कहते हँ ।' 


लक्षणामूलक ध्वनि में वाच्य अर्थ के प्रकट करने की इच्छा बोलने वाले में कभी 
नहीं रहृती। जब वह उस शब्द का प्रयोग करता है तव वह कभी नहीं चाहता कि 
उसका मुख्य अर्थ वहाँ प्रकट किया जाय । ऐसी दशा में मुख्य अर्थ की दो प्रकार की 
स्थिति हो जाती है। कभी तो वह दूसरे अर्थ में संक्रमित हो जाता है--बदल जाता 
है और कभी-कभी तो वह बिल्कुल हो छोड़ दिया जाता है तथा अपने से बिल्कुल ही 
भिन्न अर्थे को वह्‌ प्रकट करने लगता है। जब मुख्य अर्थ अर्थान्तर में वदल जाता है, 
तब उसे अर्थान्तर संक्रमित बाच्य' ध्वनि कहते हैं। मुख्य अर्थ के बिल्कुल तिरस्कृत 
होने पर या छोड़ दिये जाने पर “अत्यन्त तिरस्कृत वाच्य' ध्वनि होती है। 


कोई मनुष्य किसी के विपय में कहता है कि “वह तो साक्षात्‌ कुम्भकर्ण है! । यहाँ 
'कुम्भक्णे' का वाच्य अथं होता है घड़े के समान लम्बा कान वाला व्यक्ति या छंकापति 
रावण का भाई। इस व्यक्ति के तो कान ही घड़े के समान हैं और न वह रावण का 
भाई है। इसलिए मुख्य अर्थ वाधित होता है और यहाँ अर्थ परिवर्तित होकर अति- 
भोजी तथा अधिक निद्रालु व्यक्ति का बोध कराता है। अत्यन्त आलस्य घ्वनित होता 
है। अतः यह वाक्य अर्थान्तर संक्रमित वाच्य ध्वनि का सुन्दर उदाहरण है। 

. इसलिए इस ध्वनि को 'बिवक्षितान्यपर-वाच्य ध्वनि कहते हैं । अर्थात्‌ पूवं ` सी ) 
समान न तो मुख्य अर्थ संक्रमित होता है, और न अत्यन्त तिरस्कृत होता है। २ 


ETE. IY . 


 इसध्वनि की है। व्यंग्य अर्थ का तभी वोब होता है जब वाच्य अथ का भी 


संस्क्ृत-आलोचना १८९ 


राधा की स्तुति में कथित इस दोहे पर दृष्टिपात कीजिए ' 
राधा अति गुन आगरी, स्वर्ने बरन तनु रंग । 
मोहन तू मोहन भयो, परसत जाके अंग ॥ 


यहाँ राधा के अंग छूने से मोहन को मोहन वन जाने की वात कवि ने कही है। 
यहाँ पहला मोहन शब्द तो अपने मुख्य अर्थ कृष्ण का बोध कराता है, परन्तु दूसरा 
“मोहन” शब्द का अर्थ सवको मोहित करने वाला या सबके हृदय में बस जाने वाला है 
और इस अर्थ में संक्रमित होने के कारण “मोहन' शब्द अर्थान्तर संक्रमित” ध्वनि का 
उदाहरण है। 


अत्यन्त तिरस्कृत वाच्य' ध्वनि वहाँ होगी जहाँ मुख्य अर्थ का एक भिन्न ही अर्थ 
किया जाता है, जैसे-- 


सांस से आँघर दंन ही जस ङ 
वादळ ओट लखात है चन्दा । #r 


बादलों की ओट में छिपा हुआ चन्द्रमा साँस से अन्धे होने वाले दर्पण के समान 
जान पड़ता है। यहाँ जड़ पदार्थ दर्पण को अन्धा बतलाया गया है। यह तो कथमपि 
सम्भव नहीं । क्योंकि अन्धा' होना तो प्राणी का धर्म है। इससे यहाँ 'आँधर शब्द 
का अर्थ ही बिल्कुल बदल कर मैला या घुँधला किया गया है। 'आंधर' शब्द से अत्यन्त | 
मालिन्य व्यंग्य है । 


अभिधामूलक ध्वनि में वबता शब्द के मुख्य अथ को बिल्कुल छोड़ देना नही । पट 
चाहता, वल्कि वह अन्यपरक बन जाता है अर्थात्‌ व्यंग्य अथ का बोधक होता है। 

प्रकट किया जाता है, परन्तु वह व्यंग्य अर्थ का बोधक वन जाता हैः 


है। यहाँ वाच्यां तथा व्यंग्यार्थ के बीच में कहीं तो क्रम लक्षित होता है औ गैर कहीं 
लक्षित नहीं होता। इस प्रकार इस ध्वनि के दो अव ै 


१९० संस्छृत-आलोचना 


संचारी भाव--ये तीनों कारण होते हैं और इनसे जव स्थायी भाव पुष्ट होता है, तव 
रस का आस्वाद होता है। यहाँ विभावादि अर्थ के प्रकट होने के साथ ही साथ रस का 
भी वोब हो जाता है । दोनों में किसी प्रकार का क्रम लक्षित नहीं होता; अतः 
रस-भाव को इस नाम से पुकारते हैँ । 


मतिराम का यह सवैया इस ध्वनि का सुन्दर उदाहरण है-- 


आए बिदेस तैं प्रानप्रिया, मतिराम' अनंद वढाय अछेखे । 
लोगन सौ मिलि आँगन वैठि, घरी-ही-घरी सिगरौ घर पेखै । 
भीतर भौन के द्वार खरी, सुकुमारि तिया तन-कंप बिसेखै । 
घूंघट को पट ओट दियें, पट-ओट किए पिय को मुंह देखे ॥ 


पति परदेस से घर पर आया हुआ है। उसे नायिका घुँघट से अपने मुँह को छिपा- 


कर कपड़े की ओट से पति का मुंह देख रही है। यहाँ नायिका के आचरण को देखकर 
उसके हृदय का प्रेमभाव छलक रहा है जिससे शुगाररस की सद्यः प्रतीति होती है । 
यहाँ वाच्य अर्थ से श्वुंगाररस की प्रतीति इतनी जल्दी होती है कि दोनों के बीच में 
बिद्यमान रहने वाले क्रम का (पूर्वापर भाव का) ज्ञानही नहीं होता। इसलिए 
` इसे असंलक्ष्यक्रम वाच्य ध्वनि कहते हैं । 


 'संलक्ष्यक्रम व्यंग्य' ध्वनि का क्षेत्र वड़ा विशाल है। इस ध्वनि में वाच्य अथं की 
` प्रतीति पहले होती है और तदनन्तर विचार करने पर व्यंग्य अर्थ का वोध होता. है। 
अतः दोनों अर्थो के बोच में विद्यमान क्रम पूरी तौर से लक्षित होता है। कहा गया है 
कि ध्वनि तीन प्रकार की होती है--रसब्वनि, वस्तुघ्वनि और अळंकार ध्वनि। 
' रसध्वनि तो असंलक्ष्यक्रम ध्वनि होती है। कारण यह है कि यहाँ रस की प्रतीति इतनी 
शीघ्रता के साथ होती है कि क्रम की स्थिति लक्षित नहीं होती। परन्तु वस्तु तथा 
अळंकार को प्रकट करने वाली ध्वनि इससे भिन्न होती है। इसमें शब्द से मुख्य अर्थ 
` की. प्रतीति के अनन्तर अनुसन्धान करने पर व्यंग्य का बोब होता है। इस ध्वनि के 

` स्वरूप को समझाने के लिए आचार्यों ने 'अनुरणन' का उपयुक्त उदाहरण दिया है। 


अपेक्षा सुक्ष्म होती चली जाती हुँ। पहला शब्द तो वड़ा जोरदार होता है, परन्तु 


~~ 

अनुरणन ध्वनि की संज्ञा प्राप्त है। ` इसके अनेक भेद होते हैं जिनमें तीन मुख्य हैं-- 
शब्दशबिति-जन्य, अर्थशबित जन्य तथा उभयशक्तिजन्य । इनके अवान्तर भेद तथा 
मिश्चित भेदों की गणना बड़ी लम्त्री है। यहाँ एक-दो उदाहरण ही पर्याप्त होंगे। . 


चिरजीवी जोरी जुरे, क्यों न सनेह गंभीर । 
को घटि ये वृषभानुजा, वे हलूथर के बीर ॥ 


विहारी के इस प्रसिद्ध दोहे. के व्यंग्य अर्थ की मीमांसा कोजिए। कवि कहता है 
कि राधा और कृष्ण की जोड़ी चिरकाल तक जीती रहे तथा उसमें गम्भीर स्नेह उत्पन्न 
होवे । राधा वृषभानु की पुत्री ठहरीं और कष्ण हलबर (बळरामजी) के भाई ठहरे। 
दोनों उच्च कुछ में पैदा हुए हैँ। अतः दोनों का सम्वन्ध नितान्त उचित तथा स्नेह- 
वर्धक है। इस वाच्य अथं की प्रतीति के अनन्तर शब्दशक्ति की महिमा से एक नवीन 
अर्थ का ज्ञान हो रहा है। “वृषभानुजा” (वृषभ--अनुजा) का अर्थ वैल की बहिनि 
तथा हलूधर का अथं हल को ढोने वाला बैल। अतः यहाँ बैल तथा गाय की बड़ी 
सुन्दर जोड़ी है। इन दोनों के मिलन से गम्भीर सनेह (घृत) क्यों नहीं उत्पन्न होगा ? 


यह ध्वनि वृषभानुजा तथा हलधर के इलेष पर आश्नित है। इन दोनों शब्दों के 
स्थान पर पर्याय के रखते ही यह ध्वनि गायव हो जायगी । अतः यह शब्दशक्ति- 
जन्य है। जिस व्यंग्य अर्थ का यहाँ बोष होता है वह अलंकार से रहित है, केवल वह 


एक वस्तु (बात) है। इसलिए इस ध्वनि का पुरा नाम होगा--शब्दशक्तिजन्य . 


वस्तुघ्वनि। 
बिहारी के एक दूसरे दोहे पर दृष्टिपात कीजिए-- 


नित प्रति एकत ही रहत, बैस वरन मन एक । 
चहियत जुगल किसोर लखि, लोचन जुगल अनेक ॥ 


> दोनों 

कवि का कहना है कि राबा और कृष्ण नित्य प्रति एक ही साथ रहते सा । द न 
का वय, ग तथा हृदय एक समान है। ऐसी जुगल जोडी को निरखने के लिए ॥ 
के असंख्य जोड़े होने चाहिए । इस मुख्य अर्थ से सौन्दर्यं का अतिशय व्यंग्य है अर्थात्‌ 


राधाकृष्ण नितान्त सौन्दर्यं सम्पन्न हैं। इसलिए यहाँ अर्थशक्तिजन्य वाक्य-ध्वनि 


मानी जायगी । 

मुख्य रूप से ध्वनि के ५१ भेद हैँ जिनमें से मोटे तौर पर तीन ही च्वनियाँ प्रधान 
होती हैं--- ( १) रसध्बनि जिसमें रस की व्यञ्जना होती है; (२) वस्तुष्वनि जिसमें 
किसी सामान्य वस्तु या वात या कथन की ध्वनि होती दै; (३) अलंकार ध्वनि 
जिसमें किसी अलंकार की अभिव्यक्ति व्यंग्यार्थं रूप से होती है। रसध्वनि तथा 
वस्तु ध्वनि के उदाहरण ऊपर दिये गये हैँ। अलंकार ध्वनि' का दृष्टान्त यहाँ दास 
कवि! का दिया जाता है | 


सखि; : तेरो . प्यारो भलो दिन ' न्यारो ह्व जात । 
मोते नहि वलवीर को पल विलगाव सोहात. ॥ 


राधा किसी सखी से कह रही है कि तुम्हारे प्रिय अच्छे है जो तुमसे अनेकों दिन 
अलग रह सकते हूँ। परन्तु मेरे कुष्ण को तो एक पल का भी वियोग नहीं सुहाता । 
यहाँ व्यतिरेक अलंकार व्यंग्य है। राधा का तात्पर्ये यह है कि मै तुमसे अधिक सौभाग्य- 
शालिनी हूँ, क्योंकि मेरा पति तुम्हारे पति से अधिक प्रेमी है । यहाँ वाक्यगत वस्तु 
से अलंकार ध्वनि है। 

विद्यालय की किसी कक्षा में छात्रों का जमघट लगा हुआ है । अध्यापक जी के 
आने की प्रतीक्षा में छात्र वैठे हुए हैं और कोई- कार्य प्रस्तुत न होने के कारण वे तरह- 
तरह के उत्पात करने में लगे हुए हैं। एक कोछाहल-सा मचा हुआ है। इतने में साहित्य 
के अध्यापकजी कक्षा में पथारते हैं और इतने विभिन्न मति वाले छात्रों के चित्त का अनु- 
रञ्जन क़रने तथा उन्हें शान्त करने के विचार से एक रोचक उपाय सोचते 
हैं । वह उपाय है महाकवि मतिराम की एक सुन्दर सवैये का लयपूर्वक पाठ 
तथा उसकी रसमयी विशद व्याख्या । अध्यापक बड़े सुन्दर लय में यह सवैया 


पढ़ते हे-- 


~ 
= 
१५ 
ih 


कुंदन कौ रंगु फीको लगे, झलक अति अंगन चारु गुंराई | 

आँखिन मैं अलसानि, चितौनि में मंजु विलासन की सरसाई । 
बिन मोल बिकात नहीं, “मतिराम” लहे मुसुकानि-मिठाई - 

ज्यौं-ज्याँ निहारिए नेरे ह्वै नैननि, त्यों-त्यों खरी निखरै-सी निकाई ॥ . 


सस्वर पाठ से ही कक्षां में एक विचित्र शान्ति विराजने लगती है 

शान्त हो जाता है। छात्र व्याख्या के लिए उत्सुक हो जाते हैं। अध्यापक 

` क्रेसौन्दरय के वर्णन करनेवाले इस पद्म की सुन्दर व्याख्या करते हैं । 

ह छात्रगण इससे एक विचित्र अलौकिक आनन्द उठाते हैं और आनन्द 
कितने ही भावुक छात्रों के सिर स्वयं हिने लगते हँ। वे भाववारा 

| विराजने लगती है। यह अलौकिक आनन्द कया 


१९४ संस्कृत-आलोचना हु 
भाव का रूप 


रसके उन्मीलन तथा रूपको समझने के लिए हमे. अपने ही चित्त के 'भावों' को 
समझना पड़ता है। सहृदय व्यक्तियों या सामाजिकों के हृदय में भावों' का सर्वदा ४ 
निवास रहता है। आजकल के मनोविज्ञान की भाषा में हम कह सकते हैँ कि ये भाव 
हमारे मानस के अं चेतन या अवचेतन भाग में छिपे रहते हैं। इन भावों के उदय की 
अपनी राम कहानी है। भारतीय आचायों के मत से इनकी उत्पत्ति के दो प्रकार होते ` 
हँ। बहुत से भाव पूर्व जन्म के संस्कार के कारण भी अपनी सत्ता बनाये हुए रहते है । ¢ 
और बहुत से भावों का उदय मानव के लौकिक जीवन तथा व्यावहारिक आचरण से 
ही होता है। हम अपने जीवन में नाना प्रकार की दशाओ से होकर गुजरते हैँ । हम 
कभी किसी कामिनी से प्रेम करते हैं और उसके हृदय को अपनी ओर खींचने में समर्थ 
होते हैं। कभी हम किसी प्रवल अत्याचारी को किसी दीन जन को बेरहमी से पीटते | 
हुए देखते हैं, तब हमारे हृदय में दया' का भाव जाग्रत होता है। कभी शत्रुओं के ६ 
द्वारा घेरे जाने पर अपनी रक्षा के लिए हम अपने में 'उत्साह' का अनुभव करते हैँ। 
जान पड़ता है कि हमारा हृदय अपने से ऊँचा उठकर छलाँगें मार रहा है। कभी हम 
शेर को देखकर भाग खड़े होते हैं और 'भय' के कारण हमारे शरीर में कंपकंपी बध 
जाती है। कभी किसी कोढ़ी के विकृत शरीर को देख कर हमारे हृदय में घृणा या है 
जुगुप्सा का भाव उत्पन्न हो जाता है और हम उस स्थान से तुरन्त अलग खड़े हो जाते | 
हैं। नित्य-प्रति के जीवन में हम इसी प्रकार के नाना भावों” को अनुभव किया करते 


हैं। य अनुभव चिरस्थायी तो होते नहीं। ये कतिपय क्षण तक हमारे चेतन मन में 
निवास करते हैं और फिर पीछे अवचेतन मन में जाकर बैठ जाते हुँ। 


* « एक उदाहरण से इसे समझिये । कोई रम्वा-चौड़ा तालाव हमारे सामने लहरा 
र 5 । बालक वहाँ खेलने के लिए आते हैं और वे छोटी-मोटी अनेक चीजें. उसमें | 
८ फेंकने लगते हुँ। ये चीजें बहुत देर तक पानी के सतह के ऊपर तैरा करती हुँ और तरंगों । 
ओ। के झोके में साफ़ दिखाई पड़ती हैं। परन्तु तालाव के जल के शान्त होते ही वे धीरे- 4 
8:22 धीरे ऊपरी सतह से होकर उसके भीतरी तह पर जाकर जम जाती हैँ--बै जाती है कक ६ 
र दा ु नजाने वे कितनों दिनों तक वहीं पड़ी रह कर अपना जीवन बिताया करती हैं। बाहर ॥ 
ओ जगत्‌को उनका ज्ञान भी नहीं होता कि इस प्रकार की चीज़ें इस तालाब में कहीं विद्य- क 
सु आन हूँ। बहुत दिनों के पीछे उसमें एक हिलोरा उठता है। जान पड़ता है कि कोई i 
. तालाब को मय रहा है। इसका फल यह होता है कि ये छिपी चीज़ें फिर ऊपर चली | 

आतीं हैं जिससे बाहरी जगत्‌ को उनके अस्तित्व का पता चरूता है। छिपी चीज़ें 
अनुभव की कोटि में आ जाती हैँ। वे अव अज्ञात नहीं रहतीं । इतने दिनों तक अज्ञात 
की दशा में रहने पर भी वे अव सहसा ज्ञान के क्षेत्र के भीतर आ जाती हैं और अपने 
रूप से हमारा मनोरंजन करती हैं। भावों की अभिव्यक्ति का यही मोटा ढंग है। 


यह दशा अन्य प्रकार से भी होती है। हम काव्य को पढ़ते हैँ। नाटक को देखते 
हैं। चलचित्रों का अवलोकन करते हैँ। इससे हमारे हृदय में भावों की उद्भूति 
होती है। ये भाव हमारे अवचेतन मनमें न जाने कितने दिनों तक, कितने सालों तक, 
यों ही पड़े-पड़े अपना दिवस विताया करते हुँ। जब हम काव्य में इन्हीं भावों का 
वर्णन पढ़ते हैं अथवा नाटक में इन्हीं भावों का चित्रण देखते हैं, तब हमारे अवचेतन 
मानस के छिपे भाव चेतन मानस के तरंगों में हिलोरे लेने लगते हुँ। वे सुप्त दशा से 
प्रबुद्ध दशा में आ विराजते हँ । यह बहुत दिनों तक टिका रहने के कारण साधारण भावों 
से भिन्न होता है। साधारण भाव आते हैँ, मन में कुछ क्षणों तक रहते हैं और फिर 


` गायब हो जाते हूँ, परन्तु अवचेतन मन के अन्तराल में छिपने वाला भाव बहुत देर तक 


रहता है और इसी कारण वह स्थायीभाव' के नाम से पुकारा जाता है। काव्य में 
वर्णित विभाव, अनुभाव, संचारी भाव के द्वारा पुष्ट किये जाने पर यही स्थायीभाव 
“रस! के रूप में परिणत हो जाता है। अब अवचेतन तथा चेतन मानस के वीच का 
परदा गायव हो जाता है-भेदभाव रहता नहीं और हम चित्त की उस दशा में पहुँच 
जातै हैं जहाँ किसी प्रकार की दुविधा नहीं रहती। हमारे और संसार के बीच में कोई 
भिन्नता नहीं रहती। हमारी अनुभूति में 'आनन्द' ही आनन्द रहता है। हमारे 
आचायों ने इसी 'आनन्द' को रस की संज्ञा प्रदान की है। यह आस्वाद अलौकिक है। 
लौकिक जगत्‌ में इसकी तुलना नहीं की जा सकती और इसीलिए इसे ब्रह्मानन्द 
सहोदर (अर्थात्‌ ब्रह्म के आनन्द का भाई) कहते हैं । 


रस-सामग्री 


“माव? सामग्री के सहयोग से 'रस' के रूप में परिणत हो जाता है-- यह सामग्री 
कौन-सी है? इस सामग्री के अन्तरगत विभाव, अनुभाव, संचारी भाव की गणना की 
जाती है। इनकी उदाहरणमुखेन यहाँ व्याख्या की जा रही है। कालिदास के शाकुन्तल 
नाटक के प्रथम अंक के कथानक पर दृष्टिपात कीजिए । हस्तिनापुर का सम्राद्‌ दुष्यन्त 


'कण्व के आश्रम में गुप्तभाव से पहुँचता है। आश्रम में पहुँच कर वह शकुन्तला को | कर 

आश्रम के वृक्षों को सींचती पाता है। शकुन्तला युवावस्था में पदार्पण करने वाली 
एक अलौकिक लावण्यवती युवती है। दोनों की चार आँखें होती है और दोनों 
के मन में एक दूसरे के प्रति स्वाभाविक प्रेमभाव का उदय होता हें। शकुन्तला की 
दशा विचित्र हो जाती है। सखियों'के आग्रह करने पर भी वह वहाँ से नहीं जाती । 
अमर को वाधा उत्पन्न होने पर वह इवर-से-उधर भागती हुई दृष्टिगोचर होती है। 
राजा के चले जाने पर, आँखों को ओट होने पर शकुन्तला अचानक खड़ी हो जाती है 
और पैर में कुश के कांटें चुभ रहे हूँ; इस व्याज से खड़ी होकर काँटों को निकालती है। 
पौधों में न अटकने वाले अपने वस्त्र को वह निकालने का वहाना करती हुई मुड़ कर 
राजा को देखती है। आश्रम का वह एकान्त वातावरण तथा मालिनी का वह मनोरम 
तीर इन दोनों के हृदय में प्रेम को पृष्ट'करता है। यही थोड़े में कथानक है। इसकी 
मीमांसा करने पर रस की उपयुक्त सामग्री समझ में आ सकती है। एक बात ध्यान 
देने की यह है कि इस कथानक के दो पक्ष हैँ-एक तो है व्यवहारपक्ष अर्थात्‌ वास्तव 
जगत्‌ में यह घटना जैसे घटती है । दूसरा है काव्य--पक्ष अर्थात्‌ नाटक के द्वारा उसी 
घटना का चित्रण नाटककार कंसे करता है। पहला है लौकिक पक्ष और दूसरा है 
अलौकिक पक्ष । दोनों पक्षों में रस उदय नहीं लेता। पहिली दशा तो भौतिक दशा है 
जिसमें शकुन्तला के प्रति दुष्यन्त के हृदय में वस्तुतः प्रेम नामक एक भाव उदित होता 
है । रस की दशा दूसरे पक्ष में होती है अर्थात्‌ जब वही घटना कवि की प्रतिभा के बल 
पर शब्दों के माध्यम द्वारा काव्य या नाटक का चोला पहनकर आती है तब वह एक 
अलौकिक वस्तु होती है और तभी वह रस की अनुभूति कराती है। आनन्द तभी 
उत्पन्न होता है । 


पूर्वोक्त घटना की समीक्षा करने पर कतिपय तथ्य हमारे सामने आते हुँ: 


(१) शङुन्तला के प्रति “रति' दुष्यन्त के हृदय में “रस” के रूप में परिणत हो 
जाती है। दुष्यन्त के हृदय में शु'गाररस के उन्मीलन के लिए शकुन्तला आलम्बन का 
काम करती है। यदि शकुन्तला उपस्थित नहीं होती, तो यह रस दुष्यन्त के हृदय 
में उदित ही नहीं हो सकता था। इसलिए-दुष्यन्त के हृदय में रस के उन्मीळन में 
शकुन्तला आलस्बन (आधार) है। शकुन्तला की चेष्टायें इस रस को उद्दीप्त करने 
का काम करती हैँ। अमर की वाधा होने पर उसका इधर से उधर भागना, सखियों 
के साथ वैठकर विस्नम्भालाप करना, अपने मन की बातें प्रकट करना--आदि' 
उसकी चेएटामें हैं जो दुष्यन्त के श्रृंगार रस को बढ़ाने का काम करती हैं। इनका नाम 

हुआ उद्दोपन। आल्म्बन तथा उद्दीपन मिलकर 'विभाव' के रूप को पूर्ण करते हैं 
“दिभाव' का अर्थ है रस को विशेष रूप से उत्पन्न करनेवाले भाव । 

' (२) दुष्यन्त के. हृदय में रति उत्पन्न होने पर उसकी चेष्टाओ में अन्तर होने 
लगता है। उसका शान्त चेहरा अव तमतमा उठता है। वह नेत्र के कोनों से शकुन्तला 
की मुखशोभा को निरखने लगता है। शकुन्तला के मीठे वचनों को सुनने के लिए 
उसके कान उतावले हो उठते हैँ। ये. चेष्टायें इंस वात को सूचित करती हैं कि शकुन्तला 
के प्रति ढुष्यन्त के हृदय में वह मनोरम भाव उत्पन्न हो रहा है जिसे प्रेम के नाम से 
पुकारते हैं। इन्हीं शारीरिक चेप्टाओं का नाम 'अनुभाव' है। अनुभाव' के दो अर्य 
माने जाते हँ--:(क) अनु = पश्चात्‌ , भाव=उत्पन्न होनेवाले चिह्न अर्थात्‌ रति के 
उत्पन्न होने के पदचात्‌ दुष्यन्त के शरीर में उत्पन्न होनेवाले चिह्ण। (ख) अनुभाव- 
यन्तीति अनुभावाः। अर्थात्‌ वे साधन जो उत्पन्न रति को दर्शकों के अनुभव में लाते 
है। बिना इन चिल्लो के देखे दर्शक इस वात से अनभिज्ञ ही रहता है कि दुष्यन्त के 
हृदय में रति' का जन्म हुआ है या नहीं । लोकपक्ष में यह 'कार्य' कहा जाता है। 


(३) दुष्यन्त के हृदय में कभी चिन्ता उत्पन्न होती है कि शकुन्तला ऋषि कण्व 
की पुत्री है। अत: उसके लिए मेरा यह सब अनुराग व्यर्थ सिद्ध होगा (चिन्ता )। कभी 
वह विश्वामित्र के वृत्तान्त को सुनकर शकुन्तला को सुलभ मानता है जिससे उसके 
हृदय में हर्ष तथा आशा का संचार होता है। चिन्ता, हषं, आशा आदि ये सव भाव 
क्षणिक हैँ, अस्थायी हैँ। एक क्षण के लिए आते अवस्य हुँ, परन्तु रति की स्थिति की 
सूचना देकर और पुष्टि कर फिर विलीन हो जाते हुँ ठीक तरंगों के समान । शान्त 
समुद्र के सतह पर हवा के झोंकों से तरंगें उठती हैं, कुछ देर तक वे अवश्य अपनी 
लीला दिखलाती हैं, परन्तु फिर वे उसी समुद्र के अंक में विलीन हो जाती हैं। तरंगों 
से समुद्र के जल की स्थिति की सूचना अवश्य मिलती है, परन्तु तरंगों के अस्त होने 
पर एक विशाल समुद्र शान्त भाव से प्रतिष्ठित हो जाता है। इस तुलना में समुद्र- 
स्थानीय है स्थायी भाव,और तरंग-स्थानीय है संचारी भाव। संचरणशील होने के 
कारण ही ये भाव संचारी' कहलाते हैं तथा विविध रूप से (वि) स्थायी के अनुकूल 
(अभि) संचरण करने के कारण इनकी दूसरी संज्ञा है व्यभिचारी भाव | पछि 


इस प्रकार विभाव, अनुभाव तथा व्यभिचारी भाव के द्वारा अभिव्यंजित होने पर 
परिणत हो जाता है और अलौकिक' आनन्द का जनक | , 


स्थायी भाव ही रस के रूप में 
बनवा है! ; 

१९८ संस्कृस-आलोखना 
भाव के भेद 


भाव दो प्रकार के होते हैं। एक वे जो देर तक टिकने की योग्यता रखते हैँ। वे 
'स्थायो भाव' कहलाते हैं। दूसरे वे जो कई एक क्षणों तक ही टिकते हैं। इसी अस्था- 
यिता के कारण वे संचारी भाव कहलाते हैँ। इन दोनों की संख्या भी नियत-सी ही है। 
संचारी भाव संख्या में ३३ ही माने जाते हैं, परन्तु स्थायी भावों के विपय में बड़ा मत- 
भेद है। अभिनवगुप्त के मतानुसार स्थायिथों की संख्या ९ है और इनसे उत्पन्न होने- 
वाले रस भी संख्या में ९ ही हूँ-- 


स्यायीभाव रस 

१. रति म्युंगार 
२. हास हास्य 
३. शोक करुण 
४. क्रोध रौद्र 
५. उत्साह वीर 
६. भय भयानक 
७. जुगुप्सा बीभत्स 
८. विस्मय अद्भुत 
९. शम शान्त 


आगे चलकर स्थायी तथा रसों की संख्या बढ़ती गई। विश्वनाथ कविराज ने 
' बत्सल' भाव तया 'वात्सल्यरस' की प्रतिष्ठा की तथा रूप गोस्वामी ने “माधुर्यं रसः 
(भक्तिरस) नामक एक नवीन रस की प्रतिष्ठा अपने “उज्ज्वल नीलमणि' में की। इस 


सक्तिरस का भी स्थायी भाव रति' ही है, परन्तु अन्तर इतना ही है कि जहाँ कान्ता- 


विषयक रति श्रृंगार की जननी होती है, वहाँ 'भक्तिर॒स' के लिए दिव्या रति या क्ृष्ण- 
विषयक रति ही स्थायी भाव का काम करती है । शान्तरस के विषय में भी मतभेद 
है। धनञ्जय शान्तरस की स्थिति नाटक में नहीं मानते, परन्तु अभिनव, मम्मट 
आदि मान्य आलंकारिक काव्य में इसकी सत्ता मानते हूँ । 


` “व्यभिचारी भाव ३३ प्रकार के होते हैं जिनके नाम ये हँ 


` निवेद, रलानि, शंका, श्रम, घृति, जड़ता, हषं, दैत्य, उग्रता, (१०) चिन्ता, 
त्रास, ईर्ष्या, अमष, गनं, स्मृति, मरण, मद, सुप्त, निद्रा, (२०) विबोध, क्रीडा, 

अपलाप, मोह, मति, आलस्य, आवेग, वितर्क, अवहित्था (=हृदय के भाव या 
विकार को लज्जा आदि के द्वारा छिपाना), व्याधि, (३०) उन्माद (पागलपन); 
विषाद, औत्सुक्य, (३३) चापल। इनमें से कतिपय भाव रसों के साथ हुआ करते 
हें। वे आकर मुख्य रस को पुष्ट करते हैं और अनन्तर वे अन्तहित हो जाते हैं। 
स्थायी के पोष के लिए संचारी का होना नितान्त आवश्यक होता है । 
रसाँ के प्रकार 
१-श्वुंगार रस 

स्यापी भाव--रति (नायक तथा नायिका में परस्पर अनुराग) 

आलम्बन--इसके आलम्बन विभाव नायक तथा नायिका हैं अर्थात्‌ नायिका- 
विषयक रात के लिए नायक आलम्बन होता है और नायक-विषयक रति के लिए 
नायिका आलम्बन है। 

उट्टीपन--चन्द्र, चाँदनी, वन, उपवन, पुष्प, शीतल मन्द सुगन्ब समीर, वसन्त 
आदि ऋतु, एकान्त स्थळ, कमनीय केलि कुञ्ज, सखा, सखी, दूती आदि। | 

अनुभाव--अनुरागपूर्ण परस्पर एक दूसरे को देखना, कटाक्ष करना, भृकुटि भंग 
आदि अनुभाव हुँ। 

व्यभिचारी--उग्रता, मरण, आलस्य और जुगुप्सा इन चार व्यभिचारियों को 
छोड़कर शेष २९ भाव । 

भेद--मुख्य भेद दो होते हुँ--सम्भोग शु गार तथा विप्रयोग शु गार। एक दूसरे 
में अनुरक्त नायक और नायिका का परस्पर मिलन युक्त यू गार “सम्भोग शु गार 
कहलाता है। विप्रथोग उसे कहते हैं जहाँ उत्कट प्रेम होते पर भी प्रिय समागम न 
हो सके । 2 

- इन दो प्रधान भेदों के अतिरिक्त एक तीसरा भी भेद आचार्यों ने माना हैँ 

जिसका नाम है--अयोग । अयोग मिलन से पूर्व की दशा है और विप्रयोग मिलन म 
के पढ्चात्‌ की दशा हैं। अयोग पगार की वह स्थिति है जहाँ नाय्कतायिकाका 
एक दूसरे के प्रति अनुराग होता है, और उनका चित्त एक दूसरे के अति पूरे तौरसी | 
आक्कृष्ट होता है, परन्तु परतन्त्रता (जैसे पिता, माच्चा आदि) के कारण या भाग्य | 

२०० सस्छत-जालूा्न्स 


के फेर से दोनों एक दूसरे से अलग- ही रहते हैं और इसीलिए: उनका संगम नहीं 
होताः। .इसकी दश दशाओं का निर्देश तथा वर्णन आचायों ने किया है--(१) 
अभिलाष, (२) चिन्तन, (३) स्मृति, (४) गुणकथन, (५) -उद्देग, (न मिलने से 
च्याकुलता), ` (६) प्रलाप (वकवाद करना), (७): उन्माद (पागलपन अर्थात्‌ 
जड़-चेतन का विवेक न होना), (८) संज्वर (व्याधि), (९) जड़ता (चेष्टा- 
शून्य होना), (१०) मरण (मृत्यु) । ये ही 'कामदशा' के नाम से विख्यात हैं। 
इन दशाओं की केवल दश ही संख्या मानना प्रायोवाद है। वस्तुतः ये दशायें अनन्त 
होती हैं जिनका वर्णन महाकवियों के प्रवन्धो में भ्रचुरता से मिलता है। पूर्वोबत 
दशाओं में उत्तर दशाये पूर्व दशाओं की अपेक्षा अधिक तीन्र होती हैँ। अन्तिम दशा 
का दिखलाना उचित न मान कर कविजन उसका संकेत मात्र कर देते हूँ। 


अभिल्‍ाप्र वह अवस्था है जव नायक के प्रति नायिका का आकर्षण होता है। 
यह अनेक कारणों से उत्पन्न होता है। साक्षात्‌ देखने पर या नायक के चित्र देखने पर 
अथवा नायक के गुण सुनने पर। इस दशा में आश्चयं, आनन्द तथा भय आदि की 
उत्ति होती है। गुण-श्रवण अनेक प्रकार से हो सकता है--सखियों के गीत या 
बन्दीजनों के द्वारा रचित गुणस्तवन को चुपके-चुपके बहाने से सुनने से अभिलाषा 
उत्पन्न हो सकती है। ' , 


उदाहरण 


प्रेम कहा तिनसों पहिले हरि कानन आन समीप किये तै। 
चित्र-चरित्र न मित्र भये सपने में हु मोहि मिलाय लिये ते ॥ 
देव जू' दूर तें दौरि दुराय कै प्रेम सिखाय दिलाय दिये तै। 
वारिज से विकसे मुख वे निकसे इत ह्वै निकसे न हिये तै ॥ 


यहाँ नायक के गुणश्रवण आदि के द्वारा अनुरागवती नायिका का प्रेम 
णित है। इसका नाम है-पूर्वातुराग। नायक-विंषयक रति स्थायीभाव है 
नायक आलम्वन है तथा उसका गुणश्रवण आदि उद्दीपन है। हृदय से न निकलना 
भनुमाव है । , उत्कण्ठा, चिन्ता आदि संचारी भाव हैं। पूर्वोक्त दशाओं में 
'अभिळाप' का सुन्दर चित्रण है। पूर्वानुराग होने से अयोग अजुंगार का रमणीय 
उदाहरण है। | 

सरछस”अाल््चना २०१ 


संभोग ज्युंगार 
दोऊ जने दोऊ को अनूप रूप निरखत, 
पावत कहूँ न छवि-सागर को छोर 
“चिन्तामणि' केलि की कलानि के विलासनि सों, 
दोऊ जने दोउन के चित्तन के चोर हूँ । 
दोऊ जने मन्द मुसुकानि-सुधा वरपत, 
दोऊ जने छके मोद-मद दुइ ओर हुँ । 
सीता जू के नैन रामचन्द्र के चकोर भये, 
राम-नैन सीता मुखचन्द्र के चकोर हूँ ॥ 
इस पद्य मं सीता तथा राम के बीच जो परस्पर प्रेमभाव है वही “रति' नामक 
स्थायी भाव है। राम और सीता आलम्बन विभाव हुँ। एक दूसरे के रूप: को इकटक 
देखना, मुसकुराना आदि अनुभाव हैँ। हर्ष, उत्सुकता आदि संचारी भाव हुँ। अतः 
यहाँ पूर्ण सम्भोग शृ गार.रस है। 


विप्रयोग; खंगार 


नैननि कों तरसँये कहाँ छौं, कहाँ लौं हियो विरहागि में तैये । 

एक घरी न कहें कल पैये, कहाँ लगि प्राननि को कळपेये । 

आवै यही अब जी में विचार सखी चलि सौतिह के गृह जये । ' 

मान घट ते कहा घटि है, जु पै 'प्रानपियारे को देखन पेये ॥ ह 
यहाँ नायक तथा नायिका का पारस्परिक अनुराग 'रति' स्थायी भाव है। नायक | 
और नायिका आलम्बन विभाव हैँ । नैनन को तरसाना, एक घरी को कल न पाना, 
सौत के घर तक चलने का आग्रह आदि अनुभाव हूँ। देखने की उत्सुकता तथा उद्वेग 
संचारी भाव हैं। यह विप्रयोग विरह के कारण से है। अतः पूर्ण विप्रयोग शुंगार है। 

विप्रयोग के दो मुख्यं भेद होते हँ-- (१) मान, (२) प्रवास! 'मान'का अथं है 

रूठना। जहाँ नायिका प्रेम से नायक से रूठती है, वहाँ होता है प्रणय सान' और 
नायक से ईर्ष्या के कारण रूठती है, वहाँ होता है- ईर्ष्या सान । प्रवास विप्रयोग 
से तात्पर्यं है-प्रियतम के परदेश जान के कारण उत्पन्न वियोग । यह भी अनेक _ 
कारणों से होता है-कायं से, किसी गड़बड़ी से अथवा किसी शाप के कारण । इसी 


SUs 


२०२ संस्कृत-आलोचना 


अनुराग जो किसी कारण से उसके जीने की आशा से बना रहा है। जैसे कादम्बरीं 
में शाप के कारण वैशम्पायन तथा महारवेता का वियोग। वैशम्पायन की मृत्यु 
अवश्य होती है, परन्तु उसके पुनरुज्जीवित होने की आशा भी आकाशवाणी के द्वारा 
सूचित की जाती है। अतः महाइ्वेता का अनुराग वना रहता है। करुणरस में शोक 
स्थायी भाव होता है, रति नहीं। 


२--हास्य रस 


विकृत आकार, वेप, वोली, चेष्टा तथा व्यवहार आदि के वर्णन तथा चित्रण से 
"हास्परस' उत्पन्न होता है। 

स्थायी भाव-हास 

आलम्बन- विक्कत वेष तथा विक्त वचनवाला व्यक्ति । 

उद्दीपन--अनुपथुक्त वचन, वेप, भूषा आदि । 

अनुभाव--मुख का फैल जाना, आँखों का मींचना आदि | 


संचारी- निद्रा, आलस्य, चपलता, अवहित्था (लज्जा आदि से उत्पन्न हर्षादि 
भावों का छिपाना) आदि । 


उदाहरण 


हेसि-हेंसि भजे देखि दूलह दिगम्बर को, 
पाहुनो जे आवे हिमाचल के उछाह मेँ । 
कहै पदमाकर' सु काह को कहै को कहा, 
जोई जहाँ देखें सो हँसोई तहाँ राह 
मगन भएई हुँ नगन महेस ठढ़े, 
. और हुँसे वेऊ हँसि-हँसि के उमाह मैं.। 
सीस पर गंगा हसँ भुजनि भुजंगा हतै, 
हास ही को दंगा भयो, नंगा के विवाह. में ॥ 


हि” |] 


यहाँ महादेवजी के विवाह का प्रसंग है। उन्हें नंगा देखकर हँसना: (जस) 
स्थायी भाव है। महादेवजी आलम्बन विभाव हैं। “विवाह के समय भी नंगा रूप 
उद्दीपन विभाव हैं। लोगों का हँसना, गंगा तथा साँपों का मी हँसना, लोट-पोट 


CCO. Vasishtha Tripathi Collection. By Siddhanta eGangotri Gyaan Kosha 


DS JES 


संस्छत-आलोचना २०३ 


` 


हो, जाना--अनुभाव हूँ । शिवजी के इस विचित्र रूप को देखने के लिए लोगों का दौड 
पड़ने म उत्सुकता, चपलता आदि संचारी भाव हैं। पूर्ण हास्य रस । 


आचाय। न हास्य के छः भेद माने ह--स्मित, हसित, विहित, अवहसित, अपह 
सित तथा अतिहसित। इनमें से प्रथम दो उत्तम प्रकृतिवाले व्यक्तियों में रहते हँ, 
मव्यम दो मध्यम प्रकृति के व्यक्तियों में और अन्तिम दोनों अधम प्रकृति के व्यक्तियों 
में होते हैं। हास की न्यूनाधिक मात्रा होने से ही इनमें विलक्षणता है । 


३--करण रस । 


: स्थायी भाव--शोक | 
आलूम्बन--क्ोई मृत बन्धु या सम्वन्धी अथवा दीन हीन दशा को प्राप्त होने 
वाला व्यक्ति । 
उद्दीपन--मृतक का दाह तथा उससे सम्बन्ध रखनेवाली चीजें जैसे वस्त्र, भूषण, 
घर, पुस्तकें आदि का देखना, उसकी कथा या बातचीत सुनना । . 
अनुभाव- पृथ्वी पर गिर पड़ना, भाग्य को कोसना, रोना, उच्छवास, प्रलाप, . 
बकवाद आदि । 


संचारी--निर्वेद, मोह, अपस्मार, विषाद, जइता आदि। 


उदाहरण 
मातु को मोह, न द्रोह विमातु को, सोच न तात के गात दहे को। 

प्रान को छोभ न, बंधु बिछोह न, राज को लोभ न मोद रहे को । 

एते तै नेक न मानत 'श्रीपति' एते में सीय-वियोग सहे को । 

ता रनभूमि मँ राम कह्यौ, मोहि सोच विभीषण भूप कहे को ॥ 

यहाँ रामचन्द्र छक्ष्मणजी के शक्ति लगने पर विलाप कर रहे हैँ। लक्ष्मणजी के 

लिए विलाप करने से शोक' स्थायी भाव है। लक्ष्मण जी का निश्चेष्ट शरीर तथा 
उनका विपु पराक्रम आदि उद्दीपन विभाव है। लक्ष्मण आलम्बन विभाव है। 
रामचन्द्र का विलाप करना अत॒भाव है। ऐसी दशा में भी बिभीषण को राजा बनाने 
का ध्यान होने से मति, स्मृति, वितकं (नाना बातों का चिन्तन करना), विषाद आदि 
संचारी भाव ह। 

२०४ संस्कत-आलोचना 

करण विप्रलम्भः (विप्रलम्भ शृंगार का अन्यतम भेद) से यह नितान्त भिन्न 
है। वहाँ तो पुनः समागम को आशा रहने से 'रति' स्थायी होती' है, परन्तु यहाँ तो 
शोक स्थायी रहता है। 


४---रोद्ररस 


स्थायी भाव--क्रोध। 

आळम्बन-अपकार करने वाला व्यक्ति, शत्रु, आदि। 

उद्दीपन--मत्सर, अथवा शत्रु के द्वारा किये गये अपकार आदि। 

अनुभाव- शस्त्र को वार-वार चमकाना, बड़ी डींगे मारना, जमीन पर चोट 
करना, प्रतिज्ञा करना, त्योरी चढ़ाना, ओंठ चबाना आदि। 


संचारी-अमपं, मद, स्मृति, चपलता, असूया, उग्रता, वेग आदि । 
उदाहरण 


पुरारि को प्रचण्ड यह तोरि कोदण्ड फेर, 

भृकुटी मरोरि अव गर्व दिखरावै तू। 
आत की न बात मान बोलत निशंक भयो, 

कौशिक की कान हू न मान बतरावै तू। 
देख ! ये कठोर क्रूर कमं है अपार याके, 

के कै अपमान विभ्र जान इतरावै तू। 
क्षत्रिन पतत्रिन ज्यों काटि की निछत्र मही, 

क्यों रे! छत्रिवाळ भूलि काळ हँकरावै तू । 


यहाँ रामजी ने भगवान्‌ शंकर के धनुप को तोड़ डाला है जिससे परशुराम रामके 
तथा लक्ष्मण के ऊपर क्रृद्ध हो रहे हुँ। उनका क्रोध स्थायी भाव है । घनुष तोड़ने 
वाले राम और लक्ष्मण आलम्बन हैं। शिवजी परशुरामजी के गुरु थे। अतएव उनके 
धनुष को तोड़ कर गुरु का अपमान करना तथा अपना अपराध न मानकर राजपुत्री के 
साथ विवाह करना उद्दीपन विभाव हैँ। “आज मैं दशरथ को अनाथ कर दूंगा” 
यह परशुराम का कथन अनुभाव है । परशुराम के वाक्यों से गर्व, उग्रता आदि के 
जो भाव प्रकट होते हैं वे ही संचारी भाव है। फलतः पूर्ण रौद्र रस है। 

राद्र तथा 'वीर' रस में यद्यपि बहुत से एक समान ही आलम्बन विभाव होते 
हैं, किन्तु इनमें स्थायी भाव का भेद रहता है। रौद्र में 'क्रोध' स्थायी है और वीर में 
उत्साह । नेत्र तथा मुख का रक्त होना आदि अनुभाव रौद्र ही में होते हैं; “ीर' 
रस में नहीं। संस्कृत साहित्य में कुछ एसे विशिष्ट पात्र हुँ जो स्वभावतः अपने व्यवहार 
से रौद्ररस के उत्पादक होते हँ । ऐसे पात्रों में परशुराम, भीमसेन, दुर्योधन आदि 
मुख्य हुँ और इनके रौद्र व्यवहार को हम भवभूति के वीर चरित तथा भट्टनारायण 
के वेणीसंहार में भलीभाँति देख सकते हैँ । 


५---वीररस 


स्थायी भाव--उत्साह। 
आलम्वन--शत्रु, जिस पर अधिकार प्राप्त करना है। 
उद्दीपन--शत्रु का प्रताप, विस्मय, शौर्य आदि, मारू आदि का बजना, युद्ध का 
तुमुल कोलाहल, आदि। | 
अनुभाव--हथियारों का चलाना, नेत्रों का लाल होना, शरीर के रोंगठों का । 
खड़ा होना; आदि । : 
संचारी--मति, गवं, धृति तथा प्रहषं । 
वीररस के आचायों ने चार भेद किये हैं-दानवीर, दयावीर, युद्धवीर तथा धर्म- | 
वीर । इनमें यद्धवीर को ही मम्मट ने वीर रस माना है, परन्तु अन्य आचार्यो ने 
पूर्वोक्त चार भेद किये हैँ। 
°. क्रृद्ध दशानन बीस भुजानि सो छै कपि रीछ अवी सर बट्टतं । i 
लच्छन तच्छन रत्त किये दृग लच्छ विपच्छन के सिर कट्टत ॥ | 
मारु पछारु पुकारु दुहे दल, रुण्ड झपट्टि दपट्टि लपट्टत। | 
रुण्ड लरै भट मत्थनि लुटत जोगिनि खप्पर ठट्टनि ठट्ठता॥ ' | 
यहाँ लंका के युद्ध में रीछ वानरों की सेना देखकर रावण के लड़ते का वर्णेन है। _ 
रावण के हृदय में उत्साह स्थायी भाव है। रीछ तथा वानर लोग आलम्बन हैं। वानरों 


की नाना क्रीडाय तथा लीलायें उद्दीपन विभाव हैं। नेत्रों का लाळ होता, शत्रुओं के 
सिर को काटना, आदि अनुभाव हैँ। उग्रता, अमषं आदि संचारी भाव हैं । 


२०६ संस्छत-आलोचनाः 
६--भयानक रस 


स्थायी भाद---भय । 

आलम्बन- बाघ, चोर, शून्य स्थान, भयंकर वस्तु का दर्शन । 

उद्दीपन--किसी भयानक वस्तु के स्वर, शरीर आदि का डरावनापन; उसकी 
भयङ्कर चेष्टायें। 

अनुभाव---शरीर का काँपना, पसीना छूटना, मुँह सुखना, मुँह का पीछा पड़ना, 
चिन्ता होना, रोमांच, घिग्घी वेध जाना आदि । 

संचारी भाव--दैन्य, सं अरम, सम्मोह, त्रास आदि । 


उदाहरण 


रानी अकुलानी सब डाढ़त परानी जाहि, 

सके न बिलोकि बेप केसरी किसोर को । 
मींजि मींजि हाथ घुनि माथ दसमाथ-तिय, 

तुलसी' तिछौ न भयौ वाहिर अगार को । 
सब असवाव डारौ मै नकाढो तैं न काढ़,, 

जियकी परी को सँभारैभँडार को । 
खीझति मंदोव सविपाद देखि मेघनाद, 

लुनियत बयो सव याही डाढ़ीजार को ॥ 


हनुमानजी लंका को जला रहे हैँ । लंका को जलती देखकर मन्दोदरी का भय 
स्थायी भाव है। हनुमान आलम्बन विभाव हैँ । हनुमान का भयानक वेष, घर- 
असवाव का जळना उद्दीपन विभाव है। घबड़ा कर भागना, हाथ का मींजना, माथा 
पीटना, असवाव को घर में से काढ़ने के लिए तृ-तू मे-में करना आदि अनुभाव है। 
विषाद, चिन्ता आदि संचारी भाव है। अतः पूर्ण भयानक रस है। 


७--बीभ त्स रस 


स्थायी भाव- जुगुप्सा । 
आलम्वन---दुगेन्धमय मांस, रवत, अस्थि आदि। 

उद्दीपन--रक्तमाँस का सड़ना, उसमें कीड़े पड़ना, बुरी दुर्गन्ध आना, चिड़ियों 
या पशुओं का इन्हें नोचना खसोटना आदि से यह उद्दीप्त होता है। 

अनुभाव- नाक को टेढ़ा करना या सिकोइना, मुँह वनाना, थूकना, रोमाञ्च 
होना, आँखें मीचना आदि। 

संचारीभाव--आवेंग, आति, शङ्का, मोह्‌, व्याधि, मरण आदि । 


उदाहरण 


सिर पै बैठो काग, आँखि दोउ खात निकारत । 
खींचत जीभहि स्यार, अतिहि आनेंद उर धारत ॥ 
गिद्ध जाँघ कह खोदि खोदि के माँस उचारत। 
स्वान आगुरिन काटि काटि कै खान विचारत ॥ , 
बहु चील्ह नोंचि ले जात तुच, मोद मढयो सबको हियो । 
जन्‌, ब्रह्म-भोज जिजमान कोउ, आजु भिखारिन कहें दियो ॥ 


इमशान का दृश्य हैँ। राजा हरिश्चन्द्र वहाँ पशु पक्षियों की नाना केलियाँ देख 
रहे हैं। उन्हें देखकर उनके मनमें जो घृणा का भाव उत्पन्न होता है वही है स्थायी 
भाव। मुदो की हड्डी त्वचा आदि आलम्बन विभाव हुँ तथा कौवों का आँख निकालना, | 
स्यार का जीम को खींचना, गिद्ध का जाँघ को खोद खोद कर माँस का नोचना, कुत्तों 
का अँगुरियों को काटना--ये सब उद्दीपन हैँ। राजा का इनका वर्णन करना अनुभाव 
है । मोह, स्मृति आदि संचारी भाव हैं। फलतः यहाँ पूर्ण हपेण वीभत्स रस है। 


८--अद्भूत रस 


स्थायी भाव--विस्मय। 
-आलम्बन- कोई अलौकिक अथवा आश्चयं उत्पन्न करने वाला पदार्थ या व्यक्ति | 
उद्दीपत--अलौकिक वस्तुओं के दर्शन, श्रवण, कीर्तन आदि । 
अनुभाव--साधुवाद देना अर्थात्‌ उस पदार्थं की प्रशंसा करना, आँसू आता, 
काँपना, गद्गद होना पल Re 
संचारी. भाव--हष, आवेग, घृतिः आदि । 

उदाहरण 


गोपी ग्वाल बाल जुरे आपसमै कहें आली , 

कोऊ जसुदा को अवतरचौ इन्द्रजाली है । 
कहै पदमाकर” करै को यौं उताली जापै , 

रहन न पावै कह एको फन खाली है। 
देखे देवताली, भई विधि के खुशाली, कूदि- 

किलकति काली हेरि हसत कपाली है । 
जनम को चाली ए री अद्भुत है ख्याली आजु. ,: . 

काली की फनाली .पै नचत बनमाली है ॥ 


भगवान्‌ श्रीकृष्ण उस भयानक कालिय नाग के सिर पर नाँच रहे हैँ। ऐसे भयानक 
दुस्य को देखकर ग्वाल-वाल चकित हो उठते हैं । यही विस्मय स्थायी भाव है। कालिय 
नाग को नाथ कर यमुना से वाहर खदेड़ना आलम्बन है, तो श्रीकृष्ण का उसके सिर 
पर नाचना उद्दीपन है। ग्वालवालों की विचित्र छीलायें अनुभाव हैं तथा हर्ष, उत्सुकता, 
वितक आदि संचारी भाव है। अतः पूर्ण अद्भुत रस है। 


९--शान्त रस 


स्थायीभाव--किन्हीं के मत से 'शम' (चित्त का शान्त होता) और किन्ही के 
मत में निवंद' (संसार के विषयों के प्रति वैराग्य) । 

आलम्बन--परमात्मा का चिन्तन, संसार की अनित्यता का ज्ञान । 

उद्दीपन--सत्संग, पुण्य आश्रम, तीर्थस्थल की यात्रा या दर्शन करने से यह उद्दीप्त 
होता है। i 

अनुभाव---शरीर भर में रोमाञ्च तथा गद्गद हो जाना। 

संचारी भाव--मति, हर, स्मृति आदि। 
उदाहरण 

भूखें अवाने रिसाने रसाने हित अहितून्ह ते स्वच्छ मने हूँ । 

'दूषन भूषन कंचन काँच जु, मृत्तिका मानिक एक गने हैं ॥ 


सूळ सों फूल सों माळ प्रबाळ सों दास” हिये सम सुक्ख सने है । 
राम के नाम सों केवर काम तेई जग जीवन-मुक्ख बने हैं ॥ 

इस पद्य में जीवन्मुकत होवेवाछे सत्पुरुषों का वर्णन है। संसार की असारता 
आलम्वन है; झम स्थायीभाव है। सन्तों के संग होने से तथा तीर्थ की यात्रा करने से 
यह भाव उद्दीप्त बनता है। भूख से अघाना, शूल को फूल समझना, सोने को काँच 
समझना, मिट्टी तथा हीरा को एक समझना--ये सब अनुभाव हैँ। चित्त में हपं, 
प्रवोध, वितक आदि संचारी भाव हैँ । अतः यहाँ पूर्ण शान्तरस है। 


शान्तरस के विषय में आचायों की विवेचना भिन्न-भिन्न प्रकार की है । धनञ्जय 
ने अपने दशरूपक' तथा धनिक ने उसकी टीका में इसके विषय में आचार्यों के विभिन्न 
मतों का उल्लेख किया 


(१) शान्तरस प्रस्थान--विरुद्ध है । 


भरत-मुनि का रस वर्णन ही साहित्य-संसार में एकमात्र प्रामाणिक माना जाता 
है, परन्तु उन्होंने 'शान्तरस' नामक नवम रस का वर्णन कहीं नहीं किया है। 
अतएव भरत द्वारा प्रतिपादित न होने से शान्तरस नहीं होता। 


(२) द्वितीय मत--शम का व्यावहारिक क्षेत्र में अभाव । 


दूसरे आचार्यं शम की सत्ता व्यावहारिक जगत्‌ में ही नहीं मानते। पहिला है 
मत तो शम का अभाव केवल काव्य-नाटक में मानने का पक्षपाती है, परन्तु इस 
द्वितीय मत में उसका सर्वथा अभाव अभीष्ट है। क्योंकि राग-द्वेप का नाश करना 
एकदम असम्भव है। रागद्वेष का प्रवाह मनुष्यों मं अनादि काल से चला आता है 
जिसका सर्वथा. नाश असम्भव ही है। एसी स्थिति में शान्तरस का उदय ही कंसे 
हो सकता है। ५ 


(३) तृतीय मत- अन्तर्भाववाद | : : क ) हे १ 
इस पक्ष के आचार्य चित्त की शमप्रधान स्थिति मानते हैं अवश्य, परन्तु वे शम 
को स्वतन्त्र स्थायी भाव नहीं मानते, और न शान्तरस को ही एक स्वतन्त्र रस मानते हैं। _ 
इसका अन्तर्भाव वीर तथा बीभत्स आदि मान्य रसों के भीतर हो जाता है। शमः _ 
प्रधान चित्त में परम तत्त्व के पाने के लिए जो सन्तत प्रयत्न होता है वह उत्साहमय 


२१० संस्कृत-आलोचना 


रस के भीतर हो सकता है। यह मत व्यवहारःक्षेत्र में शम का अपलाप नहीं करता, 
परन्तु तज्जन्य शान्तरस को स्वतन्त्र रस न मानकर यह उसका अन्तर्भाव वीर तथा 
बीभत्स आदि विद्यमान रसों के भीतर ही मानता है।. 


(४) चतुर्थं मत--नाटक में शान्तरस का निषेध । 


इस मत के अनुसार शान्तरस की स्थिति अवश्य है, परन्तु उसका प्रयोग नाटक 
में नहीं हो सकता। व्यापार के विराम होने पर शान्त होता है। शान्तरस वहाँ होता 
है, जहाँ दुःख भी नहीं है, सुख भी नहीं है, न द्वेष है और न चिन्ता, न राग है और 
न द्वेष 
न यत्र दुःखं न सुख न चिन्ता 
न द्वेषरागौ न च काचिदिच्छा। 
रसस्तु शान्तः कथितो मुनी 
सवेषु भावेश शस-प्रधानः। 


यह स्थिति मोक्षावस्था में ही सम्भव है, परन्तु नाटक में होती है व्यापार की 
प्रधानता तथा अभिनय की योग्यता। सुख तथा दुःख का, राग तथा द्वेष का, प्रदर्शन 
नाटक में अभीष्ट होता है। ऐसी दशा में शान्तरस का अभिनय ही क्योंकर हो सकता 
है? जब उसमें अभिनेय वस्तुओं का सवंथा अभाव ही होता है। वैराग्ययुबत शान्तरस 
का आस्वाद लौकिक रसिक लोग कथमपि नहीं कर सकते। शान्तरस अनिर्वचनीय 
होता है। अतएच दशरूपककार के मत में शान्तरस का प्रयोग नाटक में नहीं हो 
सकता। हाँ, काव्य में उसकी स्थिति सम्भव है; उसका विरोध यह मत नहीं करता । 


(५) पञ्चम मत--शान्तरस की सार्वत्रिक स्थिति। 


अभिनवगुप्त का यह मत मान्य तथा अधिक प्रामाणिक है कि शान्तरस काव्य 
में तथा नाटक में दोनों में अवश्यमेव रहता है । इसके स्थायीभाव के विषय 
में विभिन्न मतों का उल्लेख 'अभिनव भारती' में बड़े विस्तार के साथ आचार्य ने 
किया है। इसमत में शान्तरस के स्थायी भाव के विषय में ही मतभेद है ।' उसकी 
सत्ता तथा प्रामाणिकता में कथमपि विरोध नहीं। काव्य तथा नाटय दोनों में 
वह समभावेन रहता है। इतना ही नहीं, इन आचायों के मत में शान्तरस ही सवसे 
श्रेष्ठ रस होता है। यह प्रकृति रस होता है और इतर रस श्शंगारादि इसकी नांना 

विक्कतियाँ हैं। काइमीर के शैवाचार्य अभिनवगुप्त का शान्तरस का प्राधान्य-वोधक 
यह मत उनके दार्शनिक दृष्टिकोणः के सर्वथा अनुकूल है। 


१०--वात्सल्य रस 


ऊपर कहा गया है कि प्राचीन आचार्य वात्सल्य को रस मानने के पक्ष में नहीं हैं । 
१४वीं शती में विश्वनाथ कविराज ने अपने सुप्रसिद्ध ग्रन्य साहित्य दर्पण' में इसे एक 
स्वतन्त्र रस के रूप में प्रतिष्ठित किया । हिन्दी साहित्यको तुलसी तथा सूरदास ने 
इस रस की कविताओं से विशेष चमत्कृत किया है। अतः अन्य रसों के साथ इसका 
संक्षिप्त परिचय किया जाता है। 

स्थायी भाव--अपने छोटों--जैसे भाई-बहिन, पुत्र-कर्‍्या आदि--के ऊपर जो 
प्रेम किया जाता है उसे “वात्सल्य' कहते हैँ। वही स्थायी है। 56 

आलम्बन--भाई-वहिन तथा पुत्र-कन्या। 

_ उद्दीपन--वालक की तोतली बोली सुनकर, उसका सौन्दर्यं देखकर, उसकी 
ललित कीडा निरख कर यह प्रीतिभाव और भी बढ़ता है। अतः ये उद्दीपन विभाव 
कहलावेंगे । 

अनुभाव--स्नेह से गोद में लेना,: आलिगन करना, सिर सूंधना, सिर पर हाथ 
फेरना आदि। 
संचारी भाव--हर्ष, गवं आदि। 
उदाहरण 
कबहुँ ससि माँगत आरि करें, कवहूँ प्रतिबिम्ब निहारि डरै । 
कबहेँ करताल बजाई कै नाचत, मातु सबै मन मोद भरै । 
कवहूँ रिसिआइ कहीं हठि कै, पुनि छेत सोई जेहि लागि अरै । 
अवघेस के बालक चारि सदा तुलसी मन मन्दिर में बिहरैँ ॥ 
दशरथ के चारों बालकों की नाना लीलाओं को देखकर प्रेमभाव उत्पन्न होता है। 
अतः वात्सल्य रस। द 


११--भवितरस 
र “भक्तिरसः के विषय में आचार्यो में बड़ा मतभेद है । प्राचीन आचार्य इसे देवता” | 
विषयक रति मात कर केवल भावकोटि में ही निविष्ट करते थे, परन्तु गौडीय वैष्णवों 


Ne 

ने इसे रस ही नहीं माना, प्रत्युत सर्वश्रेष्ठ आदिरस माना है। श्रीरूप गोस्वामी के 
भक्तिरसामृत सिन्य्‌' तथा उज्ज्वल नीलमणि' ग्रन्थ इस विषय के सबसे श्रेष्ठ बोबक 
तथा परिचायक ग्रन्थ हूँ । 


स्थायी भाव--श्रीकृष्णविपयक रति । देवविपयक रति तो केवल भाव ही 
होती है, परन्तु श्रीकृष्ण तो साक्षात्‌ परमात्मा ही ठहरें । कृष्णस्तु भगवान्‌ स्वयम्‌.। 
अतः परमात्मारूप कृष्ण-विषयक रति देव-विषया रति से भिन्न पदार्थ है। और यहाँ 
वही स्थायी भाव है । 


आलम्बन---.श्री कृष्ण या श्रीराम । 


उद्दीपन--भक्तों का समागम, तीर्थ का सेवन, नदी का एकान्त पवित्र स्थल 
आदि। 


अतुभाव--भगवान्‌ के नाम तथा लीला का कोर्तेन, गद्गद हो जाना, आँखों 
से आँसुओं का गिरना, पृथ्वी पर लोटपोट हो जाना, कभी हँसना, कभी रोना 
और कभी नाचना आदि । 


संचारी भाव--मति, हर्ष, वितकं आदि । 
उदाहरण 


व्याव हूँ ते बेहद असाधु हाँ अजामिळ लौं , 

ग्राह-ते गुनाही, कैसे तिनमों गिनाओगे । 
स्यौरी हौं न शूद्र नहीं केवट कहें को त्याँ , 

न गीतमी-तिया जापै पग घरि आवोगे । 
राम सों कहत पपदमाकर' पुकारि पुनि , 

मेरे महापापन को पार हू न पाओगे। 
झूठे ही कलंक सुनि, सीता जैसी सती तजी नाथ , 

हों तो साचो ही कलंकी ताहि कंसे अपनावोगे ॥ 


यहाँ भक्त भगवान्‌ के सामने अपने अपराधों को स्वीकार कर क्षमा की याचना 
करता है। भगव्रान्‌ के प्रति .प्रेम स्थायी भाव है। भगवान्‌ .राम इसके आलम्बन हैँ 
तथा सांघु'को संगति, पवित्र तीर्थ स्थल उद्दीपन विभाव हैं। भगवान्‌ से गिड़गिड़ाना, 

केबल पर करता है। अतः नट में राम की अवस्थाओं के अनुकरण करने के कारण 
._ हम मान लेते हैँ कि नट में भी रस होता.है। परन्तु यह एक अन्ति है जो क्षणिक ॥॥ 

अपने अपराधों को स्वीकार कर लेना तथा उन्हें क्षमा करने की प्रार्थना--ये सब 
सनुभाव हुँ । मति, चिन्ता, वितर्कं आदि संचारी भाव हैं। अतः पूर्ण भक्ति रस। 


रसोन्मीलन के विषय में विभिन्न मत 


भरतमुनि ने रस के उन्मीलन की सबसे पहिली प्रतिष्ठा अपने 'नाटचशास्त्र' में 
को। इस विपय में उनका प्रसिद्ध सूत्र है--विभावानुभाव-व्यभिचारिःसंमोगाद्‌ 
रसनिष्पत्तिः अर्थात्‌ विभाव, अनुभाव तथा व्यभिचारी भाव के संयोग से रस की 
निष्पत्ति होती है। देखने में यह सूत्र जितना छोटा लगता है, विचार करने में यह 
उतना ही सारगभित है। भरत की इस सूत्र की-व्याख्या बडी ही सीबी-सादी है 
परन्तु उनके टोकाकारों ने इसके व्याख्यान.में अपनी प्रतिभा तया विशिष्ट मत का 
पूरा उपयोग किया है। 


(१) लोल्लट का उत्पत्तिवाद 

हम पहिले कह आथे हैं कि किसी कमनीय काव्य के पढ़ने से तथा रमणीय नाटक 
के देखने से चित्त में जो अलौकिक आनन्द उत्पन्न होता है वह “रसः कहलाता है । 
भट्ट लोल्लट की व्याख्या इस प्रकार है। विभाव, अनुभाव तथा संचारीभाव-- 
इन तीनों के सम्यक्‌ योग से (संयोग से) रस को उत्पत्ति (निप्पत्ति) होती है, परन्तु 
रस के प्रति ये तीनों एक रूप से कारण नहीं होते। विभाव के द्वारा रस उत्पन्न. किया 
जाता है। इसलिए रस होता है उत्पा्य और विभाव (आलम्बन तथा उद्दीपन) 
होता है उत्पादक। अनुभावों के द्वारा रस प्रतीति के योग्य होता है अर्यात्‌ अनुभावो 
को देखकर हम जान लेते हैं कि अमुक व्यक्ति के हृदय में रस उत्पन्न हुआ है। संचारी 
भाव के द्वारा रस की पुष्टि होती है। अतः दोनों में पोष्य पोषक भाव सम्वन्ध है। 


अतः पूर्वोक्त सूत्र के अनुसार विभाव, अनुभाव तथा संचारीभाव रस के प्रतितीत 
- 


प्रकार से उत्पादन की योग्यता रखते हैं और इन तीनों के संयोग से रस की उत्पत्ति | 
होती है। इस रस की उत्पत्ति मुख्यतः राम में होती है, क्योंकि वे ही सीता से प्रम | 
करते हैं और सीता को देखकर राम के ही हृदय में एक मनोरम भाव अंकुरित होता है | 
जो अनुकूल परिस्थितियों में परिपुष्ट होकर प्रेम का रूप धारण करता है। इस प्रकार | 
राम में ही रस उत्पन्न होता है । इसी का अनुकरण नट अपनी योग्यता तथा प्रतिभा | 


२१४ संस्छृत-आलोसमा 


है और इसी क्षणिक भ्रान्ति से दशकों को आनन्द आता है।, रस दर्शक में नहीं होता 
है, वह होता है मुख्यतया राम में और काल्पनिक रूप से उसके अगुकर्ता चट में। 
विभावादि के द्वारा रस को उत्पत्ति होती है। भट्ट लोल्लट का यही मत है। रस का 
उत्यत्तिवाद ही उनका सिद्धान्त है। 


इस व्याख्यान में सबसे बड़ी त्रुटि यह है कि यह दर्शक या सामाजिक में रस की 
सत्ता नहीं मानता, तब दशको का नाटक के प्रति इतना आकर्षण क्यों ? क्या क्षणिक 
भ्रान्ति से इतना गाढ़तम आनन्द उत्पन्न हो सकता है? न राम ही वर्तमान हैं और न 
सोता ही; तब राम में रस के प्रादुर्भाव का प्रसंग ही नहीं आता। राम तथा सीता 
को इस भारत भूमि से गये न जाने कितनी शताव्दियाँ बीत गई, तव उनका वर्तमान 
अभिनय से सम्वन्ध ही क्या? आज तो इसका आस्वादनकर्ता सामाजिक ही है, 
परन्तु उसमें रसका सर्वथा निषेव किया जा रहा है। इन्हीं कारणों से यह मत उचित 
नहीं प्रतीत होता। | 


(२) शंकुक का अनुमितिवाद _ 


श्री शङ्कू क ने भट्ट छोल्लट के उत्पत्तिवाद की विरुद्ध टीका करके अपनी एक नई 
व्याख्या दी है। वह अनुमितिवाद'- के नाम से प्रसिद्ध है। विभावादि अनुमापक 
होते हैं और रस होता है अनुमाप्य । दोनों में अनुमाप्य-अनुमापक भाव सम्बन्ध है। 
जिस प्रकार धम की सत्ता होने से यह पवेत वह्लिमान्‌ है' यह अनुमान नैयायिक पद्धति 
पर किया जाता है, उसी प्रकार विभाव आदि के अनुकरण करने से हम अनुमान करते 
हैं कि यह नट रस से युक्त है। अभिनय की कला में चतुर तथा काव्य नाटक में व्युत्पत्ति 
रखने वाला नट रंगमंच के ऊपर इतनी रोचकता से मूल पात्रों का अभिनय करता है 
कि दशक आनन्द से विभोर हो उठता है क्योंकि वह नट को ही राम से अभिन्न समझता 
है ठीक चित्रतुरग' की तरह। जिस प्रकार चित्र में चित्रित तुरंग वास्तविक घोड़ा 
न होते हुए भी घोड़ा माना ही जाता है, उसी प्रकार नट भी अपनी अभिनयकुशलता 
के कारण राम से भिन्न होते हुए भी अभिन्न ही माना जाता है। अतः राम में जो 


सस वस्तुतः उत्पन्न होता है- वही रस नट में भी अनुमान के द्वारा आरोपित किया 


जाता है। सामाजिक, नट के द्वारा रत्यादि भाव का प्रकाशन देखता है: और यह 


 अनुभानकर लेता है कि नट के. हृदय में सत्यादि भाव रस के रूप में परिणतः हो 


रहे हैं। सामाजिक का यह अनुमान नैयायिक अनुमान की तरह नहीं होता, 

प्रत्युत विलक्षण अनुमान होने से रसपूर्ण 
रसानुभाव होता है। 


होता है तथा सामाजिक को स्वयं भी 


श्री शंकुक का यही मत है। इस मत में भी रस की स्थिति रामादि पात्रों में ही 
मानी गई है, किन्तु पूर्व मत के समान श्रीशंकुक सामाजिकों में रस का सवया अभाव 
नहीं मानते। वस्तुतः रस राम में ही रहता है और तदुपरान्त नट में अनुमानतः सिद्ध 
माना जाता है। दर्शक को इस अनुमान से ही यत्‌किज्चित्‌ आनन्द आता है। परन्तु 
प्रत्यक्ष की अपेक्षा अनुमान में विशेष आनन्द नहीं आता । 


(३) भट्ट नायक का भुक्तिवाद 


भट्ट नायक ने रस की व्याख्या में सवसे पहिले दर्शक या सामाजिक के महत्त्व को 
अंगीकार किया । ये रस को न तो उत्पन्न मानते हैं, न उसकी प्रतीति मानते हैं 
और न उसकी ब्यवित। ये रस को भुक्ति का विषय मानते हैँ । रस है भोज्य तथा 
विभावादि हुँ भोजक। दोनों में भोज्य-भोजक सम्बन्ध है । भट्ट नायक काव्य में 
“अभिधा' व्यापार के अतिरिक्त अन्य दो व्यापारों को भी मानते हूँ जिनके नाम हैं 
भावकत्व व्यापार तथा भोजकत्व व्यापार। अभिवा के द्वारा शब्द से अर्थ की प्रतीति 
होती है। 'भावकत्व' का अर्थ है साधारणी करण । इस व्यापार के बल पर नाटक में 
अभिनीत व्यक्ति अपने ऐतिहासिक और व्यक्तिगत निर्देशों को छोड़कर सामान्य 
प्राणी के रूप में हो ग्रहण किया जाता है। भोजकत्व व्यापार के द्वारा दर्शक रसका 
भोग करता है। इस अवसर पर उसके हृदय में राजस तथा तामस भाव बिल्कुल 
दव जाते हैं और सत्त्वगुण का एकमात्र अतिशय हो जाता है। सात्त्विक भाव के उदय 
होने पर ही रस की भुक्ति होती है। इस मत के अनुसार सूत्र में 'संयोग' का अर्थं है 
मोज्य-भोजक या भाव्य-भावक सम्बन्ध तथा निष्पत्ति का अर्थ है भुक्ति । 


~ 


यह मत रससिद्धान्त को समझाने में एक प्रवल तथा युक्तियुवत सिद्धान्त माना 
जाता है। इस मत में दर्शक में रस का निवास माना जाता है जो यथार्थं है। साधारणी- 
करण के सिद्धान्त का प्रतिपादन भट्ट नायक के मनोवैज्ञानिक अनुशीलन का परिचायक | 
है। अभिनवगुप्त ने भोगवाद को न मानकर भी साधारणीकरण व्यापार को माना है। 
परन्तु भट्ट नायक ने जिन नमे दो व्यापारों को काव्य में माना हैउसके लिए कोई प्रमाण 


नहीं है। ऐसे प्रमाणहीन तथ्य के ऊपर अपने विलक्षण सिद्धान्त की इमारत खड़ा करना _ 


एकदम अनुचित है। 


३७३ 

२१६ संस्कृतं-आलोचमा : 
(४) अभिनवगुप्त का व्यक्तिवाद 


अभिनवगुप्त साहित्यशास्त्र में एक महनीय ध्वनिवादी आचार्य के रूप में प्रति- 
ष्ठित हैं। वे आनन्दवर्धन के ध्वनितत्त्व के व्याख्याकार हैँ तथा भरतमुनि के रसतत्त्व 
के भी व्याख्याता हैं। फलतः रस भी ध्वनि के प्रभेदों में अन्यतम प्रभेद है। यह रस 
अभिवा शक्ति के द्वारा न वाच्य होता है और न लक्षणा के द्वारा लक्ष्य, प्रत्युत व्यञ्जना 
शक्ति के द्वारा यह अभिव्यक्त किया जाता है। इस प्रकार रस तथा विभावादिकों मं 
व्प्रग्य-व्यञ्जक सम्बन्ध है। विभावादि होते हैं व्यञ्जक तथा रस होता है व्यंग्य । 
मनोविज्ञान की दृढ़भित्ति पर प्रतिष्ठित होने के कारण यह सिद्धान्त नितान्त लोकप्रिय 
तथा पूर्ण माना जाता है। 


इस तथ्य को मीमांसा के लिए दो वातों पर ध्यान देना चाहिए। प्रत्येक श्रोता 
या वक्ता में प्रेम, शोक, क्रोध आदि के भाव सदा विद्यमान रहते हैँ । संसार में रोज- 
रोज का अनुभव करने से हमारे हृदय में नाना भाव एकदम स्थिर होकर नित्य स्थित 
रहते हुँ। विभावादि के देखने से यही सुप्त भावना जाग्रत होकर प्रवुद्ध हो जाती है। 
अभिनव गुप्त के सिद्धान्त में 'बासना' का इसीलिए बड़ा महत्त्व है। यदि सहृदय के 
हृदय में ये भाव वासना रूप से स्थित नहीं होते, तो उनका प्रकाशन कथमपि नहीं हो 
सकता । क्या कारण है कि हरिशचन्द्र नाटक के देखने से एक व्यक्ति की आँखों से भावा- 
वेश में आंसुओं की झड़ी लग जाती है और दूसरे व्यक्ति के नेत्र पसीजते भी नहीं ? 
राम-रावण युद्ध को देखने से एक का हृदय मानों जलने लगता है, उत्साह से वह 
प्रफुल्लित हो उठता है वहाँ दूसरा व्यवित जड़ता की मूर्ति बना हुआ सब दृश्यों को उदा- 
सीनता से देखता रहता है। इस व्यावहारिक अन्तर को अभिनवगुप्त ने. “वासना' 
के सिद्धान्त पर समझाया है। जिस व्यक्ति में पूर्ण वासना विद्यमान रहती है, बही 
तो रसका अनुभव करता है। जिसमें वह नहीं रहती, वह काठ के समान जड़ रहता 


है और रसका अनुभव किसी प्रकार नहीं कर सकता। इसलिए अभिनवगप्त का 
यह तथ्य नितान्त मनोवैज्ञानिक है। 


दुसरी वात है-साधारणीकरण की। ललित कला की अनुभूति के अवसर पर 
प्रत्येक पदार्थ साधारण रूप से तथा सम्बन्ध-रहित होकर ही स्वीकृत किया जाता है। 
किसी उपवन में खिळे फूल को देखिए । गुलाब के फूल को देखते ही जब चित्त प्रफुल्लित 
हो उठता है, तव दर्शक के हृदय में कौन-सी भावना जागती है? यदि आपं उसे 

'जपना' समझते, तो उसे तोड़ने के लिए आगे बढ़ते । शत्रु का फूल समझते, तो उससे 
द्वेष उत्पन्न होता। किसी तटस्थ व्यक्ति का मानते, तो उससे विरक्ति उत्पन्न होती । 
फलतः वह गुलाब का फूछ न तो आपका है, न तो आपके शत्रु का है; और न किसी 
उदासीन व्यवित का है। इस विषय में न तो सम्बन्ध का ग्रहण ही हो सकता है और न 
सम्बन्ध का परिहार ही हो सकता हैं। 


परस्य न परस्येति ममेति न ममेति च। 
तदास्वादे विभावादेः परिच्छेदो न विद्यते ॥ 


(साहित्यदर्पण ३३१२ ) 


वस्तु को केवल साधारण रूप में ही लेना होगा। गुलाब का फूल सुन्दर वस्तु का 
. प्रतीकमात्र होता है। राम दशरथ के पुत्र न होकर केवल एक वीर के रूप में तथा 
सीता एक सुन्दरी के रूप में प्रतिष्ठित होते हैं। तभी रस की अभिव्यक्ति होती है। 
रसाभिव्यक्ति की दशा में सब वस्तुओं का साधारणी-करण होता हू-_केवल आलम्बन 
विभाव या आश्रय का ही नहीं, प्रत्युत सभी तत्त्वों अनुभवादिकों का ही हो जाता है। 
सामाजिक भी अपने को साधारण रूप में ही ग्रहण करता है। वह नहीं मानता कि 
केवल वही उस रस का अनुभव करता है, प्रत्युत सव सामाजिकों को रस का अनुभव- 
कर्ता मानता है। इन दोनों आधारों से अभिनवगुप्त ने अपना सिद्धान्त मनोवैज्ञानिक 
भित्ति पर प्रतिष्ठित किया है। 


रस का आनन्द अलौकिक होता है। लौकिक आनन्द सीमित होता हैं, अलौकिक 
अपरिमित होता है। इसका आस्वाद प्रपाणकरस के आस्वाद के समान होता है। 
श्रपाणक' (शरबत) में एला, लवङ्ग, मिर्च, मिश्री आदि के मिश्रण से एक अभिनव 
स्वाद की सृष्टि होती है जिसमें प्रत्येक वस्तु के आस्वाद से भिन्न प्रकार का आस्वाद 
उत्पन्न होता है। इसी के समान रस के आनन्द में भी विभाव आदि के आस्वादों से 
भिन्न आस्वाद उत्पन्न होता है। रस के अछौकिकत्व का यह रहस्य है कि जो वस्तु 
संसार में भय या शोक भी उत्पन्न करती है या क्रोध का कारण बनती है वही वस्तु 
काव्य में वर्णन होने पर केवल आनन्द ही उत्पन्न करती है। इसी लिए क्रोध स्थायी 
भाव वाला रौद्र रस भी आनन्द का ही उत्पादक होता है। भयानक भी रस होता है। 
घृणाजनक बीभत्स भी आनन्दरूप होता हैं। इसीलिए. रस ब्रह्मानन्द सहोदर 
कहलाता है। अभिनवगुप्त के सिद्धान्त का यही संक्षेप रूप है। 


१५ 

रस का स्वरूप : | 
. रस: के स्वरूप के विषय में अर्वाचीन आलोचकों तथा प्राचीन आळंकारिकों में 
पर्याप्त मतभेद दिखाई पड़ता है। रस के आस्वाद का स्वरूप क्या है? इसके विषय में 
बड़ा मतभेद है। आलोचकों का बहुमत इसी पक्ष में है कि रस आनन्दरूप और सुखा- 
त्मक है परन्तु कतिपय आलोचको की दृष्टि में रसों की सुखानुभूति में तारतम्य है । 
एक ही प्रकार की सुखात्मिका अनुभूति प्रत्येक रस के आस्वाद में उत्पन्न नहीं होती । 
किसी में इस अनुभूति की मात्रा तीव्र होती है और किसी में सौम्य । अनेक आलोचक 
सब रसों में इस अनुभूति को सुखात्मक भी नहीं स्वीकार करते । उनकी दृष्टि में रस की 
अनुभूति निश्चित रूप से सुखात्मक है; परन्तु करुण, भयानक, बीभत्स और रौद्र 
रसों की अनुभूति दुःखात्मक है--या सुख और दुःख का मिश्रण है। । 


भारतीय .आलंकारिकों की दृष्टि में रस आनन्दात्मक ही होता है परन्तु कुछ : 
आलोचक रसको दुःखात्मक मानने के पक्षपाती हैं:-- 


(क) नाट्यदर्पण के रचयिता रामचन्द्र और गुणचन्द्र ने इस मत का विस्तार के 
साथ प्रतिपादन किया है। उनका सिद्धान्त है कि 'सुखदुःखात्मको रसः' अर्थात्‌ रस 


सें सुख और दुःख दोनों होते हैं। भयानक, बीभत्स, रौद्र तथा करुण रस के वणणनों के 
श्रवण अथवा दर्शन से श्रोता तथा दशको के चित्त में एक विचित्र प्रकार का क्लेश 
होता है। इन रसों के अभिनय से इसीलिए दशक उद्विग्न होते हैं। सुख के आस्वाद से 


` उद्वेग उत्पन्न नहीं होता। अतः उद्वेग का उदय ही स्पष्ट प्रमाण है कि इन रसों की 


अनुभूति सुखात्मक नहीं हे। दुःखात्मक अनुभूति होने पर भी सामाजिक की प्रवृत्ति 
इसीलिए होती है कि कवि की शक्ति और नट के कौशल से वस्तु के प्रदर्शन में विचित्र 
चमत्कार का उदय होता है। इसी चमत्कार से दर्शक दुःखात्मक दुर्यं को भी देखने 
के लिए व्याकुल रहता है। दर्शक की प्रवृत्ति का यही कारण है । 'रसकलिका' के 
लेखक रुद्रभट्ट इसी मत से सहमत हैं। वे भी करुणरस' की अनुभूति को दुःखात्मक 
मानते तथा रस को सुख-दुःख दोनों के मिश्रित रूप में स्वीकार करते हुँ। ( 


Eo (ख) प्रसिद्ध अद्वेतवादी मधुसूदन सरस्वती भी इस मत का आंशिकरूप से सम- 
थन करते हुं । उन्होंने सांख्य तथा वेदान्त पक्ष का अवलम्बन कर रस-निष्पत्ति की 
द्विष प्रक्रिया बतलाई है। सांख्य मतानुयायी ब्याख्या में रस की अनुभूति के अवसर 


छ 


है 

पर आनन्द' में तारतम्य दिखलाया है । उनके मतानुसार क्रोषमूलक रौद्ररस में | 


तथा शोकमूलक करुणरस में विशुद्ध आनन्द की सत्ता नहीं होती, प्रत्युत रज तथा 
तम के मिश्रण के तारतम्यानुसार उनके आनन्द में तारतम्य बना रहता है । इसी से 
सब रसों में एक समान सुख का अनुभव नहीं होता। 


परन्तु रसानुभूति का यह एक पक्ष है जो युक्ति-हीन होने से न तो माननीय है 
और न आदरणीय ही। इसका कारण गम्भीर है। अखिल विश्व में व्यापक ब्रह्म को 
लक्ष्य कर तैत्तिरीय श्रुति कहती है :--- 


“रसो वे सः। रसं ह्यवायं लब्ध्वा आनन्दीभवति ॥' 


वह रसरूप है। रस को ही पाकर संसार का प्राणी आनन्दी होता है। यह रसा- 
त्मक ब्रह्म जगत्‌ के प्रत्येक पदार्थं में जब रम रहा है, तव यह कंसे माना जा. सकता है 
कि इन पदार्थों में रस के उत्पन्न करने की क्षमता नहीं है। सच तो यह है कि संसार का 
प्रत्येक पदार्थ रसात्मक है, सुखात्मक है और काव्य में गृहीत होने पर आनन्ददायक है । 
भाव दो प्रकार के होते है-- (१) बोध्यनिष्ठ और बोद्धूनिष्ठ--अर्थात्‌ वर्णनीय विषय 
में रहनेवाला तथा बोद्धा-सामाजिक-के हृदय में रहनेवाला । इन दोनों में से बोध्य- 
निष्ठ स्थायीभाव अपने स्वभावानुसार सुख, दुःख तथा मोह की उत्पत्ति का. कारण 
बनता है परन्तु बोद्धा सामाजिक के चित्त में रहनेवाले समस्त भाव केवल सुख के ही 


कारण होते हैँ । 


इस पार्थक्य का एक गम्भीर कारण है। भाव दो प्रकार के होते ह-लौकिक 


तथा अलौकिक । लौकिक भावों का सम्बन्ध संसार से है और इसलिए वें संसार के 
नाना परिणामों को उत्पन्न करते हैं। कभी वे सुखदायक होते हैं और कभी दुःखदायक । 
कभी वे मोह पैदा करते हैँ और कभी शोक । वे ही भाव काव्य में वणित तथा नाट्य में 
प्रदर्शित होने पर अलौकिक कहलाते हैं । अलौकिक भाव केवल आनन्द के ही जनक 
होते हैं। लौकिक भाव वैयक्तिक होते है--वे किसी विशेषं व्यक्ति से सम्बन्ध रखते हैँ। 
अलौकिक भाव साधारणीकत होते हैं अर्थात्‌ बे सर्वसाधारण के ही होते हैं। मनुष्य लोक, 
में अपनी वस्तु से प्रेम उत्पन्न होता है, शत्रु की वस्तु सेद्वेष उत्पन्न होता है और तटस्थ 
व्यक्ति की वस्तु से उदासीनता उपजती है, परन्तु शब्द के माध्यमद्वारा वर्णित होते. 
ही इन भावों में एक विलक्षण शर्क्ति उत्पन्न हो जातीं हैं। वे व्यक्तिगत सम्बन्ध से दूर 


* 

इट कर सवंसाधारण के भाव बन जाते हैं। इस दशा में उनसे आनन्द ही उत्पन्न होता 
है। रंगमंच पर अभिनीत 'शकुन्तला' किसी प्राचीन युग की सुन्दरी नहीं होती, प्रत्युत 
वह कमनीय नायिका की प्रतिनिधि बनकर ही वहाँ उपस्थित होती है । इस साधारणी- 
करण व्यापार के द्वारा प्रत्येक काव्य-वस्तु किसी व्यवित का सम्बद्ध पदार्थं न होकर 
रसिकमात्र से सम्बद्ध वन जाती है तथा अलौकिक होने से वह केवल आनन्द ही उत्पन्न 
करती है। रस के सुखात्मक होने में यही वीज है । 


रस की अनुभूति 


रस का अनुभव द्रष्टा (दशक) होने पर ही होती है, प्रकृति में लीन होने पर नहीं । 
द्रष्टा' का अर्थ है तटस्थरूप से किसी वस्तु के रूप को देखनेवाला । यदि हम में तटस्थ- 
रूप से पदार्थों के देखने की क्षमता नहीं है, तो हम रस का अनुभव भी नहीं कर सकते । 
काव्य की अनुभूति का यही तत्त्व है। कला में भी यही नियम संगत होता है । यह 
अनुभूति न न्याय मत में ठीक उत्पन्न होती है, न सांख्य मत में । इसके लिए बहुत ही 
गम्भीर तथा व्यापक कारण हैं। वेदान्त मत के अनुसार रस की व्याख्या आचार्यों ने, 
विशेषतः पण्डितराज जगन्नाथ ने, अवश्य की है, परन्तु वह ठीक जमती नहीं । 
वेदान्त के मौलिक सिद्धान्तों के साथ रस-प्रक्रिया के तथ्यों का मेल नहीं खाता । दोनों 
में कतिपय मौलिक अन्तर हैं । 


वेदान्त के अनुसार आनन्द तीन प्रकार का होता है:--(१) विषयानन्द,-(२) 
ब्रह्मानन्द और (३) रसानन्द । ब्रह्म सच्चिदानन्द रूप है। वह स्वयं आनन्दरूप है। उसी 
आनन्दमय ब्रह्म से सभी प्राणी उत्पन्न होते हैं, जीते हैं औरअन्त में उसी में लीन हो जाते 
हैं। आनन्द की उच्चतम कोटि ब्रह्मानन्द है जिसके अन्तगंत-जगत्‌ के समस्त आनन्द 
सिमिट कर एकत्र हो जाते हैं । उपयुक्त तीनों आनन्दो में विषयानन्द हेय है तथा अन्य 
दोनों आनन्द उपादेय हैं । विषयानन्द की अपेक्षा रसानन्द नितान्त विलक्षण और 
उदात्त है । विषयानन्द लौकिक है और रसानन्द अलौकिक । ब्रह्मानन्द और रसानन्द 
में आकाश-पाताल का अन्तर है । ब्रह्मानन्द वासना या कामना के नाश से उत्पन्न 
होता है परन्तु रसानन्द में वासना का नाश नहीं होता, प्रत्युत वासना का शोधन होता 
है। जगत्‌ की दशा में 'वासना' होती है अशुद्ध, जो हमें विषय की ही ओर ले जाती 

है। इस वासना का जब नाश होता है, तभी वेदान्तसम्मत मुक्ति का उदय होता है ! 
उधर रसदशा में वासना की आवश्यकता बनी रहती है। स्थायी भाव रस के रूप में 
परिणत होता है और यह स्थायी भाव ही वासनारूप होता है। अतः वेदान्त की प्रक्रिया 
में रस की निष्पत्ति ठीक नहीं जंमती । वेदान्त में काम का सर्वथा उन्मूलन अभीष्ट 
होता है, परन्तु रसशास्त्र में काम का शोधन आवश्यक होता है। वासना में एक बड़ा 
दोष रहता है कि वह सकाम हुआ करती है। सकाम भाव को निष्काम भाव में परिणत 
करने पर ही रस का उन्मीलन होता है। इसका नाम है साहित्य में-भाव-शुद्धि; 

वौद्धदशेन में 'परावृत्ति' तथा आधुनिक मनोविज्ञान में 'सब्लिमेशन' (उदात्तीकरण) । 
भावों की अशुद्धि का कारण होता है उनका व्यक्ति-विशेष से सम्बन्ध । मेरी यह्‌ रति 
है'--यह सम्बन्ध स्थापित करते ही वह भाव हीन तथा अशुद्ध हो जाता है। व्यक्ति 
सम्बन्ध से हटाते ही वह विशुद्ध बन जाता है। अतः भाव-शोधन का कार्य आलोचना- 
शास्त्र साधारणीकरण' व्यापार के द्वारा करता है। 


निष्कर्ष यह है कि ब्रह्मानन्द' वासना के क्षय पर आश्रित आनन्द है और “रसानन्द' 
वासना की शुद्धि पर अवलम्बित आनन्द है। अतः वह पहिले से भिन्न है। इसीलिए 
रस 'ब्रह्मानन्द सहोदर' कहलाता है ब्रह्मानन्दरूप नहीं। इस पार्थक्य का यह मुख्य 
कारण है। अन्य कारणों का उल्लेख अन्यत्र किया गया है। 


पण्डितराज जगन्नाथ और अभिनवगूप्त ने रस की बड़ी मीमांसा की है। अभिनव- 
गुप्त का मत है कि वस्तुतः आनन्द ही रस है। रस एक है अनेक नहीं। रस, रस ही 
है। उसके लिए किसी पर्यायवाची शब्द की आवश्यकता नहीं है। रस ब्रह्म के समान 
है। जिस प्रकार ब्रह्म ही एकमात्र सत्य है और नानात्मक विक्कतियाँ असत्य है, उसी 
प्रकार श्युङ्गार हास्य आदि रस की अनेकता तथा पार्यक्य वस्तुतः असत्य है। रस ही 
एकमात्र सत्य है। रस अंशी है । श्वुद्धारादि रस उसके अंशमात्र है । अभिनवगुप्त 
ने मूलस्थानीय रस के लिए 'महारस' शब्द का प्रयोग किया है तथा अंशभूत रसों को 
केवल रस' कहा है। रस की एकरूपता की सिद्धि के लिए भरत ने निम्नांकित विख्यात 
वाक्य में एकवचन का ही प्रयोग किया है :-- 


“न हि रसाद्‌ ऋते कश्चिदर्थः प्रतते ।“ 


कवि कर्णपूर ने अलंकार--कौस्तुभ' में लिखा है कि आनन्दमग्न रस ही 'महारस' 

है। अन्य रस उस मूल महारस के केवल विकारमात्र हैँ । इसलिए रस वस्तुतः एक- 
रूप ही है। भारतीय साहित्यशास्त्र का सर्वस्वभूत सिद्धान्त है--एको रसः॥ 


नाट्य रस 


नाट्य, रस के उन्मेष का सबसे अधिक रम्य प्रतीक है । इसीलिए भरत-नाट्य- 
शास्त्र में उसे नाट्यरस की संज्ञा प्राप्त है। नाट्य रस की व्याख्या करते हुए अभिनव- 
गुप्त ने लिखा है :--- - ई 


(१) नाट्य के समुदायरूप से उत्पन्न रस । 
(नाट्यात्‌ समुदायरूपात्‌ रसः) 

(२) नाट्य ही रस है। रस-समुदाय ही नाट्य है। 
(नाट्यमेव रसः। रससमुदायो हि नाट्यम्‌). 


इसका तात्पर्यं यह है कि नाट्य, रस के उन्मीलन का प्रधान साधन हैँ। यह 
` व्याख्या काव्य में रस की सत्ता का निराकरण नहीं करती। नाट्य रस के उपकरण- 
भूत विभाव, अनुभाव और संचारी भाव का अभिनय प्रस्तुत कर उनका. दशकों के 
हृदय में साक्षात्‌ अनुभव कराता है। यही योग्यता जब श्रव्य काव्य को भी प्राप्त होती 
है तभी काव्य में रस का आस्वादन उत्पन्न होता है। काव्य में भी यह प्रत्यक्ष साक्षात्‌- 
कार' कवि की अलछौकिक वर्णनशक्ति के प्रभाव से उत्पन्न हो सकता है। अभिनवगुप्त 
के गुरु भट्टतौत का यह सम्माननीय सिद्धान्त है: 


रस नाट्यायमान ही होता है। काव्यार्थ के विषय में भी प्रत्यक्षकल्प साक्षात्कार 
के उदय पर ही रस का उदय सम्पन्न होता है। 


अब विचारणीय प्रश्न यह है कि रूपक की पूर्वोक्त रमणीयता कविजन्य है अथवा 
नटजन्य है ? इस विषय में भारतीय आलोचकों की यह स्पष्ट सम्मति है कि नाटक की 
रोचकता में नट की अपेक्षा कवि का चमत्कार अधिक होता है। इसलिए भोजराज 
अभिनेता की अपेक्षा कवियों को तथा अभिनय की अपेक्षा काव्य (रूपक) को समधिक 
सम्मान तथा आदर प्रदान करने के पक्षपाती हैं। | 


„अतो अभिनेतृभ्यः कवीनेव बहु मन्यामहे । 
अभिनेयेभ्यशच ` काव्यसिति' ॥ 

दृश्य तथा श्रव्य काव्यों की मौलिक एकता संस्कृत आलोचना में विद्यमान रहती 
है। कारण यह है कि दोनों समान प्रतिभा के विलास हैं। भारतीय आलोचनाशास्त्र 
में रूपक का रचयिता तथा श्रव्य काव्य का निर्माता दोनों ही समान रूप में कवि' 
कहलाते हैँ। पाश्चात्य साहित्य में ड्रामेटिस्ट” (नाटककार) तथा 'पोयट' (कवि), 
में शब्दतः तथा अर्थतः पार्थवय किया जाता है परन्तु हमारे साहित्य में दोनों ही कवि 
हैँ। समस्त साहित्यिक रचना काव्य के नाम से अभिहित की जाती है और यही काव्य 
रूपक, श्रव्य काव्य और गीत काव्य आदि नाना विभेदों में विभक्त किया जाता है। 
रसात्मक काव्य के द्वारा सामाजिको के हृदय में रागात्मिका वृत्ति का उदय कराने- 
वाली वस्तु को काव्य कहते हैं। श्रव्य काव्य में कवि स्वयं वर्णन, कथन तथा चित्रण 
के द्वारा वह अलौकिक स्थिति उत्पन्न कर देता है जिससे श्रोता के हृदय में शी प्र ही रस 
का'उन्मीलन होता है। रूपक में भी यही कार्य है, यही ध्येय है परन्तु यह सम्पन्न 
किया जाता है नटों के द्वारा । अतः आनन्द के उदय की दृष्टि से दोनों में यही तारतम्य 
है। महिमभट्ट ने इस विषय का एक प्राचीन पद्य अपने व्यक्ति-विवेक में उद्धृत 
किया है :--- 


अनुभावविभावातां वर्णना काच्यमुच्यते । 
तेबामेव प्रयोगस्तु नाट्यं गीतादिरंजितम्‌ ॥ 


पाश्‍चात्य आलोचक भी इस मत से सहमत है । अरस्तू का कहना है कि महाकाव्य 
के समान ही, दुःखान्त रूपक, अभिनेय के बिना भी अपना सच्चा प्रभाव उत्पन्न करता 
है--कैवल पठनमात्र से. वह अपनी शक्ति का उन्मीलन करता है। अनेक परिचिमी 
विद्वानों का यह विचार है कि नाटक के लिए 'अभिनेयता' अत्यन्त आवश्यक गुण नहीं 
है। परन्तु 'काव्यत्व' होना अनिवार्य है। इन पश्चिमी आलोचकों के मतानुसार भी 
दृश्य तथा श्रव्य काव्य की मौलिक एकता सिद्ध होती है। 


प्रकृति और रस «& 


कवि अपने काव्य में प्रकृति का वर्णन बड़ी सजीवता के साथ करता है। प्रकृति 
मौर रस में क्या संबंध है? यह विचारणीय प्ररन है। प्रकृति क्या किसी विशिष्ट 
रस के उदय में समर्थ होती है? प्रकृति से रस या भाव के उदय के संबंध में आलोचकों 
मे वैमत्य नहीं है। परन्तु प्ररन यह है कि क्या यह भाव या रस सेधा सब परिस्थितियों 

में एक ही रूप रहता है अथवा नाना भावों या नाना रसों का आविर्भाव परिस्थिति 
की अनुकूलता या विषमता के कारण हुआ करता है। 


` आनन्दवर्धन की दृष्टि में संसार में एसा कोई पदार्थ नहीं होता जो विभाव का 
रूप धारण कर रस का अंग नहीं बन जाता। रस आदि चित्तवृत्ति विशेष ही तो हैं। 
ऐसी दशा में उस पदार्थ का संथा अभाव है जो किसी विशिष्ट चित्तवृत्ति को उत्पन्न 
करने में समर्थ नहीं होता अर्थात्‌ जगत्‌ का क्षुद्र से क्षुद्र पदार्थ, महान्‌-से-महान्‌ पदार्थ 
द्रष्टा के हृदय में किसी विशेष चित्तवृत्ति को अवश्यमेव उत्पन्न करता है। यदि वह 
किसी चित्तवृत्ति का उत्पादन नहीं करता तो काव्य का विषय ही नहीं वन सकता। 


प्रकृतिगत पदार्थ इस नियम का अपवाद नहीं है। सुतरां वे भी द्रष्टा के हृदय में 
किसी विशिष्ट वृत्ति के उत्पादन की क्षमता रखते है । आनन्दवर्धन की स्पष्ट 
उक्ति है :-- . 


भावानु अचेतनानपि चेतनवत्‌ चेतनान्‌ अचेतनवत्‌ । 
व्यवहारयति यथेष्टं सुकविः काव्ये स्वतन्त्रतया ॥ 


आनन्दवर्धन के इस कथन का यही तात्पर्ये है कि वाह्य प्रकृति में स्वतः किसी 
विशिष्ट भाव की सत्ता नहीं होती। कवि ही अपनी प्रतिभा तथा रुचि के अनुसार 
उसमे परिस्थिति के अनुकूल भावों का आरोप किया करता है । 


संस्कृत के भावुक कवियों का प्रकृति वर्णन आनन्दवर्धन के नियम का साक्षात्‌ 
परिचायक है। मेघदूत के विरह-से विधुर यक्ष की दृष्टि में निबिन्ध्या नदी वियोग- 
सन्तप्ता नायिका के समान अपना दयनीय जीवन बिता रही है--वियोग की आग में 
झुलसी हुई नायिका के समान नायक (मेघ) के सौभाग्य की सूचना दे रही हैः-- 


वेणीभूत - प्रतनुसलिला सावतीतस्य सिन्धु; , 
पाण्ड्च्छाया-तटरुह - तसुअंशिमि:ः जीणंपण: । 
सौभाग्य ते सुभग ! विरहावस्थया व्यञ्जयन्ती : 


काइ येन त्मजति विधिना स त्वयेवोपपाद्यः ॥ 
(भेघडूत, पुर्येभाग इलोक २९) 

प्रकृति और भाव 


वाह्य वस्तु का प्रथम प्रभाव कवि के चित्त पर पड़ता है। वह उसके निरीक्षण में 
तन्मय होकर अपने चित्त में एक विशिष्ट वृत्ति का उदय कराता है। यह हुआ कवि- 
चित्त में रस-संचार । प्रकृति के स्पशं से कवि के चित्त में कौन-सा भाव उठेगा ? यह 
प्रधानतया कवि की तत्कालीन चित्तावस्था(मूड') पर अवलम्बित होता है। इस विषय में 
मनोवैज्ञानिक मिचेल का यह कथन मनन करने योग्य हैं कि सूर्य से उद्भासित समुद्र 
के ऊपर यदि हम दृष्टिपात करते हैँ तो वह सरल भाव से अथवा कपट भाव से मुसकाता 
दीख पड़ता है। यह सब हमारी मानसिक अवस्था का एक विशिष्ट व्यापार होता है । 


प्रकृति की एकरूपवाली (एकात्मिका) आक्रति दर्शकों की चित्तवृत्ति की 
भिन्नता के कारण नानारूप धारण करती है। रात की एकान्तता में जोर से बहने- 
वाली हवा का स्पर्श किसी के चित्त में भय, किश्नी के चित्त में शान्ति आदि भावों को 
उत्पन्न करता है। प्रकृति न तो स्वतः भय का संचार करती है और न स्वतः शान्ति 
का उद्गम करती है। यह अनुभवकर्ता की चित्तवृत्ति की ही विषमता है जो उसे ताना 
रूपों में अंकित करती है। ५ 


—————— 


मूल रस की मीमांसा 


ऊपर प्रतिपादित किया गया है कि मूलतः रस एक ही है और स्थायी भाव की 
भिन्नता के कारण उसी से नाना रसों का उदय होता है। अब विचारणीय प्रश्‍न है कि 
वह मूल रस कौन है? प्रकृतिरस कौन है? जिसकी विकृति नाना रसों के द्वारा 
उपस्थित की जाती है? इस प्रश्न के उत्तर में आचायों की भिन्न-भिन्न सम्मतियाँ हैं 


तथा उनके भिन्न-भिन्न तक हूँ। 


(१) भवभूति-करुण रस 
महाकवि भवभूतिकी सम्मति में करुणरस ही वह मूलभूत रस है । इस मतका 
प्रतिपादन उन्होंने अपने 'उत्तर रामचरित' नाटक के इस प्रख्यात पद्य म किया है— 
एको रसः करुण एव निमित्तभेदाद्‌ ` 
` भिन्नः पृथक्‌ पृथगिवाअयते विवर्तान्‌ । 

आवर्त-बुद्बुद-तरङ्गमयान्‌ विकारान्‌ 
अम्भो यथा, सलिलमेव तु तत्‌ समग्रम्‌ ॥ 
(तृतीय अंक) 


मुख्य रस एक ही है और वह करुण ही है। वह निमित्त की भिन्नता से, कारणों 
के भेद से, भिन्न-भिन्न विकृति को प्राप्त होता है। करुण ही स्थायी भावों की भिन्नता 
के कारण श्यंगारादि रसों के रूप में अवतीणं होता है। इस विषय में उसकी तुलना 
जल से की जा सकती है। इवा के झोंकों के अन्तर के कारण वही जल कभी आवतं 
बन जाता है, कभी वही बुद्बुद बन जाता है और कभी वह उत्ताल तरंगों का रूप 
धारण करता है। वह सव जल ही जल होता है, परन्तु निमित्त के कारण विभिन्न 
आकारों को धारण करता है। करुण रस की भी यही स्थिति होती है। 


करुण रस में शोक स्थायी भाव रहता है। अतः किसी प्रियजन की मृत्यु से जो 
शोक उत्पन्न होता है वही इस रस में स्थायी भाव माना जाता है। फलतः मृत्यु से 
आनन्द की उत्पत्ति व्यावहारिक दृष्टि से अनुचित तथा विरुद्ध है; इसलिए इसकी 
मीमांसा हमारे आचायो ने बड़ी छान-बीन के साथ की है। उनका कथन है कि शोक में 
दुःखाभिव्यञ्जना की शक्ति तभी तक है जबतक वह लौकिक विषयों के साथ सम्बद्ध 
रहता है। काव्य तथा नाटक में प्रदर्शित होते ही शोक अलौकिक वस्तु की विभावना 


से लगता है और तब उससे आनन्द की ही प्राप्ति होती है; दुःख का उदय नहीं 
ees. 


अलौकिक-विभावत्यं नीतेम्यो रतिलीलया । 
सबुक्त्या च सुखं तेस्यः स्यात्‌ सुव्यक्तमिति स्थितिः । 
(अक्ति-रसामृत-सिन्धु २।५।१०६) 


करुण रसात्मक नाटक के देखने का आग्रह भी इसीलिए होता है कि वे आनन्द 
दायक होते हुँ। दु:ख की प्रतीति होने पर उनके पास कोई भी नहीं फटकता। दुःख की 
तिवृत्ति के लिए प्रवृत्ति होती है, दुःख की प्राप्ति के लिए नहीं। सीता-वनवास, 
सत्य-हरिव्चन्द्र आदि करुणरस से संचित नाटकों का अभिनय उसी प्रकार आकर्षक 
होता है जैसे मिळन-प्रधान नाटकों का। आँसुओं का गिरना, रोमांच का होना चित्त के 


द्रवीमूत होने से ही होता हैं। यह आनन्द के अभिव्यञ्जक चिह्न हैं, शोकके नहीं:-- 

करुणादावपि रसे जायते यत्‌ . परं सुखम्‌ । 
सचेतसामनुभवः प्रमाणं तत्र केवलम्‌ ॥ 


एक बात और, दुःख होने पर सहानुभूति का उदय सुख होनेवाली घटनाओं की 
अपेक्षा अधिक होता है। दुःख में दुःखी होना समचित्तता तथा सहानुभूति का प्रकट 
चिल्ल होता है। फलतः करुण का आकर्षण विश्वव्यापी है औरं अधिकतम व्यापक 
है। इसलिए भवभूति के द्वारा करुण के आदिरस मानने की उक्ति को हम तके- 
युक्त मान सकते हूँ। . 


(२) भोजराज-श्शुंगाररस 
' भोजराज (१२ शती) श्वंगाररस को प्रकृतिरस मानने के पक्षपाती हँ । उन्होंने 
“ृंगारभ्रकांश' नामक विपुलकाय तथा प्रौढ़ ग्रन्थ की रचना इसी तत्त्व के प्रतिपादन के 
निमित्त की है। उनका स्पष्ट कथन है--- 
शु गार - वीर - करुणादृभुत - रोद्र-हस्यः 
बीभत्स - वत्सल - भयानक - शान्तनाम्नः । 
आस्नासिषुदंश रसान्‌ सुधियो बयं ठु . 
शु गारसेव रसनाद्‌ रसमामनामः ॥ 
(शु यार प्रकाश) 
उनकी शंगाररस की कल्पना विलक्षण है। वे श्यंगार को अभिमानरूप मानते 
हैं और इसे अन्य रसों के भीतर प्राणरूप से प्रतिष्ठित मानते हँ। आधुनिक मनो- 
विज्ञान इस मत की वैज्ञानिकता की यथेष्ट पुष्टि करता है। इसीलिए शगार को 
रसराज के नाम से पुकारते हैँ। कट 


(३) नारायण पण्डित-आइचयरस [ । 
` साहित्यदर्पण के अनुशीलन से पता चलता है कि विश्वनाथ कविराज (१४ शती); 
के पूज कोई नारायण पण्डित आलोचक थे जिन्होंने आश्चर्य रस' को ही आदिरस 
माना है। उनका कथन है कि प्रत्येक रस में विस्मय की ही भावना सर्वप्रघान रहती 
है। जबतक काव्य में कोई विस्मय की बात सामने नहीं आती, तबतक वह श्रोताओं 
तथा द्रष्टाओं के चित्त को अपनी ओर आकृष्ट नहीं करता । सामान्य बातों से श्रोताओं 


का न तो मनोरंजन होता है, और न उनके हृदय का अनुरंजन। फलतः असामान्य बातें | | ५; ह | ् 

काव्य में होनी ही चाहिए और इसलिए आइचय को मूल रस मानना चाहिए । इसी 
मत को मूल मानकर शक्तिभद्र ने रामकथा में आइचयेरस से समन्वित आइचयें- 
चडासणि' नामक प्रौढ़ नाटक की रचना की है। धमंदत्त ने नारायण के द्वारा अद्भुत 
रस की मान्यता की बात अपने ग्रन्थ में रिखी है :--- 


रसे सारइचमत्कारः सवंत्राप्यनुभूयते । 
तच्चमत्कारसारत्वे संत्राप्यद्‌भृतो रसः । 
तस्मादद्भुतमवाह इती नारायणो रसम्‌ ॥ 


(४) रूप गोस्वामी-मधुररस 


यह मत गौडीय वैष्णवों का है जिन्होंने श्री चैतन्यदेव के द्वारा प्रचारित मत तथा 
उपासना को अपने सिद्धान्त का सारभूत तत्त्व माना है। यह मत संक्षेप में इस पद्य में 
प्रदर्शित किया गया है-- 


आराध्यो भगवान्‌ ब्रजेशतनयस्तद्धाम वृन्दावनं , 
रम्या काचिदुपासना व्रजवघूवर्गेण या कल्पिता । 
शास्त्र भागवतं प्रमाणममल प्रेमा पुसर्थो महान्‌ , 
श्री चेतन्य-महाभ्रभोमंतमिदं तत्रादरो नः परः ॥ 


इस मत में गोपियों की उपासना ही आदर्श मानी गई है। वे भगवान्‌ आनन्दकन्द 
श्री कृष्णचन्द्र की उपासिका थीं। भगवान्‌ में उनकी रति स्वाभाविक थी। उनकी 
अटूट श्रद्धा तथा नैसगिक रति श्री कृष्णचन्द्र के चरणारविन्द की सेवा में थी और 
इसीलिए उनके हृदय में शुद्ध भक्ति का उदय हुआ। यही इस मत की आदर्श उपासना 
हैं। अतः इनके मत में श्री कृष्ण के प्रति रति ही इस रस का स्थायी भाव है। वह 
स्थायीभाव अपने उचित विभावादिकों के द्वारा पुष्ट होने पर 'मघुररस' के नाम से 
विख्यात होता है। यही सर्वश्रेष्ठ आदिभूत रस है और इसी की विक्कतियाँ श्रृंगारादि 
अन्य रस हैं। श्री रूपगोस्वामी ने इस मत का प्रौढ़ प्रतिपादन 'भक्तिरसामृत सिन्धु’ 


तथा उज्ज्वल नीलमणि' में बड़े विस्तार के साथ किया है। 


काश्‍मीर के आचार्यों के मत का भी समन्वय यहाँ किया गया है। ये आचार्य 


लोग देवविषयक रति को 'भाव' ही मानते हूँ, उसे वे रसकोटि में निविष्ट नहीं मानते । 
इसीलिए मम्मट की यह प्रसिद्ध उक्ति है :-- 

रति देवादिविषया व्यभिचारी तथाञ्जितः । 
भावः प्रोक्तः न ॥ 


इस मत से भी यहाँ विरोध नहीं है। श्री रूप गोस्वामी का युक्तिवाद यह है कि 
संघुररस में श्रीकृष्ण विषयक रति ही स्थायी भाव है, देवविषयक रति नहीं। श्री कृष्ण 
तो स्वयं भगवान्‌ ही ठहरे--कृष्णस्तु भगवान्‌ स्वयम्‌ (भागवत) । अतः भगवान्‌ के 
विषय में किया गया प्रेम ही भक्तिरस में परिणत होता है। देवविषया रति में इतनी 
क्षमता तथा स्थायिता नहीं है कि वह रसमयी प्रौढ़ि को प्राप्त कर सके । फलतः 
उसे हीन होना ही चाहिए। अतः देवविषया रति तो भावमात्र है, परन्तु भगवद्विषया 
रति स्थायीभाव है और इस स्थायी भाव से प्रबुद्ध होनेवाला रस 'मघुररस' के ताम से 


विख्यात है। यही मूल रस है। 


इसके विषय में आलोचकों की यही मीमांसा है कि यह शुद्ध साहित्यिक रस नहीं 
है, प्रत्युत साहित्य के क्षेत्र में धर्म के प्रवेश से जायमान यह कल्पना है। जो भी हो, 
यह कल्पना नवीन है और तर्क-मण्डित होने से चिन्त्य नहीं है। 


(५) अभिनवगुप्त-शान्तरस 


काइमीरी आलोचकों की सम्मति में झाम्तरस ही आदिरस है । अभिनव गुप्त 
उस मत के प्रतिनिधि आलोचक हैं। इस मत का युक्तिवाद यह है कि रस आनन्द-रूप 
होता है। श्यृंगारादि रसों में यह आनन्द रत्यादिकों के द्वारा व्यवच्छिन्न होता है अर्थात्‌ 
रति उसके आनन्द के रूप को अपनी प्रभुता से एक अकार व्यावृत कर लेती हैं, जिससे 
आनन्द की विशुद्धि जाती रहती है और वह अपने मूल रूप से इट कर विकृतं दशा को 
प्राप्त कर लेता है। प्रकृत दशा में रस विशुद्ध आनन्दरूप रहता है। और यह दशा 
शान्त रस में ही सम्भावित है। शान्तरस का स्थायी भाव है शाम। जब चित्त संसार 
के प्रपंचों से हटकर शुद्ध सत्त्व में प्रतिष्ठित हो जाता है, तब शात्ति का उदय होता है । 
तब चित्त को विक्कत करने के लिए न किसी सजातीय वृत्ति का उदय होता है और न 
विजातीय वृत्ति का । फलतः चित्त अपने विशुद्ध सात्त्विक रूप में संदा विद्यमान 
रहता है और तभी शान्तरस होता है। वाह्य वस्तु के आने पर जब यह चित्त उसके 
आकार को ग्रहण कर लेता है, तब उसमें तदाकार वृत्ति को उदय होता है और चित्त 
अपने स्वाभाविक साम्यदशा से हटकर वैषम्य दशा 

की ओर अग्रसर होता है। इस 


२३० संस्कृत-आलोचना 


दशा में श्रृंगारादि रसों की उत्पत्ति होती है। इसलिए इस"मत में शान्त ही मूल रस है 
और अन्य रस उसी की विकृतियाँ ह। 


` -्रत्यभिज्ञावादी शैव दार्शनिकों का मत यही है। वे हृदय की उपमा अष्टदल कमल 
से देते है। कमल में आठ दल होते हैं और वीच में होती है कणिका । उसी प्रकार रति 
शोक, हास आदि आठ स्थायी भावों का उदय हृदय में होता है और हृदय के केन्द्र या 
कणिका में विद्यमान रहता है--शान्तरस जिसमें रति आदि भावों की साम्यावस्था 
रहती है। अपने विशिष्ट निमित्त को लेकर ये शृङ्गारादि रस उसी मूलभत रसके 
उत्पन्न हुआ करते हूँ। इन दाशेनिकों का यही सिद्धान्त है जो आलोचना-जगत्‌ में 
सर्वथा मान्य है। भरतमुनि के एक प्रसिद्ध इलोक की व्याख्या करते समय अभिनव- 
गुप्त ने इस मत का उत्थान दिखलाया है। वह इलोक है--- 


स्वं स्वं निमित्तमादाय शान्ताद्‌ भावः प्रवतंते । 
पुनरनिमित्तापाये . च . -शान्त _ एवोपलीयते ॥ 
(नाट्यशास्त्र, अध्याय ६) 


विशेष दार्शनिक युक्तियों से मण्डित तथा तकं से समर्थित होने के कारण इस 
विषय में यही अन्तिम मत प्रामाणिक माना जा सकता है। अनेक आचार्यो की यही 
सम्मति है। , बेच रक 

संस्कृत आलोचना' के इस संक्षिप्त परिचय के अनुशीलन से इस शास्त्र की 
विशिष्टता तथा व्यापकता का परिचय प्रत्येक आलोचक को हो सकता है। यह शास्त्र 
बहुत प्राचीन काल से काव्य की समीक्षा में तथा काव्य की रचना में आलोचकों तथा 
कवियों का मार्ग निर्देश करता आया है। यह काव्य के बहिरंग तथा अन्तरंग उभय 
पक्षों के विषय में प्रामाणिक विवेचन प्रस्तुत करता है। आपाततः यह प्रतिभास होना 
स्वाभाविक है कि यह केवर काव्य के बहिरंग रूप को ही समीक्षण का विषय बनाता 
है। परन्तु इस शास्त्र के अन्तराल में प्रवेश करनेवाले आलोचक को यह समझते देर 
न लगेगी कि यह काव्य के अन्तरंग का भी, उसके हृदय का भी, उसी प्रकार मामिक 
विवेचन प्रस्तुत करता है। यदि दोष तथा अलंकार का विवेचन इस आलोचना- 
पद्धति के बहिरंग समीक्षण का फल है, तो ध्वनि तथा रस की मीमांसा इसके अन्तरंग 
प्रवेश का परिचायक है। तथ्य यह है कि संस्कृत आलोचना काव्य को एक सर्वाङ्ग- 
सम्पन्न वस्तु मानती है और इसीलिए वह उसके शरीर तथा आत्मा दोनों का विवेचन 
तथा समीक्षण करना अपना महत्त्वपूर्ण काय मानती है। एसी स्थिति में जो पारचात्य 
आलोचक तथा नव्य भारतीय समीक्षक इसे केवल बहिरंग तत्त्व-विवेचना ही मानते हें 
वे. सिद्धान्त से संथा दुर हैँ। दोषों की समीक्षा आपाततः बहिरंग प्रतीत होती है, 
परन्तु वह काव्य के अन्तरंग के अध्ययन पर आश्रित रहती है। 'भग्नप्रक्रम' दोषं को 
ही देखिए। यह काव्यकला के सुक्ष्म तथा गम्भीर सिद्धान्त के ऊपर आश्रित रहता 
है। कला समरसता तथा समरूपता (सिमेट्री) पर आश्रित होनेवाळी एक महनीय 
वस्तु होती है। जबतक यह 'सामञ्जस्य' चित्र या काव्य के विविध अंगों में वर्तमान 
नहीं होता, तबतक यह कलात्मक होने के महनीय गौरव से सदा वञ्चित रहता है । 
काव्य में प्रयुक्त होनेवाले शब्दों में, धातुओंमें, प्रत्ययो में तथा इतर अंगों में सामञ्जस्य 
होना अनिवार्यं होता है और इस. महत्त्वपूर्ण नियम के उल्लंघन करने पर भग्नप्रक्रम' 
` काव्य-दोष का जन्म होता है ॥ इसी अकार अन्य दोषों के अनुशीलन से महनीय कान्य 

सिद्धान्तों का व्यापक परिचय हमें प्राप्त होता है। तात्पयं यह है कि साधारण रीति से 
जो दोष-समीक्षा बहिरंग के समान प्रतीत होती है, सुक्ष्मता से देखने पर वही नितान्त 
अन्तरंग, व्यापक तथा तलस्पर्शिनी ज्ञात होती है। फलतः संस्कृत आलोचना काव्य 
के अन्तरंग तथा बहिरंग उभयविध पक्षों का अध्ययन तथा विवेचन करने के कारण 
अत्यन्त महनीय है; इसमें तनिक भी' सन्देह नहीं । 


समीक्षा-संसार के लिए संस्कृत आलोचना की काव्य तत्त्वों की चार अत्यन्त 
महत्त्वपूर्ण देन हँ- औचित्य, चक्रोक्ति, ध्वनि तथा रस। ये चारों काव्य-सिद्धान्त 
काव्य के नितान्त अन्तरंग तत्त्व हुँ जिनके अभाव में काव्य अपने स्वरूप से हीन हो 
जाता है। औचित्य नितान्त व्यापक सिद्धान्त है लोक-व्यवहार में तथा काव्य-कला में । 
आलोचना-शास्त्र के आरम्भिक काल में ही भरतमुनि ने 'औचित्य' का साहित्यिक 
मूल्याङ्कन किया तथा उसे नाटक का एक स्वेमान्य तत्त्व घोषित किया। काव्य-जगत्‌ 
में औचित्य एक व्यापक तत्त्व के रूप में प्रतिष्ठित है जिसके अभाव में रस तथा ध्वनि से 
स्तिग्घ भी काव्य फीका, नीरस तथा अरुचिकर होता है। भरत ने अपने नाट्य- 
शास्त्र में इसे नाटयकला का प्राण माना है। उनकी महनीय उक्ति है-- 


वयोऽनुरूपः प्रथमस्तु - वेषो , 
वेवानुखूपश्च गति-प्रचारः 

गति-प्रचारानुगतं च पाठ्य, 

पाठ्यानुरूपोऽभिनयइच कार्य: ॥ 
ह (नाट्यशास्त्र १४६८) ` 


इसका तात्पयं है वय के अनुरूप उचित वेप होना चाहिए और वेष के अनुरूप 
होनी चाहिए गति तथा क्रिया। पाठ्य अर्थात्‌ सम्वाद गतिप्रचार के अनुकूल ही होता 
है और पाठ्य के अनुरूप अभिनय करना चाहिए। नाटक के ये ही अंग होते हैं और 
इनमें परस्पर औचित्य होना नितान्त आवद्यक होता है। 


आनन्दवर्धन अनौचित्य को रसभंग का कारण मानते हैँ तथा औचित्य को रस 
का गूढ़ रहस्य बतळाते हैँ:-- 


अनोचित्पादृते नान्यत्‌ रसभङ्गस्य कारणम्‌ । 
ओचित्योपनिवन्धस्तु रसस्योपनिषत्‌ परा ॥ ` 

इस प्रकार काव्य तथा कला मे, दृश्य तथा श्रव्य काव्य में, लोक तथा शास्त्र में 
औचित्य का महनीय तत्त्व सवं दा जागरूकता के साथ अपनी सत्ता प्रतिष्ठित किये 
रहता है। इस तत्त्व की अवहेलना किसी भी काव्य को उसके मान्यपद से गिराने के 
लिए पर्याप्त कारण होती है। 'औचित्य' भारतीय आलोचकों की सुक्ष्म वुद्धि के द्वारा 
उन्मीलित मान्य काव्य-तत्त्व है जिसकी उपासना प्रत्येक साहित्य के लिए आवश्यक 
होती है। यूनानी आलोचक अरस्तू ने अपने आलोचना-अन्यो में 'प्रोप्रायटी' की 
चर्चा अवश्य की है परन्तु जो सूक्ष्मता तथा विशादता औचित्य के विवेचन में भारतीय 
आचार्यो ने दिखलाई है वह एकदम नवीन है, व्यापक है तथा तलस्पर्शी है। 
वक्रोवित 

संस्कृत आलोचना की दूसरी महत्त्वपूर्ण देन है--वक्रोक्ति । इस तत्त्व की 
मीमांसा संस्कृत के आचायों की सूक्ष्म विवेचक शक्ति का परिचायक है। काव्य में 
लोकातिक्रान्त गोचर वचन का प्रयोग नितान्त आवश्यक है। जिन शब्दों को बहुल 
प्रचार के कारण जनसाधारण ने अत्यन्त परिचित अथच अत्यन्त धूमिल बना डाला है, 
उनके प्रयोग से काव्य कथमपि स्निग्ध तथा पेशल नहीं बन सकता। स्निग्धता तथा 
पेशलता के लिए काव्य में 'अतिशय' होना ही चाहिए। भामह जिसे अतिशयोक्ति 
के नाम से अभिहित करते हुँ वही तो आचायं कुन्तक की वक्रोक्ति है। संस्कृत का 
आलोचक काव्य के लिए भाषा की विशिष्टता को महत्त्व नहीं देता, वह उक्ति के 
चमत्कार को ही सर्वस्व मानता है। राजशेखर की यह उक्ति प्रख्यात हैँ-- 


'उत्ति-विसेसो कश्बं भासा जा होइ सा होउ' | 


“उवितत विशेष ही काव्य होता है। भाषा जो भी हो सो हो। काव्य की उक्ति 
में विशिष्टता इसी 'वक्रोक्ति' के समाश्रयण से आती है। संस्कृत आलोचना के इस 
तत्त्व की महत्ता सर्वत्र मान्य हैं और आजकल के कविजनों की भाषा इसीलिए 
चक्रोक्तिमयी होती है। काव्य में झाक्षणिक शब्दों का प्रयोग भाषा को स्निग्ध तथा 
भाव को रसपेशल बनाता है और इसीरिए इसका प्रचुर प्रचार सर्वत्र दृष्टिगोचर 
हो रहा है। वक्रोक्ति का आदर भारतवषं में ही नहीं, प्रत्युत यूरोप में भी अभि- 
व्यञ्जनावाद'के नाम सें जिस काव्यतत्त्व का समीक्षण तथा प्रचारण हो रहा है वह भी 
बक्रोबित के बहुत कुछ पास पहुँचता है। इसलिए संस्कृत आलोचना का मर्मज्ञ अपने 
तत्त्व का उद्घाटन इस सरस सूक्ति कें द्वारा करता है” | 


आर 

वक्ोषतयो यत्र विभूषणानि , 
वाक्यार्थबाध; परमः प्रकर्षः । 
अर्थेषु बोध्येव्वभिघेव दोषः , 
सा काचिदन्या सरणिः कवीनाम्‌ ॥ 


महाकवियों का मागं ही निराला होता है--जिसमें वक्र उक्तियां विभूषण होती 
हैं। वाक्य के अर्थ का वाधही परम उत्कर्ष होता है तथा अर्थ के प्रकट करने के लिए 
अभिधा का प्रयोग दोष माना जाता है। सचमुच यह अद्भुत मार्ग है काव्य का ! ! ! 
वक्रोक्ति के कारण भाषा में लोच तथा ऊचीलापन ही नहीं आता, प्रत्युत एक ही अर्थ 
के अभिव्यञ्जक तथा द्योतक नाना शब्दों का रुचिर पुंज भी कवि के सामने प्रस्तुत हो 
जाता है। इसीलिए वक्रोक्ति भाषा को शबित तथा प्रौढ़ि देने में, भावों की नितान्त 
अभिनव ढंग से अभिव्यञ्जना करने में एक अलौकिक साधन है; इस तथ्य की 


नहुशः व्याख्या कर संस्कृत के आलोचको ने हमारे सामने एक अपूर्व काव्यतत्त्व की 
घोषणा की है। 


ध्वनि 


संस्कृत आलोचना की तीसरी देन है--ध्वनि का तत्त्व । हमारे आलोचकों 

ने काव्य की समीक्षा कर इस महनीय तत्त्व की उद्भावना की कि काव्य उतना ही 
नहीं प्रकट करता जितना हमारे कानों को प्रतीत हो रहा है। भाषा अलौकिक शक्ति 

से सम्पन्न रहती है और वह नितान्त गूढ़ अर्थो को भी हमारे हृदयः तक पहुँचाने की 

क्षमता रखती है। इस गूढ़ शक्ति को हमारे संस्कृत के आलोचको ने स्वयं समझा और 

अपनी मनोरम शैली में विस्तार तथा बैशद्य के साथ समझाया । यह्‌ तत्त्व बहुत से 

_आलोचको के लिए अनिवंचीय कोटि में बहुत दिनों तक पड़ा रहा, परन्तु आनन्दवर्घन 
ने इस अर्थ की स्वतन्त्रता तथा मनोरमता का विवरण बड़ी सुन्दरता के साथ अपने 
युगान्तरकारी ग्रन्थ “ध्वन्यालोक' में सवंप्रथम प्रस्तुत किया । लक्ष्य में इसकी सत्ता तो 

अत्यन्त प्राचीनकाल से ही थी, परन्तु लक्षण-प्रन्थ में इसकी समीक्षा तथा विशद व्याख्या 

हमारे आलोचकों के तलस्पशिनी बुद्धि का परिचायक है। व्यञ्जना ही काव्य की 

कसौटी मानी गई। जिस काव्य में इस शक्ति का जितना ही अधिक आश्रयण विद्यमान 

रहता है, वह काव्य उतना ही माभिक, रोचक तथा हृदयावर्जक माना जाता है। 

शब्द की इस महनीय शक्ति को प्रतिष्ठा देने के लिए इन आलोचकों ने न्याय तथा 

मीमांसा के अनुयायी आचायों से जो लोहा लिया वह भी अपनी पैनी युवितयों के कारण 
दार्शनिक संसार की एक आइ्चयंकारी घटना है। तात्पयंवादी, अन्विताभिधानवादी 
तथा अभिहितान्वयवादी आचार्यों के मतों का युक्तियुक्त खण्डन कर संस्कृत आलो- - 
चना के आचायोँ ने एक नवीन यू क्तिवाद की प्रतिष्ठा की । | 


` यह कम महत्त्व की बात नहीं है कि पश्चिमी आलोचक भी आज समीक्षा के लिए 
व्यञ्जना शक्ति के महत्त्व को समझने लगे हैँ। १८ शती के मान्य अंग्रेजी कवि ड्राइडन | 
ने बड़े पते की बात कही थी--'मोर इज मेण्ट दैन मीट्स दी ईअर' अर्थात्‌ कविता का 
तात्पर्यं उससे अधिक होता है जो हमारे कान के साथ सम्पक में आता है। यह स्फुटतया 
ध्वन्यर्थ की काव्य में स्वीकृति है। आजकल के अंग्रेजी आलोचक तो स्पष्टतः व्यञ्जना 
शक्ति के महत्त्व को काव्य में मानने लगे हैं। मान्य कवि तथा आलोचक एबर क्राम्बी, 
की स्पष्ट उक्ति है--“साहित्य-कला कुछ मात्रा तक सदैव व्यञ्जनात्मक होती है और 
इस कला का महनीय उत्कर्ष यह है कि यह व्यञ्जना शङ्नित को एसी व्यापक, विशद 
तथा सूक्ष्म भाषा में प्रकट करे जितना सम्भव हो सकता है। अभिधाशक्ति के द्वारा 
जो अर्थ वाच्य होता है, उसकी पूर्ति भाषा की व्यञ्जना-शक्ति कर देती है।” रिचः 
ड़ंस जैसे आधुनिक दार्शनिक आलोचक भी इसे काव्य में महनीय तत्त्व मानते हैं 
उनके अनुसार काव्यगत अर्थ के चार प्रकार होते है-- (१) सेन्स, (२) फीलिज्ञ, 
(३) टोन, (४) इनूटेन्शन। सेन्स' का अर्थ है वक्ता के द्वारा कही गई वस्तु। 
'फीलिंग' का अर्थ है हृदयगत भाव । 'टोन' का अथं है बोलने का सुर;. वक्ता और 
बोधव्य के सम्पर्क का ज्ञान। वक्ता अपने श्रोताओं की ओर दृष्टि रख कर ही अपने 
वाक्यौं का विन्यास करता है। श्रोताओं के भाव परिवर्तन के साथ-साथ वक्ता अपने कथन 
के सुर में भी परिवर्तन करता है। यह तीसरा प्रकार है। “इन्टेतशन' का अर्थ है अभि 
प्राय या तात्पर्य । लेखक बहुत-सी बातें कहना चाहता है, परन्तु वह शब्दों के द्वारा 
प्रकट नहीं कर सकता । उसे यह अपने पाठकों के लिए बोध्य या गम्य ही बनाकर छोड़ 
देता है। किसी ग्रन्थ की रचना में लेखक का जो तात्पय या व्यङ्ग्य अर्थ होता दै 
वही उसका 'इन्टेन्‌हान' होता है। यहाँ स्पष्टतः इस शब्द का तात्प ध्वनि' से है जो 
इस आलोचक की सम्मति में काव्यगत अर्थं का सबसे “महत्त्वपूर्ण अश होता है। 
दु जिस व्यञ्जना से गम्य अर्थ की ओर पश्चिमी आलोचना अभी मुइ रही है और 
उसका महत्त्व समझ रही है उसका विद्यद प्रतिपादन संस्कृत आलोचना ने कम-से-कम 
इढ़ हजार वर्षों से तो अवश्य ही किया है। यह उसके लिए गौरव की वस्तु है । 

हमारी आलोचना की चौथी देन है--रस का तत्व । हम निःसन्देह कह सकते 

हैं कि हमारी आलोचना ने रस तत्त्व का जो मनोवैज्ञानिक विश्लेषण तथा विवरण 
प्रस्तुत किया है वह अन्यत्र एकान्त दुर्लभ है । रस के रूप का, उसकी साधक सामग्री 
का, उसके परस्पर सम्वन्ध का, उसके पारस्परिक उन्मीलन का, विरोध का तथा 
 विरोधपरिहार का जो गम्भीर विवेचन भरत तथा उनके व्याख्याकारों ने किया है 
वह नितान्त सूक्ष्म, मामिक तथा तलस्पर्शी है। काव्य का यही हृदय है, यही उपनिषद्‌ 
है। इसी अलौकिक आनन्द के उन्मीलन की ओर समग्र काव्य अग्रसर होते हैं चाहे 
वे दृश्य हों या श्रव्य इसी की सिद्धि के तारतम्य से काव्य के उत्कर्ष तथा अपकर्ष का 
मूल्यांकन किया जाता है। काव्य का यही हृदयपक्ष है जो' श्रोता तथा दर्शक के हृदय 
को अनुरंजित कर काव्य के श्रवण करने के लिए या नाटक के देखने के लिए बलात्‌ 
खींचता है। काव्य का आकर्षण इसी तथ्य पर आश्रित रहता है । रसात्मकता काव्य 
की सबसे बड़ी कसौटी है। इस तथ्य का परिचय हमें महि वाल्मीकि की प्रथम इलोका- 


त्मक रचना से होता है। व्याध के वाण से बिधे हुए कञ्च के लिए विलाप करनेवाली. 


क्रौञ्ची के करुण ऋन्‍दन को सुनकर महष वाल्मीकि के मुख से जो प्रथम उद्गार 
निकला था वही रसमयी कविता का प्रथम प्रतीक है । शोक तथा इलोक का समीकरण 
आलोचनाशास्त्र का प्रथम मूल सूत्र है जिसके भाष्यरूप में अवान्तर ग्रन्थों की परम्परा 
चलती है। रामायण, कालिदास तथा आनन्दवर्धन एक स्वर से.इस समीकरण के पक्ष 
पाती हैं और इसके साक्षी है कि वाल्मीकि प्रथम कवि ही नहीं, प्रथम भावक भी हैं । 
काव्यसर्जन तथा काव्यालोचन का जन्म तथा उदय संस्कृत साहित्य में एक ही समय 
हुआ। वाल्मीकि ही हमारे आदि कवि हुँ और वे ही हमारे आदिम आलोचक हैं--- 


काव्यस्यात्मा स एवार्थः तथा चादिकवेः पुरा । 
कौञ्चद्रन्द्रवियोगोत्यः शोकः इलोकत्वमागतः ॥ 


(ध्वन्यालोक १११८) 
कविता का मूल स्रोत भावों की अभिव्यक्ति है । कवि के हृदय में उद्वेलित होने- 


वाले भावों को शब्दों के द्वारा जो वस्तु प्रकट करती है उसी का नाम तो 'कविता' है। 


इसका मार्ग दरशन महषि वाल्मीकि ने ही प्रथमतः किया । इस आदि कवि-भावक की 
आछोचना का यही मर्म है कि रस ही काव्य का मूलभूत महनीय तत्त्व है। इस रंस का 

- उदय तवतक नहीं हो सकता जबतक कवि उस भाव से स्वयं आप्लुप्त न हो । यदि कवि 
किसी भाव से बिल्कुल आक्रान्त हो उठता है, उसके हृदय में भाव इतना भर जाता है 
कि वह छलकने लगता है तभी रसमयी कंविता का जन्म होता है । भावानुभूति भावाभि- 
व्यक्ति का प्रथम सोपान है । पहिले अनुभूति से सम्पन्न कवि ही उचित शब्दों में उस 
भाव की अभिव्यक्ति पाठकों के सामने करने बैठता है और तभी वह-सफल होता है । 


बिना स्वतः अनुभूति के क्या कोई लेखक अपने पाठकों में उस रस का उन्मीलन कभी « 


करा सकता है? उसका प्रयास निश्‍चय रूप से विफल होगा । रस का उन्मीळन ही 
काव्य का लक्ष्य है और उस रस का विश्लेषण आलोचना का तात्पर्यं है। इसे कभी, 
भुलाया नहीं जा सकता। इस प्रकार संस्कृत आलोचना ने विश्व साहित्य के सामने 
अपनी महती देन औचित्य, वक्रोक्ति, ध्वनि तथा रस के रूप में प्रस्तुत किया । तुलना 


त्मक समीक्षण का यह परम रहस्य है। 


भि 
"5 

(१) 
आलोचनाशास्त्र के सम्प्रदाय ' 


अळंकार-शास्त्र के ग्रन्थों के अनुशीलन से यह स्पष्ट प्रतीत होता है कि उसमें 
अनेक सम्प्रदाय विद्यमान थे। आलंकारिकों के सामने प्रधान विषय था काव्य की 


आत्मा का विवेचन। वह कौनसी वस्तु है जिसकी सत्ता रहने पर काव्य में काव्यत्व _ 


विद्यमान रहता है? वह कौन-सा पदार्थ है जो काव्य के अंगों में सबसे अधिक उपादेयं 


और महत्त्वपूर्ण है। इसी प्रश्‍न के उत्तर में नाना सम्प्रदायो की उत्पत्ति हुई। कुछ 


लोग अळंकार को ही काव्य का प्राण मानते हैँ, कुछ गुण या रीति को और दूसरे लोग 
ध्वनि को। इस प्रकार काव्य की आत्मा की समीक्षा में मेद होने के कारण भिन्न भिन्न 
शताब्दियों में नये नये सम्प्रदायों की उत्पत्ति होती गई। “अळंकार सर्वस्व' के टीकाकार 
समुद्रबन्ध ने इन विभिन्न सम्प्रदायों के उदय का जो कारण बतलाया है वह बहुत ही 
युक्तियुक्त है । उनका कहना है कि विशिष्ट शब्द और अर्थ मिलकर ही काव्य होते 
हैँ। शब्द और अर्थ की यह विशिष्टता तीन प्रकार से संभव हो सकती है :-- 


(१) घमं से 

(२) व्यापारं से 

(३) व्यंग्य से ` 

धर्मे दो प्रकार के होते है--(१) नित्य और (२) अनित्य। अनित्य धर्म की 
सत्ता काव्य में उतनी अपेक्षित नहीं होती जितनी नित्य धर्म की। अनित्य घमं है 
अलंकार और नित्य धर्मे का नाम है गुण। इस प्रकार धर्ममूलक विशिष्टता को प्रति- 
पादन करनेवाले दो सम्प्रदाय हुए (१) अळंकार सम्प्रदाय (२) रीति या गुण 
सम्प्रदाय । 


व्यापारमूलक वैसिष्ट्य भी दो प्रकार का होता है । (१) वक्रोक्ति; (२) 
भोजकत्व । वक्रोवित उक्ति-वैचित्र्य का ही दूसरा नाम है और इस वक्रोक्ति के 


न 


माननेवारे [ ०७७ " अतः ६् वक्रोक्ति Rr 
द्वारा काव्य में चमत्कार माननेवाले आचार्य कुन्तक हैँ। अतः उनका मत वक्त | 
सम्प्रदाय के नाम से प्रसिद्ध है। भोजकत्व व्यापार की कल्पना रस-निरूपण के अवसर 

पर भट्टनायक ने की है। परन्तु इसे अलग न मानकर आचार्य भरत के रस सम्प्रदाय 
के भीतर ही अन्तर्भूक्त मानना उचित है। 


दाब्दार्थं में व्यंग्यमूलक वैशिष्टय माननेवारे आचार्यं आनन्दवर्धन हूँ जिन्होंने 
घ्वनि को उत्तम काव्य स्वीकार किया है । आनन्दवर्धन ने ध्वन्यालोक के आरम्भ में 
घ्वनिविरोघी तीन मतों का उल्लेख किया है जो उनसे प्राचीन हैँ तथा काव्य में ध्वनि 
की स्वतन्त्र सत्ता मानने: के विरोधी हैँ। इन तीनों सम्प्रदायों के नाम है-(१) 
अभावभावी (२) भक्तिवादी और (३) अनिर्वंचनीयतावादी । अळंकार-सवेस्व के 
टीकाकार जयरथ ने अपनी 'विमशिणी' में ध्वनि की बारह विभ्रतिपत्तियों का निर्देश 
किया है जिनमें ध्वनि का विरोध माना जाता है। इन सबका अन्तर्भाव कर आनन्द- 
वर्घन मुख्यतया तीन ही घ्वनि-विरोधी पक्ष मानते है। इनका खण्डन कर उन्होंने 
ध्वनि! की पृथक्‌ स्वतन्त्र सत्ता सिद्ध की है। 


संस्कृत आलोचना के मुख्यतः छः सम्प्रदाय होते हैँ :— 


सम्प्रदाय माचायं 
(१) रस-सम्प्रदाय ` भरत्तमुनि 
(२)' अलंकार सम्प्रदाय ` भामह 
(३) रीति सम्प्रदाय वामन 
(४) वक्रोक्ति सम्प्रदाय कुन्तक 
(५) घ्वनि सम्प्रदाय आनन्दवर्धन 
(६) औचित्य सम्प्रदाय ` [ . क्षेमेन्द्र । 

१-रस-सम्प्रदाय ` 


` राजशेखर के कथनानुसार रस-सम्प्रदाय के आदिम आचार्य नन्दिकेश्वर हैं, 
परन्तु आजकल न इनका कोई ग्रन्थ ही मिळता है, न इनके मत का ही परिचय मिलता 
है। भरतमुनि ही इस सम्प्रदाय के आजकल प्रतिष्ठाता माने जाते हैं और उनका 
“नाट्यशास्त्र' रससिद्धान्त का प्रतिपादक सवंप्राचीन ग्रन्थ है । नाट्यशास्त्र कभी 
सूत्ररूप में ही विद्यमान था, परन्तु आजकल इसमें तीन स्तर दीख पड़ते है---सूत्र, 
भाष्य तथा दोक या कारिका । भरत ने अपने सिद्धान्तो की पुष्टि में कतिपय अनुवंश्य 
दलोको को उद्धृत किया है जो अभिनवगुप्त के अनुसार शिष्य-परम्परा से आनेवाले 

प्राचीन पद्यो का नाम है। नाट्यशास्त्र एक युग की रचना नहीं है, प्रत्युत वह अनेक 
शतियों के सामूहिक प्रयत्नों का सुखद परिणाम है। 'कोहल' नामक किसी प्राचीन 
नाट्याचार्य ने नाट्यशास्त्र के विकास में विशेष योग दिया था; इसका पता अनेक 
स्थलों से चलता है। अभिनवभारती के अनुसार भरत ने 'कोहल' के विशिष्ट मतों 
को आदरपूर्वक अपने ग्रन्थ में स्थान-स्थान पर रखा है। नाट्यशास्त्र के दो रूप थे-- 
(१) वृहत्‌ तथा (२). ल्घु। प्राचीन नाट्यशास्त्र बारह हजार इलोकों में निबद्ध 
था। लघु संस्करण जो वर्तमान संस्करण है केवल छः हजार इलोकों का ही है। 
इंसीलिए इस ग्रन्थ के रचयिता भरतमुनि धनञ्जय और अभिनवगुप्त के द्वारा 
'षट्साह्रीकार' (छ हजार इरोकों के कर्ता) के नाम से निदिष्ट किये गये हैं। इसकी 
रचना विक्रमपूर्व द्वितीय शती' से लेकर विक्रमपरचात्‌ द्वितीय शती के मध्य में कभी 
मानी' जाती है। 


भरत के नाट्यशास्त्र को ललित कलाओं का विइवकोष कहना चाहिए। नाटय- 
विषय का ही नहीं, प्रत्युत आलोचना शास्त्र का, छन्दः शास्त्र का, संगीत का तथा 
अभिनय का भी यह आदि तथा प्रौढ़ ग्रन्थरत्न है । इसकी लोकप्रियता का पता 
इसके भाष्यकारों के नाम से भी चल सकता है। इसके ९ भाष्यकारों का परिचय 


मिलता है जिनके नाम है ' 


(१) उद्भट, (२) लोल्छट, (३) शंकुक, (४) भट्टनायक, (५) राहुल, 
(६) भट्टयन्त्र, (७) अभिनवगुप्त, (८) कीतिघर तथा (९): मातृगुप्त। इन 
सब में अभिनवगुप्त की प्रख्यात व्याख्या अभिनव भारती' ही आज उपलब्ध होती 
है औरं इसी में उल्लिखित होने से अन्य टीकाकारों के भी अस्तित्व का पत्ता चलता है। । 
उद्भट का समय अष्टमशती है और अभिनवगुप्त का एकादश शती और इन्हीं दोनों 
के बीच में लगभग तीन सौ वर्षों के भीतर अन्य व्याख्याकारों का उदय हुआ। मातू- 
गुप्ताचायं के नाट्यलक्षण के इलोकों को राघवभट्टने शाकुन्तल की टीका में बहुशः 
उद्धत किया है । सुन्दर मिश्र (१७ शती) के कथनानुसार मातृगुप्त न भरत के इलोकों 
की व्याख्या लिखी थी। इन टीकाकारों में लोल्लट, शंकुक तथा भट्टनायक ने भरत 
के रससूत्र की विभिन्न व्याख्या की है जिनका निर्देश अभिनव भारती में बहुशः किया 
गया है। 


- रस सम्प्रदाय के अनुसारं काव्य में रस ही एकमात्र मुख्य तत्त्व है। भरत्रमुति ने 

नाटकीय रस का ही निरूपण किया है और इसीलिए रस को नाट्यरस की संज्ञा दी है । 
पिछले आलंकारिकों ने इसे श्रव्य काव्य का भी महनीय तत्त्व माना है। रस का उन्मेप 
ही नाट्य का तथा काव्य का चरम लक्ष्य माना जाता है। इस तात्पर्य की सिद्धि के 
अभाव में काव्य नीरस, फीका तथा उद्देगकर होता है। इस के उन्मीलन के निमित्त 
स्थायी तथा व्यभिचारी भाव-विभाव तथा अनुभाव का भी विश्लेषण बड़ी सूक्ष्मता के . 
साथ यहाँ किया गया है। रस की संख्या के विषय में भी मतभेद है। इन आठ रसों को 
सत्ता के विषय में किसी की भी विमति नहीं है-्एंगार, हास्य, करुण, रौद्र, वीर, भयानक, 
वीभत्स तथा अद्भुत । शान्त रस नवम रस माना जाता है जिसकी काव्य तथा नाट्य 
में सत्ता के विषय में आचायों में काफी मतभेद है। धनञ्जय शान्तरस को नाट्य में 
निषेध करते हैं, परन्तु अभिनवगुप्त नाटय तथा श्रव्यकाव्य दोनों में इसकी सत्ता मानते 
हूँ। रुद्रट ने भ्रेयान्‌' नामक रस को, विश्वनाथ कविराज ने 'वात्सल्य' को, गौडीय 
बेष्णवों ने 'मधुररस' को इस श्रेणी में जोड़कर रसों की संख्या को बहुत ही बढ़ा 
लिया हैं। 


साहित्य में रसमत का सर्वतोभावेन प्राधान्य है। ध्वनिवादी आचायों ने भी ध्वनि 
के त्रिविध प्रकारों में “रसध्वनि' को ही मुख्य तथा काव्य की आत्मा माना है। ध्वनि 
मुख्यतया तीन प्रकार की होती है-वस्तु-घ्वनि, अळंकारध्वनि तथा] रसध्वनि। 
इन तीनों में अन्तिम मुख्यतम है। भोजराज भी समस्त वाङमय को तीन भागों में 
बाँटते हँ-- (१) स्वभावोक्ति, (२) बक्रोवित तथा (३) रसोक्ति। इनमें अन्तिम 
का विशेष चमत्कार काव्य में होता है। विश्‍वनाथ कविराज ने रसात्मक वाक्य को 
काव्य मानकर काव्य में रस के महत्त्व को स्वीकार किया है। अरिनिपुराण की स्पष्ट 
उक्ति है--वाग्वेदग्ध्यप्रधानेषपि रस एवात्र जीवितम्‌ । काव्य में वक्रोक्ति से उत्पन्न 
चमत्कार के मुख्य होने पर भी रस ही उसका प्राण होता है। भरत ने 'नहि रसादृते 
कङ्चिदर्थः प्रवतंते' का सिद्धान्त प्रतिष्ठित कर रस को काव्य का मौलिक तत्त्व माना 
है। इस प्रकार रस सम्प्रदाय के अनेक आचायं हुए जिनमें अनेक ध्वनि को भी 
विशेष महत्त्वशाली. मानने के कारण ध्वनि सम्प्रदाय के भी अनुयायी हुँ। 


२-अलंकार-सम्प्रदाय 


_ अलंकार मत के प्रवर्तक आचार्य भामह हैं। इस मत के पोषक हैँ भामह के टीकाकार 
 उदृसट। दण्डी, रुद्रट एवं प्रतिहरेन्दुराज भी इसी मत के अनुयायी हैं। दण्डी के मत 

में काव्य के पोषक अंगों को अलंकार कहते हँ । रुद्रट और प्रतिहारेन्द्राज ने भी अपने 
ग्रन्थों में अलंकार को ही प्रधानता दी है। इस सम्प्रदाय में अलंकार ही काव्य की आत्मा 
है। अग्नि की उष्णता के सदृश अलंकार काव्य का. प्राणाधायक तत्त्व माना जाता है। 
जयदेव का तो यहाँ तक कहना है कि जो विद्वान्‌ अलंकार से हीन शब्द और अर्थ को 
काव्य मानता है वह अग्नि को भी अनुष्ण (उष्णताहीन) क्यों नहीं मानता ? जिस 
प्रकार अग्नि का उष्णतारहित होना असंभव है, उसी प्रकार काव्य का अलंकार से रहित 
होना असंभव है: 


अङ्गो करोति यः काव्यं दाब्दार्थावनलंकृती । 
असौ न मन्यते कस्मात्‌ अनुष्णमनलंकृती ॥ 
(चन्द्रालोक १।८) 


रुय्यक की स्पष्ट सम्मति है कि प्राचीन आलंकारिकों के मत से अलंकार ही काव्य 
में प्रधान होते हैँ । 


अलंकारो का विकास धीरे-धीरे होता आया है। भरत के नाट्यशास्त्र में इन 
चार ही अळंकारों का निर्देश मिलता है।--यमक, उपमा, रूपक और दीपक । अतः 
साहित्य के मूलभूत अळंकार ये ही चार हैँ जिनमें से पहिला तो शब्दालंकार है और 
अन्य तीन अर्थालंकार। भरत के मत में यमक दस प्रकार का होता है। उपमा के 
पाँच भेद होते है--त्रबंसा, निन्दा, कल्पिता, सदृशी तथा किञ्चित्सदुशी । रूपक तथा 
दीपक का एक-एक भेद होता है। इन्हीं चार अलंकारों से विकसित तथा परिवधित 
होकर अलकारों की संख्या कुवलयानन्द में सवा सौ कें ऊपर तक पहुंच गई है। 
काछ-क्रम: के अनुसार अलंकारों की संख्या के समान उनके स्वल्प में भी पर्याप्त 


अन्तर पड़ता गया है। 


भरत ने नाटबशास्त्र (अध्याय १७) में ३६ प्रकार के 'लक्षणों' का विवरण 
दिया है। बहुत से इन “लक्षणों को परवर्ती आचार्यों ने अलंकार म लक लिया 
और इस प्रकार अळंकारों के विकास में इन 'लक्षणों' का भी कम महत्त्व | माना जा 
सकता । उदाहरणार्थं हेतु, लेशं तथा आशीः को लीजिए इनके विषय मे परवती 
आचायों की भिन्न-भिन्न सम्मतियाँ हैं। भामह हेतु तथा लेश को तो अलंकार नहीं 


मानते परन्तु आशीः को अलंकार मानते 

CE 

- परवर्ती आचार्यों के विभिन्न मत हैँ। अप्पयदीक्षित ने कुवलयानन्द में हेतु तथा लेश को 


अलंकार माना है। इस प्रकार अलंकारों का विकास क्रमशः होता गया । 


भारतीय आळंकारिकों ने अलंकारों के विभाजन के अवसर पर उनके मूल तत्त्वों 
पर भी विचार किया है। अळंकारों के विभाग के लिए उन्होंने कतिपय सिद्धान्त भी 
निश्चित किये हँ। इसका संकेत सर्वप्रथम रुद्रट के काव्यालंकार में मिलता है। उन्होंने 
ही सबसे पहले औपस्य, वास्तव, अतिशय और क्लेष को अलंकारों के विभाजन का मूल 
कारण माना है। यह विभाजन उतना वैज्ञानिक न होने पर भी एक मौलिक विचार की 
सूचना देता है। इस विषय में 'अलंकार सवंस्व' के कर्ता रुव्यक का निरूपण बडा ही 
यू क्तियुवत और वैज्ञानिक है। इन्होंने औपम्य, विरोध, लोकन्याय, आदि को अळकारों 
का मूल विभेदक तत्त्व मानकर अलंकारों का विभाजन सुन्दर समीक्षा के साथ किया 
है। इस सम्प्रदाय के प्राचीनत्व और महत्त्व का परिचय इसी' घटना से लगता है कि 
इसी के नाम पर ही हमारा समस्त आलोचना-शास्त्र 'अलंकार-शास्त्र' के नाम से 
अभिहित किया जाता है। 


महत्त्व 


` अलंकार सम्प्रदाय में रस की' स्थिति विचारणीय है । अलंकार मत को माननेवाले 
आचार्यो को रस का तत्त्व अज्ञात नहीं था, परन्तु उन्होंने इसे स्वतन्त्र स्थान न देकर 
काव्य के प्राणभूत अलंकार का ही एक प्रकार माना है। “रसवत्‌', 'प्रेयस” 'उ्जस्वी' 
तथा समाहित' नामक अलंकारों के भीतर रस और भाव का समस्त विषय इन आल- 
कारिको ने निविष्ट कर दिया हैं। भामह को महाकाव्य में रसों की आवश्यक 
स्थिति मान्य है। दण्डी भी रस-तत्त्व से परिचित हैं और, रसवत्‌ अलंकार के भीतर 
इन्होंने आठों रस और आठें स्थायी भावों का निर्देश किया है। वे माधुर्य गुण के अन्त- 
गंत भी रस का समावेश मानते हैँ। अतः दण्डी को रसतत्त्व से अपरिचित नहीं माना 
जा सकता। उद्भट ने भी रसवत्‌ अलंकार के निरूपण के अवसर पर विभाव, संचारी- 
भाव और स्थायीभाव जैसे पारिभाषिक दाब्दों का उल्लेख ही नहीं किया है बल्कि रस॑ 
के नव भेदों को भी स्वीकार किया है। रुद्रट भी काव्य में रस का सन्निवेश करने: का 
उपदेश देते हैं। इनं सब उल्लेखों का यही आशय है कि भामह, दण्डी, उद्भट तथा 
्टरट जैसे अलंकार सम्प्रदाय के मान्य आचायं रसतत्त्व की महत्ता से पर्याप्त परिचित 
है। भरत मुनि से परचाद्वर्ती होने से यह ऐतिहासिक दृष्टि से नितान्त उचित है। 

परन्तु वे छोग उसे अळंकार का ही एक रूप मानते हैं। अलंकार उनकी दृष्टि में एक 
व्यापक सिद्धान्त है। 


अलंकार और ध्वनि 
इन आलंकारिकों को काव्य में प्रतीयमान अर्थ (ध्वनि) की भी सत्ता किसी 

किसी रूप में अज्ञात न थी। रुम्यक का स्पष्ट मत है कि भामह तथा उद्भट प्रभृति 
अलकारवादी आचार्यो ने प्रतीयमान (व्यंग्य) अर्थ को वाच्य का सहायक मानकर 
उसे अलंकार में ही अन्तर्भुक्त किया है । 'एकावली” की टीका 'तरला' में मल्लि- 
नाथ ने भामह प्रभृति आचार्यों को ध्वनि के अभाव का प्रतिपादक आचार्य माना 
है परन्तु उन्हें ध्वनि-अभाववादी मानना उचित नहीं प्रतीत होता । वे ध्वनि के सिद्धान्त 
से पूर्णतः परिचित हैं। वे प्रतीयमान अर्थ को न तो काव्य की आत्मा मानते हैँ और न 
ध्वनि तथा गुणीभूत व्यङ्गय जैसे पदों का अपने अळंकार-ऱ्रन्थों में प्रयोग करते हैं; 
परन्तु प्रतीयमान अर्थ से कथमपि अपरिचित नहीं हैँ। 'पर्यायोक्त' अलंकार के भीतर 
ध्वनि की कल्पना इन आलंकारिकों को स्पष्टतः मान्य है। समासोक्ति, आक्षेप आदि 
अलंकारों में भी द्वितीय अर्थ के रूप में प्रतीयमान प्रतीत होता है। 

` अलंकार सम्प्रदाय में प्रतीयमान अर्थ के विवेचन का अभाव रुद्रट को इतना खटका 
कि उन्होंने 'भाव' नामक एक नवीन अलंकार की ही कल्पना कर डाली । इसके दो 
भेद है जिनके उदाहरणों को मम्मट ने तथा अभिनवगुप्त ने प्रतीयमान अर्थ का द्योतक 
माना है। एसी दशा में हम इसी निष्कर्ष पर पहुँचते हैँ कि अळंकारवादी रुद्रट को 
व्यंग्य का सिद्धान्त सवंथा मान्य था। अन्तर इतना है कि वे इसे स्वतन्त्र रूप देने के 
पक्षपाती नहीं थे, प्रत्युत इसे वे अलंकार के भीतर गतार्थ मानते थे। दण्डी और भामह 
ने अळंकार का जो महत्त्व काव्य में स्वीकार किया है वह किसी-न-किंसी मात्रा में | 
पिछले युग तक चला ही गया। ध्वनिवादी आचायोँ ने ध्वनि को महत्त्व देकर भी 
अळंकार के वर्णन में अपनी उदासीनता नहीं दिखलाई। ध्वनिवादी होते हुए भी मम्मट 
ने अपने ग्रन्थ में अलंकारों का जो सुन्दर तथा विस्तृत निरूपण किया है वह किसी भी 
अलंकारवादी आचार्य के वर्णन से कम महत्त्वपूर्ण नहीं है। 


३-रीति-सम्भ्रदाय 


रीति सम्प्रदाय के प्रधान प्रवेक आचार्य वामन हूँ। दण्डी ने भी रीतियों के वर्णन 
में बहुत-सा स्थान तथा समय लगाया है, परन्तु वामन के ग्रत्य में रीति का जो'महत्त्व 

दिखलाई पड़ता है वह किसी भी आलंकारिक के ग्रन्थ में नहीं दीख पड़ता। उनके 
सिद्धान्त में रीति की महत्ता का पता इसी से लग सकता है कि उन्होंने वलपूर्वक रीति 
को ही कांव्य की आत्मा स्वीकार किया है--रीतिरात्मा काव्यस्थ। पदों की विशिष्ट 
रचना को ही रीति कहते हैं :--बविशिष्ठा पद-रचना, रीतिः । पदों में विशिष्टता 
गुणों के ही कारण उत्पन्न होती है, गुणों के अभाव में पद एक सामान्य रूप में ही 
स्थित रहते हैँ । अतः रीति गुणों के ही ऊपर अवलम्बित रहनेवाला काव्यतत्त्व 
है--विशेषों गुणात्मा। इसीलिए रीति सम्प्रदाय गुण सम्प्रदाय” के नाम से भी 
पुकारा जाता हैं । 


गुणों का सर्वप्रथम वर्णन भरत ने नाट्यशास्त्र में किया है। गुण संख्या में दश 
होते हैँ- श्लेष, प्रसाद, समता, समाधि, माधुर्य, ओज, सुकुमारता, अर्थ-व्यक्ति 
उदारता तथा कान्ति ( नाट्यंशास्त्र १६।९८ )' रुद्रदामन्‌ के गिरनार शिलालेख 
(१५० ई०) मे भी माधुर्य, कान्ति तथा उदारता जैसे काव्यगुणों का स्पष्टतः उल्लेख 
पाया जाता है। भरत के द्वारा निदिष्ट इन गुणों को दण्डी ने स्वीकार किया है। परन्तु 
भरत से उनकी व्याख्या में अनेक स्थलों पर अन्तर है । गुणों में शब्द-गत अथवा 
अर्थगत वैशिष्टय मानना दण्डी की मौलिक सूझ है। वे इन दश गुणों को केवल वैदर्भ- 


मार्ग (वैदर्भी रीति) का प्राण मानते हूँ तथा इनके विपर्थयको गौडीय मार्ग का 
प्रतिपादक स्वीकार करते हैं। 


वामन की गुणों की कल्पना तथा इनकी व्याख्या अत्यन्त नवीन और मौलिक है। 
चामनगुणों को दो प्रकार का मानते हँ (१) शब्दगुण और (२) अर्थगुण। इस 
बिभाजन में जो शब्दगुणों के नाम हैं वे ही अथंगुणों के भी हूँ, परन्तु दोनों प्रकार के गुणों 
की कल्पना में पर्याप्त अन्तर है। वे ही गुण शब्दगुण होते हुँ, तथा अर्थगुण भी । नाम में 
भेद नहीं, परन्तु दोनों के स्वरूप में महान्‌ अन्तर हैं। गुण के विषय में वामन का मत 
अन्य आळंकारिकों को मान्य नहीं हो सका। इनके पहिले ही भामह नें दस गुणों के 
स्थान पर केवळ तीन गुणों-माधुरय, ओज, प्रसाद--की कल्पना स्वीकार की थी। इसी 

* मत का अवलम्बन पीछे के आलंकारिकों ने किया । मम्मट, हेमचन्द्र और विश्वनाथ 
कविराज आदि आलंकारिकों ने गुणों की संख्या तीन ही मानी है । इतने ही पर्याप्त हैं 
काव्य की शोभा बढ़ाने के लिए। उन्होंने सप्रमाण सिद्ध किया कि या तो अन्य गुणों का 

.. इन्हीं तीत गुणों में अन्तर्भाव होता है, या वे दोषाभाव रूप हैं अथवा कहीं-कहीं वे गुण 
. न होकर वस्तुतः दोष ही हो जाते हैं। वामन के मार्ग का थोड़ा अवलम्बन भोजराज 


न 

ने. किया है परन्तु इन्होंने ने गुणों के विभाजन तथा स्वरूप दोनों में विशेष अन्तर किया 
है। भोजराज ने गुणों के तीन भेद माने हैं (१) वाद्यगुण, (२) आन्तरगुण और 
(३) वेशेषिक गुण। उन्होंने गुणोंकी भी संख्या दस से बढ़ाकर चौबीस कर दी है 
_ (सरस्वती-कण्ठाभरण १।५८-६५) 


रीति का विकास 


रीति का प्राचीन नाम मार्ग या पन्था है ।. इसकी कल्पना अलंकारशास्त्र के आदिम 
युग में, भामह से पूर्वकाल में कभी-न-कभी अवश्य हुई होगी । बेदर्भ मागे काव्य का 
एक रमणीय मार्ग माना जाता था तथा गौडीय मार्गे निन्दनीय था। परन्तु स्वतन्त्र- 
मार्गी भामह की विचारधारा निराली है। उनका स्पष्ट कथन है कि हमें न तो वैदर्भ 
मार्ग की प्रशंसा करनी चाहिए और न गौड़ीय मार्ग की निन्दा । बल्कि काव्य के शोभन 
गुणों ही की ओर ध्यान देना चाहिए । दण्डी ने इन दोनों मार्गो--वैदर्भ मार्ग और 
गौड़ीय मार्ग--का बड़ा ही विस्तृत विवेचन किया है। वे वैदर्भ मागे को ही पूर्वोक्त दश 
गुणों से युक्त मानते हैं और गौड़ीय मार्ग में कतिपय गुणों को छोड़कर अन्य गुणों का 
विपर्यय स्वीकार करते हैं। इसलिए दण्डी की दृष्टि में वैदर्भ मार्ग ही कवियों के लिए , 
आदर्श रूप से अनुकरणीय मागे है और गौड़ीय मार्ग नितान्त अस्पृहणीय मागं है। 


वामन ने दण्डी की अपेक्षा काव्य की कल्पना को बड़े ही दृढ़ आधार पर निर्मित 
किया है। काव्य की आत्मा को खोज निकालनेवाले वे सर्वप्रथम आलकारिक हुँ। 
* उनकी दृष्टि में काव्य की आत्मा रीति है। दण्डी की दो रीतियों के स्थान पर वे तीन र 

> रीतियाँ मानते हैं--(१) वेदभों (२) गौड़ और (३) पाञ्चाली। वैदर्मी 
रीति में समस्त दस गुणों की सत्ता विद्यमान रहती है। गौड़ीय रीति में केवल 

ओज और कान्ति गुण होते हँ . तथा पाञ्चाली में माधुर्यं और सौकुमायं गुणों की 
सत्ता होती है। पिछले आळंकारिकों ने रीति की इस संख्या को बहुत ही बढ़ा | 
दिया है। राजशेखर ने कर्पूरमञ्जरी के मंगलश्लोक में इन तीन रीतियों का उल्लेख 
किया है (१) वच्छोमी (वैदर्भी), (२) मागधी तथा (३) पाञ्चालिका 
(पाञ्चाली) । रुद्रट ने लाढीया को भी नई रीति मानकर रीतियों की संख्या चार कर 
दी है। भोज ने आवन्ती, मागघी और राटी को नयी रीतियाँ मानकर इनकी 
संख्या वामन की अपेक्षा दुगुनी (छः) कर दी है। इतना होने पर भी वामन के द्वारा 
उद्भासित तीन ही रीतियों का काव्यजगत्‌ में आज भी प्रचलन है। वामन ही सबसे 

Eo १ 

कम अलकारों का निर्देश करते हैँ। गुणों के समान ही इनकी अलंकारों की उद्भावना 
भी नितान्त मौलिक और सुन्दर है। ` ५ 


महत्त्व 


अलंकार सम्प्रदाय की अपेक्षा रीति-सम्प्रदाय में काव्य सिद्धान्तों का विशेष विकास 
लक्षित होता है। अलंकार सम्प्रदाय की' अपेक्षा रीति-सम्प्रदाय ने काव्य की आत्मा का 
विवेचन बड़ी मामिकता के साथ किया। आनन्दवर्धन की मान्यता है कि काव्य के 
तत्त्वो के उन्मीलनमें रीति सम्प्रदाय के आचार्य ने अपनी क्षमता दिखलाई है। वामन 
की यह प्रकारान्तर से भूयसी प्रशंसा है। 


रीति सम्प्रदाय को, गुण और अलंकार का परस्पर पार्थक्य दिखलाने का गौरव 
प्राप्त है। भामह ने गुण और अळंकार का परस्पर भेद नहीं दिखलाया और दण्डी ने 
काव्य की शोभा करनेवाले समस्त धर्मों (अर्थात्‌ गुणों) को भी 'अलंकार' शब्द से 
व्यवहृत कर अपने अलंकारवादी होने का परिचय दिया। परन्तु वामन ने काव्य में 
गुणों को अलकारों की अपेक्षा कहीं अधिक महत्त्वपूर्ण -माना है। उनकी दृष्टि में काव्य 
की शोभा वढानेवाले धर्म गुण” कहलाते हैं तथा उसका अतिशय (वृद्धि) करनवाले 
धर्म अलंकार' के नाम से पुकारे जाते हैँ। काव्य में अलंकार की अपेक्षा गुण अधिक 
महत्त्वशाली है क्योंकि वे काव्य में नित्य रहते हैं। उनके बिना काव्य की शोभा उत्पन्न 
नहीं होती । काव्य की शोभा के एकमात्र आधायक धर्म को 'गुण' मानना इस सम्प्रदाय 
का महत्त्व है। 


अळंकार-सम्प्रदाय के आचार्यों की अपेक्षा रीति सम्प्रदाय के आलोचकों की 
दृष्टि गहरी तथा पेनी है। भामह आदि अळंकारवादी आचार्य रस को काव्य का बहिरंग 
साधन मानते हैं। परन्तु वामन उसे काव्य के अन्तरंग घमो में परिगणित कर रस की 
महत्ता स्पष्टतः स्वीकार करते है। इन्होंने 'कान्ति' गुण के भीतर रस. का अन्त 
निवेश कर काव्य में इसके महत्त्व को स्वीकार किया है। वामन की वक्रोक्ति के भीतर 
“अविवक्षित वाच्य घ्वनिः का अन्तर्भाव भी उपलव्ध होता है। इस प्रकार काव्य के 


_ तत्त्वोंका विवेचन इस सम्प्रदाय में अळंकार सम्प्रदाय की अपेक्षा कहीं अधिक व्यापक है। 


घ्वनिवादी आचार्यों को भी रीति का सिद्धान्त मान्य है और वे ध्वनि के साथ उसका 
सामञ्जस्य दिखलाने में कृतकार्य हुए है। रीति को एक नई दिशा में ले जाने का 

श्रेय आचारय कुन्तक को प्राप्त है। इन्होंने रीति को कवि के स्वभाव के साथ संबद्ध 
मानकर काव्य में रीति के महत्त्व को अंगीकार किया है । वर्तमान रीतियों का नाम- 
करण भौगोलिक आधार पर हुआ है। परन्तु कुन्तक को न तो यह आधार ही पसन्द 
है और न यह नाम ही। इसलिए उन्होंने रीतियों के इन नये नामों की उद्भावना 
की है :-- 

(१), सुकुमार मागे (=वंदर्भी रीति) 

(२)' विचित्र माग (=गौड़ी रीति) 

(३) सध्यस माग (=पाळ्चाली रीति) 

काव्य में रीति का तथा तत्पोषक काव्यतत्त्व गुण का सिद्धान्त नितान्त महनीय 
है जिसकी उपासना कविजनों का लक्ष्य होना चाहिए । 


४-वक्रोक्ति-सम्प्रदाय 


संस्कृत साहित्य में 'वक्रोक्ति' शब्द का प्रयोग अत्यन्त प्राचीन काल से चलाआ 
सहा है और वह अनेक अर्थो में व्यवहृत होता है । बाणभट्ट ने कादम्बरी में वक्रोक्ति' 
शब्द का प्रयोग अनेक बार किया है। बाण ने इसका प्रयोग क्रीडालाप या परिहास- 
कथा के अर्थ में किया है। अमरुशतक में ही इस शब्द का प्रयोग सुन्दर उक्ति के 
अर्थ में दीख पड़ता है। 

“वक्रोनित? का शाब्दिक अर्थ है वक उक्ति अर्थात्‌ टेढ़ा कथन। 'काव्य' को 
उक्ति साधारण लोगों के कथन-प्रकार से भिन्न तथा अधिक चमत्कृत होनी चाहिए 
और यही वक्रोक्ति है। ऐतिहासिक दृष्टि से अलंकारशास्त्रमें वक्रोक्ति की कल्पना 
भामह से आरम्भ होती है । भामह वक्रोक्ति को अतिशयोक्ति का ही दूसरा नाम मानते 
हैं और इसे काव्य का मूल तत्त्व स्वीकार करते I 

काव्य में वक्रोकित की उपयोगिता भामह को इतनी मान्य है कि वे हेतु, सूक्ष्म 
तथा छेक्ष नामक अलंकारो को वक्रोक्ति से वंचित होते के हेतु अलंकार मानने के पक्षपाती 
नहीं हैं। वे अलंकारों के लिए वक्रोक्ति की स्थिति अत्यन्त आवस्यक मानते हैं :-- 

ध्वाचां वक्रार्थ-शब्दोक्तिरलंकाराय कल्पते” १ 
अर्थात्‌ वक्त (टेढ़ा) अंथ का कथन शब्दों के लिए अलंकार का काम करताहै। | 
अभिनव गुप्त की दृष्टि में वक्रोक्ति का लक्षण है-- 2 

“शब्दस्य हि वक्रता, अभिधेयस्य च सक्ता, 
लोकोत्तीर्णेन खूपेण अवस्थानम्‌ ॥ 


भावार्थ यह है कि लोक में जिस शब्द तथा अर्थ का व्यवहार जिस रूप में होता है, 
उस रूप में न होकर उससे विलक्षण रूप में होना वक्रोक्ति' कहलाता है। 


आचार्य दण्डी ने समस्त वाङ मय को दो भागों में बाँटा है-- ( १) स्वभावोक्ति; 
(२) वत्रोक्ति। स्वभावोवित के भीतर उन स्थलों का अन्तर्भाव किया जाता है जिनमें 
वस्तुओं का यथार्थ कथन विद्यमान हो स्वभाव या यथार्थ कथन से भिन्न होने के कारण 
वक्रोक्ति में 'अतिशय कथन' का समावेश किया गया है। इस प्रकार उपमा आदि 
अर्थालंकार तथा रसवद्‌, प्रेयादि रस से संबद्ध अलंकार वक्रोक्ति के अन्तर्गत आते हैं। 


वामन ने भी वक्रोक्ति का वर्णन किया है परन्तु उनके द्वारा वणित वक्रोक्ति भामह 
द्वारा प्रदशित वक्रोक्ति से नितान्त भिन्न है। जहाँ भामह ने वक्रोक्ति को अळंकारों 
का सामान्य मूलभूत आधार माना है, वहाँ वामन उसे अर्थालंकार में परिगणित करते 
हैँ । उनकी दृष्टि में वक्रोक्ति सादृश्य के ऊपर आश्रित होनेवाली लक्षणा ही है। लक्षणा 


के अनेक आधार हो सकते हुँ। परन्तु सादृश्य (समानता) के आधार पर आश्रित 
होनेवाली लक्षणा 'वक्रोक्ति' कही जाती है :--- 


सादृश्याल्लक्षणा वक्रोक्तिः । 


सुद्रट के समय में आकर वक्रोक्ति एक शब्दालंकार वन जाता है। किसी के वाक्य 
को सुनकर श्रोता उसके किसी शब्द को भिन्न अर्थ में ग्रहण कर जब अवांछित तथा 
अकल्पित उत्तर देता है तव रुद्रट के अनुसार वक्रोक्ति होती है । 


परन्तु वक्रोक्ति सम्प्रदाय के प्रवतंक आचार्य कुन्तक की वक्रोक्ति इन सबसे विलक्षण 
है। वे इसे अळंकार न मानकर काव्य की आत्मा (मूळतत्व) मानते हैं। उनकी 
वक्तोक्ति का लक्षण है--वेदग्धी-भंगो-भणितिः-_अर्थात्‌ किसी वस्तु का साधारण 
लौकिक प्रकार से भिन्न, अलौकिक ढंग से कथन । इस प्रकार जो बक्रोवित भामह में 


 अळंकारों के मूलतत्त्व के रूप में गृहीत थी, वामन में सादृश्यमूळा लक्षणा के रूप में 


. अर्थालकार थी और स्ट्रट में शब्दालंकार मानी जाती थी, वही 


| ही कुन्तक के मतानुसार 
काव्य का मूल तत्त्व स्वीकार की गई । ४ 


८00. Vasishtha Tripathi Collection. By Siddhanta eGangotri Gyaan Kosha 


संस्कृत-आलोचना २५३. 


'वक्रोक्ति' को काव्य की आत्मा मानने वाले कुन्तक-वक्रोक्ति सम्प्रदाय के संस्थापक 
हँ। कुन्तक बड़े ही प्रौढ़ तथा मामिक आलोचक थे। उनकी मौलिकता के कारण हम 
उन्हें आनन्दवर्धन तथा अभिनवगुप्त की कोटि में मानते हुँ। वे रस तथा घ्वनि दोनों 
सिद्धान्तों से परिचित थे परन्तु उन्हें आलोचना में स्वतन्त्र स्थान न देकर वक्रोक्ति का 
ही विशिष्ट प्रकार मानते हैं। इनके मतानुसार वक्रोक्ति छः प्रकार की होती है :-- 


(१) वर्णवक्रता (२) पदपूर्वार्ध-वक्रता (३) पदोत्तरार्ध-वक्रता (४) वाक्य- 
वक्रता (५) प्रकरण-वत्रता और (६) प्रवन्घ-वक्रता। उपचार-वक्रता के भीतर 
इन्होंने ध्वनि के प्रचुर भेदों का समावेश किया है। इनकी वक्रोक्ति की कल्पना इतनी 
उदात्त, व्यापक तथा वहुमुखी है कि उसके भीतर ध्वनि के समस्तभेद सिमिट कर 
विराजने लगते हँ। कुन्तक की विश्लेषण तथा विवेचन शक्ति बड़ी मामिक है। इनका 
ग्रन्थ अळंकारशास्त्र के मौलिक विचारों का भण्डार है। दुःख है कि इनके पीछे 
किसी आलोचक ने न तो इस सिद्धान्त को अग्रसर किया और न इस सम्प्रदाय का अनु- 
गमन ही किया। वक्रोक्ति के महनीय काव्य-तत्त्व को बीजरूप में सूचित करने का श्रेय 
आचार्य भामह को है। इस बीज को उदात्त रूप से अंकुरित तथा पल्लवित करने का 
यश आचार्य कुन्तक को प्राप्त है। घ्वनिवादी आचायों ने इनके वक्रोक्ति के सिद्धान्त 
को काव्य की आत्मा (जीवातु) के रूप में तो नहीं स्वीकार किया है, परन्तु वक्रोक्तिः 
के अनेक प्रकारों को ध्वनि में अन्तर्भुक्त कर उन लोगों ने इनके निरूपण की 
महत्ता को स्पष्टतः अंगीकार किया है। वक्रोक्ति सिद्धान्त संस्कृत आलोचना' में 
काव्य के एक मौलिक तत्त्व के रूप में सदा अमर रहेगा । 


५-ध्वनि-सम्प्रदाय 


साहित्यशास्त्र के इतिहास में सबसे अधिक महत्त्वपूर्ण सम्प्रदाय यही ध्वनि 
सम्प्रदाय' है। इस सम्प्रदाय के आलोचको ने ध्वनि की उद्भावना कर काव्य में 
निहित अन्तस्तत्त्् की व्याख्या की है। ध्वनि के सिद्धान्त को व्यवस्थित करने का श्रेय 
आचार्य आनन्दवर्घन को प्राप्त है जिनका आविर्भाव काइमीर में नवम शताब्दी के 
मध्यकाल में हुआ । इस सिद्धान्त के विरोधी आचायों की कमी नहीं थी, परन्तु 
अन्तर्बंल होने के कारण यह सिद्धान्त उनकी परीक्षार्नि में खरा उतरा और आजकरू 
यह साहित्य-संसार का सवंस्व है। 2 

. च्वनि क्या है? जहाँ वाच्य अर्थ के भीतर से एक दूसरा ही रमणीय अर्थ निकले 
जो वाच्य अर्थ की अपेक्षा कहीं अधिक चमत्कारपूर्ण हो, वही ध्वनि काव्य कहलाता 
है। अर्थ मुख्यतः दो प्रकार के होते है--(१) वाच्य और (२) प्रतोयमाच। वाच्य 
के अन्तर्गत अलंकार आदि का समावेश होता है और प्रतीयमान अर्थ के भीतर ध्वनि 
का। प्रतीयमान अर्थ की सिद्धि काव्य में वस्तुस्थिति के अवलोकन करनेवाले प्रत्येक 
व्यक्ति को हो सकती है। किसी कामिनी के शरीर में लावण्य की चमक रहती है जो 
उसके अंगों से भिन्न एक पृथक्‌ वस्तु होती है। काव्य में भी उसके अंगों से पृथक्‌ 
चमत्कार-जनक प्रतीयमान अर्थ की सत्ता नियतमेव वर्तमान रहती है। आनन्दवर्धन 

का स्पष्ट कथन है--- 


“प्रतीयमानं पुनरन्यदेव , 
वस्त्वस्ति वाणीषु महाकवीनाम्‌ । 
यत्तत-प्रसिद्धावयवातिरिक्तं 
विभाति लावण्यमिवाद्कनासु ॥ 
(ध्वन्यालोक १।४) 


आनन्दवर्धन का महत्त्व इसी में है कि उन्होंने अपनी अलौकिक मनीपया के द्वारा 
इस काव्यतत्त्व को अन्य काव्याङ्गों से पृथक्‌ कर स्वतन्त्र स्थान दिया। वाल्मीकि, 
व्यास और कालिदास आदि कवियों के काव्य में ध्वनि का साम्राज्य है। परन्तु उसकी 
समीक्षा कर उसे काव्यतत््त का एक प्रधान सिद्धान्त वता कर व्यवस्थित रूप देना 
साधारण आलोचकवुद्धि का काम नहीं था। आलोचना के इतिहास में घ्वनि-सम्प्रदाय 
को विशेष महत्त्व प्राप्त है। आनन्दवर्धन ने 'ध्वन्यालोक' नामक ग्रन्थ में इस तत्त्व को 
पहिली मामिक व्याख्या की। उनके लगभग सौ वर्षों के वाद अभिनवगुप्त ने ध्वन्या- 
लोक की टीका 'लोचन' में इस सिद्धान्त की दृढ़ रीति से प्रतिष्ठा की । मम्मट ने अपने 
काव्य प्रकाश में इस सिद्धान्त की सदा के लिए पूर्णरूप से स्थापना की और इसीलिए 
वे ध्वनि प्रस्थापन परमाचायं' की संज्ञा से प्रसिद्ध हैं। ` 


`- च्वनि के शब्द तथा तत्त्व के लिए आलंकारिक लोग बैयाकरणों के ऋणी हूँ। 


. चेयाकरण छोग 'स्फोट' नामक एक ऐसे पदार्थे को मानते हैं जिससे अर्थ फूटता है या 


याविर्भूत होता है। स्फुटति अर्थो अस्मादिति स्फोट:--इस व्युत्पत्ति से अर्थ जिस 
शब्द से फूटता है-अभिव्यक्त होता है वह 'स्फोट' कहलाता है। इस स्फोट को अभि- 

व्यक्त करने का कार्य वही शब्द करता है जिसका हम उच्चारण करते हैं। इसे ही 
ध्वनि कहते हैं। वैयाकरणों के इस “ब्वनि' शब्द को लेकर आलंकारिको ने इसका 
विस्तृतीकरण किया है। 


` आचार्यं आनन्दवर्धन ने ध्वनि के ५१ प्रकारों में तीन ही को मुख्य माना है (१): 
रसध्बनि (२) अलंकार ध्वनि और (३) चस्तुव्वनि। रसध्वनि' के भीतर केवल 
नव रसों की ही गणना नहीं होती प्रत्युत भाव, रसाभास, भावोदय, भाव-सन्धि 
और भावशबलता की भी गणना है। वस्तुध्बनि वहाँ होती है जहाँ किसी तथ्य-कथन 
मात्र की अभिव्यञ्जना की जाय । अलंकारध्वनि वहाँ होती है जहाँ अभिव्यक्त 
किया गया पदार्थं इतिवृत्तात्मक न होकर कल्पना-त्रसूत हो, जो अन्य शब्दों में 
प्रकट किये जाने पर अळंकार का रूप धारण करे। इन तीनों में रसध्वनि ही सर्वेश्रेष्ठ 
है। वस्तुध्वनि और अलंकारघ्वनि का तो सबंथा इसमें ही पर्यवसान होता है । ध्वनि 
को काव्य की आत्मा कहना तो सामान्य कथन है । “वस्तुतः रस ही काव्य की आत्मा 
है” आलोचकों का यही निश्चित मत है । काव्य का अभ्यासी कवि चित्र काव्य से 
अम्यास भले ही करे, परन्तु परिपक्व मतिवाले कवियों का एकमात्र पर्यवसान ध्वनि- 


काव्य” में ही होता है। 


ध्वनि सम्प्रदाय के अनुसार काव्य तीन प्रकार के होते हैं (१) घ्वनिकाव्य 
(२) गुणीभूत व्यंग्य और (३)  चित्रकाव्य । घ्वनिकाव्य में वाच्य से प्रतीयमान 
अर्थ का चमत्कार अधिक होता है। यही सबसे उत्तम काव्य है। जिस काव्य में व्यंग्य 
तों रहता है परन्तु वह वाच्य की अपेक्षा कम चमत्कृत होता है उसे “गुणीभूत व्यंग्य 
कहते हैँ। चित्रकाव्य शब्द तथा अर्थं के अळंकारों से ही काव्य में चमत्कार आता है। 
यह अधम. कोटि का काव्य है। सच्चे कवि का कार्य यह नहीं है कि वह रस से संबंध 
न रखनेवाली कविता के लिखने में अपनी शित का दुरुपयोग करे । 


घ्वनिवादी आचार्यो ने ध्वनि के मूल सिद्धान्त के अनुसार समस्त काव्यतत्त्वों का 
उचित संतुलन काव्य में दिखलाया । विशेषतः गुण और अकार को उत के. 
बास्तविक स्थान पर प्रतिष्ठित कर दिया। गुण वे ही धर्म होते है जो रस-लक्षण मुख्य 


४ दे 
अर्थ के ऊपर अवलम्बित रहते हैँ। अलंकार काव्य के अंगभूत शब्द तथा अर्थ परही | 
च्वनि सम्प्रदाय के अनुसार गुण काव्य 


आश्रित रहनेवाले अनित्य घमं हैं। इस प्रकार घ्व 

के नित्य धर्म हैँ और अळंकार अनित्य धर्म। अलकारों की स्थिति काव्य में हो या न 
हो, परन्तु गुण की स्थिति तो अवइयंभावी है। 


घ्वनि-सम्प्रदाय का इतिहास 


ध्वनि सम्प्रदाय के स्थापना का श्रेय आनन्दवर्धन को प्राप्त है। कुछ लोग वृत्तिकार 
` और कारिकाक्रार को भिन्न-भिन्न व्यक्ति मानकर 'सहृदय' नामक किसी आचार्य 
को ध्वनि के सिद्धान्त की उद्भावना का श्रेय प्रदान करते हैं। परन्तु हमारी सम्मति 
में आनन्दवर्धन ने ही कारिका तथा वृत्ति दोनों की रचना की थी । प्राचीन आळंकारिकों 
ने भी घ्वनि की कल्पना करने का श्रेय सर्वसम्मति से आनन्दवर्धन को ही प्रदान किया है। 
आचार्ये अभिनवगुप्त, घ्वनि सम्प्रदाय के इतिहास में विशेष महत्त्व इसीलिए रखते हैँ 
कि उन्होंने घ्वन्यालोक के ऊपर 'लोचन' नामक टीका रिखकर ध्वनि के सिद्धान्त को 
अनेक युक्तियों से पुष्टकर उसे प्रामाणिक वनाया। उनके अनन्तर मम्मटाचार्य ने 
ध्वनि के विरोधियों के आक्षेपों का उत्तर देकर ध्वनि के सिद्धान्त को दुढ़तर आधारों 
पर संस्थापित किया। अपने ग्न्य में इन्होंने भिन्न-भिन्न दर्शनों के मतानुयायी विद्वानों 
की युक्तियों का खण्डन कर व्यञ्जना की स्वतन्त्र वृत्ति के रूप में स्थापना की। 
मम्मट के पश्चाद्वर््ती विश्वनाथ कविराज ने “साहित्यदर्पण' में ध्वनि की पर्याप्त मीमांसा 
की है। पिछले युग के सबसे बड़े आळंकारिक पण्डिवराज जगन्नाथ (१७ शती) हैं 
जिनकी कृति “रस गंगाधर' घ्वनि-सम्प्रदाय का नितान्त परिपोषक अन्तिम प्रौढ़ ग्रन्थ 
हैं। वे आनन्दवर्धन के सिद्धान्त से इतने प्रभावित हुए कि उन्होंने ध्वनिकार को 
आलंकारिकों की सरणि का व्यवस्थापक होने का गौरव प्रदान किया :-- 


“च्वनिकृतामाळंका रिक-सरणि-व्यवस्थापकत्वात्‌” 
(रसगंगाधर पृष्ठ ४२५) 


यद्यपि ध्वनि-सिद्धान्त प्रवल प्रमाणों के आधार पर प्रतिष्ठापित किया गया था 
तथापि काइमीर के मान्य आलंकारिको को यह सिद्धान्त प्रथमतः मान्य नहीं हुआ। 
मुकुळभट्ट सबसे प्राचीन घ्वनिविरोधी आचार्य है । 'अभिधावृत्तिमातुका' में इनके 
कथन से स्पष्ट प्रतीत होता है कि ध्वनि की.उद्भावना अभी एकदम नयी थी और वे 
उसे लक्षणा के अन्तर्गत मानते थे | इनके शिष्य प्रतिहारेन्डुराज ने घ्वनिको अलंकार के 
ही अन्तर्गत माना है। घ्वनि के खण्डन के लिए भइनायक ने सहृदय दर्पेण' ग्रन्थ की 

रचना की थी । ये काव्य में रस के पक्षपाती थे परन्तु रस की व्याख्या के लिए व्यंजना 
का सिद्धान्त इन्हें मान्य न था। ध्वनि-सिद्धान्त का साक्षात्‌ खण्डन करना कुन्तक का 
व्यय नहीं था । ये ध्वनि को वक्रोक्ति का ही दूसरा प्रकार मानते हँ। रस की उपयोगिता 
काव्य में इन्होंने स्वीकार की है, परन्तु रस स्वतन्त्र काव्य-तत्त्व न होकर वक्रोक्ति का ही 
एक भेदमात्र है। महिमभट्ट के ग्रन्थ का नाम व्यक्ति विवेक' है जिसमें इन्होंने ध्वनि 
को अनुमान के अन्तर्गत होना सिद्ध किया है। इनकी विवेचना वड़ी मार्मिक और 
गंभीरतापूणं है। इन विरोधी आचार्यों का तकंयुक्त समाधान काव्य प्रकाश (११ झती )। 
में मिलता है जिसके वाद यह सिद्धान्त एकान्ततः प्रतिष्ठित हो गया और पिछले आचार्यो 
ने इसे सर्वथा मान्यता दी। 


६-ओचित्य सम्प्रदाय 


औचित्य साहित्य-शास्त्र का व्यापकतम सिद्धान्त है। इसे काव्य को आत्मा या 
प्राण मानने का गौरव यद्यपि क्षेमेन्द्र को प्राप्त है, तयापि औचित्य की कल्पना साहित्य- 
जगत्‌ में अत्यन्त प्राचीन काल से चली आ रही है। भरत के नाट्य शास्त्र में सिद्धान्त 
रूप में तो नहीं परन्तु व्यवहार रूप में औचित्य का विधान पाया जाता है।. भरत का 
कहना है कि लोक ही नाट्यका प्रमाण है। लोक में जो वस्तु जिस रूप में, जिस वेश में, 
जिस मुद्रा में, उपलब्ध होती है उसका उसी रूप, उसी वेश तथा उसी मुद्रा मं अनुकरण 
करना नाटय का चरम लक्ष्य है। इसीलिए नाट्यशास्त्र (प्रकृति) पात्र के भाषा, 
वेश आदि के विधान पर इतना ज़ोर देता है! भरत ने विभिन्न प्रकृतियों का वर्णन 
अपने ग्रन्थ में विस्तार के साथ किया हैं। इससे स्पष्ट है कि भरत नाट्य में औचित्य के 
विधान को परमावश्यक मानते थे । काव्य में औचित्य तत्त्व की कल्पना का मूर्खो 
यही है। इस प्रसंग में भरत का यह इलोक बड़ा ही सारगभित है :-- 


अदेशजो हि वेझस्तुः न शोभां जनयिष्यति । 
मेखलोरसि बन्थे च हास्यायंव प्रजायते ॥ 
: (नाट्यश्चास्त्र २३।६८) 


6 


औचित्य के सर्वेमान्य आचार्य आनन्दवर्धनहैँ जिन्होंने काव्य में औचित्य की पूर्ण 
गरिमा का अवगाहन किया था और रसभंग की व्याख्या के अवसर पर यह मान्य तथ्य 


प्रतिपादित किया था कि अनौचित्य ही रस-भंग का प्रधान कारण है। अनुचित वस्तु 

के सन्निवेश से रसका परिपाक काव्य में उत्पन्न नहीं हो सकता। रस के उन्मेष का 
मुख्य रहस्य है औचित्य के द्वारा किसी वस्तु का उपनिवन्धन तथा काव्य में कल्पना 
और विधान । आनन्दवर्धन कहते हैँ: 


अनोचित्याद्‌ ऋते नान्यत्‌ रसभंगस्य कारणम्‌ । 
औचित्योपनिदन्धस्तु रसस्योपनिषत्परा ॥ 


. आनन्दवर्धन के टीकाकार अभिनवगुप्त ने उन काश्मीरी आलोचको की कड़ी 
आलोचना की है जो ध्वनि के सिद्धान्त से बिना सम्पर्क रखे औचित्य को ही काव्य की 
आत्मा मानते थे। उन्होंने दिखलाया है कि ध्वनि की सत्ता के विना औचित्य का 
सिद्धान्त अप्रतिष्ठित रहता है । ध्वनि को छोड़कर औचित्य तत्त्व का उन्मीलन 
कथमपि युक्तियुक्त नहीं प्रतीत होता । अतः औचित्य तथा ध्वनि परस्पर उपकारक 
तथ्यों के रूप में काव्य-जगत्‌ में अवतीणे होते हैं । 

साहित्यशास्त्र में अभिनवगुप्त के प्रधान शिष्य क्षेमेन्द्र थे ये स्वतः ध्वनिवादी 
थे तथापि औचित्य विचार चर्चा' नामक अपने ग्रन्थ में इन्होंने औचित्य को व्यापक 
काव्य-तत्त्व के रूप में प्रतिष्ठित किया। औचित्य को यह महत्त्वपूर्ण स्थान देने का 
श्रेय आचायं क्षेमेन्द्र को ही प्राप्त है। औचित्य किसे कहते हैं ? इसका उत्तर देते हुए 
क्षेमेन्द्र लिखते हैं कि उचित का जो भाव है वह औचित्य कहलाता है। जो वस्तु जिसके ' 
सदुश हो, जिससे उसका मेल मिरे उसे कहते हुँ उचित' और उचित का ही भाव 
होता है---औचित्य । 
“उचितं प्राहुराचार्याः सदृशं किल यस्थ यत्‌ । 
उचितस्य च यो भावः, तदौचित्यं प्रचक्षते ॥” 
(औचित्यविचार चर्चा, कारिका ७) 


यह औचित्य ही रस का जीवित-भूत है, उसका प्राण है तथा काव्य में चमत्कार- 
कारी है। 


“औचित्यस्य चमत्कारकारिणशचार चबणे । 
रस-जीवित-सूतस्य विचारं कुरुते ऽघुना ॥'” 
$- (वही, कारिका ३) 
` क्षेमेन्द्र ने इस औचित्य के अनेक भेद किये हैं। पद, वाक्य, अर्थ, रस, कारक, 


` किंग, वचन आदि अनेक स्थलों पर औचित्य का विघान दिखा कर तथा इसके अभाव 


संस्क्ृत-आलोचना दे 


को अन्यत्र बतलाकर क्षेमेन्द्र ने साहित्य-रसिकों का महान्‌ उपकार किया हैं। औचित्य 
की विशद विवेचना कर क्षेमेन्द्र ने साहित्यशास्त्र में इसे व्यवस्थित रूप दिया। परन्तु 
इन्हें ही इस सम्प्रदाय का उद्भावक मानना भयंकर ऐतिहासिक भूल है । क्षेमेन्द्र ने 
अपने विवेचन के लिए आनन्दवर्षन तथा भरत से सामग्री एकत्रित की है। इनके द्वारा 
बताये गए औचित्य के सभी भेद 'व्वन्यालोक' में पूर्णतया विद्यमान हैं। सच्ची बात तो 
यह है कि औचित्य के विना न तो अलंकार ही कोई शोभा धारंण करता है और न गुण 
ही रुचिकर प्रतीत होता है। अलंकार और गुण के शोभन होने का रहस्य औचित्य 
के भीतर ही निहित है। क्षेमेन्द्र का यह महत्त्वपूर्ण कथन है-- 
कण्ठे मेखल्या, नितम्बफलके तारेण हारेण वा, , 
पाणौ नुपुरबन्धनेन, चरणे केवूरपाशेन वा । 
शौर्येण प्रणते, रिपौ करुणया नायान्ति के हास्यतां , 
औचित्येन बिना रुचि प्रतनुते नालंकृतिनो गुणाः ॥ 
इस सम्प्रदाय के सिद्धान्त को पिछले युग के आलंकारिकों ने अपनी काव्य कल्पना- 
में औचित्य के तत्त्व को पूर्णतः स्वीकार किया और अपनी समीक्षा में इसका उपयोग 
किया। 
रसालंकृति-वक्तोवित-रीतिध्वन्यौचितो--ऋमाः । 
साहित्यशास्त्र एतस्मिन्‌ सम्प्रदाया इमे स्मृताः ॥ 


(२) 


आलोचनाशास्त्र के मान्य आचार्य 


आलोच्य विषय दोनों प्रकार के काव्य होते हैं--दृश्य 
काव्य तथा श्रव्य काव्य, परन्तु ऐतिहासिक दृष्टि से दृश्य काव्य की ही समीक्षा भारतवष 
में सबसे पहिले आरम्भ हुई। पाणिनि के समय (७ शती विक्रम पूर्व) मे नटों की 
शिक्षा-दीक्षा तश्रा अभिनय से सम्बद्ध ग्रन्थों की रचना'हो चुकी थी। उन्होंने शिलालि 
तथा कृछाइव के द्वारा विरचित नटसूत्रों का निर्देश अपनी अष्टाध्यायी में किया है। 
श्रव्य काव्य की आलोचना का उदय विक्रम की षष्ठ शताब्दी के मध्य में हुआ 


. संस्क्ृत-आलोचना के आ 


ग में भामह ने अपने * की । भामह से पुर्वेवर्ती आचार्यो 
जिस यग में भामह ने अपने 'काव्यालङ्कार की रचना ५ pl 
में काइयप, ब्रह्मदत्त तथा नन्दिस्वामी की बहुत प्रसिद्धि थी, परन्तु उनके ग्रन्थों की 

२६० * संस्छृत-आलोचना 


अभी तक उपलब्धि नहीं हुई है। उपलब्ध आचायों में मान्य आचायों का संक्षिप्त 
परिचय यहाँ विषय की पूर्ति के लिए प्रस्तुत किया जा रहा है। 


(१) भरत (द्वितीय शती) 


ये ही आलोचनाशास्त्र के सर्वप्रथम आचाय हैँ । दो भरतों का पता चलता 
है--बुद्धभरत तथा भरत। वृद्ध भरत का ग्रन्थ नाट्यवेद सम्भवतः १२ 
हजार इलोकों में था, परन्तु वह आज अनुपलब्ध ही है। भरत का 
नाट्यशास्त्र आज उपलब्ध है तथा आलोचनाशास्त्र की ही नहीं, प्रत्युत ललित कलाओं 
की समीक्षा का सर्वमान्य ग्रन्थ है। नादयशास्त्र एक युग की रचना न होकर अनेक 
दाताब्दियों के साहित्यिक प्रयास का परिणत फल है। आज यह कारिकाबद्ध रूप में 


* ही उपलब्ध है परन्तु इसकी अन्तरंग परीक्षा करने पर इसके भीतर वर्तमान तीन 


अंशों का पर्याप्त परिचय मिलता है--(१) सूत्र-भाष्य। यह गद्यात्मक अंश ग्रन्थ का 
प्राचीनतम रूप है। मूल ग्रन्थ सूत्र-रूप में ही था जिस पर भरत ने ही भाष्य भी लिखा 
था। (२) कारिका-मूल ग्रन्थ के अभिप्राय को विस्तार से समझाने के लिए कालान्तर 
में कारिकाओं की रचना हुई। (३) अनुबंदय इोक--गुरु-शिष्य परम्परा से आनेवाले 
प्राचीन पद्य (आर्या या अनुष्टुप में निवद्ध) जो अभिनव भारती के अनुसार प्राचीन 
आचार्यों के द्वारा विरचित हैं तथा सूत्रों की पुष्टि में यहाँ संग्रहीत हैं । 

भरत के वर्तमान नाट्यशास्त्र का समय द्वितीय शती से घटकर नहीं हो सकता। 
कालिदास भरत को देवों के नाट््याचार्य के रूप में जानते हैं और नाटकोंमें आठ 
रसों के विकाश होने तथा अप्सराओं के द्वारा अभिनीत होने का वे निर्देश स्पष्टतः 
करते हैं। अतः भरत को कालिदास (पञ्चमशती) से पुवेवर्ती होना चाहिए । 
सूछ सूतरात्मक ग्रन्य का समय इससे भी प्राचीन है। नाट्यशास्त्र में मुख्यतः ३६ 
अध्याय है तथा लगभग पाँच हजार इलोक हैं। इन अध्यायों में नाट्य की उत्पत्ति तथा 
अभिनय के नाना प्रकारों से सम्बद्ध विषयों का सर्वाङ्गीण विवरण है। रस तथा 
भाव का वर्णन षष्ठ तथा सप्तम अध्यायों में है। यहाँ काव्य की आलोचना वाचिक 
अभिनय के प्रसंग में की गई है । १६ वें अध्याय में काव्यालोचना का ममे समझाया 
गया है। भरत ने दश दोष, दश गुण तथा चार अलंकार (यमक, उपमा, रूपक तथा 
दीपक) की मीमांसा कर इस शास्त्र का आरम्भ किया। इसके ऊपर अनेक टीकायें 


लिखी गई जिनमें आचार्य अभिनवगुप्त की अभिनवभारती 


ही आज उपलब्ध प्रमुख 
व्याख्या है। po 

( २ ) भामह (पष्ठ शतक का पूर्वार्थ) 


भामह ही भरत के अनन्तर मान्य आचार्य हैँ। इन्होंने ही अलंकारशास्त्र को 
नाट्यशास्त्र की परतन्त्रता से मुक्त कर एक स्वतन्त्र शास्त्र के रूप में आलोचकों के 
सामने प्रस्तुत किया । भामह से पूर्ववत मेवाविरुद्व नामक आचार्य का परिचय कम ही 
मिळता है। भामह के पिता का नाम था--रक्रिल गोमी और ये कारमीर के निवासी 
प्रतीत होते हैँ। भामह और दण्डी की कालिक स्थिति के विषय में विद्वानों. में कभी 
पर्याप्त मतभेद था, परन्तु अब तो यह सर्वजनमान्य तथ्य है कि भामह दण्डी से पूर्व- 
वर्ती आचायं हैं। इन्होंने अपने ग्रन्थ में न्यायदोप के वर्णन में बौद्ध न्याय से अपना 
विशेष परिचय दिखलाया है। इनका प्रत्यक्ष प्रमाण” का लक्षण आचार्य दिङनाग 
(पष्ठशती) के अनुसार है, धर्मकीति (सप्तमशती) के अनुसार नहीं। फलतः इनका 
समय इन दोनों बौद्धाचायों के मध्यथुग में होना चाहिए। अतः इनका आवि- 
भाव काल पष्ठ शतक का मध्य भाग माना जाता है। भामह वौद्ध-न्याय से विशेष 
परिचय रखने पर भी बौद्ध नहीं हँ, प्रत्युत ब्राह्मण है, क्योंकि इन्होंने-रामायण तथा 
महाभारत को कथाओं का विशेष रूप से उल्लेख किया है तथा बौद्धों के अपोहवाद' 
का खण्डन भी किया है जो कोई भी वौद्ध नहीं कर सकता । भामह का ग्रन्थ काव्यालड्कार 
छ: प्रिच्छेदों में विभक्त है जिनमें काव्य के साधन, लक्षण तथा भेद का (प्रथम प्रि 
च्छेद में), अलंकारों का (द्वितीय-तुतीय परि० में), दस दोषों का (चतुर्थ परि० में) ) 
न्यायविरोधी दोष का (पंचम परि० में) तथा झब्दशुद्धि का (षष्ठ परि? में) वर्णन 
क्रमश: किया गया है। इलोक चार सौ के करीब हैं। भामह के समस्त सिद्धान्त 
इस शास्त्र में मान्य हैं। इनके विशिष्ट सिद्धान्त ये हँ-- (१) शब्द तथा अर्थ दोनों 
का काव्य होना--ाब्दाथौ काव्यम्‌; (२) भरत के द्वारा वर्णित दश गुणों का गुण- 
त्रयी (माधुर्यं, ओज तथा प्रसाद) में अन्तर्भाव; (३) वक्रोक्ति को सकल अलकारा 
का प्राण मानना; (४) दशविध दोषों का सुन्दर विवेचन; (५) “रीति पर आग्रह 

न मानकर काव्यगुणों पर आस्था । 


(३ ) दण्डी, (सप्तम शती) 


शती) के सभा-पण्डित 
दण्डी दक्षिण भारत के पल्लव नरेश सिहविष्णु (सप्तम शती) 
माने जाते है। इनका लोकप्रिय ग्रन्य काव्यादर्श है जिसके कतिपय सिद्धान्तों का 


निदेश तथा अनेक इलोकों का अनुवाद कन्नडभात्ा 

तथा सिंघली ग्रन्थ सिय-बस-लकर' (स्वभाषालकार) में किया गया है और य 
दोनों अष्टम शती के ग्रन्थ माने जाते हैं । इसका तिब्बती अनुवाद इसकी लोकप्रियता का 
पर्याप्त सूचक है । इस प्रकार यह ग्रन्थ अपने विषय में विशेष प्रख्यात तथा लोकप्रिय 
रहा है। 


काव्यादश बडा ही महनीय ग्रन्थ है। इसमें चार परिच्छेद हुँ तथा इलोकों की 
संख्या साढ़े छः सौ के आसपास है। पहिले परिच्छेद में काव्य का लक्षण-भेद, रीति 
तथा गण का विस्तृत विवेचन है । दूसरे में अर्थालंकारों का, तृतीय में शब्दालंकारों का 
(विशेषतः यमक का) तथा चतुर्थ परिच्छेद मं दशविध दोषों का सुन्दर तथा व्यापक 
वर्णन है। ये सबसे पहिले आचाय हँ जिन्होंन वेदर्भी तथा गीडी रीति के पारस्परिक 
भेद को स्पष्टतया दिखलाया। इस प्रकार ये रीति सम्प्रदाय के भी मार्गदर्शक माने 
जा सकते हैं। 


( ४) वामन (अष्टम शती उत्तरार्ध) 


कल्हण पण्डित के कथनानुसार वामन काइमीर नरेश जयापीड (७७९-८१३ ई०) 
के मन्त्री थे। वामत ने भवभूति के उत्तररामचरित का एक पद्य उदाहरण के रूप में 
उद्धृत किया है । फलतः ये भवभूति (अष्टम शाती पूर्वार्ध) से परवर्ती हैँ तथा राजशेखर 
(१०म शती) से प्राचीन हैं क्योंकि काव्यमीमांसा में वामन के कतिपय सूत्र उद्धृत 
किये गये हैं। वामन आनन्दवर्षन (नवम दाती मध्यभाग) से प्राचीन ही प्रतीत होते 
है जिन्होंने इनका नामतः उल्लेख तो नहीं किया है, परन्तु इनके रीति-सिद्धान्त का स्पष्ट 
निर्देश किया है। 


इनके ग्रन्थ का नाम है-काव्यालंकार सूत्र जिसमें काव्य की आलोचना सूत्रों 
में प्रस्तुत की गई हैः। वामन ने इसके ऊपर अपनी वृत्ति भी लिखी है। सूत्रों की संख्या 
३१९ है तथा ग्रन्थ पाँच परिच्छेदों मं विभक्त है। प्रथम परिच्छेद में काव्य का रूप 
तथा प्रयोजन, तथा रीतियों का वर्णन है। दूसरे में दोषों का, तीसरे में गुणों का, 
चौथ में अरंकारों का तथा पाँचव में शब्दशुद्धि का.वर्णन है । वामन रीति सम्प्रदाय के 
प्रतिष्ठापक हैँ। रीति को काव्य की आत्मा मानने का श्रेय इन्हें ही प्राप्त है--रीतिः 


रात्मा काव्यस्य । इनके कतिपय विशिष्ट सिद्धान्त ये ह (क) गुण तथा अलंकार 


` का परस्पर विभेद तथा गुण की अळंकार की अपेक्षा अधिक महत्ता का प्रतिपादन! 

(ख) रीति को काव्य की आत्मा मानना । (ग) वेदर्भी, गौडी तथा पाञ्चाली--इन 

तोन रीतियों की कल्पना। (घ). वक्रोक्ति' को सादृश्यमूलक लक्षणा मानना। 
(ङ) समग्र अर्थालङ्कारों को उपमा का प्रपञ्च मानना। (च) दश प्रकार के गुणों 
को शब्द तथा अर्थ उभयगत मान कर वीस प्रकार की कल्पना । 


(५ ) उद्भट (अष्टमशती उत्तराध॑) 


` अलंकार सम्प्रदाय के प्रतिष्ठापक आचार्यों में ये नितान्त प्रख्यात हैं। ये भी 
वामन के समकालीन आचार्य थे तथा जयापीड के सभापति किसी उद्भठ नामक 
विद्वान्‌ से भिन्न नहीं प्रतीत होते। प्रतिहारेन्दुराज, रुव्यक तथा पण्डितराज जगन्नाथ 
ने उद्भट को आनन्दवर्धन से प्राचीन माना है। आनन्दवर्धन ने ध्वन्यालोक में उद्भट 
के नाम तथा मत का स्पष्ट उल्लेख किया है। इससे स्पष्ट है कि इनका समय अष्टम 
शती का उत्तरां है । वामन तथा उद्भट एक ही राज दरबार में उपस्थित समकालीन 
विद्वान्‌ थे जिनमें एक थे रीति सम्प्रदाय के प्रतिष्ठापक और दूसरे थे अलंकार 
सम्प्रदाय के उन्नायक, परन्तु किसी ने भी किसी का निर्देश नहीं किया । 


उद्भट के उपलब्ध ग्रन्थ हैं-काच्यालंकारसार-संग्रह । प्रतिहारेन्दुराज ने इनके 
दूसरे ग्रन्थ का निर्देश किया है वह था भामह के ग्रन्थ की भामह विवरण” नाम्नी 
टीका जो आज उपलब्ध नहीं है । इनकी तीसरी कृति--कुसारसम्भवकाव्य--कालिदास 


के कुमारसम्भव के आदर्श पर लिखित एक लघु काव्य है जिसके अनेक पद्य प्रथम ग्रन्थ 


में उदाहरण के लिए उद्धृत किये गये हैं। इनके अलकार-ग्रन्थ के दो टीकाकार हे 


प्रतिहारेन्द्राज (दशम शती) जो मुकुल्भट्ट के शिष्य थे, दाक्षिणात्य थे तथा अलंकार 
सम्प्रदाय के मान्य आचार्य हैं। दुसरे व्याख्याकार काइमीरी राजानक तिलक (१०७५- 
११२५ ई०) हैं जिनकी 'विवृति’ नामक टीका बडोदा से १९३१ में प्रकाशित हुई है। 


` 'क्वाव्यालंकार-सारसंग्रह' में अळंकारों का ही विवेचन है, परन्तु यह विवेचन 
विशेष आलोचज्ञात्मक तथा वैज्ञानिक ढंग पर किया गया है । उद्भट के कतिपय 
विशिष्ट सिद्धान्त ये हैं :--(क) अर्थ भेद से शब्द भेद की कल्पना; (ख) इलेष के दो 
प्रकार---शब्द-इलेष तथा अर्थ-इलेष-मानना, परन्तु दोनों को अर्थालंकारों में ही परि- 
गणित करना; (ग) अन्य अलंकारों के योग में इलेष की ही प्रबलता मानता; | 
(च) वाक्य का तीन प्रकार से अभिधा व्यापार; (ङ) अर्थं की द्विविध कल्पना ` 

विचारित-सुस्थ तथा अविचारित-रमणीय; (च) काव्य गुणों को संघटना का 
घर्म मानना। भामह का मूल ग्रन्थ अभी तक अनुपलब्ध ही था और इसीलिए उद्भट 


का ग्रन्थ ही अलंकार-सम्प्रदाय का प्रतिपादक, सर्वश्रेष्ठ तथा आदिम ग्रन्थ माना 
जाता है । 


(६) रुद्रट (नवम शती का पूर्वार्ध) 


ये भी कारमीर के रहनेवाले थे। राजशेखर ने अपने काव्यमीमांसा” में रुद्रट 
के द्वारा उद्भावित वक्रोक्ति' नामक शब्दालंकार का निर्देश किया है। शिशुपाल- 
वघ के टीकाकार काश्मीरी वल्लभदेव (ददाम शती पूर्वार्धे) ने इनके अलंकार ग्रन्थ का 
निर्देश अपनी टीका में किया है । फलतः इनका समय १०म शती पूर्वार्ध से प्राचीन 
है। ये वामन तथा उद्भट के पश्चाद्वर्ती आचा हैँ। रुद्रट की वक्रोक्ति की कल्पना 
निराळी है तथा प्राचीन आलंकारिकों से मेल नहीं खाती। 'शुद्धार तिलक' के कर्ता 
रुद्रभट्ट स्ट्रट से भिन्न हैं या अभिन्न ? इस विषय में भी विद्वानों में मतभेद है, परन्तु 
रुद्रट सिद्धान्त की भिन्नता के कारण रुद्रभट्ट से भिन्न ही प्रतीत होते है । 


इनका काव्यालंकार १६ अध्यायों में विभक्त ग्रन्थ है तथा इसमें ७३४ इलोक है। 
इसमें काव्यस्वरूप, शब्दालंकार, चार रीतियाँ, वृत्तियाँ, चित्रवन्ध, अर्थालंकार, 
दोष, रस तथा नायिका भेद का विवेचन किया गया है। इसमें रस का विस्तार से 
वर्णन. है। रुद्रट ने पहिले-पहल अलंकारों के वैज्ञानिक विभाजन की ओर ध्यान दिया 
और वास्तव, औपम्य, अतिशय तथा इलेष को अलंकार का मूल तत्त्व निदिष्ट किया है। 
इन्होंने नये-नये अळंकारों की भी उद्भावना इस ग्रन्थ में की है। 


(७) आनन्दवर्धेन (नवम ती का उत्तराधं). 


आलोचनाशास्त्र के इतिहास में आनन्दवर्घन अपनी मौलिक कल्पना के लिए 
युगान्तरकारी आचार्य हूँ । इनका सर्वमान्य ग्रन्थ ध्वन्यालोक है जिसमें ग्रन्थकार की 
मौलिकता, सूक्ष्म विवेचना तथा गूढ़ विपय-ग्राहिता का अपूर्वं परिचय मिलता है। ये 
काश्मीर के राजा अवन्तिवर्मा (८५५ ई०--८८३ ई०) के सभापैण्डित थे और 
इसलिए इनका समय नवम शती का उत्तराघं निश्चित रूप सै है। 


'ध्वन्याोक' में मूलतः कारिकायें हँ जिनपर गद्यात्मक वृत्ति भी है। कारिका 
तथा वृत्ति का रचयिता एक ही व्यवित है या भिन्न-भिन्न व्यनित ? इस प्रश्न की 

मीमांसा दो प्रकार से की गई है। कुछ विद्वात्‌ मानते हैं कि आनन्दवर्धन ने कतत, 

और 'सहृदय” नामक किसी प्राचीन पण्डित ने घ्वनि-सम्बन्धी कारिकायें लिखी थीं, 

परन्तु यह मत अव मान्य नहीं है। आनन्दवर्धन कारिकाकार तथा वृत्तिकार स्वयं 

अपने ही हैं इस वात के लिए अभिनवगुप्त के 'छोचन' में अनेक पुष्ट प्रमाण विद्यमान 

हैं। इसके ऊपर “चन्द्रिका नामक कोई प्राचीन टीका थी जो आज उपलब्ध नहीं है। \ 
उपलब्ध टीकाओं में सबसे विद्वत्तापूण व्याख्या है ध्वन्यालोक-छोचन अभिनव गुप्त की, 

जिसे टीका ग्रन्थ होने पर भी मौलिक ग्रन्थ होने का गौरव प्राप्त है। 


आनन्दवर्धन ध्वनि-सम्प्रदाय के उद्भावक आचार्य हैँ। ध्वन्यालोक में चार 
उद्योत हैँ। प्रथम में ध्वनि के विपय में प्राचीन आळंकारिकों के मतों का विस्तृत समी- 
क्षण है। द्वितीय तथा तृतीय में ध्वनि के भेद-उपभेद का तथा उसकी स्थापना का 
प्रामाणिक विवरण है। चतुर्थ उद्योत में ध्वनि की उपयोगिता का विचार है ।- आनन्द- 
वर्धन काइमीरी थे, परन्तु इनके जीवन वृत्त का पता नहीं चलत । हेमचन्द्र के कथना- 
नसार ये 'नोण' के पुत्र थे। इन्होंने अर्जुन-चरित, विषमबाणळीला (प्राक्त काव्य), 
देवीदतक तथा तत्त्वाछोक-नामक अन्य ग्रन्थों की भी रचना की थी, परन्तु इनमें 
देवी शतक' ही मिलता है। 


(८) अभिनवगुप्त (१० म शती का उत्तराषं) 


ये काइमीर में प्रचलित शैवदर्शन के मान्य आचार्य तथा तन्त्रशास्त्र के अलौकिक 
लेखक हैं जिनका 'तन्त्रालोक' नामक ग्रन्थरत्त तन्त्रशास्त्र का विश्वकोष ही हैं । 
साहित्य-शास्त्र में इनकी प्रसिद्धि भरत के नाट्यशास्त्र की टीका अभिनव भारती” 
तथा ब्वन्याळोक की टीका 'लोचन' के कारण है। अभिनवगुप्त के इन पाण्डत्यपुर्ण 
ग्रन्थों को पाकर साहित्यशास्त्र चमक पड़ा और ध्वनि सम्प्रदाय अपने आलोक से 
साहित्य संसार को उद्भासित करने छगा। रससिद्धान्त की इनकी व्याख्या पुर्ण मनो- 
वैज्ञानिक, अन्तरंग तथा आवजेंक है और इसीलिए ये अवान्तर-कालीन आलोचकों के 


लिए सवंथा उपजीव्य, मान्य तथा श्रद्धास्पद आचारय हुँ | 


अभिनवगुप्त का समय ९६० ई० से लेकर १ ०२० ई० तक साधारण रीता २ १ जे श 
माना जाता है 
प्रत्यभिज्ञा की विमशिणी टीका १०१४. 


। | < का नाम नरसिंहगुप्त था जो लोगो में चुखुलक के नाम 

 कुनाम था[बिमलका। अभिनव ने अपने अनेक गुरुओं का उल्लेख किया है जिनसे 
ईन्होंने नाना शास्त्रों का अध्ययन किया था। इनमें विशेष उल्लेखनीय हैं इनके पिता 
नरसिहगुप्त, भट्ट इन्दुराज तथा भट्ट तौत जिनसे इन्होंने क्रमशः व्याकरण, ध्वनि तथा 
नाट्यशास्त्र का अध्ययन किया था । इन्होंने साहित्यशास्त्र, तन्त्रशास्त्र तथा रीवदशंन 
पर ग्रन्थों का प्रणयन किया जो कुल मिलाकर संख्या में ४० के लगभग हैं। 'तन्त्रालोक' 
तथा 'प्रत्यभिज्ञा विमशिणी' इनकी सवंश्रेष्ठ दार्शनिक कृतियाँ हैं। साहित्य क्षेत्र में 
अभिनव भारती' तथा 'लोचन' के अतिरिक्त 'काव्यकौतुक-विवरण' नामक इनका 

' एक दूसरा भी अनुपलब्ध ग्रन्थ है जिसमें इन्होंने अपने नाटयशास्त्रीय गुरु भट्ट तौत 
के काव्य कौतुक ग्रन्थ की व्याख्या की थी। यदि घ्वनि-सम्प्रदाय को अभिनवगुप्त की 
कृतियाँ नहीं मिलतीं तो उसके सर्वमान्य होने में सन्देह ही रहता। 


(९) कुन्तक (१०म शती का उत्तरार्ध) 


'वक्रोक्ति’ सम्प्रदाय के उद्भावक ये ही आचार्य हैँ। ये वक्रोवित को' काव्य का 
जीवन मानते थे और इसलिए इनका ग्रन्थ “वक्रोक्ति जीवित' नाम से प्रसिद्ध है तथा 
ये भी वक्रोक्ति जीवितकार के नाम से वहुशः उल्लिखित हैं। इसमें इन्होंने राजशेखर 

(९१० ई०) के बाळरामायण नाटक से अनेक पद्यो को उद्धृत किया है तथा इनके 
सत का उल्लेख सर्वप्रथम महिमभट्ट (११ वी शती का उत्तरार्ध) ने अपने ग्रन्थ “व्यक्ति- 
विवेक' में किया है। और इसलिए इनका समय इन दोनों लेखकों के वीच में कभी होना 
चाहिए। ये दशमशती के उत्तराघ में इस प्रकार विद्यमान माने जा सकते हैं। ये 
अभिनवगुप्त के समकालीन काइमीरी आचार्य हैं। अभिनव ने इनके नाम का तो नहीं, 
परन्तु इनके विशिष्ट मत का, उल्लेख अपने ग्रन्थ में अवश्य किया है। 

“वक्रोक्ति जीदित' कारिका तथा वृत्ति से संवलित ग्रन्थ है। इसमें चार उन्मेष. 
हैं जिनमे वक्रोक्ति के स्वरूप तथा प्रकारों का पूरा वर्णन किया गया है। प्रथम दो उन्मेष 
तो पूरे रूप से मिलते हुँ, परन्तु अन्तिम दो उन्मेष अधूरे ही मिलते है। यह ग्रन्थ संस्कृत 
आलोचना का नितान्त प्रौढ़ तथा युगान्तरकारी ग्रन्थ है। इनका वक्रोवित सिद्धान्त 

हु भी काव्य-जगत्‌ में एक निराला सिद्धान्त है। 


(१०) महिमभट्ट (११ वीं शती का मध्यभाग) 


तै महिमभट्ट काइमीर के निवासी थे। ये ध्वनि को मानते थे, परन्तु उसे अनुमान 
केद्वारा सिद्ध मानते थे। व्यञ्जना वृत्ति की न तो ध्वनि के लिए कोई आवश्यकता है 


शी. 

और न अवकाश | ध्वनि-प्रन्थ के खण्डन के लिए ही इन्होंने व्यक्ति-विवेक नामक प्रौढ़ 
ग्रन्थ की रचना की । ध्वनि कोई पृथक्‌ वस्तु नहीं है, बल्कि अनुमान का ही एक प्रकार 
मात्र है; इसी की सिद्धि के लिए इन्होंने इस ग्रन्थ में अपने उत्कट पाण्डित्य का प्रदर्शन 
किया है। ग्रन्थ तीन विमर्शों (अध्यायों) में विभवत है। प्रथम विमशं में ध्वति का 
' लक्षण तथा उसका अनुमान में अन्तर्भाव: बड़ी प्रौढ़ता से दिखलाया गया है। द्वितीय 
विमर्द में अनौचित्य' को काव्य का मुख्य दोष मानकर उसके अन्तरंग और बहिरंग 
प्रकारों का प्रगल्भ वर्णन है। अन्तरंग अनौचित्य के भीतर 'रसदोष' का अन्तर्भाव 
होता है, बहिरंग के भीतर समस्त शब्दगत दोषों की गणना की गई है। तृतीय विमर्श 
में ग्रन्थकार ध्वन्यालोक' के ध्वनि-स्थापन पर टूट पड़ता है और उसमें से लगभग 
चालीस उदाहरणों की परीक्षा कर उन्हें अनुमान के द्वारा सिद्ध करता है। 


महिमभट्ट के पिता का नाम था श्रीधैयं और गुरु का श्यामल । इन्होंने 'लोचत' 


तथा 'वक्रोवित जीवित' के सिद्धान्तों का खण्डन किया है तथा मम्मटभट्ट ने इसके द्वारा 
उद्भावित दोषों को अपने काव्यप्रकाश के सप्तम उल्लास में ग्रहण किया है। अतः 
इनका समय दोनों के बीच होना चाहिए--११ बीं शती का मध्यकाल । 


(११) धनञ्जय (१०म शती का उत्तरां) 


महिमभट्ट के समान धनञ्जय भी ध्वनि विरोधी आचायों में अन्यतम हूँ। ये 
रस की उत्पत्ति के विषय में भावकत्ववादी हैँ और व्यञ्जनावाद के खण्डनकर्ता हैं। 
अनङ्जय तथा इनके आता धनिक, दोनों धारा के विद्याप्रेमी नरेश मुञ्जराजं (९७४ 
ई०-९९० ई०) के सभा-पण्डित थे। इनका ग्रन्थ है--दशरूपक जिसमें नाटक के 
समस्त विषय बड़े संक्षेप में, परन्तु बड़ी सुन्दरता से, वणित तथा विवेचित हैँ। धनिक 
ने इस पर 'अवलोक' नामक टीका लिखी है ।. इन्होंने काव्य निर्णय” नामक साहित्य 
विषयक ग्रन्थ का प्रणयन इससे पहिले किया था। बहुरूप मिश्र की अप्रकाशित टीका 
दशरूपक की बहुत ही विशद टीका मानी जाती है। 

दह्मरूपक सें चार प्रकाश हैं तथा लगभग तीन सौ कारिकायें हँ जिनमें वस्तु 
(नाटक का कथानक), नेता (नायक), रूपक के दश प्रकार तथा रस-का विशिष्ट 
वर्णन क्रमशः किया गया है। नाट्यशास्त्र एक भारी भरकम ग्रन्थ है जिसका अनुशीलन 
करना साधारण पाठकों के लिए कठिन है। 'दशरूपक' से यह कठिनता बहुत अंशोमें 
दूर होती है और इसीलिए यह नाट्य का बहुत ही उपादेय तथा लोकप्रिय ग्रन्थ है। 


८०0. Vasishtha Tripathi Collection. By Siddhanta eGangotri Gyaan Kosha 


यु 
| 
। 

२६८ संस्कृत-भालोचना , 


(१२) भोजराज (११वीं शती का पूर्वार्ध) 


थारानरेश राजा भोज साहित्य-शास्त्र के इतिहास में संग्राहक रूप से विशेष 
प्रसिद्ध हैं। इनके दोनों ग्रन्थ इस विषय में वस्तुतः विश्वकोष ही हैं। 'सरस्वती- 
कण्ठाभरण' तो बहुत दिँनों से विद्वानों का कण्ठाभरण हो रहा है, परन्तु श्युंगार- 
प्रकाद आज भी पूरी तरह प्रकाश में नहीं आया। इसके ३६ प्रकाशो में से केवल 
तीन ही प्रकाश (२२-२४) प्रकाशित हुए हैं। पहिले ग्रन्थ में ५ परिच्छेद 
हैं। प्रथम परिच्छेद में काव्य के २४ गुणों व १६ दोषों का वर्णन अपने मतानुसार 
है। द्वितीय परिच्छेद में २४ शब्दालकारो का, तृतीय में २४ अर्थाळंकारों तथा 
चतुर्थ में २४ उपमाळंकारों का उदाहरणों से संकलित वर्णन है। पंचम परिच्छेद में 
रस, भाव, पंच-सन्धि तथा वृत्ति-चतुष्टय का वर्णन प्रस्तुत किया गया है। “श्ुंगार- 
प्रकाश' में रसों का, विशेषतः श्वृंगार का, बहुत ही विस्तृत तथा विशद विवेचन है। 
भोज की दृष्टि समन्वयात्मक है और इसीलिए अपने सिद्धान्तों को पुष्ट करने के लिए 
इन्होंने प्राचीन आलंकारिकों के मतों का तथा उदाहरणों का पर्याप्त रूप से उद्धरण 
दिया है। दण्डी के काव्यादर्श का प्रभाव इस ग्रन्थ के ऊपर बहुत अधिक है। 


(१३) मम्मट (एकादश शती का उत्तरार्ध) 


पूर्ववर्ती चारों आचार्य ध्वनि-विरोधी थे। ध्वनि बिरोध का प्रामाणिक खंडन 
कर मम्मट ने अपने काव्य प्रकाश' में ध्वनि मार्ग का जो विवरण प्रस्तुत किया वही 
आदर्शे माना आने लगा और उसी का अनुगमन पिछले आलंकारिकों ने किया। 
काश्मीर ही मम्मट का जन्मस्थान था। भीमसेन ने इन्हें जैयट का पुत्र तथा कथ्यट 
और उव्वट का ज्येष्ठ ञ्राता लिखा है। महाभाष्य के ऊपर प्रदीप के रचयिता 
कय्यट इनके अनुज हो सकते हुँ, परन्तु उब्वट नहीं हो सकते, क्योंकि वे 'वजट' के 
पुत्र थे जयट के नहीं। मम्मट का समय निश्चित किया जा सकता है। इन्होंने 
अभिनवगुप्त (१०१५ ई० में जीवित) के मत को तथा पद्मगुप्त (१०१० ई० के 
आसपास वतमान) के पद्यो को उद्धृत किया है। एक इलोक में भोजराज की दान- 
शीलता का वर्णन किया है। उधर इनके प्रथम टीकाकार माणिक्यचन्तर सुरि ने 


संकेत' की रचना १२१६ संवत्‌ (= ११६० ईस्वी) में की। फलतः इनका समय 
११वीं शती का उत्तरार्धं मानना युक्तियुक्त है। 


काव्य-प्रकाश प्रस्थान ग्रन्थ के समान प्रौढ़ तथा मौलिक है। इसके १० उल्लास 

हैं जिनमें काव्य-लक्षण, वृत्ति विचार, ध्वनि-प्रकार तथा दोष-गुण-अलंकार का विस्तृत 
तथा विशद विवरण है। ध्वनि मार्ग का इससे सुन्दर विवेचन संक्षेप में मिलना कठिन 
है । इस पर टीका का निर्माण पाण्डित्य की कसौटी माना जाता था। टीका-सम्पत्ति में 
यह बेजोड है। इसकी ७० टीकाओं में से अनेक स्वतन्त्र रीति-प्रन्थ के कर्ताओं की भी 
रचनायें हँ। अलंकार सर्वस्व' के लेखक रुय्यक तथा. साहित्य दर्पण' के निर्माता 
विश्वनाथ कविराज ने इसे व्याख्याग्रंथों से मण्डित किया है । 


(१४) सागरनन्दी (एकादश शती का पूर्वार्थ) 


ग्रन्थकार का नाम है सागर परन्तु नन्दीवंश में उत्पन्न होने के कारण ये सागर- 
नन्दी के नाम से विख्यात थे। इनके ग्रन्थ का नाम है-नाउकलक्षण-रत्मकोश 
जिसमें नाटक के सव लक्षणों का वर्णन है। फलतः यह दशरूपक की कोटि का 
अन्य है। सागरनन्दी दशरूपककार के ही समकालीन प्रतीत होते हैं। इन्होंने 
राजशेखर (९२० ई०) के इलोकों को उद्धृत किया है तथा इनके मत तथा पद्यों 
को सुभूति (१०६० ई०--११५० ई०) ने अपनी अमरटीका में उद्धृत किया है। 
फलतः इनका समय ११शती का पूर्वं भाग मानना उचित होगा। दशरूपक से यह 
ग्रन्थ अनेक बातों में वैशिष्ट्य रखता है। 


(१५) अर्निपुराण (११वीं शती का अन्तिम भाग) 


अर्निपुराण वस्तुतः नाना विद्याओं का लोकप्रिय कोष है। इसके दश अध्यायों 
(३३६-३४६ अध्याय) में अलंकार-शास्त्र से सम्बद्ध विषय वर्णित हैं। इनमें किसी 
मौलिक सिद्धान्त का प्रतिपादन नहीं है, प्रत्युत प्राचीन आलंकारिकं के मतों को 
आधार मानकर इसकी रचना की गई है। अधिकांश मत अलंकार-सम्प्रदाय से मिलते 


हुँ। ये ध्वनिमागे को अंगीकार नहीं करते । इनके ऊपर भोजराज का विशेष प्रभाव 
लक्षित होता है। फलतः इस अंश की रचन! का समय ११ शती का अन्तिम .भाग 


होना चाहिए | 


(१६) क्षेमेन्द्र (एकादश शती का उत्तरार्थ) र 
हैं। ये भी काइ्मीर के निवासी थश | 


रॅक आचार्य 
ये औचित्य-सम्प्रदाय के प्रवतक अ A 
आरम्भ में ये शैव मतानुयायी थे, परन्तु. 


ये सिन्धु के पौत्र तथा प्रकाशेन्द्र के पुत्र थे। अ 

सोमाचाये के दवारा वृद्धावस्था में वैष्णव धर्म में दीक्षित किये जाने से वैष्णव बन गये । 
सादित्य-शास्त्र में ये अभिनवगुप्त के साक्षात्‌ शिष्य थे। इनके औचित्य विचार 
चर्च! तथा 'कण्ठाभरण' की रचना काश्मीर नरेश अनन्त (१०२८ ६०-१०६५ ३० ) 
के राज्यकाळ में हुई। 'दशांवतार चरित' इनका अन्तिम ग्रन्थ है जिसका निर्माण 
अनन्त के पुत्र तथा उत्तराधिकारी राजा करूश के राज्यकाळ में १०६६ ईस्वी में किया 
गया। फलतः इनका समयं ११वीं शती का उत्तराध है और इस प्रकार ये मम्मट के 
समकालीन हैं । 


'कचिकण्ठाभरण! कवि-शिक्षा-विषयक एक साधारण ग्रन्थ है, परन्तु 'औचित्य 
बिचार चर्चा' एक नवीन सिद्धान्त का पोषक मान्य ग्रन्थ है। इसमें औचित्य 
को काव्य को सर्वस्व माना गया है तथा उसके अनेक भेद दिखलाये गये हैँ। औचित्य 
का संम्बन्ध पद, वानंय, प्रवन्धार्थ, गुण, अलंकार, रस आदि के साथ भली भाँति दिखला 
कर क्षेमेन्द्र ने औचित्य का महत्त्व काव्य में दिखलाया है। “सुवृत्त तिलक' छन्दःशास्त्र 
से सम्वद्ध होने पर भी साहित्य का एक मामिक ग्रन्थ है जिसमें छन्द के विषय में अनेक 
ज्ञातव्य बातें बतलाई गई हैँ। 


(१७) रुय्यक (१२वीं शती का पूर्वार्ध) 


ये भी काइमीर के निवासी थे तथा काइमीर नरेश राजा जर्यासह (११२८- 
४९ ई०) के सान्धिविग्नहिक महाकवि मंखक के काव्यगुरु थे। अतः इनका समय 
१२वीं शती का मध्य भाग है। इनके पिता राजानक तिलक स्वयं आलंकारिक थे तथा 
इन्होंने उद्भट के ग्रन्थ के ऊपर उद्‌भट-विवेक या उद्भट-विचार नामक टीका लिखी 
थी। रुय्यक ने काव्यप्रकाश पर टीका लिखी है तथा मंखक के महाकाव्य"श्री कष्ठ- 
चरित’ (११४५ ई०) से कतिपय पद्य उद्धृत किये हैं। मंखक को कई दाक्षिणात्य 
पण्डित अलंकार सर्वस्व' का वृत्तिकार मानते हूँ, परन्तु यह ठीक नहीं। रुग्यक ने 
ही सूत्र तथा वृत्ति दोनों का प्रणयन किया है। 


इनके अनेक ग्रन्थों का पता चलता है जिनमें अळंकार-सर्वस्व महत्त्वपूर्ण है। 
यह एक मौलिक रचना है जिसमें अलंकारों के विभाजन का मूल खोज निकाला गया 
है। स्थ्यक ने ७५ अर्थालंकारों का तथा ६ शव्दालंकारों का निरूपण किया हैं जिनमें 
से विकेल्प' तथा “बिचित्र' जैसे नवीन अळंकारों की कल्पना इनकी मौलिक सूझ का 


s 

फर, हैँ। विश्‍वनाथ, कविराज इस ग्रन्थ के विशेष ऋणी हैं तथा अप्पय दीक्षित भी 
इसे उपजीव्य मानते हैं। इसके ऊपर दो टीकायें प्रकाशित हैँ--जयरथक्कत विमर्शिणी 
तथा समुद्रवन्ध रचित टीका जिनमें विमशिणी बड़े महत्त्व की व्याख्या है। दीक्षित 
तथा पण्डितराज जगन्नाथ जयरथ के मत को उद्धृत करते हैं और कहीं-कहीं खण्डन 
भी करते हुँ। | 


(१८) : हेमचन्द्र (१२ वीं शती का उत्तरां) 


गुजरात के राजा कुमारपाल (१२वीं शती-उत्तरार्थ) के गुरु प्रसिद्ध जैनाचार्य 
हेमचन्द्र ने साहित्य-शास्त्र पर 'काव्यानुशासन' नामक ग्रन्थ का प्रणयन किया है। 
इस पर इन्होंने टीका भी लिखी है। ये अभिनवगुप्त तथा मम्मट के विशेष ऋणी 
है। ये संकळनकर्ता ही अधिक थे । काव्यानुशासन के रस-ग्रकरण में इन्होंने अभिनव- 
भारती से रस-भ्रसंग का पूरा अक्षरशः उद्धरण ही दे दिया है जो अभिनव के मूल ग्रन्थ 
के समझने में तथा पाठ-निर्धारण में आज भी सहायता देता है। 


हेमचन्द्र के दो झिष्यों की सम्मिलित इति है--नाट्यदर्पण । इन दोनों शिष्यो 
के नाम हैँ-रामचन्द्र तथा, गुणचन्द्र। रामचन्द्र अवन्धशतकर्ता की उपाधि से 
मण्डित किये जाते हैँ तथा गुजरात के अनेक 'नरेश--सिंद्धरांज, कुंमारंपाल तथा 
अजयपाळ के समय में वतमान थे। फलतः इनका समय ११ वीं शती का उत्तरार्धं है। 


नाउयदर्पण नाटश-शास्त्र के विषयों को संक्षेप में प्रस्तुत करनेवाला ग्रन्थ है। 
छोटा होने पर भी उपादेय है। ग्रन्थकारो ने इस पर व्याख्या भी लिखी है जिसमे 
आज अज्ञात और अनुपलब्ध अनेक नाटक-ऱ्रन्थों के नाम ही नहीं मिलते, प्रत्युत उनके 
महत्त्वपूर्ण 'लम्बे-लम्वे उद्धरण भी मिलते हैं। ऐसे ही कई उद्धरणों से “रामगुप्त' 
के ऐतिहासिक रूप का परिचय इतिहास-प्रेमियों को मिलता है और इतिहास की एक 
विस्तृत कड़ी इसी ग्रन्थ की कृपा से उनके हाथ लगी न | & 


(१९) शास्दातनय .(१३ वीं शती का मध्यभाग) 


शारदातनय के.व्यक्तिगत नाम से हम अपरिचित ही हैँ। ये काइमीर के निवासी 
थे और अपंने को शारदा का पुत्र मानते हैं। भोज के खुंगारप्रकाश से तथा मम्मट के 
काव्यप्रकाश से यहाँ अनेके रछोक उद्धृत किये गये हैं।. सिहभूपाल (१४ शती का 

प्रथम चरण) ने 'रसाणंव सुधाकर' में शारदातनय के मत का उल्लेख किया है। 
अतः इन्हें मम्मट तथा सिहभूपाल के मध्यकाल में--१२५० ई० के लगभग--होना 
चाहिए। ; 


इनके ग्रन्थ का नाम है--भावप्रकाशन । यह प्रधानतया नाट्थ-शास्त्र का 
ग्रन्थ है। इसमें दश अधिकार (या अध्याय) हैं जिनमें भाव, रसरूप, रसभेद, नायक- 
नायिका, नायिकाभेद, शब्दार्थं सम्बन्ध, नाट्य-शरीर, दशरूपक, नृत्यभेद तथा नाट्य 
प्रयोग---इन दश विषयों का क्रमशः वर्णन दिया गया है। यह नाटय के सिद्धान्त : 
के साथ ही साथ नाट्य के व्यवहार का भी सुन्दर विवेचन करता है। रसविषयक 
सामग्री अपूर्वं है। रस के विषय में अनेक अज्ञात रसाचार्यो के--जैसे नारद, वासुकि, 
व्यास आदि के मतों का ही निर्देश नहीं मिलता है, प्रत्युत अभिनवगुप्त के मत का भी 
सुन्दर रूप से विस्तृत विवरण इसे नितान्त उपयोगी बना रहा है । कतिपय 
आचायोँ के मत तो पहिली वार यहीं उपन्यस्त किये गये हैं। इस प्रकार यह ग्रन्थ 
नाट्य की जानकारी के लिए तथा रस के विश्लेषण के लिए बहुत ही उपयोगी और 
उपादेय है। 


(२०) पीयूषवर्ष जयदेव (१३ वीं शती उत्तरां) 


' ` जयदेव मिथिला के निवासी थे। ये गीतगोविन्द के रचयिता जयदेव से तो 
भिन्न हैं, परन्तु 'प्रसन्नःराघव' नाटक के कर्ता जयदेव से अभिन्न। ये न्याय-शास्त्र 
में भी विशेष प्रवीण थे जिसका उल्लेख इन्होंने स्वयं उस नाटक में किया है। विश्वनाथ 
कविराज से ये प्राचीन हँ क्योंकि इन्होंने जयदेव का एक पद्य साहित्य-दर्पण में उद्धृत 
किया है। अतः इनका समय १३वीं शती का उत्तरार्ध मानना चाहिए । साहित्य- 
शास्त्र के क्षेत्र में इनकी उपाधि 'पीयूषवर्ष' थी, परन्तु न्याय के क्षेत्र में ये 'पक्षघर' 


०० 


नाम से प्रख्यात थे। ' 


.. इनका चन्द्रालोक' अलकार-शास्त्र का एक अतीव सुन्दर तथा लोकप्रिय ग्रन्थ 
द्‌ | यह पूरा ग्रन्थ १० मयूखों (या अध्यायों) में विभक्त है तथा इसमें ३५० अनुष्टुप्‌ 
र्छोक हैं । इसमें काव्य के समस्त विषयों का संक्षेप में वर्णन है, परन्तु अर्थाछंकारों 
का बड़े विस्तार के साथ। इनकी शैली बड़ी सुन्दर है। पद्म के पूर्वार्ध में तो अलंकार 
का लक्षणं है और उत्तरार्धे में उदाहरण। इसी ग्रन्थः को अप्पय दीक्षित ने अपने 

मान्य ग्रन्थ 'कुवल्यानन्द' के लिए उपजीव्य बनाया है। अर्थालंकार की .समस्त 
कारिकायें यहीं से ली हैं। इसकी छ: टीकाओं का पता है जिसमें 'झारदागम' 
प्राचीन तथा विशेष पाण्डत्यपूर्ण है जिसका उपयोग अप्पय दीक्षित ने अपने ग्रन्य 
में किया है। राजा जसवन्तसिह का “भाषा भूषण' इसी चन्द्रालोक का हिन्दी 
अनुवाद है। यह भी मूल के समान ही रुचिर तथा आवजेक हैं। 


(२१) शोभाकर मित्र (१४ बां ती) 


इनके ग्रन्थ 'अलंकार रत्नाकर' का उल्लेख 'रत्नाकर' के नाम से अप्पय दीक्षित 
तथा पण्डितराज दोनों ने किया है। इसके मत का संकेत जयरथ ने विमशिणी के 
अनेक स्थलों पर किया है। निश्चित रूप से ये जयरथ (१५ शती) से प्राचीन हैं। 
अतः इनका समय १४वीं शती मानना उचित है। ये काइमीर के निवासी प्रतीत होते 
ह । इनके पिता का नाम त्रयीस्वर मित्र था तथा काशमीरी कवि यशस्कार ने इन्हीं 
के अलंकारों के उदाहरण के लिए दिवीस्तोत्र नामक काव्य का निर्माण किया । 


इनका अलंकार रत्नाकर, सूत्रःवृत्ति के ढंग पर लिखा गया अभिनवशैली का 
ग्रन्थ है। इसमें इन्होंने लगभग एक सौ अलंकारों का निरूपण किया है जिनमें 
कुछ अळंकार इनकी मौरिक कल्पना हैं तथा कतिपय अलंकार प्राचीन अळंकारों 
के नाम बदल करं आये हूँ। अलंकारो के विकास के अनुशीलन कें निमित्त यह ग्रन्थ 
विशेष उपयोगी है! पण्डितराज जगन्नाथ ने 'रत्नाकर' के आधार पर असम तथा 
“उदाहरण' नामक नवीन अळंकारों की कल्पना की है जिसे अप्पय दीक्षित नहीं मानते । 
पण्डितराज ने असम के उदाहरण में दोष भले दिंखलाया हो, परन्तु उसकी कल्पना को 


मान्यता दी । पूना से यह ग्रन्थ अभी प्रकाशित हुआ है। इनके विचित्र अलंकारों 


में कतिपय अळंकार ये. ह-अचिन्त्य, अनादर, अनुकृति, असम, अवरोह, अशक्य, 
आदर, आपत्ति आदिं। 


(२२) विश्वनाथ कविराज (१४ वीं शती का पूर्वा). ; अ : 


थे उत्कल के राजा के सान्बिविग्रहिक थे। इतका वंश पाण्डित्य के लिए प्रसिद्ध 
था। इनके पिता चन्द्रशेखर रचित “पुष्पमाळा' तथा पमाषार्णव' के उल्लेख मिलते 


हैं। इनके पितामह के अनुज चण्डीदास ने काव्य-प्रकाश ` 

टीका लिखी थी । इन्होंने रुव्यक के अलंकार सर्वेस्व' के कई नये अळंकारों का निवेश 
अपने ग्रन्थ में किया है तथा गीतगोविन्द (११वीं शती) और नैपध काव्य (१२वीं 
शती का. उत्तराध) से पद्यो को उदाहरण के छिए उद्धुत किया है। एक इलोक में . 
इन्होंने अलावदीन नृपति' का उल्लेख किया है जो दिल्ली का खिलजी अलाउद्दीन 
ही मालूम पड़ता है। फलतः इनका समय १४वीं शती का पूर्वार्ध मानना उचित है। 


इनके अनेक ग्रन्थों का उल्लेख मिलता है, परन्तु इनकी प्रसिद्धि का स्तम्भदीप 
दै-साहित्य-दपंण जो अत्यन्त लोकप्रिय ग्रन्थ है तथा आलोचना शास्त्र के सिद्धान्तो 
के जिज्ञासु पुरुषों के लिए नितान्त उपयोगी है। इसमें दश परिच्छेद हैँ जिनमें काव्य 
` के तत्त्वों का विस्तृत वर्णन किया गया है। षष्ठ परिच्छेद में नाट्य का भी संक्षिप्त 
परन्तु प्रामाणिक विवरण देकर लेखक ने एक ही ग्रन्थ में काव्य तथा नाट्य दोनों का 
इलाध्य समीक्षण प्रस्तुत किया है। स्पष्टतः यह “काव्य प्रकाश” के. शैली पर लिखा 
गया है, परन्तु इसमें उतनी प्रौढ़ता कहाँ ? विश्वनाथ आलंकारिक होने की अपेक्षा 
कवि अधिक थे और इसी लिए सुन्दर उदाहरणों के उपन्यास से इस ग्रन्थ की रोचकता 
अधिक दढ़ गई है। विश्वनाथ के पुत्र अनन्तदास की टीका प्राचीन है, पर राम 
तक-वागीश की टीका विशेष प्रसिद्ध है। 


(२३) विद्याधर. (१४वीं दती पूर्वां) : । 

विद्याधर का ग्रन्थ एकावली काव्य-प्रकाश की शैली पर लिखा गया है। इस 
ग्रन्थ में आठ उन्मेष: (अध्याय) हैं जिनमें काव्य स्वरूप, वृत्ति विचार, ध्वनिभेद, 
गुणीभूत व्यंग्य, गुण और रीति, दोप, शब्दालंकार, तथा अर्थालंकार का क्रमशः वर्णन 
किया गया है। यह काव्य-प्रकाश तथा अळंकारसर्वस्व पर आधारित है। इसके 
रचयिता बिद्याधर ने समस्त उदाहरणों को अपने आश्रयदाता उत्कल के शासक 
, सजा नरसिइ-डितीय; (शासनकाल १२८०-१३१४ ईस्वी) की स्तुति में स्वयं 
लिखा हैं। विद्याधर ने रुय्यक तथा नैषधकार श्रीहषं का उल्लेख इस ग्रन्थ में किया 
है तथा इसके ऊपर एक ही टीका 'तरला' है जिसके लेखक कालिदास के संजीवनीकार 
मल्लिनाथ सूरि (१४वीं शती का अन्तिम चरण) हैं। फलतः इनका सम्य १३वीं शती 

का अन्त तथा १४वीं शती का आरम्भ है। 


(२४) विद्यानाथ (१४वीं शती का पूर्वाध) : 
 .ईनके ग्रन्थ श्रतापस्द्रयशोभूषण' की प्रसिद्धि दक्षिण भारत में बहुत ही अधिक 

है। ग्रन्थकार ने अपने आश्रयदाता काकतीय नरेश प्रतापरुद्र' की स्तुति में दृष्टान्त 
के लिए पद्यों की रचना की है। साथ ही साथ नाटकीय परिभाषा के समझने के लिए 
इनकी स्तुति में प्रतापकल्याण' नामक नाटक ही इसमें सन्निविष्ट कर दिया है। 
प्रतापरुद्र की राजधानी एकशिला (वारंगल) आन्ध्र में पड़ती थी तथा ये वहाँ के 
इस नाम के सप्तम नरेश से अभिन्न माने जाते हैं। इनके शिलालेख १२९८-१३१७ 
ई० तक के मिलते हुँ। फलतः इनका समय १४बों शाती का पूर्वार्घे होना चाहिए। इस 
ग्रन्थ में ९ प्रकरण हैं जिनमें काव्य के अंगों के साथ-साथ नाट्य के अंगों का भी पुरा 
विवरण मिलता है। मम्मट के आदश पर लिखित होने पर भी यह रुग्यक के अलंकार- 
सर्वस्व का विशेष ऋणी है। मल्लिनाथ के पुत्र कुमारस्वामी ,ने इस पर रत्नापण 
नामक टीका लिखी है । 


(२५) अपय दीक्षित (१६वीं शती का अन्तिम भाग) 


अप्पय दीक्षित ( नाम का 'अन्यरूप--अप्प दीक्षित या अप्पय्य दीक्षित ) 
दक्षिण भारत के प्रसिद्ध शैव दाशंनिक थे। ये द्रविड़ थे। कुवलयानन्द में इन्होंने 
` अपने आश्रयदाता का नाम वेंकटपति लिखा है जो विजयनगर का राजा वेंकट 
न होकर पेन्नकोण्डा का राजा वेंकट प्रथम था जिसके शिलालेख १५८६ से 
लेकर १६१३ ई० तक मिलते हूँ। फलतः इनका समय १ इवीं शती का अन्तिम 


चरण है। 


इनके तीन ग्रन्थ आलोचना विषयक हैं जिनमें वृत्ति-वार्तिक ( बृत्ति का विवेचक 
ग्रन्थ) तथा चित्र-मीमांसा' (अलंकारों का विवेचन) अधूरे ही ह। इनकी प्रसिद्धि 
.का प्रकाशक दीप है--कुवलयानन्द जिसमें अलंकारों का मामिक तथा विस्तृत विवेचन 
किया गया है। इसमें चन्द्रालोक की कारिकाये गृहीत हैं जिनके ऊपर दीक्षितजी ने 
विस्तत विशद तथा प्रौढ़ व्याख्या लिखी हैं। इस व्याख्या में नवीन उदारहूण हैं, 
प्राचीनों के मत का समीक्षण है और अळंकारों के मर्म तथा रसि का 
प्रामाणिक उपन्यास है। पण्डितराज जगन्नाथ ने इनके मत 8 खण्डन रसगंगाधर' 
. में कस कर किया है तथा इनकी. खिल्ली उड़ाने में: ओछ केभी प्रयोग सु 
पराङमुख नहीँ,हुए। तथ्य यह है कि अप्पय दीक्षित वेदान्ती तथा मीमांसक हे । 
साहित्य इनका अपना विषय ही नहीं ह कविका ह बाह 
के लिए इनका कुवलयानन्द' नितान्त तथा मान्य ग्रन्य है।. ४४: 

ठहरा। तथापि अळंकारों के .विकाश के अश््रग्रन | | 


२७६ संस्कृत-आलोचना 
(२६) पण्डितराज जगन्नाथ (१७वीं जती का मध्य भाग) 


पण्डितराज जगन्नाथ ने स्वयं लिखा है कि इन्होंने अपना यौवन काल दिल्ली 
चल्लभ' की संरक्षकता में विताया। यहाँ दिल्ली वल्लभ' से दिल्ली के बादशाह शाहजहां 
का संकेत माना जाता है। यह प्रसिद्धि एतिहासिक तथ्य रखती है कि शाहजहाँ के 
निमन्त्रण पर उनके जेठ पुत्र दाराशिकोह को संस्कृत पढ़ाने के लिए ये काशी से दिल्ली 
गये और दारा का ही वर्णन इन्होंने अपने एक काव्य में किया है । फलतः इनका समय 
१७वीं शती का. उत्तरां है। ये जात्या आन्ध ब्राह्मण थे तथा पेह भट्ट के पुत्र थे। 
अप्पय दीक्षित से इनकी बड़ी अनवन थी और उनके मतों की इन्होंने वड़ी कटु आलोचना 
अपने अलकार-ग्रन्थ में की है। 


इनका एतद्‌-विपयक प्रौढ़ ग्रन्थ 'रस-गंगाधर' है। ये प्रतिभाशाली कवि होने 
के अतिरिक्त अलौकिक पाण्डित्य से मण्डित विद्वान्‌ थे। ग्रन्थ में जो कुछ लिखा हैं 
उसे पाण्डित्य की कसौटी पर कस कर लिखा है। उदाहरण सव इन्हीं के स्वयं निर्मित 
पद्य हुँ। इसकी शैली प्रौढ़ तथा विचार मौलिक है। ग्रन्थ पुरा नहीं कहा जा सकता, 
परन्तु साहित्य के समग्र तत्त्वों कां विवेचन किया गया है। रस तथा अलंकार के 
विवेचन में इन्होंने नयी सूझ से काम लिया है। ग्रन्थ के प्रथम आनन में काव्य के भेद, 
दश शब्द-गुण तथा दश अर्थ-गुण, ध्वनि के भेद तथा रस की विस्तृत मीमांसा है । 
द्वितीय आनन में संलक्ष्यक्रमध्वनि, शक्ति, लक्षणा तथा ७० अलंकारो का विशेष 
विवेचन है। इस प्रसंग में इन्होंने प्राचीन मान्य आलंकारिकों का उल्लेख खण्डन या 
मण्डन के निमित्त किया है। रस तथा अळंकारों के विवरण में इनके अनेक मौलिक 
विचार उपलब्ध होते हुँ। इन्होंने अप्पय दीक्षित के चित्र मीमांसा' के खण्डन के लिए 

